
PREDGOVOR 


Evanđelja nam iz života Isusova pripovijedaju slijedeću 
zgodu: Neki je mladi čovjek došao Gospodinu, očito nakon za- 
nosna govora o kraljevstvu Božjem, i upitao: »Učitelju, što mo- 
ram činiti da kao baštinu dobijem život vječni?« — »Ako hoćeš 
ući u život, drži zapovijedi!« — rekao mu je Učitelj. Mladić, da 
bude načistu o kojim se zapovijedima radi, upita: »Koje zapo- 
vijedi?« — A Isus mu ih nabroji: »Ne čini preljuba! — Ne 
ukradi! — Ne svjedoči lažno! — Poštuj oca i majku! — i — 
Ljubi bližnjega svoga kao samoga sebe!« (Mt 19,22-26; Lk 10,25- 
28; 18,18-23). 


Zahvaljujući ovom dijalogu, doznali smo iz Kristovih usta 
što valja činiti da postignemo život vječni. Treba držati zapo- 
vijedi. Zapovijedi Dekaloga. 


Pri odabiranju predmeta za ovu knjigu odlučili smo se baš 
za tu tematiku. Dekalog kao »magna charta« Božjih i ljudskih 
prava. ' ' 


Stvoritelj je Dekalogom zahvatio i udario temelje univer- 
zalnog i trajnog društvenog poretka: U prve tri zapovijedi De- 
kalog definira stvoriteljsko pravo. Bez toga temelja ne može se 
urgirati ni ljudsko pravo. Četvrta zapovijed naglašuje i traži 
poštivanje roditeljskog prava. Peta zapovijed traži poštivanje 
prava na život. Šesta i deveta zapovijed traže poštivanje prava 
na obitelj, zabranjujući preljub. Sedma i deseta zapovijed ur- 


giraju poštivanje prava na posjedovanje i stjecanje, zabranju- 
jući otimanje tuđega. Osma zapovijed, zabranom laži, osigurava 
pravo na istinu i dobar glas, te poštivanje tuđeg mišljenja i 
uvjerenja. 


Isus Krist je upravo te zahtjeve Dekaloga označio kao put 
u život. 


Godine 1948. donijeli su Ujedinjeni Narodi »Univerzalnu 
deklaraciju o pravima čovjeka« (cjeloviti tekst donosimo u bro- 
ju 185. i 186.). To je dokument koji proklamira temeljna, poli- 
tička, socijalna, ekonomska, religiozna i kulturna prava svakoga 
čovjeka. Bilo je u povijesti sličnih deklaracija. Tako, u Engles- 
koj, pravne odredbe za zaštitu građana donosi kodeks »Habeas 
corpus« iz godine 1679. Zatim slijedi američka deklaracija o 
pravima čovjeka »Bill of Rights« iz 1776. godine. Poznata je i 
francuska deklaraciju o pravima čovjeka i građana iz 1789. go- 
dine. Uzmemo li, da se Izlazak iz Egipta zbio negdje između 
1250. i 1230. prije Krista, te kao približno vrijeme Sinajskog 
zakona, godinu 1240. — onda je Dekalog, koji je srž. Sinajskog 
zakona i univerzalna povelja Božjih i ljudskih prava, stariji od 
povelje UN za čitavih 3188 godina.. Bog je, daleko prije svih 
ljudi, imao na umu ljudska prava; on je, štoviše, već pri stva- 
ranju na to mislio, promulgirajući ta prava kroz naravni zakon, 
a u doba je Objave pozitivnim činom samo potvrdio ono što je 
već prije utkao u narav. Novozavjetni je zakonodavac poštiva- 
nje tih prava označio kao »put u život«. : ' 


Ova izlaganja nemaju pretenzije kompletne etike, tj. filo- 
zofske discipline o ljudskom djelovanju. Misao vodilja u ovoj 
knjizi nije jedino spoznaja. Prednost ima Objava. Ali ovo neće 
biti ni moralka, ili teološki priručnik za proučavanje i normira- 
nje odgovornog ljudskog djelovanja. Mi ćemo se usmjeriti samo 
prema onome bitnome, s čime se suočujemo svakog dana, što 
moramo izvršiti da postignemo život. ' 


Pritom će naš postupak biti jednostavan; nastojat ćemo pro 
tumačiti pojmove vezane uz pojedine zapovijedi, i opravdati 
tvrdnje. Slijedit ćemo utrte putove života držeći se sigurna 
naučavanja Crkve i njezinih smjernica, ostavljajući po strani 
ono o čemu nema konačne jasnoće. : ; : nod 


Pojedine teme obradit ćemo u zaokruženim metodičkim je- 
«linicama. 


.. Premda će naše eksplikacije biti usredotočene: na tumačenje 
.Božje volje, izrečene u Dekalogu, u nekoliko ćemo se pouka 
«osvrnuti na čisto etičke teme. Potreba za to i nutarnja veza pos- 
toji: Dekalog istovremeno: iznosi istine naravne spognaje i nad- 
naravne Objave. U formiranju čovjekove volje našla su se dva 
učitelja: naravna spoznaja i Objava. No oni se ne pobijaju, već, 
štoviše, međusobno tumače i upotpunjuju. ' ' 


Knjiga je ujedno i drugi dio Kateheza za vjersku pouku 
«odraslih. Prvi je njihov dio, MOJA VJERA, namijenjen upoz- 
navanju vjerskih istina — a DEKALOG ide za upoznavanjem 
.Božje volje, za odgojem i vodstvom prema objavljenim norma- 
ma. Po istini ćemo postati dionici vječne mudrosti, a po vršenju 
-Božje volje dionici vječnoga života. 


Pisac 


ODJECI NA KNJIGU MOJA VJERA 


Sredinom ljeta 1974. godine izašla je knjiga MOJA VJERA 
— Kateheze za vjersku pouku odraslih. Sadržaj obuhvaća vjer- 
ske istine, dakle, dogmatski dio vjere. 

U nas je to domaći pokušaj sustavnog vjerskog informi- 
ranja, koncipiran prema standardnim i umjerenim klasičnim 
poimanjima crkvene nauke. 

Knjiga je lijepo primljena. Nakon njena izlaska stizala su 
bodrenja i želje za drugim dijelom kateheza, s etičkim poukama 
i odgovarajućim izlaganjem. 


Evo neka pisma: 
Rim, 19. VII. 1974. 


Velečasni Oče, 

Poslali ste mi svoju knjigu MOJA VJERA. Srdačna Vam 
hvala. 

Drago mi je da ste svoje članke iz Glasnika objelodanili u 
obliku knjige. Tu će svatko, tko je dobre volje, lako naći na 
moderni način prikazane vjerske istine. Kod nas je sad ušlo u 
modu prevoditi katekizme iz stranih jezika, u kojima je veći 
dio sve drugo samo ne katekizam i kršćanska doktrina, a koji, 
osim toga, prešućuju dobar dio kršćanskih istina. Vi ste govo- 
rili jasno i otvoreno. Čestitam Vam. 

Želim od srca da uspijete napisati i onaj drugi, moralni 
dio. Na tom polju je danas kompletna konfuzija. 


Srdačno Vas pozdravljam, 
Franjo Kardinal Šeper 


Dragi Oče, 

Najsrdačnije zahvaljujem na lijepom i vrijednom daru, ko- 
jim ste me razveselili. Knjiga, koju ste napisali, učinit će, na- 
dam se, dosta dobra u mojoj dijecezi — preko svećenika — ko- 
jima će ona vrlo dobro doći i kao novo pomagalo za katehiza- 
ciju odraslih, ali i direktno, jer bih želio da dođe u ruke što ve- 
ćem broju vjernika, osobito školovanijih. 

Mi ovdje imamo sada katoličku knjižaru, koju je otvorilo 
Hrv. knjiž. društvo sv. Ćirila i Metoda. Ne bi bilo loše da sta- 
noviti broj primjeraka. knjige pošaljete za raspačavanje u toj 


našoj knjižari. Navedite, da šaljete po mojoj uputi ... Još je- 
damput Vam, zahvaljujući, želim svako dobro, uz bratski poz- 
drav, 

: pa Vaš Severin 
Dubrovnik, 9. VII. 1974. 


Zagreb, 10. VII — 1974. 
Dragi velečasni pater Šipušić, 


Primio sam Vašu knjigu ... U čemu je njena veličina, pri- 
vlačnost i iznimna vrijednost? U jednostavnosti i dubokoj mud- 
rosti, nekamufliranoj »mudroslovljem«. Uzmimo samo njenu 
središnju temu, 17. Katehezu: Vjera. Kako ste na pitanje, što 
je vjera, odgovorili jednostavno, lapidarno, svima i svakome 
jasno! A pitanje nije lako. Odgovor će, međutim, zadovoljiti 
svakoga. I mnogi će olakšano odahnuti zbog uvjerljivog odgovo- 
ra. — Jednostavnost, jezgrovitost, dolična ozbiljnost bez imalo 
krutosti — to su odlike Vaše knjige. A onda, dakako, suvereno 
vladanje materijom. Vaša razmišljanja su koncipirana u najsu- 
vremenijem duhu; dakle, moderna ali ne i modernistička, dale- 
ko od pogodovanja lakomislenom pomodarstvu. Ima u Vašoj 
knjizi niz zakučastih pitanja na koja niste samo pokušali od- 
govoriti nego ste ih nadahnuli današnjim misaonim kategorija- 
ma, a da ona pritom nisu ništa izgubila od svoje sakralnosti; 
štoviše, uspjeli ste bit te sakralnosti utkati u mentalitet današ- 
njeg čovjeka, tako da se on — čitajući Vaše meditacije — iz 
poglavlja u poglavlje bez otpora uklapa i predaje Vašem vod- 
stvu. 


Nemojte, dragi velečasni, zaboga, shvatiti ove retke nekim 
laskanjem. Ja sam Vam samo pokušao saopćiti svoj doživljaj 
Vaše knjige. Dobronamjerni teolog znao bi Vam sa stručnog sta- 
jališta reći još mnogo toga pozitivnog, ali ja govorim samo o 
svojim najosobnijim impresijama. 

Želim Vam dobro zdravlje i dobro raspoloženje, da biste 
mogli ispuniti želju svih čitalaca pa da ih usrećite i nastavkom 
— naime, njezinim drugim dijelom. 


Srdačno Vas pozdravlja Milka i Vaš odani 
Kalman Mesarić 


Napomena: Sadržaj “je uređen 
“+ prema marginalnim 
brojevima. Boo 


SADRŽAJ 


Predgovor 


Odjeci na knjigu MOJA VJERA 


Uvod 


OPĆE ETIČKE TEME 


Čovjek i etika — Imenska, stvarna i životna definicija čo- 
vjeka — Definicija etike — Važnost etičke kulture i odgoja. 
1-11. ' 
U čemu je čovjekova sreća — Čitavi svijet ima svoj smi- 
sao u tome da postojanjem i djelovanjem očituje svoga za- 
četnika; a čovjek ga, povrh toga, ima svojim umom spoz- 
nati i voljom priznati — Bog nas je stvorio da budemo 
beskrajno sretni, a on je, po sebi, i nužni i dostatni pred- 
met blaženstva — Bit našeg blaženstva sastoji se u spoznaji 
Boga. a kako na zemlji ne možemo postići trajno blažens- 
tvo, svrha je našega života usmjeriti svoje djelovanje tako 
da postignemo sreću u Bogu. 12-24. 


. Dobrota — ćudoredna dobrota — Što je dobro? — Podjela 


dobra: Časno dobro, korisno dobro i razonodno dobro — Vo- 
lja kao institut za dobro. 25-38. 


. Slobodni ljudski čini — Prvo što određuje neki čin u sferi 


moralnosti jest sloboda; zatim, čin treba da je postavljen 
uvažujući dopuštenost predmeta — Ljudski čin konkretno 
prima moralnost iz objekta, okolnosti i svrhe. 39-45. 


. Mjerilo ćudoredne dobrote — Prvo objektivno mjerilo čo- 


vjekove ćudoredne aktivnosti jest sama njegova priroda, 
koncipirana i ostvarena kao razumna jedinica, a vrhovno 
mjerilo jest Božja bit — Razumna čovjekova priroda. prvo 
je mjerilo pri ćudorednom ocjenjivanju — Vrhovni razlog 
i temelj ćudorednog reda jest Božja bit. 46-54. 

Različita mišljenja o normi moralnosti — Utilitarizam — 
Senzizam — Etika kulturnog progresa — etika personalne 
afirmacije — Etika odabrane rase — Kantova autonomija 


— Suvremene koncepcije o normi moralnosti — Etika slu- 
čaja ili situacije — Individualistička etika — Nova etika, . 
ili etika sekularizacije: 55-68: si pre va A 
Savjest — Savjest kao iskustvena činjenica — Podjela sa- 
vjesti — Savjest kao etički forum — Bilješka o moralnim 
sistemima — II Vatikanski sabor o savjesti. 69-80. 


ZAKON 


. Zakon — Pojava, različitost i potreba zakona — Porijeklo 


zakona — Definicija zakona — Vrste zakona. 81-90. 
Vječni i naravni zakon — Ideja o zakonu jest stvarna — 
Vječni zakon — Naravni zakon. 91-101. 

Obveza naravnog zakona — Zakon rađa obvezu — Općeni- 
tost naravnog zakona — Naravni zakon jest nepromjenljiv. 
102-109. 


. Sankcija moralnog zakona — Što je sankcija — Razlozi za 


priznavanje sankcije — Svi ljudi vjeruju u naplatu. 110-116. 


. Kršenje Božjih zapovijedi — Što je grijeh — Vrste grijeha 


—Glavni grijesi — Kako nastaje teški grijeh. 117-127. 
RAZMIŠLJANJE O VRLINAMA 


O krepostima — Što je krepost — Vrste kreposti — Opre- 
ka kreposti. 128-136. ' ' 
Vjera — Vjera kao vrlina — Potreba vjere — Što vjerom 
moramo priznati. 137-141. 

Grijesi protiv vjere — Oblici nevjere — Hereza, apostazija, 
shizma — Današnji grijesi protiv: vjere. 142-191. 

Snaga kršćanskog nadanja — Nada kao bogoštovna krepost 
— Grijesši protiv nade — Temelji kršćanskog nadanja. 152- 
160. : : 


Ljubav — Definicija i krepost ljubavi — Grijesi protiv lju- 
bavi — Ljubav kao zapovijed. 161-170. 


. Pravednost — Što je pravednost — Kakvih ima praved- 


nosti: opća, upravna, vlasnička — Socijalna pravednost — 
Na što čovjek ima pravo kao osoba. ' 

Bilješka: Tekst Opće deklaracije o pravima čovjeka UN — 
171-186. Ho 


19. 


20. 


21. 


22. 


23. 

28. 


UVOD U DEKALOG 


Dekalog — Deset zapovijedi Božjih — Zakonodavac i pos- 
rednik — Podjela i sadržaj Dekaloga. 187-194. 


ODNOS PREMA STVORITELJU 


Prva zapovijed Dekaloga — Religioznost — Oblici pravog 
štovanja — Klanjanje — Molitva — Žrtva. 195-203. 
Praznovjerje — Definicija praznovjerja — O nekim okult- 
nim pojavama: Hipnoza — Spiritizam — Telepatija. 204- 
213. 

Nevjera — Sumnije u vjeru — Mladenačke sumnje — Od- 
govor odraslima koji sumnjaju u vjeru — Ravnodušni pre- 
ma vjeri — Ostali grijesi protiv prve zapovijedi. 214-222. 
Druga zapovijed Dekaloga — Psovka — Gaženje obećanja — 
Zakletva. 223-229. 

Psovka i proklinjanje — riječ naša svagdanja — Fenomen 
psovke i proklinjanja — Motivi psovke i proklinjanja — 
Plodovi psovanja i proklinjanja — Odakle psovka, i kamo 
ona vodi. 230-236. 

Dan Gospodnji — »Dan Gospodnji« kao naravni zakon — 
Vrijeme Dana Gospodnjega — Način slavljenja Dana Gos- 
podnjega — Pribivanje svetoj Misi — Težački poslovi. 237- 
248. 


ODNOS PREMA RODITELJIMA I 
ZAKONITOM AUTORITETU 


Četvrta Božja zapovijed — A — Dužnosti djece prema ro- 
diteljima — ljubav, poštivanje, slušanje. 249-257. 

Četvrta Božja zapovijed — B — Roditelji imaju prvotno i 
neotuđivo pravo na odgoj svoje djece, i to pravo imaju po 
samoj prirodi — Religiozni i moralni odgoj — Fizički i 
društveni odgoj — Materijalna opskrba djece. 258-267. 
Obitelj u Crkvi i državi — Kolijevka ljudskoga roda — Od- 
nos obitelji prema Crkvi, i obrnuto — Odnos društva prema 
obitelji. 268-278. 

34. 


39. 

31. 


38. 


ŽIVOT — NAJVEĆE DOBRO 


. Peta Božja zapovijed — Čuvanje vlastita života — Nepra- 


vedno ubojstvo — Samoubojstvo — Ubojstvo zlotvora — 
Ubojstvo nepravednog napadača — Ubojstvo nedužnoga. 
279-286. 

O poštivanju života nerođene djece — Nekoliko pojmova i 
načela — Lijek protiv pometnuća. 287-296. 

Izjava Svete kongregacije za nauk vjere o namjernom po- 
bačaju — Uvod — Prikaz nauke vjere — Razumski dokazi -- 
O nekim prigovorima — Moralni život i građanski zakon — 
Zaključak. 297-323. 

Ratovi i bune — Definicija i vrste ratova — Uvjeti oprav- 
danog rata. 324-328. 

Drugi Vatikanski sabor o ratu — Narav mira — Treba 
obuzdati nečovještvo rata — Trka u naoružanju — Osuda 
rata i međunarodna nastojanja za mir. 329-337. 


PRAVO NA OBITELJ 


Šesta Božja zapovijed (1) — Smisao zapovijedi — Potreba 
zapovijedi. 338-344. 

Šesta Božja zapovijed (2) — Što zabranjuje šesta i deveta 
zapovijed — Preljub — Običan odnošaj — Voluntaria pol- 
lutio. 345-357. 

Šesta Božja zapovijed (3) — Pozitivna strana spolne aktiv- 
nosti — Prema čemu se mjeri odgovornost »in venereis« 
— Neka daljnja načela za prosuđivanje odgovornosti — 
Još neke primjedbe uz spolnost. 358-364. 

Enciklika HV — Problematika koju zahvaća enciklika i 
zauzimanje Crkve — Načela — Pastoralne smjernice. 365- 
377. 


PRAVO STJECANJA I POSJEDOVANJA 


Sedma zapovijed Dekaloga — Što je vlasništvo — Porijek- 
lo vlasništva — Neke teorije: teorija zakona, teorija ugo- 
vora, teorija rada — Načini stjecanja vlasništva: Nalaženje 
— Ugovor — Kupoprodajni ugovor — Ugovor o radu. 378- 
391. 


40. 


Povreda tuđeg vlasništva — Krađa i otimačina — Pitanje 
materije u krađi — Razlozi koji ispričavaju od posezanja 


. za tuđim — Tajna kompenzacija — Pitanje vraćanja ukra- 


denog — Nemogućnost odštete. 392-401. 


Drugi Vatikanski sabor o vlasništvu — Vrijednost rada, 


radni uvjeti i slobodno vrijeme — Sudioništvo u poduze- 


* ćima'i u općem ekoriomskorm poslovanju: -- Radni sporovi — 


Zemaljska dobra namijenjena svim ljudima — Investicije i 
novčana sredstva — Privatno vlasništvo i pogrdenane do- 


More -— Aroi latifundija: 402-413. 


41. 


42; 


ODNOS PREMA ISTINI 


bose rema istini — Tati —  Tatiki —= ; Vadžinsn pejeđačen- 
. stvo — Sto je ogovaranje -— Sumnjičenje. 414-423. 


. će vas osloboditi — Temelji istine — Istina | i i njezini 


zahtjevi — Molitva za istinu: 424-429. 


RIJEČ DVIJE UMJESTO UVODA 


Pitanje religioznog, posebice etičkog informiranja i formi- 
ranja postaje sve otvorenije. Neznatan postotak djece zahvaćen 
je sustavnim poučavanjem, a i to, većinom, u razvojnim godi- 
nama prestane. Osjeća se potreba za katehizacijom odraslih. Ova 
se opet u većini slučajeva mora prepustiti osobnom interesu i 
zauzimanju. Otud potreba prikladnih priručnika. Da bi.se toj 
potrebi doskočilo već su učinjeni stanoviti koraci. Tako je 1970. 
godine preveden NOVI KATEKIZAM. Na Rijeci su iste godine 
počele izlaziti informacije za odrasle NAŠA VJERA. Također 
prijevod. Daleko od toga da bih se mislio natjecati sa spomenu- 
tim ekipama koje su pripremile ova izdanja, pokušao sam svoj 
rad na tom području publicirati. Kateheze koje su izlazile u 
Glasniku S. 1. M. u rubrici MOJA VJERA, objelodanio sam u 
knjizi s istim naslovom 1974. — Izrađene etičke pouke sadržaj 
su ove knjige. 


Knjiga koja je pred nama htjela bi nas uputiti na jednu 
od primarnih činjenica Biblije, a to je Zakon. posebice na De- 
kalog koji je srž Zakona. A važnost je opet Dekaloga u tome 
što je on dubinski povezan s ljudskom naravi kao njezino odre- 
đenje, a i kao jamac, da će narav, ispunjajući zahtjeve Deka- 
loga, postići ono za čim ide, a to je: red i napredak u redu same 
naravi, te, po riječima Kristovim, život vječni. 


Predložena razmišljanja, iako u stanovitom redu, nisu škol- 
ski priručnik. niti su neki normativni kodeks propisa; ali bi 
trebala biti osobni savjetnik pri upoznavanju i potom poštiva- 
nju temeljnih vrlina, u prvom redu pravednosti, koju Dekalog 
traži, a i o kojoj se danas toliko govori. 


Tako, ne ulazeći ni u kakve školske strukture, ova razmiš- 
ljanja idu u prvom redu za upoznavanje Dekaloga, vodeći raču- 
na o upućenosti Dekaloga na našu prirodu, pa i na njegovu slič- 
nost sa suvremenim deklaracijama koja ističu ljudska prava. 
Potrebe su na tom području velike, a i neki pluralizam u pri- 
stupanju i obradi građe može biti samo od koristi. 


Opće etičke teme 


1. ČOVJEK I ETIKA 


Etičke su teme povezane s osnovnim težnjama slo- 
bodnog bića i odrazuju se u cjelokupnoj njegovoj aktiv- 
nosti. No cilj je ovih razmišljanja izlučiti etičko znanje 
od ostalih ljudskih znanja i zanimanja, ističući njegovu 
ulogu i važnost. 


Ljudi su se oduvijek bavili raznovrsnim vrijednim 
aktivnostima, od kojih se i danas mnoge cijene — ali ve- 
ćina njih nikada neće postati svojinom svih ljudi; samo će 
izabranici biti svećenici tih znanosti, pa i pomagati ljudi- 
ma — a mnoštvo će ostati izvan toga kruga. — Etika je, 
međutim, kao praktična znanost, nešto drugo. Gdjegod je, 
naime, razum — mjesto je i etici; ili poštenju, kako to 
kažemo s narodom. Jer, poštenje je naprosto nužna zna- 
čajka svakog razumnog bića, pogotovo, pak, gledajući ga u 
cjelini: u njegovu izvoru, življenju i određenju. 


Time smo načeli doista zamašito pitanje u kojem je 
s&am čovjek središte pažnje i istraživanja. 


Polazna točka u tim razmišljanjima jest činjenica da 
je čovjek biće koje želi biti sretno, i to uvijek sretno. A 
da bi tu sreću i postiglo, ima se pokoravati nekim zako- 
nima, normama. Izložit ćemo tu misao i šire, nastojeći pri- 
tom protumačiti što je potrebno. Razmotrit ćemo, redom: 
definiciju čovjeka, pa defimiciju etike, i definiciju sreće. 


IMENSKA, STVARNA I ŽIVOTNA 
DEFINICIJA ČOVJEKA — Slavenska, posebice ruska ri- 
ječ »čelovjek« sačuvala je za 
naše jezično područje imensku definiciju čovjeka: Čovjek 
je, prema tome, biće koje ima čelo, obraz. Pritom se, da- 
kako, ne radi samo o fizičkom čelu nego i o psihi — o 
osobnosti, koja zrači kroz čovjekovo lice. To je, dakle, 
imenska definicija čovjeka. Ime čovjekovo dovodi nas u 
vezu s njegovim etičkim vrednotama. 

Zanimljivo je slijediti ljudsku misao kako se vjekovi- 
ma trudila da što istinitije izrazi činjenicu čovjekova živ- 
ljenja i njegova određenja. Tražila se stvarna definicija. 
Tako je klasična filozofija definirala čovjeka kao »animal 

rationale« — razumno živo biće. Poznata je i Aristotelova 
riječ da je čovjek »zoon politikon« — biće, koje je pred- 
met i lice javnoga života; dakle, društveno biće. Pesimisti, 
opet, nisu našli ljepše riječi za čovjeka nego da je »mize- 
rija« — bijeda, kup jada i nevolje ... Suvremenim je, 
pak, socijalnim vođama čovjek »proleter«, dakle: beskuć- 
nik, stanovnik državnih kuća; on je i nosilac klasne nape- 
tosti i borbe. 

Svaki od ovih izričaja slika čovjeka u nekom od nje- 
govih poglavitih problema. — No kad bismo potražili riječ 
koja bi čovjeka najživotnije prikazala, riječ s kojom bi se 
složilo najviše ljudi, morali bismo u definiciji naglasiti da 
je čovjek biće koje želi biti sretno. Jer, takva bi značajka 
trebala biti os svake njegove životne određenice. Čovjek, 
naime, želi biti sretan, i želi pošto-poto naći put k svojoj 
sreći. To nam je ostalo još iz edenskih dama; ali je onda 
Bog postavio kerubine s plamenim mačevima da spriječe 
povratak k drvu života (Post 3,24)... 

U životnu definiciju čovjeka imala bi zatim ući još 
jedna misao, a ona je usko vezana uz sreću. Radi se o tež- 
nji za srećom. Tako bi se sama sreća i težnja za srećom 
našle u istoj, životnoj definiciji čovjeka. Jer — uistinu! — 
živimo zato da budemo sretni! A glad za srećom tako je 
očita, velika i opća — kao i potreba za svjetlom i topli- 
nom. U sreći čovjek vidi život: Ali, oblici i tragovi sreće 
kakva nam je ovdje dostupna niti su trajni, niti konačni, 
pa tako tek na kraju svoga putovanja očekujemo onu pra- 
vu sreću, u kojoj ćemo naći život i smirenje srca. 

To su definicije čovjeka. Najviše ga izriče ona koja 
ga zahvaća u njegovu odnosu prema sreći. Sreća je os na- 
šega života. Jer, ako i jest sreća koju gledamo kao cilj 
svoga života još uvijek nešto nejasno — težnja i glad za 
njom gola je stvarnost. A između te stvarne težnje i tog, 
recimo, nejasnog cilja mora postojati nutarnja veza i nuž- 
ni odnos, te i njega treba uočiti i definirati kao i samog 
čovjeka. 

. S jedne strane, dakle, imamo čovjeka kao slobodno bi- 
će koji sreću smatra svojim ciljem — a s druge strane 
opet stoji sreća sa svojim uvjetima; i ta sreća označuje 
put k sebi. 

Ali ne vode svi putovi k sreći. 


Eto nas tako na temeljima ćudorednog reda kojemu 
je podvrgnut i čovjek-putnik u svom hodu prema sreći. 
Znanost koja to proučava zove se etika, ili moral. 


DEFINICIJA ETIKE — Utvrđujući da postoji nužni odnos 

čovjeka prema sreći, uočujemo da, 
kao razumna bića, više ne možemo izmaknuti promatra- 
nju i ocjenjivanju svoga djelovanja. Otkada smo, naime, 
postali slobodni — otada i sebe ugrađujemo u svoje djelo- 
vanje. Ali ni ovo ugrađivanje nije praćeno samo sviješću 
nego se pritom javlja još i jedan novi činilac koji našem 
djelovanju pridaje osobitu kvalitetu. Zavisno od prisutnos- 
ti ili odsutnosti te kvalitete nastaje onda i sklad ili nes- 
klad s nekim skrivenim normama, i u toj razlici leži od- 
lučujući razlog hoćemo li nekoga smatrati vrijednim hvale, 
ili ćemo ga u svom prosuđivanju osuditi. A to shvaćanje, 
kojim ćemo kao kroz neki filtar promatrati čovjeka, prou- 
čavati ga i ocjenjivati, pod vidikom odgovornog djelova- 
nja, zove se etika. Etika je, dakle, disciplina koja prou- 
čava i mjeri slobodne čovjekove postupke i njegove na- 
vike. Grčka riječ »ethos« znači naviku — a gotovo ista ri- 
ječ znači i običaj (NE 1,1). Zaokruženi pojam etike ozna- 
čuje filozofsku disciplinu koja proučava odgovorne navike 
i običaje ljudi — pa i to ne pod bilo kojim vidikom, nego 
upravo gledom na zajedničku normu djelovanja. Time že- 
limo naglasiti da etika proučava čovjeka i njegovo djelo- 
vanje u osnovi. Jer, etika nije entologija, ili folklor — ko- 
ji, također proučavaju običaje i navike ljudi. Etika pro- 
učava čovjekovo djelovanje u njegovim temeljima, uklju- 
čujući tu, prije svega, njegov cilj i odgovorne zahvate da 
taj cilj i postigne. 


Utvrđujući, međutim, da je etika filozofska discipli- 
na, želimo još nešto reći. Promatrajući vrela iz kojih eti- 
ka crpe građu za ocjenjivanje ljudskog djelovanja, pri- 
mjećujemo da ona proučava naravne norme života. Ona 
ne gleda na objavljene norme. Tako je za etiku ubojstvo 
nedužnoga zločin — za moralku je isti čin ujedno i gri- 
jeh, uvreda Bogu koji je dao zapovijed: »Ne ubij!«... Ta- 
kav grijeh ostavlja na duši trag krivnje, pa ima teške po- 

sljedice gledom na čovjekov cilj — na postignuće sreće. 
Tako, onda, etičko gledanje na čovjeka, kakogod bilo hva- 
levrijedno, ipak ostaje nepotpuno. No, disciplina, koja, 
povrh etike, proučava čovjekovo djelovanje pod vidikom 
nadnaravnog poziva, zove se moralna teologija. Uostalom, 
latinska riječ iz koje je izveden izraz »moral« znači isto 
što i grčka riječ »ethos«; jer »mos — moris« znači i obi- 
čaj, i naviku. U hrvatskom jeziku upotrebljavaju se oba 
izraza: i »etika«, i »moral«. Značenje im je u govornom 
jeziku podjednako — nemati etike, i nemati morala znači 
isto; kratko rečeno: biti bez obraza, bez odgovornosti, bez 
pisanog ili nepisanog kodeksa. Izrazi »ćudoredan« i »ću- 
doređe« upravo adekvatno označuju te etičke pojmove, 
jer nas podsjećaju na »ćud«, »naviku«, »običaj«, »priro- 
du«, »narav« — ali ujedno i na »poredak«, ili »red« — 
s kojim se narav usklađuje, i kojemu se podvrgava. 


Ipak, izrazi »etika«, »moral« i »Gudoređe« imaju u 
rječniku filozofije i teologije svoje specifično značenje. 
Cudoređe znači etički poredak; etika je filozofska disci- 
plina o odgovornom ljudskom djelovanju gledom na na- 
ravne spoznajne norme i naravno određenje; a moral je 
teološka disciplina koja proučava i normira ljudsko dje- 
lovanje gledom na nadnaravni poziv i na objavu. 

Tako smo, eto, definirali etiku i razlučili je od srod- 
nih disciplina. 


VAŽNOST ETIČKE KULTURE 
I ODGOJA — Etičke su vrednote upravo nenakmadive u 
čovjekovu spoznajnom bogatstvu, u njego- 
vu karakteru i baštini. »Nemati morala« i »nemati etike« 
— najgora je ocjena za slobodma čovjeka kao razumna 
bića! Pošten čovjek, moralan čovjek — to je, sa stajali- 
šta etike, ujedno i savršen čovjek; on o svemu sudi isprav- 
no, pa ono, što mu se u pojedinom slučaju čini dobrim, 
uistinu i jest dobro — kaže Aristotel (NE III, IV, 4). Bo- 
gatstvo nije mjerilo vrijednosti slobodna bića; nije ni zna- 
nje, ni snaga, ni ljepota, ni zdravlje. Poštenje jest! Sve 
spomenute odlike čovjek može imati i nemati — bez svo- 
je krivnje, ili zasluge. Ali poštenje je naša stvar; posjedu- 
jemo ga svojom zaslugom, i gubimo ga vlastitim nečasnim 

«djelovanjem. Stoga nam je nastojati oko svoje valjanosti 


— prije svega, uza sve, i pod svaku cijenu! 


Ali treba spomenuti još nešto iz čega će se vidjeti 
“veličina i nužnost etičke kulture. 


Dvije su osnovne moći naše duše: razum i volja. Ra- 


zum je otvoren prema istini, i obogaćujemo ga istraživa- 


njem istine i spoznajom. U tom nam mogu pomoći škole. 
Ostanemo li bez potrebna znanja, bit će to, doduše, na 
našu štetu — ali, općenito, jedva će nas tko kriviti zbog 
nedostatka znanja. No u čovjeku je još jedna duševna 
potencija, a to je volja. Kako je razum okrenut prema isti- 


ni, tako je volja okrenuta prema dobru; pa, ako je našoj 


okolini možda i svejedno koliko smo svoj razum oboga- 
tili novim spoznajama, nije joj svejedno kako se naša vo- 
lja odnosi prema dobru. A kako se moć razuma ogleda 
u primjeni spoznajnih načela, tako se dobrota očituje u 
vršenju kreposti: pravednosti, jakosti, umjerenosti i raz- 
boritosti. Razumljivo je da našoj okolini nije svejedno 
jesmo li u tome početnici, ili smo već stekli i utvrdili do- 
bre navike — pa, možda, čak i neke mane, oprečne tim 
vrlinama ili krepostima. A o tome sve zavisi u našoj 


ljudskoj zajednici. 


Školstvo i sistemi učenja pretežno su usmjereni samo 
na intelektualni odgoj. Učenici se godinama opterećuju 
raznim novim spoznajama, a volja se pritom zanemaruje. 
Pa ipak, znanje i valjanost nisu istovjetni. Obrazovani 
ljudi ne moraju zbog svog stečenog znanja biti ujedno i 
dobri; a ako nisu dobri onda postaju štetni za društvo, 
jer svoje znanje stavljaju u službu zla. Pravilan odgoj ne 
bi smio zanemariti ni jedne duševne potencije. Razumu 
valja dati novih spoznaja, a volju treba zaokupiti njezi- 


“nim interesnim objektima. — Stare su grčke gimnazije bi- 
le vježbališta — pa su, u neku ruku, bile praktičnije od 


«današnjih. No nije u pitanju samo škola. Tu je, nadasve, 


* život izvan škole, i tu treba primijeniti iznesena opaža- 


“nja. 


Na kraju ćemo razmotriti još jedan razlog za nužnost 
«etičke kulture i odgoja. 

10. 


11. 


12. 


Današnje društvo proživljuje teške moralne krize. Do- 
sta je pogledati novine koje registriraju nasilja, pljačke, 
korupciju i ubojstva svake vrste. Ta je pojava općenita 
— kako u životu pojedimih naroda, tako i u međunarod- 
nim odnosima. Svijetom je zavladala mržnja, i, što je još 
žalosnije, ona se umjetno još i podržava i podjaruje. A 
pored mržnje zacarila se i laž. I ona se bezočno i uporno 
propovijeda svim sredstvima masovnih komunikacija — 
u »crno-bijeloj« tehnici, i u »koloru«... Manipulira se s 
ljudima, i sa zbivanjima — što, sve, očituje bolest dana- 
šnjeg pokoljenja koja je zahvatila već i maloljetnike. 


Izlaz iz svega toga i ne bi bilo teško naći kad bi ljudi 
bili spremni da ga prihvate. To je vraćanje k osnovnim 
vrednotama mišljenja, htijenja i djelovanja. A to su eti- 
čke maksime. Poštivanjem zakona mišljenja doći će na 
svoje mjesto istina; a odgojem volje doći će u međuljud- 
ske odnose poštenje, da se, na koncu, preobrazbom dje- 
lovanja, odrazi vrijednost zakona rada i stjecanja. 


Vidi se, dakle, kako su nam potrebne etičke vredno- 
te, i kako je nužno primjenjivati ih jednim univerzalnim 
stavom prema životu i njegovu određenju. Etička kultura 
i odgoj danas su, stoga, potrebniji više nego ikada. 


2. U ČEMU JE ČOVJEKOVA SREĆA 


Moderne etike zanemaruju ovu temu, prepuštajući je 
moralci. No i neke je moralke ispuštaju. Zanima ih samo 
čovjekovo djelovanje. To je slično čovjeku koji se na pu- 
tovanju zanima isključivo za komfor i razonodu, a da se- 
bi nikad ne postavi pitanje, kamo putuje. Nije, valjda, 


sramota znati, kamo se putuje... — ta, putovati bez ci- 
lja odaje egsistencijalnu neozbiljnost. Stoga se pitanje, u 
čemu je čovjekova sreća — ili, zašto smo na svijetu — 


ne smije ispuštati već ga treba postaviti upravo u sredi- 
šte razmatranja, pa prema tome odrediti čovjekovo dje- 
lovanje. Zato ćemo pitanje čovjekove sreće — ili, još op- 
ćenitije: njegova određenja — temeljito razmotriti, daju- 
ći tako njegovu djelovanju cijenu i pravi smisao. Ne tre- 
ba uzmicati, ako pritom iznađemo da je njegova sreća u 

Bogu; odličniji cilj čovjek ne može imati. Pa, ako je, usto, 
i sam Bog stvorio čovjeka za sebe, onda o toj istini i toj 
spoznaji ne smijemo šutjeti, nego ju treba velikim slo- 
vima ispisivati. Ona je veličanstvena. 

Zašto smo, dakle, na svijetu? — Kao djeca naučili 
smo napamet to katekizamsko pitanje, i odgovor na nj. 
Bilo je tu nečeg tajnovitog. Znali smo da učimo nešto 
što ćemo tek kasnije shvatiti. A i taj je odgovor bio zbi- 
jen u jedmoj rečenici: »Na svijetu smo zato da Boga spo- 
znamo, da mu služimo, da ga ljubimo, i da tako postigne- 
mo svoju sreću« (KN 18. pit.). Nismo tada još mogli oci- 
ieniti koliko se mudrosti krije u tom odgovoru — koliko 
životne, i upravo stožerne mudrosti! U Bogu ćemo kona- 
čno naći svoju sreću — glasio je odgovor koji smo tada 
naučili. Ali, tek ćemo kroz život shvatiti svu dubinu te 
spoznaje. U dobrima ovoga života, naime, nećemo naći 
konačne sreće... A Bog nas je stvorio za sebe! I on je 
jedini, koji nas je kadar usrećiti! 


ČITAVI SVIJET IMA SVOJ SMISAO U TOME DA PO- 
STOJANJEM I DJELOVANJEM OČITUJE SVOGA ZA- 
ČETNIKA; A ČOVJEK GA, POVRH TOGA, IMA SVOJIM 
UMOM SPOZNATI I VOLJOM PRIZNATI — Ovaj se iz- 

ričaj odnosi 
na prvenstveni smisao svijeta i čovjeka! Na svijetu smo 
— skupa sa svijetom — zato da Boga proslavimo: svijet 
svojom egzistencijom, a čovjek, povrh toga, svojim umom 
i svojom voljom. 


Nastojat ćemo to pokazati. 


Stvarajući svijet, Bog je imao određeni cilj — kao 
što ga ima svaki graditelj. Nitko razuman ne radi bez ci- 
lja! A Bogu taj cilj nije moglo biti ništa mimo njega. A 
kako vrednijega od njega nema — onda se i sve, što je 
manje, ima konačno opet naći u njemu. Ali ovdje valja 
spomenuti i to da Bog sigurno nije stvarao svijet radi ne- 
ke svoje koristi već isključivo zbog svoje dobrote. On je 
beskrajno bogat i ništa stvaranjem ne može dobiti; ali i 

14. 


15. 


beskrajno dobar, pa je u svojoj dobroti stvorio svijet i 
čovjeka. Stvorenja njegovu dobrotu očituju svojim posto- 
janjem — a čovjek će povrh toga, tu dobrotu morati ot- 
kriti, i priznati. Razlog je za to vrlo jednostavan i uvjer- 
ljiv: Svako stvorenje ima prema svojoj naravi i vlastitu 
dohvatu proslaviti svoga Stvoritelja. Za nijema je stvore- 
nja dosta da postoje, a za čovjeka je potrebno i da razu- 
mije, i da o tome govori... Tako i sin neće samo postoja- 
njem priznati svoga oca. Čovjek, dakle, ima jednako svo- 
jim razumom i svojom voljom, očitovati ovisnost i oda- 
nost prema svom Stvoritelju; razumom — spoznavajući 
Boga, a voljom — priznavajući ga i slušajući. Jasno je 
da čovjek ne bi smio ostati nijem prema daru života, a 
nadasve prema onom nadnaravnom pozivu. No tu je čo- 
vjek dobrano zatajio: »Vol pozna svoga gospodara, i ma- 
garac jasle svoga hranitelja, samo Izrael mene ne pozna 
i narod me moj ne razumije« (Iz 1, 3). ' 


Gledom na služenje Bogu valja, uostalom, spomenuti 
da se ono razlikuje od služenja ovozemnim veličinama 
— to služenje, naime, koristi jedino nama samima. A ipak 
se i to služenje Bogu ne sastoji u nekakvoj ropskoj ovis- 
nosti, nego je takvo da tu ovisnost i ne osjećamo; ona ne 
ponizuje, nego je duhovne naravi pa čovjeka usavršuje 
i pristaje mu. — »Recimo, da je zadatak bilo kojeg čovje- 
ka, kao pripadnika vrste, isti kao i zadatak određenog po- 
jedinca koji se ističe kao čovjek... Ako je tako, onda bi 
po našem mišljenju — kaže Aristotel — zadatak čovje- 
ka bio voditi život koji se sastoji u duševnoj aktivnosti i 
razumnim postupcima; a zadatak čovjeka koji se ističe 
vrlinom, da to isto čini, ispravno i na najbolji način... 
Ako je i to tako, onda je za čovjeka najveće dobro u 
redu duše, prema njenoj vrlini — ili, ako ima više du- 
ševnih vrlina, prema najboljoj i najsavršenijoj« (NE I, 
VII 14-15). — Tako će nas služba Bogu, po najodlični- 
joj, spoznajnoj aktivnosti i uz dobra djela, najviše zbli- 
Žžiti s našim začetnikom. To će nas, ujedno, i najviše usa- 
vršiti i usrećiti. Na tom, dakle, planu treba tražiti sreću. 
Jer ona se za čovjeka nalazi jedino na tim valnim du- 
žinama. 

BOG NAS JE STVORIO DA BUDEMO BESKRAJNO 16. 


SRETNI, A ON JE, PO _ SEBI, I NUŽNI I DOSTATNI 
PREDMET BLAŽENSTVA — Stvarajući čovjeka, Bog je 

imao na umu i njegovu 
sreću. Tu težnju za srećom usadio mu je i u narav. Tako 
je po svojim duševnim moćima čovjek kadar da tu sreću 
i užije: umom je otvoren istini, a voljom svakome dobru. 
Čovjek, dakle, upravo treba sreću, i to čitavom težinom 
same svoje naravi kojom ne može ozbiljno htjeti zlo. Ako 
to kada i ushtjedne, onda to čini samo zato da postigne 
nekakvo dobro koje mu se, naoko, čini vrijednim i traj- 
nim. — Ali je i mjera čovjekove sreće bezgraničnost — 
htio bi je posjedovati bez ometanja, i bez straha pred 
krajem. Razlog smo već naveli. Pitanje je samo, u čemu 
je ta sreća. 


Nije potrebno obarati mišljenje kako čovjeku nije do- 
statno ni bogatstvo, ni čast, niti ikoje drugo vremenito 
dobro. Sve su to prolazne vrijednosti — i preslabe, da bi 
se na njih mogao osloniti i shvatiti ih kao svoj smisao, ma 
da se i premnogi za njih tako grčevito bore. Iskustvo nam 
tu mnogo govori. Ako priznajemo činjenicu svoje naravi 


— da bismo željeli biti beskrajno sretni! — onda, isto 


tako, moramo cijeniti i zajedničko iskustvo: da te prave 
sreće nitko na zemlji nije postigao, i da nam je svima 
tražiti dalje... 


Filozofija nam u tome želi pomoći: Iz stvarne, i za- 
jedničke težnje za srećom možemo zaključiti da je ona 
govor naravi — a ako je ona govor, i zahtjev naravi, on- 
da nas to upućuje i na stvaran objekt: u našem razmišlja- 
nju — na mogućnost ostvarenja jedne prave sreće. — Ra- 
zlog je valjan. Ako postoje oči — postoji i svjetlo; ako 
postoje uši — mora postojati i odgovarajući zvuk. Inače 
je konstruktor oka i uha bezuman — stvara potenciju, 
koja se ne može primijeniti na ono za što je stvorena. 
Isto je i ovdje: Ako ne bi postojala trajna i nepomućena 
sreća za kojom svi težimo — a ovdje je na zemlji nema 
— morali bismo ustvrditi da je sama narav podbacila, a 
podbacio bi i sam njezin začetnik. Stoga s pravom zaklju- 
čujemo da sreća postoji! Ali, time nije rečeno da ćemo iu 
sreću i svi mahom postići. Ona je, dakako, ovisna o ne- 

17. 


18. 


19. 


kim uvjetima. No mi smo slobodna bića — a na sreću 
se nikoga ne sili. 

Razmotrit ćemo, kako je takav predmet sreće upravo 
sam Bog. ' 

Rekli smo da je on, po sebi, »nužni i dostatni pred- 
met naše sreće«. To znači da je u njemu sve što je po- 
trebno da budemo sretni. 

— Prvo, on je »nužni« predmet naše sreće; to znači: 
ako u njemu ne potražimo i ne polučimo sreću, ne može- 
mo biti zadovoljni. 

— Drugo, on je »dostatni« predmet naše sreće; to 
znači: ako u njemu postignemo sreću, ništa nam više ne 
treba. 


Upravo smo pokazali kako nas naša narav sili da pri- 
znamo realnost takva objekta, to jest mogućnost postiza- 
vanja života bez kraja. Ponovit ćemo još jednom i onu 
svakodnevnu spoznaju: da nas dobra ovoga svijeta ne mo- 
gu ni trajno, ni dostatno usrećiti! Tako je onda očito da 
treba potražiti drugi predmet — na koji nas upućuje sa- 
ma narav. 

Objekt naše sreće mora biti takav da bude svima do- 
stupan. Nitko nije isključen od sreće, jer svi imaju istu 
težnju i želju za srećom. Drugo je pitanje da li se svi je- 
dnako i trudimo da postignemo svoju sreću. 

Ali predmet naše sreće mora biti i takav da se u nje- 
mu mogu smiriti sve naše moći. Kad ne bi bilo tako, ta- 
da se ne bi radilo o konačnom i vrhovnom dobru, koje 
upravo tražimo. To dobro, taj predmet naše sreće mora 
ući u naš posjed! Takva je naša potencija, i naša težnja: 
da želimo posjedovati predmet svoje sreće... 

I na kraju, to dobro koje bi nas imalo usrećiti mo- 
ra biti i takvo da isključuje svako zlo a osigurava svako 
dobro — mora doteći za svakoga, i svakome, jer ne želi- 
mo više gledati lice nesreće! Ako ne bi bilo tako, ne bi 
se moglo govoriti o potpunoj i nepomućenoj sreći. 

Nije potrebno ispitivati i ocjenjivati poznata nam pro- 20. 


lazna dobra — zdravlje, bogatstvo, časti i dr. — kako bi- 
smo se uvjerili da nas ona ne mogu sve obuhvatiti, ni 
trajno usrećiti. Bog je jedini kadar da nas usreći. On, je- 
dini, ima sve uvjete o kojima smo maloprije govorili. — 
Do istoga zaključka možemo doći i kraćom stazom: Traže- 
ći sreću, čovjek ujedno traži i svoju što vjerniju sliku, 
onu prema kojoj je stvoren u davnim danima prošlosti 
(Post 1, 27). Traži istinu i dobrotu, a to će jedino naći u 
Bogu, svome ishodištu, jer Bog u sebi posjeduje sve što 
se očitovalo kroz stvaranje — i što čovjeka upućuje i vu- 
če prema njegovoj sreći. 


BIT NAŠEG BLAŽENSTVA SASTOJI SE U SPOZNAJI 
BOGA; A KAKO NA ZEMLJI NE MOŽEMO POSTIĆI 
TRAJNO BLAŽENSTVO, SVRHA JE NAŠEGA ŽIVOTA 
USMJERITI SVOJE DJELOVANJE TAKO DA POSTIG- 
NEMO SREĆU U BOGU — Vidjeli smo da nas je Bog 

stvorio za sebe; nije nas 
mogao stvarati za nekog drugog. Ali nas je stvorio i zato 
da budemo sretni. Srž te sreće bit će u spoznaji Boga, ko- 
ji je sama istina — i u posjedovanju Boga, koji je 
sama dobrota. Pokušat ćemo to sada osvijetliti: 


Premalo cijenimo spoznaju da bismo mogli odvagnu- 
ti istinu: — da se sreća nalazi u spoznaji Boga! I Krist 
je to jasno rekao: Vječni je život u tome da spoznamo 
Oca, i onoga koga je poslao (Iv 17, 3). Ali spoznaja nije 
samo uvjet za posjedovanje sreće, nego je i sama spozna- 
ja sreća. Ako držimo da je razum kruna našega bitka, 
onda je nužno da ga spoznajom i zadovoljimo. Sve će se 
to ostvariti u gledanju Boga. No, to gledanje neće biti ovo 
naše »zrenje« — radi se o nečem drugom, mnogo savrše- 
nijem. Ako je za naše htijenje glavno da bez straha uži- 
va u posjedovanju najvišeg dobra, onda će se upravo to 
i ostvariti u tom blaženom gledanju. Glavno je, dakle, u 
našem blaženstvu i u našoj sreći: spoznaja i posjedovanje 
Boga. 


A što je s našim sitnim igračkama i željama? 


21. 


22. 


23. 


Recimo ovako: Dosad, jednostavno, nismo vidjeli ni- 
šta bolje! Uzmimo usporedbu: Kad bi netko, koji nikad 


nije vidio električna svjetla, govorio: Ma, jest..., sve je 
to dobro i lijepo što čujem o elektrici — samo, ja bih 


ipak, i za svaku sigurnost, htio imati svoju uljanicu... 
Ali, kad nas zabliješti sjaj Božanstva, neće nam više biti 
do naših sitnih luči. 

Rekli smo kako ovdje na zemlji ne možemo postići 
trajnu sreću, i kako je svrha našega života u borbi za 
drugi život. O tome smo već ponešto rekli, a sad ćemo 
razmotriti i razloge, zašto u dobrima ovoga svijeta nema 
postojane i trajne sreće. 

Osvijetlit ćemo, evo, jedno od tih dobara kao eventu- 
alni predmet naše sreće: imetak, novac, bogatstvo. Svi mi 
znamo da u tome nije sreća. Bogatstvo tako malo obe- 
ćava, a još manje daje... — iako je jasno da su neka 
sredstva potrebna za život. Ali ovdje ispitujemo vrijed- 
nost bogatstva: koliko je ono kadro da nas potpunoma 
usreći :.. Bogatstva nikad dosta; upravo oni, koji ga ima- 
ju previše, grčevito se trude kako bi ga povećali, i obra- 
nili od drugih... A to je bogatstvo, opet, takve ćudi da 
i ono što imamo — kao da nemamo. Izvrgnuto je svim 
mogućim opasnostima, a na kraju ga treba ostaviti dru- 
gima koji se za nj nisu čak ni utrudili. Jer bogatstvo osta- 
je izvan nas, i ono nas ne spasava od smrti. 


I druga nam se dobra nameću kao predmeti eventu- 
alne sreće; kao, na primjer, zdravlje, dug život, položaj, 
vlast, i sl. No i te su vrednote u sebi nesigurne. Pa one 
su sve niže od nas — i kako bi nas onda mogle usrećiti?! 
Vrijeme nismo kadri zaustaviti, a ono sve kosi i nemilo 
briše: obara zdrave, odnosi mlade, ne pitajući za red u 
odlaženju; položaje dijeli kome hoće — nerijetko upravo 
onima koji su tog najmanje vrijedni — ne poštuje ni časti, 
ni sjedina. Nevjerna Zemlja kao da jedva čeka da dođu 
novi stanovnici, pa da i s njima započne — bogzna već po 
kojiput — istu igru, s istim obećanjima, i s istim ishodom. 
Sve će ona pomalo uvjeriti kako su nevjema bila njezina 
obećanja, a i najupornijim svojim poklonicima spremit 
će, kao ironiju sreće, posmrtnu škrinju i nešto cvijeća, ko- 
je će uvenuti još prije mraka na dan ukopa. 

Veliko je pitanje i važan odgovor, gledom na smisao 
čovjekova života na zemlji: Što, nakon svega traganja za 
srećom? ... Na željeznici, na tramvaju ili na brodovima 
ne daju nam da se nastanimo. Još bi bilo čudnije da to 
želimo učiniti u zrakoplovu, ili u satelitu. Bilo bi zaista 
smiješno da se sami zasljepljujemo i da se uvjeravamo 
kako ćemo ondje trajno ostati ... Smisao putovanja mora 
biti negdje izvan samoga putovanja. On nije, i ne može 
biti u predmetima koji s nama putuju. Smisao je tamo 
kuda idemo, ili točnije: kome idemo. I sva naša briga mo- 
ra biti u tome da postignemo ono za čim težimo. Zato i 
jesu tako žalosna prijateljstva, sklopljena na kratkim pu- 
tovanjima, jer se ubrzo rasplinu, ostavljajući za sobom 
još veću pustoš ... 


Smisao i, prema tome, sreća našeg putovanja zem- 
ljom, i sa zemljom, nisu ni u bogatstvu ni u kratkotraj- 
nim prijateljstvima, nego je smisao u tome da se spremi- 
mo za onaj drugi, bolji život. Dosad još nismo isticali 
nadnaravni poziv na vječni život. To je dar — poput po- 
ziva na svadbenu večeru. To ije nešto novo u pitanju naše 
sreće. Ona dobiva nove dimenzije. Po krštenju, primjenom 
otkupljenja i našom suradnjom, vječni život postaje na- 
šom baštinom. Kakve li perspektive! — A ovdje se, kao 
sinovi, na putovanju imamo pokoravati odredbama Oče- 
vim. Nije nam dopušteno da radimo što nas je volja — 
sve ima biti podvrgnuto tome da stignemo na cilj svoga 
puta! Na pitanje: »Učitelju, što mi je raditi da postignem 
život vječni?« — odgovor glasi: »Vrši zapovijedi!l« — I 
Učitelj je nabrojio, koje. 


Ovim smo mnogo rekli, i mnogo pretpostavili. Ali 
sada više i znamo o tome, zašto smo na svijetu. Naš ka- 
tekizamski odgovor: — Na svijetu smo zato da Boga spo- 
znamo, da ga ljubimo, da mu služimo i da konačno bu- 
demo kod njega sretni — poprimio je tako prave životne 
obrise, pa tako vidimo da osim naravnog poziva za sre- 
ćom postoji, eto, i poziv na nadnaravni život. A taj je ži- 
vot, po objavi, i naše jamstvo, i naše uporište. Naše se 
naravne težnje za srećom tako slijevaju u svoje nadnarav- 
no izvorište; jer snop jačega svjetla. nadjačava sjaj kri- 
jesnice, a veći blagoslov, opet, jednostavan dar. 

3. DOBROTA — ĆUDOREDNA DOBROTA 


U prošloj smo katehezi odgovorili na pitanje, zašto 
je čovjek na svijetu. Pokušali smo pokazali da je sreća 
čovjekova upravo u tome što je on stvoren za Boga. No 
tu sreću čovjek postizava tek u onom drugom životu. Ov- 
dje se nalazi samo na putu prema Bogu. I zato ovdje sebi 
i postavlja pitanje: Što će mi pomoći da tu sreću i uz- 
mognem postići? Jer samo ono što čovjeku pomaže da 
poluči svoju konačnu sreću, bit će dobro — a ono što ga 
u tome sprečava, bit će za njega zlo. Središnje je, dakle, 
pitanje ovog razmatranja: Što je dobro? 


, Postavit ćemo pitanje još jasnije. Čovjek je slobodno 
biće, i slobodnim djelovanjem ima postići svoju sreću. 
Otvara se, dakle, pitanje slobodnih ljudskih čina. 


Neki nas čini vode prema našoj pravoj sreći, a neki 
nas opet udaljuju. U ovoj ćemo pouci zato govoriti o jed- 
nom od temeljnih pitanja etike: — o dobru. I, posebice, 
o valjanosti ljudskih čina, o moralnoj ili ćudorednoj dob- 
roti. Pitanje je složeno, i ne možemo očekivati da ćemo 
već otprve sve shvatiti. Možda će nam veličina i znače- 
nje koje spoznaje tek onda doći do svijesti kad se život 
pred nas ispriječi i postavi nam svoje zahtjeve. Ali odgo- 
Vor i razjašnjenje pokušat ćemo dati već ovdje. — Stoga 
ćemo u nekoliko narednih pouka promotriti ova pitanja: 
prvo, o dobru. Što je ono, i kako se dijeli — odnosno, kak- 
vo sve dobro može biti, i koja je duševna potencija zao- 
kupljena dobrom. 


ŠTO JE DOBRO? — U filozofiji su poznati ovi poučci o 

dobru: »Dobro i biće razlikuje se 
samo pojmovno!« — Jer, zapravo su dobro i biće jedno te 
isto. — Drugi aksiom glasi: »Dobrota u bića očituje sa- 
vršenost«, i treći aksion: »Nešto je dobro, kad je odasvud 
dobro; zlo počinje s nedostatkom!« — Sve su to velike 
istine i spoznaje, i zato ih, da bismo vidjeli što je dobro, 
moramo promotriti. 


Uzmimo prvi aksiom: »Dobro i biće razlikuju se samo 
pojmovno!« — Ako želimo znati što je dobro, moramo 

znati što je biće. — Osnovna filozofska disciplina, nauka 
o biću, ontologija, postavlja ova fundamentalna i konsti- 
tutivna određenja: Da bi o nečemu bilo uopće vrijedno go- 
voriti; ono, prvenstveno, mora biti biće — a biće je ono 
što jest, bilo da postoji, ili da može postojati. Kad je 
neko biće biće, ono je ujedno i stvar, ono je nešto, ono je 
po sebi jedno, tj. različito i odijeljeno od drugih; i, na- 
poslijetku, ono mora biti dobro i istinito. Sve ove trans- 
cendentalne oznake bića, stvarno, označuju isto; ali, kako 
smo vidjeli: pojmovno, ne! Stoga je svako biće ujedno i 
dobro (usp: Sth.1-2, 18,1 c). To je osnovna i temeljna do- 
brota. Tako smo već nešto rekli o dobru. 


Drugi aksiom o dobru govori nam nešto više: »Dob- 
rota u bića očituje savršenost!« — Ovim se aksiomom 
tvrdi da riječ biće i riječ dobrota ne govore isto — iako, 
stvarno, znače isto. Dok pojam bića naglašava postojanje, 
ili mogućnost postojanja — dobrota izriče savršenost. — 
Tako već imamo dvije određenice dobra. Prva glasi: Do- 
bro je ono što jest. A druga: Dobro je ono što nema ne- 
dostatka — što je savršeno. 


Odsutnost nedostatka naglašava i treći aksiom o do- 
bru koji kaže: »Dobro je ono što je odasvud dobro; zlo 
počinje s nedostatkom«. Ovaj poučak ne treba mnogo tu- 
maščiti. Posuda za vino je dobra ako drži i čuva vino. No 
ako postoji i najmanja pukotina, čitavo bure ne valja. 
Jasno je, dakako, da bure može ne valjati i zbog drugih 
razloga. Ali aksiom naglašava da jedan nedostatak ugro- 
žava vrijednost čitave stvari! 


Tako se pomalo približujemo pravoj određenici dobra. 


No; »definirati dobro nije lako« — kaže sveti Toma. — 


»Dobro je osnovna zasada, a ono što je primarno ne mo- 
žemo protumačiti ni definirati po nečem još starijem, ne- 


go to tumačimo po onome što iz ovoga slijedi — kao što 


uzroke ekspliciramo po učincima. Kako je »dobro« prvot- 
na zasada, opisujemo ga po onome što slijedi. Pa tako i 
Filozof već definira dobro kao ono za čim svi teže« (In 
Fth.Nic I, 1,1). Dobro, dakle, definiramo opisno, i to na 
ovaj način: »Dobro je ono za čim svi teže!«, ili: »Dobro 
je ono za čim sve teži!« — Tu definiciju možemo ovako 


33 


28. 


29. 


30. 


31. 


32. 


izreći: Dobro je ono što usavršuje pojedini subjekt; ono, 
opet, što usavršuje subjekt, ujedno je i poželjno, pa su- 
bjekt k tome i teži. 

Tako smo odškrinuli vrata u područje objektivne eti- 
ke i morala. Osnovna, polazna točka i kriterij etike jest 
dobro; a to dobro nije samo neka prividna korist nego 
dobro u sebi — savršeno, trajno i konačno dobro; ono 
što nas usavršuje, i usrećuje. Sad ćemo lakše razumjeti 
da je čovjek stvoren za dobro, za sreću, za savršenost. Sve 
je to jedno te isto. 

Mi ćemo u okviru etike govoriti o jednom osobitom 
pojmu dobrote, o tzv. moralnoj ili ćudorednoj dobroti. 
Prvi smo korak u tom smjeru već učinili, pa ćemo odmah 
i protumačiti što je to moralna ili ćudoredna dobrota. No, 
da bismo mogli s razumijevanjem pratiti to pitanje po- 
trebno je prikazati i podjelu dobra. 


PODJELA DOBRA — Pitanje je o podjeli dobra opravda- 

no. Nisu svi oblici a ni svi sadržaji 
dobra istovjetni. No svi ipak unose jasnoću i dovode nas 
do pravog poimanja dobra. — 


Gotovo svi priručnici ovako razlučuju pojedine poj- 
move o dobru: Dobro u sebi može biti časno dobro (bo- 
num honestum), korisno dobro (bonum utile) i razonodno 
dobro (bonum deleetabile). — Časno dobro je ono dobro, 
koje je u sebi, i već radi sebe poželjno, jer usavršuje 
subjekt. Recimo, biti mudar. To je u sebi dobro — i već 
po sebi, i radi sebe poželjno. U tome nema zla. Ako sada 
i dalje istražujemo časno dobro, uvidjet ćemo da je ono 
u skladu s ljudskom naravi, i da ga čovjek, neprijeporno, 
može poželjeti. Ako, .dakle, čovjek poželi nešto takvo što 
je u sebi dobro valjanošću ove dobrote, onda će i sama 
želja i djelovanje volje poprimiti kvalitete svoga objekta. 
I tako, želeći častan objekt, i sam će čin postati častan. — 
No i protivno je istina: Želeći nečastan objekt, i sam će 
čin biti nečastan. 

Došli smo do časa kad valja reći što je moralno dobro. 
Važno pitanje! — Moralno dobro jest, prije svega, časno 
dobro — a svojstveno mu je to, da predmet koji zahva- 

ćamo postaje predmetom slobodne ljudske potencije. Kad, 
dakle, slobodan ljudski čin zahvaća predmet koji je u 
sebi častan, nastaje nešto novo: i sam slobodam ljudski 
čin poprima jednu novu osobinu — kvalitetu, koju na- 
zivamo slobodno odabranom, ćudorednom, moralnom, etič- 
kom kvalitetom: dobrotom. Ta se moralna dobrota poja- 
vila i očitovala kao plod čovjekova slobodnog čina, upravo 
zahvaćajući častan objekt. — Recimo još jednom istu 
stvar: Moralna dobrota jest pozitivna osobina slobodnog 
čina, koju je čin poprimio zahvaćanjem časnog dobra. — 
Iz rečenog je isto tako jasno, što je moralno zlo: to je 
slobodno odabiranmje i poistovjećivanje s nečim što u bilo 
kojem pogledu ruši narav. 


O svemu tome govorit ćemo kasnije. Ovdje valja 
protumačiti što je korisno a što onodno dobro. — Ko- 
risno dobro je ono dobro što ga želimo radi nečeg drugog 
— recimo: papirni novac. On je dobar, jer njime možemo 
kupiti stvari korisne za život; ali zlatan novac možemo 
poželjeti i radi njega samoga, radi njegova zlata. — Razo- 
nodno dobro malo se razlikuje od korisnoga. Ono je po- 
željno radi nekog užitka. — Ostali oblici dobra nemaju 
ovdje veće važnosti. Glavno je znati što je moralno dob- 
ro. A da bismo proširili spoznaju o moralnom dobru raz- 
motrit ćemo i opreku dobra: to je zlo, posebice moralno 
zlo. 


Fizičko zlo postoji samo kao nedostatak u čovjekovoj 
biološkoj potpunosti — koju bi, dakako, svako biće želje- 


lo imati ... To što čovjek nema krila nije zlo. Krila bi mu 


samo smetala. Fizičko je zlo kad čovjeku nedostaje ruka. 
A s takvima, koji su pogođeni fizičkim zlom, čovjek, da- 
kako, suosjeća; tu nema mijesta za osudu. Pa ipak, prava 
je blagodat vidjeti potpuna čovjeka! On nam predočuje 
ostvarenu zamisao, biće koje je istovjetno sa svojom sli- 
kom, sa svojom zamisli. — No postoji vrsta nedostataka 
koje osuđujemo. Ovdje posebice uočujemo i ističemo ne- 
sklad čovjekovih slobodnih čina sa određenim normama, 
i to je onda pravo zlo. Zbog nekih takvih čima i smatramo 
ljude zlotvorima. Tu se radi o odgovornim, tj. slobodnim 
činima, koji su deformirani po zloći svog izabranog objek- 
ta. I to je moralno zlo — kao opreka moralnom dobru. 

S ovom smo analizom donekle zaokružili pojam .mo- 
ralnog dobra. 


Među nekim se novijim filozofskim strujanjima čuje 
i tvrdnja da ideje o časnom dobru nemaju realne vrijed- 
nosti. Oni koji tako misle dužni su i odgovor kojim bi 
protumačili razliku između zlodjela i poštena djelovanja. 
Jer, ako ideja o časnom dobru nije stvarna, onda je i 
razlika između dobra i zla samo prividna; i tako, premda 
neki na taj način žele ispričati svoja zastranjenja, ipak 
još ne znači da su to uspjeli i pokazati: I još nešto: Ma 
da definicija moralnog dobra u mnogih može biti neobli- 
kovana, ili nesavršena — ipak je svima jasno, što je dob“ 
ro a što zlo. Životno iskustvo je i ovdje jače od svih. špe- 
kulacija. Znamo da postoji zlo, koje svi osuđujemo. Ali, 
isto tako, svi znamo da Postoji moralno dobro — ona čas- 
na i poželjna halja kojom su se kroz vjekove ogrtali i raz- 
bojnici, ne bi li pred svijetom izgledali kao dobrotvori. 


Promatranjem zloće uspjeli smo, eto, proširiti pojam 
moralne dobrote. Ona je savršenstvo naših slobodnih čina. 
A sada ćemo promotriti kojom ćemo duševnom potenci- 
jom moći i ostvariti tu veličinu, to moralno dobro. 


VOLJA KAO, INSTITUT ZA DOBRO — Kad ispitamo 

svoja osjetila: 
oči ili uši, pa osjetila za opip, okus ili miris, vidimo da 
svako od njih ima svoje interesno područje. Tako postoji 
slušno područje, za koje se isključivo zanima uho — ili, 
točnije: sam čovjek, posredstvom svoga uha; svjetlosno 
područje, za koje se zanima isključivo posredstvom oka. 
Opip, dakako, ne možemo zainteresirati okusom, niti miris 
zvukom. Jer, svaka potencija ima svoje područje. I kod 
svake od njih postoji materijalni i formalni predmet zah- 
vaćanja. Tako je kuća, koju gledamo, materijalni predmet 
vidne potencije, ili oka — a formalni. predmet je svjetlost 
po kojoj, i'u kojoj zahvaćamo materijalni objekt. 

. Ovo smo prikazali zato da bismo uočili materijalni i 
formalni predmet dviju naših glavnih potencija: razu- 
ma i volje. Tako ćemo lakše razumjeti da je biće materi- 
jalni objekt obiju naših glavnih potencija. I jedna i druga 

potencija zahvaća biće — i utoliko im je materijalni ob- 
jekt zajednički. Međutim, svaka od ovih potencija zahva- 
ća biće i pod švojim vidikom, i svojim dohvatom. To je 
formalni objekt. I tako, pod vidikom formalnog objekta, 
razum zahvaća biće, ukoliko je istinito — a volja, ukoliko 
je dobro. Razum, dakle, sve gleda kroz prizmu istine, a 
volja kroz prizmu dobrote ili valjanosti. Stoga, moralna 
valjanost i struji iz voljnih antena — odanle, gdje je na 
djelu sloboda, koja vrši odabiranje tog dobra. I, dok je 
razum na neki način pasivna potencija, ured za istraživa- 
nje i registriranje istin€ — volja je aktivna potencija. 
Voljom se, naime, ne očituje samo sklonost naše naravi 
prema dobroti ili valjanosti, nego je volja i sama stvara. 
Odgovorno stvara! Čovjek voljom zaslužuje, odgovorno 
zaslužuje — bilo nagradu, bilo kaznu. Čak i sam razum 
stupa u službu volje, jer ljudi su ono što je njihova vo- 
lja! Homines sunt voluntates! — Volja bi se, doduše, tre- 
bala podvrgavati rezultatima razuma, ali to uvijek nije 
tako. Razum je, naime, poput nemoćna starčića i prečesto 
gonjen šibom volje po svakovrsnim bespućima zla ... Po- 
kvarena volja progoni ga i sili da joj služi poput robija- 
ša, da izmišlja razloge kojima će druge zavarati, a sebe 
nastojati opravdati i umiriti. No takvo nasilje ne može 
bitno. izmijeniti stvarnost. Dobro ostaje dobro — u progo- 
nima i zapostavljanju; a zlo ostaje zlo — i kad se kiti 
krunom razuma, i zaogrće plaštem vrline. 

Tako smo, eto, analizirali pojam dobra, osvijetlivši ga 
u usporedbi sa zlom. Napose smo objasnili što je moralno 
dobro; a vidjeli smo i kojom se duševnom potencijom 
stvara ćudoredno dobro. 

Na redu je da pogledamo što su to slobodni ljudski 
čini — jer oni uvjetuju moralno dobro i moralno zlo; i 
upravo je sloboda ta koja određuje bit nekoga čina u 
sferi moralnosti. 


4. SLOBODNI LJUDSKI ČINI 

Objašnjavajući što je dobro, posebice moralno dobro, 
te, nadalje, oko koje se duševne potencije moralnost stva- 
ra nismo ni izdaleka rekli sve što je potrebno. | 

Moralna dobrota je novost u redu stvarnosti. Nje ne- 
ma bez slobode. Zato ćemo razmotriti ljudski čin — koji 
stvara tu dobrotu. Ovim poglavljem započinjemo, dakle, 
veliku raspravu o ljudskim činima. 

Prvo ćemo razmotriti sam slobodni čin, te pokušati 
pronaći odakle on poprima bošu moralnosti, kako bismo u 
narednim poukama potražili i razloge, zašto je neko djelo 
dobro a drugo zlo. — 

Najprije mali osvrt na ljudski čin. 

Uzmimo da je nastala neka elementarna nesreća — 
orkan, potres, ili poplava; svi će tada govoriti o toj ne- 
volji, ali se nikoga zbog toga neće pozivati na odgovor- 
nost. Ljudi će štetu popraviti, i život teče dalje ... No 
s ljudskim je djelovanjem drukčije. Prouzroči li netko ne- 
sreću, zakon će ga sigurno pozvati na odgovornost. I, po- 
kaže li se da je kriv, tj. utvrdi li se da je mogao spriječiti 
nesreću, ljudski će ga sudovi, ako mogu, još i kazniti. — 
Isto tako, učini li netko dobro djelo — recimo, da u nekoj 
nesreći pokaže požrtvovnost — dat će mu se priznanje; 
bit će nagrađen. 

Zašto? 

Razlog je u tome, što je čovjek u svoje djelovanje 
ugradio nešto zbog čega zaslužuje ili nagradu, ili kaznu. 
— Kao što postoji kvaliteta stvari, vrsnoća po kojoj ih 


ocjenjujemo dobrima ili prikladnima, tako postoji i vrsno- | 


ća čina po kojoj ih ocjenjujemo dobrima, ili zlima. Pri- 
tom otkrivamo neki nutarnji red i zakonitost — kojoj 
smo se ili pokoravali, ili smo ju rušili. 

Po čemu, dakle, djelujemo u tom novom redu, i koji 
su elementi tu važni? 


PRVO ŠTO ODREĐUJE 

NEKI ČIN U SFERI MORALNOSTI 

JEST SLOBODA ; ZATIM, 

ČIN TREBA DA JE POSTAVLJEN 

UVAŽUJUĆI DOPUŠTENOST PREDMETA — Nije svako 
čovjekovo 

djelovanje od jedmake vrijednosti. Postoji, na primjer, 

nagonsko djelovanje. Tako, u životnoj pogibelji prorade 

nekakvi skriveni motori kako bi se čovjek održao na ži- 
votu. Biće, samo, čuva svoju egzistenciju. -— Nadalje, po- 
stoji refleksno djelovanje. Ono se odvija na temelju ste- 
čenih navika, ili prirodnih refleksa — prije kontrole uma 
ili mimo nju. ' 

—_.Od onog nagonskog, i ovog refleksnog djelovanja, 
razlikuje se tzv. ljudsko djelovanje; to je refleksivno dje- 
lovanje, koje pretpostavlja spoznaju i slobodu odlučiva- 
nja — dakle, hotimičan, svjestan čin, koji obavljamo uz 
sudjelovanje razuma i volje. Razum mešto spoznaje, a 
volja se priklanja; jezičac na vagi pokazuje što je volja 
izabrala. I to je najodličniji čin, po kojem je čovjek naj- 
sličniji svom Stvoritelju. Svojim ljudskim činom čovjek 


"nešto stvara ... No taj se čin razlikuje od spontana čina, 


koji, na neki način, prethodi činu volje. Razlikuje se, na- 
dalje, i od slobodna čina, kad volja samu sebe determini- 
ra, kao, na primjer, u činu volje: ja to hoću! 

: No i ljudski čin, kao najsavršeniji oblik htijenja, mo- 
že biti različit. Volja ga, primjerice, može nametnuti, ili 
čak zapovjediti. Tada je on izričit, zapovjeđen. Nadalje, 
taj čin može u sebi biti savršen, ili nesavršen — prema 
tome koliko ga prati potpuna ili nepotpuna spoznaja. Lju- 
di, na primjer, kojiput napadaju svoje najveće dobroči- 
nitelje; napadaju ih voljom — no kad bi imali spoznaju 
o objektivnom stanju, njihov bi se stav sigurno izmijenio. 
Takvim činima nedostaje, dakle, spoznaja, i zato su nesa- 
vršeni ljudski čini. Ovamo idu i čini prigovaranja Bogu. 
— Osim toga, ljudski čin može biti hotimičan — u sebi, 
ili zbog nečeg drugog; može biti pozitivno hotimičam, ili 
negativno hotimičan — koliko se čim postavlja pozitivno, 
ili se pak nešto propušta što će prouzročiti da nešto bude, 
ili ne bude. — Zatim imamo i glasovitu podjelu ljudskog 
čina kao hotimično aktualnog, virtualnog, habitualnog, i 
interpretativnog. Pritom se u voljnom činu očituje pri- 
sutnost odluke. Kod aktualno hotimičnog čina volja je u 
potpunosti prisutna; kod virtualnog je čina odluka, do- 
duše, prije donesena, ali još uvijek na snazi; kod habi- 
ivalnog čina volja je prisutna kao moć navike; a kod 

interpetativnog je čina stupanj najniži, ali se u činu još 
uvijek osjeća utjecaj volje. — I, na kraju, poznajemo još 
i voljni čin koji je naprosto hotimičan, ili hotimičan »S 
obzirom na«. m ; : 


To su, dakle, elementi što ih uočujemo u voljnom 
činu koji nazivamo ljudskim činom. Po tim elementima i 
sam čin sudjeluje u skali moralnosti, i, tome dosljedno, 
podliježe ocjeni vrijednosti. Dokažemo li, naime, da neki 
čin nije slobodan, razumljivo je da ga ne možemo ni oci- 
jeniti kao čin s moralnim kvalitetama. Ako to vrijedi u 
potpunosti, vrijedi i djelomično. Prema tome znači: Neki 
je čin utoliko ćudoredan ukoliko je u njemu na djelu slo- 
boda. Ali i to nije sve. Ako, primjerice, neki čin i jest slo- 
bodno postavljen, a manjka mu spoznaja o moralnosti 
predmeta, opet će nedostajati nešto što bitno odlučuje u 
njegovu vrednovanju. 


Time smo otvorili vrata i za drugi stavak, koji otkri- 
va udio samoga objekta u stvaranju voljnog čina. . 


LJUDSKI ČIN KONKRETNO PRIMA 
MORALNOST IZ OBJEKTA, 
OKOLNOSTI I SVRHE — Sloboda, po sebi, sama ne mo- 
že učiniti da se neki čin oci- 

jeni dopuštenim, ili nedopuštenim. Ona je, doduše, po- 
trebna, jer bez nje nema odgovornosti — ali ona, sama, 
ne daje ljudskom činu kvalitetu moralnosti. Tu kvalitetu 
čin dobiva izvana, od nekih vanjskih elemenata kojima 
se on priklanja, i u kojima je stvoren. To su: prvo, sam 
predmet — zatim, okolnosti u kojima je čin ostvaren — 
i svrha s kojom je čin postavljen. 

Rekli smo da ljudski čin poprima svoju moralnu vri- 
jednost, prvo, iz objekta. Ako je objekt dobar, i sam će 


čin biti dobar; to je neprijeporno. Poštivanje roditelja u: 


sebi je nešto dobro, pa je i sam čin, kojim to izvršujemo, 
dobar. Ali, ugroziti život nevina čovjeka nije dobro, pa 
će, stoga, i sam čin nasilja biti zao. — Objekt, dakle, svo- 
ju kvalitetu prenosi i na sam čin — odnosno, preko čo- 
vjekova slobodnog djelovanja, na moralno područje. 

Postoji još jedno suptilno pitanje o nutarnjem činu: 
Kako on dobiva svoju specifičnu moralnost preko forinal- 
nog objekta? No, u to sad ovdje nećemo ulaziti. Jer, ako 
— inače — svaki čin poprima svoju specifičnost, svoje 
određenje, pa i svoje vrednovanje po formalnom objek- 
tu, zašto ih ne bi primio i čin koji se odvija na ćudored- 
nom planu! 


Ali, vrijednost ćudorednog čina ne određuje samo 
predmet. Okolnosti i svrha imaju pritom upravo bitan ut- 
jecaj. Tako je prisvajanje tuđih stvari zlo. Međutim, nije 
jednako zlo oteti siromahu ono što mu je potrebno za ži- 
vot — recimo, za jedan dan! — ili ukrasti tu istu svoiu 
bogatašu koji neće ni znati što mu je odneseno. Ako se, 
dakle, radi o istoj svoti, ili istoj vrijednosti, određene okol- 
nosti korjenito mijenjaju vrijednost ljudskog čina. 


Isto je i gleđom na svrhu. Zatražiti od vozača na ce- 
sti uslugu da vas usput poveze neutralan je čin; no, ako 
netko zatraži tu uslugu kako bi vozača oplijenio, neutra- 
lan čim postaje zao, zbog prisutne zle nakane u tome činu. 
Očito je, dakle, kako nakana može utjecati na ćudorednu 
vrijednost djela, pa i samog nutarnjeg čina. Zla nakana 
može posve upropastiti dobro ili neutralno djelo. Zlo dje- 
lo, međutim, ne može opravdati ni dobra nakana! Ovo je 
načelo vrlo važno u životu. Dobra svrha, doduše, posve- 
ćuje sredstvo — ali samo ono dobro, ili neutralno — ali 
nikada zlo. Zla nakana upropašćuje valjanost i dobrih 
sredstava i dobrog objekta. Mutna voda uvijek ostavlja 
za sobom svoje tragove, pa čak i u čistoj vodi... Stoga 
ćemo se i ovdje prisjetiti načela, koje smo spomenuli ra- 
zlažući aksiome o dobru: Bonum ex integra causa, ma- 
lum ex quovis defectu! — Da bi nešto bilo savršeno, mo- 
ra biti sve besprijekorno! Jer zlo počinje već i s najma- 
njim nedostatkom.. Isto tako: Da bi čin bio dobar, mo- 
raju, dakle, i objekt, i okolnosti, i nakana biti dobri — 
ako ma i jedno od ovoga nedostaje, ni sam čin ne može 
biti dobar. 


Svemu tome ne treba posebnih tumačenja, pa ćemo 
donijeti samo neke usporedbe: Briga za roditelje u sebi 
je dobra. Objekt je tu častan, pa tim onda i skrb za te 

roditelje stječe svoju moralnu dimenziju. No, uzmimo 
mogućnost da se sin brine za roditelje, kradući tuđi ime- 
tak: eto ti zla! — Ponuditi nekome vino, u sebi je dobro 
ii bar neutralno djelo; ali nutkati ga vinom da ga opije- 
mo — gledajući moralno — nije više dobro djelo. 


Sam vanjski čin, međutim, nema u sebi zasebne mo- 
ralnosti — različite od one, koju mu daje nutarnji čin. 
Tako, na primjer, vanjski čin dvorenja bolesnika ima istu 
moralnu ocjenu kao i sama nutarnja odluka. Jer, vanjski 
je čin samo realizirao odluku, i — potom — objektivnu 
vrijednost slobodnog čina. Pritom se, dakako, radi o ocje- 
ni ćudoredne vrijednosti, a ne o naknadi ili nagradi koju 
zaslužujemo vanjskim činima, pa makar ih mi vršili i s 
nutarnjom odbojnošću. 

Iz ovoga, što smo dosad rekli, vidi se struktura ću- 


dorednog čina. Uvjeti su takva djelovanja sloboda i spo- 
znaja. No, da bi čin bio ćudoredan, potrebno je da bude 


i postavljen s uvažavanjem dopuštenosti objekta, uzima- . 


jući pritom u obzir i okolnosti, i pravu nakanu. Sve je to 
već rečeno: i školski, i raščlanjeno. Ali, u sebi je taj čin 
jedinstven! — Mora da je veličajan bio trenutak stva- 
ranja u kojem je Svemogući izustio svoj »Fiat — Neka 
bude«! — A ništa na svijetu nije tom činu i tom času 
sličnije od čovjekova slobodnog čina — po njemu smo 
najsličniji Stvoritelju! 

Time se krug ovog našeg razmatranja pomalo već za- 
tvara. Ali nam se pritom nameće još jedno novo, zaku- 
často pitanje: Postoji li i neka jedinstvena norma djelo- 
vanja i prosuđivanja ljudskih čina? Rekli smo, doduše, 
kako objekt, okolnosti i nakana određuju hoće li ljudski 
čin biti dobar ili zao, no to je bilo promatranje strukture 
ćudorednog čina. A ovdje se postavlja pitanje, koji je nu- 
tarnji razlog što je neki čin dobar, a neki nije. To je je- 
dan aspekt. A drugi: Ima li neka objektivna, zajednička 
mjera, s kojom bi se trebali uskladiti naši čini, da bismo 
ih smatrali dobrima. Na to ćemo nastojati odgovoriti u 
slijedećoj pouci. 

5. MJERILO ĆUDOREDNE DOBROTE 


Moralno sudeći, ljudski čini mogu biti dobri, neutral- 46. 


ni i zli. No ova je podjela odviše statička da bismo po njoj 
mogli razabrati tu ćudorednu valjanost. Među dobrim dje- 
lima, kao i među zlima postoje velike razlike. Od običnog 
dobrog djela — kad putniku, na primjer, pokažemo put, 
pa do dugogodišnjeg dvorenja bolesnika; od majčine po- 
žrtvovnosti, koja se očituje od najsitnijih usluga pa sve 
do uništenja za dobro djece — postoji nepregledam niz 
dobrih djela, različitih i po kvaliteti, i po intenzitetu, i 
po trajanju, pa onda i po ukupnoj vrijednosti djela. Isto 
tako, od prve neznatne laži, pa do smišljenih zločina, po- 
stoji nepregledam niz zlih djela. A ipak svi ljudi imaju 
nekakvo mjerilo pri prosuđivanju tih djela — kako do- 
brih, tako zlih. O tim ćemo mjerilima reći nešto sada, a 
nešto kasnije, prilikom razmatranje zakona i savjesti. 


Najprije ćemo ući u problem. Polazimo od činjenice, 
od stvarne razlike između dobrih i zlih čina. Osim toga, 
očito je da ima takovih ljudskih čina koji su prije svake 
kontrole, i mimo nju, već sami po sebi dobri ili zli. Pita- 
nje stoga glasi: Zašto je jedno djelo dobro, a drugo opet 
nije? Koji je razlog, i koje je to mjerilo — objektivno i 
nepromjenjljivo — po kojem prosuđujemo ljudske čine? 
— Odgovor nije jednostavan. Dosta je pogledati nekolici- 
nu etičkih priručnika da se ustanovi kako se i autori istih 
misaonih nazora razilaze u definiranju i razlaganju norme 
moralnosti. Takva se različita mišljenja ne javljaju samo 
zbog složenosti materije, nego i zato što nije usvojena 
zajednička terminologija. Različiti se pojmovi i shvaćanja 
izriču zajedničkim izrazima, koji, u pojedinaca, opet, zna- 
če nešto drugo. A i sama je narav problema takva da 
se definitivan i općeprihvatljiv odgovor i ne može dati. 
Ljudi ne mogu ni sami sebe pravo prosuditi — pa kako 
da postave jedmu, općenitu, i nepobitnu normu! Mudro 
je rekao onaj koji je za sebe ustvrdio: »O jednoj te istoj 
stvari drukčije sudim ujutro, a drukčije navečer«... To 
je činjenica. I, kolikogod je jasno načelo: Čini dobro, a 
izbjegavaj zlo! — u pojedinačnom i konkretnom slučaju 
nije lako odvagnuti nečije djelovanje. 

Ali, mi ovdje i ne tražimo subjektivnu nego objektiv- 
nu normu. Protumačit ćemo što podrazumijevamo iz po- 
jedinih termina, da bismo onda u dva stavka iznijeli i 
pokazali koje je prvo mjerilo ćudorednosti, a zatim, ko- 
je je vrhovno. 


PRVO OBJEKTIVNO MJERILO ČOVJEKOVE ĆUDORE- 
DNE AKTIVNOSTI JEST SAMA NJEGOVA PRIRODA, 
KONCIPIRANA I OSTVARENA KAO RAZUMNA JEDI- 
NICA, A VRHOVNO MJERILO 
JEST BOŽJA BIT — Ovako izrečen stavak traži razjašnje- 
ad nje i opravdanje. — Prije svega, ov- 
dje valja imati pred očima bitnu razliku između dobrih 
i zlih djela. Budući da ta razlika postoji, mora postojati i 
njezino opravdanje, tj. objektivna norma za lučenje je- 
dnoga od drugoga. Tako se, na primjer, bitno razlikuje 
čin žrtvovanja vlastita života za spasavanje drugoga — 
od, recimo, nesavjesna vršenja dužnosti, zbog čega mo- 
žda stradavaju stotine ljudi! Slobodan ljudski čin u pr- 


vom je slučaju ostvario herojsko djelo; a drugim je ta- . 


kođer slobodnim činom prouzročio djelo vrijedno opće- 
nite osude i kazne. Postoji, dakle, bitna razlika između 
dobrih i zlih djela — što onda znači; da postoji i objek- 
tivno mjerilo, prema kojemu će se moći odvagnuti oba 
čina. Kao što postoji neka norma, ili mjera za mjere- 
nje dužine, težine, vremena, kretanja... tako postoji i 
mjera za mjerenje ljudskog djelovanja, a posebno pod 
prizmom ćudoredna prosuđivanja. 


Izneseni stavak podijelili smo na prvo, i na drugo, 
tj. vrhovno mjerilo. Valja naglasiti da se radi o objektiv- 
nu mjerilu, za razliku od subjektivnog — te konstitutiv- 
nu, a ne manifestativnu mjerilu. 


Da pogledamo prvo značenje termina: Što je nor- 
ma — ili, što je mjerilo ljudskih čina? 


Norma, ili mjerilo ljudskih čina jest stanovita real- 
nost s kojom poiedini ljudski čin mora biti usklađen, 
ako ga treba ocijeniti moralno dobrim -—— odnosno, ako 
čin nije usklađen s tom realnošću, on će biti moralno 
loš. To mjerilo može biti subjektivno, ili objektivno. Su- 

bjektivno će biti onda kad ga primjenjuje subjekt, bez 
obzira na to da li to odgovara objektivnu stanju. Isto ta- 
ko, subjektivno mjerilo može, ali ne mora biti istovjetno 
s objektivnim. No, subjektivno mjerilo može biti i posve 
krivo, ako netko, na primjer, sebe smatra mjerilom sveg» 
i svačega. — Objektivno je mjerilo, međutim, postav- 
ljeno u stvarnom redu, bez obzira hoće li ga pojedini 
subjekt prihvatiti, ili neće. Ono se nameće kao nužni za- 
ključak i posljedica objektivne razlike između dobrih i 
zlih djela. Tu razliku ne stvara čovjek. Ona je tu, i bez 
njega, jer objektivni moralni poredak egzistira i bez nas 
i prije nas. A ljudi će se, po svojim slobodnim činima, 
bilo suglasiti bilo sukobiti s tim poretkom. 


Gledom na čovjeka, objektivna norma može biti ne- 
posredna, i prvotna —-a onda posredna, pa i vrhovna. 
Prvotna je ona koja nam je najbliža, i.s kojom valja ne- 
posredno uskladiti svoje djelovanje da bi ono bilo do- 


bro — odnosno, ako s njom ne uskladimo svoje djelo- 
vanje, onda je ono zlo. Osim prve, postoji i druga, ov- 
dje: vrhovna norma — mjerilo, kojemu se ima podlo- 


žiti i s kojim se ima uskladiti svaka druga norma. — 
Čovjek je već svojim postankom zatekao apsolutnu opre- 
čnost i nepomirljivost između dobra i zla, pa se tijekom 
svog života svojim postupcima samo priklanja tom svi- 
jetu dobra ili zla. Ali, zato ipak postoji jedna apsolutna 
norma koja u sebi nosi taj stožerni razlog — samu z»- 
misao dobra, koja je i kriterij u ocienjivanju dobra. Na 
to ćemo se kasnije još jednom vratiti. : 


Prije smo, također, spomenuli da postoji i konstitu- 
tivna, i manifestativna norma. Ali, ma da se neki ne 
slažu s takvom podjelom i s takvim terminima, oni nam 
ipak nešto kazuiu, Jer, ako svoju savjest nazivamo ne- 
posrednom, manifestativnom, tj. očitovnom normom — 
onda ie čudno tvrditi da taj naziv nema temelja. Vlasti- 
ta nam savjest govori što ie dobro a što zlo, pa je ona 
zato i očitovna norma — kao što i zakon očituje neku 
normu, tj. volju zakonodavca. Tako je savjest, dakle, ne- 
posredna očitovna. norma, a zakon opet daljnja, ali isto 
tako očitovna norma. Ljudsku pak narav, ili prirodu, ko- 

ja je obdarena razumnošću, nazivamo  konstitutivnom 
normom, neposrednim, ili prvim mjerilom, ukoliko je 
ona mjera kojoj se, kao razumnoj naravi, ima potčiniti 
svako djelovanje. Ljudska je narav slika Božje naravi i 
biti — koja je, opet, konstitutivni, temeljni uzrok, uzo- 
rak i mjera svakog dobra. 


I još jedna riječ. Dok nam očitovno mjerilo otkriva 
moralnu dobrotu djelovanja, dotle konstitutivno mjerilo 
donosi i razloge zašto je ovo dobro a ono nije. 

Toliko će biti dostatno kao tumačenje ovih ustalje- 
nih pojmova i izraza s kojima se ovdje susrećemo. 


RAZUMNA ČOVJEKOVA PRIRODA PRVO JE 
MJERILO PRI ĆUDOREDNOM 
OCJENJIVANJU — Najprije ćemo nekim refleksijama 
pobliže osvijetliti ovo područje, pa 
ćemo zatim izvesti i zaključke. — Ljudi će, zacijelo, od- 
reda potvrditi da je dvorba bolesnika dobro djelo. I, ma 
da to dvorenje može biti neugodno, pa i nekorisno, ipak 
ćemo se složiti da je to, moralno gledajući, dobro. Nepri- 
jeporno je, dakle, da je čovjekovoj prirodi svojstveno po- 
moći bratu u nevolji, pa i uz najveće žrtve. Procjena to- 
ga čina ne proističe niti iz ugodnosti, niti iz neugodnosti, 
nego ju pritom vodi razbor. A to je ono što želimo poka- 
zati i naglasiti: da je prvi, i neposredni razlog valjanosti 
sukladnost objekta — a po njemu i čovjekova čina — 
upravo s njegovom naravi. Očito je, dakle, da je razum- 
na ljudska priroda prvo mjerilo u vrednovanju nekih 
čina, odnosno .u procjenjivanju da li je nešto dobro, iki 
nije. 

Nastojat ćemo tu spoznaju formulirati i dokazati: 
Naglasili smo kako se pristalost ili sukladnost časnoga do- 
bra s razumnom čovjekovom prirodom bitno očituje kroz 
samu njegovu narav, i zato je ta narav norma. A to je 
dostatan razlog za ono što tvrdimo. Međutim, naša ra- 
zumna priroda neće samo očitovati tu sukladnost — ona 
upravo sadrži i nosi u sebi ontološki razlog koji determi- 
nira bitne oznake časnoga dobra, pa potom i ćudorednosti. 
— Rekli smo, također, da je naša narav slika Božje biti. 
Jest, ali ta slika ima i sve Značajke dinamičnosti svoga 

originala. U njoj je, utjelovljena, sva dinamika težnje 
prema cilju. I ne samo težnje, nego i kontrole nad djelo- 
vanjem! Teško bi se našla druga realnost koja bi uza se 
imala tako valjane razloge. No nisu to još svi razlozi. 


Normu moralnosti za ljudsko djelovanje moramo po- 
tražiti u samome čovjeku kao u počelu odgovornog dje- 
lovanja. Kako se pak radi o ocjenjivanju slobodnih čina, 
onda i ta mjera mora biti negdje tu — na području razu- 
ma; pa, kako se tu radi i o zajedničkom, općenitom mje- 
rilu, te kako se po odgovornom djelovanju postizava ili 
ne postizava svrha života, očito je da u normu ulazi i 
sama narav kao osnovno određenje prema cilju, pa stoga 
i kao tumač časnoga dobra. 


To su razlozi zbog kojih smo se priklonili iznesenom 
mišljenju, da je neposredna norma djelovanja čovjekova 
razumna priroda. Razlozi su prikazani prilično suho. Uo- 
stalom, dvojbeno je, bi li ih opširnost učinila pristupačni- 
jima i prihvatljivijima. 


U narednom ćemo razmišljanju iznijeti i ocijeniti još 
i neka druga mišljenja o normi moralnosti, ali ćemo već 
ovdje reći da težinu razloga i glavni oslonac pri uočava- 
nju razlike ne možemo naći ni u koristi, ni u državi, ni u 
rasi, ni u samovolji, nego da razlog dobrote ili zloće mo- 
ra ležati u nečem temeljnijem — u čemu se nazrijeva i 
samo određenje i orijentacija prema tom cilju. 


VRHOVNI RAZLOG I TEMELJ 

ĆUDOREDNOG REDA 

JEST BOŽJA BIT — Da ponovimo svoje pitanje: Gdje 
je razlog za razlikovanje dobra i 

zla? Prema čemu se to mjeri i zašto se tako prosuđuje? 


Maloprije smo odgovorili na to pitanje s obzirom na 
neposrednu normu. Rekli smo da je neposredna norma 
sama ljudska razumna priroda. A sad dodajemo da je vr- 
hovni razlog i temelj u takvu razlikovanju sam Bog. On 
je mjera svih stvari. Njegova narav nije samo mjerilc 
bića, ukoliko jest, ili može biti, nego je i mjerilo bića za- 
koliko je ono savršeno, te, konsekventno, zakoliko je to 

biće predmet slobodnom ljudskom odabiranju i odlučiva- 
nju. Čovjekovo priklanjanje .k nebiću nosit će nužno ozna- 
ke nesuglasnosti i nesklada s prvotnom slikom. Stoga će 
i odlučujući razlog, zašto neko nebiće nije dobro za nas, 
biti u tome što nas'ono razara; a razara nas zalio, što je 
u neskladnosti s Prvim bićem, koje je mjerilo svakoga bi- 
ća i svake savršenosti. Sve se, dakle, ima svesti na prvo 
počelo; ono je uzrok, temelj, uzorak i mjera svakoga bi- 
ća. Nesklad se s Prvim: bićem odrazuje na svojstvima sva- 
koga bića, koje je ovisno! — a taj nesklad nosi u sebi 
i razlog uništenja; pogađa biće u samu srž, i podgriza 
njegovu egzistencijalnu orijentaciju. 


Iz ovoga se jasno vidi da je Prvo biće mjerilo svega. 


Ove misli nose svu svježinu životne istine, ali i tra- 
gove otajstva. Otajstva su istine koje nadilaze naše spe 
znajne dohvate. Čovjek naprosto ne može obuhvatiti svu 
istinu. Kad bi to bilo moguće, onda bi i istina bila ogra- 
ničena poput nas; a to nije tako. Istina pokriva granice 
bića. 


6. RAZLIČITA MIŠLJENJA O NORMI MORALNOSTI 


Između dobrih i zlih djela postoji bitna razlika. No, 
postavimo li pitanje, u čemu su te razlike, naići ćemo na 
različite odgovore. Naše stajalište glasi: Čin je dobar on- 
da kada je u skladu s čovjekovom prirodom i, preko nje, 
s Božjom biti koja je mjerilo svega. Ali, mnogi se s time 
ne slažu. Na pitanje, što je moralno dobro, različiti su- 
stavi daju odgovore prema svom osnovnom stavu i poi- 
manju života i njegovih vrijednosti. 


UTILITARIZAM — Na pitanje, koje je djelovanje dobro 

' — ili, zašto je neka stvar dobra a 
neka nije, utilitarizam odgovara: Dobro je ono što nam 
je od koristi, što nas usrećuje. Ovdje je mjerilo. ćudored- 
ne dobrote, dakle, korist, utilitas; odatle ime »utilitari- 
zam«, koji, kao normu. moralnosti, postavlja osobnu ko- 
rist — te socijalni utilitarizam, koji, kao normu moral- 
nosti, stavlja opću, ili društvenu korist; dakle, standard. 

Ovaj sustav i ovo gledanje na život ima dosta. sljed- 
benika i u teoriji i u praksi. No, i privlačne su strane 
ovog »evanđelja« očite: ne priznaje se nikakva ovisnost; 
odgovornosti nema, ili je ona samo zakonska; dobro je 
ono što koristi, i to se ima provesti. 


Razumljivo. je, da takve pretpostavke nisu održive. 
Iako je posvemašnja emancipacija mnogima ideal, uzaja- 
mna. ovisnost ipak je činjenica pred kojom nema smisla 
zatvarati oči. Tu je, nadasve, činjenica ovisnosti od Boga. 
— Iznijet ćemo samo neke prigovore protiv utilitarizma, 
i to će biti dosta, da vidimo njegove slabe strane. 


Najprije, prigovori privatnom  utilitarizmu: Osobna 
korist, kao norma moralnosti, isključuje socijalne dužno- 
sti. Altruizam postaje besmislen — jer, čemu bdjeti uz 
novorođenčad, kad se umjesto toga možeš zabavljati? Za- 
bava je bliže osobnoj koristi nego noćno bdijenje... 
I tako, humanost, za koju se — kao ideal — toliki bore, u 
očima osobnih utilitarista postaje besmislena. Čemu po- 
magati onima koji nam nisu od koristi? — Dopuštena je 
i krađa, i otimačina, jer. osobna je korist mjerilo svega. 
Pa ako je, nadalje, čak i zločin koristan, onda i on, pre- 
ma umovanju utilitarista, neće biti ne samo dopušten, ne- 
g0 i dobar. Tako utilitarizam utire put i najgorim opa- 


činama. — Povrh toga, privatni nas utilitarizam još i po- 
učava da je ljudsko djelovanje uvijek vođeno isključivo 
korišću. — Razumije se, da to. nije istina. A i nekorisno 


djelovanje ne postaje zlo samo, time što od njega. nema- 
mo koristi... S druge strane opet, koliko je toga što čo- 
vjeku može biti od koristi, ali se tog odričemo radi nekog 
većeg dobra nego što je korist. ' 


“. Osim toga, poznato je, da upravo dobro: djelovanje 


kadikad zna čovjeku donijeti neugodnosti; uzmimo sa-, 


mo primjer: svjedočenje istine na nepravednom sudu. 
Takvo. svjedočenje neće svjedoku biti od koristi — pa 
ipak ne možemo reći da bi to bilo zlo. — Prihvati li se, 
dakle, korisno dobro kao norma, ona će biti i nedostatna 
i nepouzdana. A tko bi sa sigurnošću i mogao znati koje 
je djelovanje od prave i trajne koristi? 1, na posljetku, 


dobro znamo da čin, koji može biti od koristi, nikada ne-: 

će postati dobar ako je u sebi zao, ili je učinjen sa zlonr 
namjerom. — Toliko o prigovorima protiv privatnog uti- 
litarizma. 


Oni, opet, koji tvrde da je norma moralnosti društve- 
na sreća moraju odgovoriti na ove prigovore: Pretposta- 
viti da čovjek živi zato kako bi društvu bilo dobro, vrlo 
je dvojben postulat... Tko je to društvo, za koje pojedi- 
nac mora sve žrtvovati da bi ono bilo sretno? Dakle, i 


pretpostavka da čovjek živi za sreću kolektiva nije odr- | 


živa. Osim toga, potpuno se ništi dostojanstvo čovjeka, 
potčinjavajući ga nekakvoj vremenitoj dobrobiti društva. 
Standard ima služiti za dobro svakoga čovjeka, a ne čO- 
vjek dobru standardu drugih. A na koncu, toliko je toga 
što je dobro, a da zajednica s time nema baš nikakve ve- 
ze; štoviše, često se dešava da je upravo izričito dobro 
kad se pojedinac suprotstavi zajednici, ako je ona skre- 
nula s pravoga puta. 

Svi oni sustavi, dakle, koji svoj razlog za razlikova- 


nje dobra i zla stavljaju u korist bilo pojedinca, bilo za- 
jednice, ne mogu imati trajnog opstanka. 


SENZIZAM — Osim utilitarizma ima i drugih sustava ko- 

ji postavljaju svoje teze gledom na ćudo- 
redne vrednote. Tako bi — prema senzizmu — kriterij po 
kojem se neko djelovanje ocjenjuje dobrim ili zlim imalo 
biti neko posebno osjetilo za moralnost. Svi bismo trebali 
neposredno osjetiti što je dobro a što zlo, baš kao da ima- 
mo u sebi senzus — osjetilo za »okus« moralnosti. 


Općeniti je, međutim, razlog zašto ne možemo pri- 
hvatiti ovo mišljenje taj što nije u pitanju kako tko psi- 
hološki doživljava primjenu norme moralnosti — nego je 
pitanje, koji je metafizički razlog, i koje je opravdanje 
stvarnog razlikovanja dobrih i zlih djela, tj. zašto jedno 
djelo nazivamo dobrim, a drugo zlim. Taj razlog ne mo- 
že biti samo u našem osjećanju, ili nekakvom okušavanju, 
nego ga valja potražiti drugdje. 

ETIKA KULTURNOG PR&&RESA — opet stavlja normu 

u ono što promiče 
i osigurava kulturni napredak, Ono, što po teoretičarima 
toga sustava koči kulturni napredak, ima se istrijebiti... 
Lako je bilo, dok je ta ideja živjela u glavama učenjaka; 
nije se tada još vidjela njezina opasna narav; no, kad su 
je političari presadili u život, ona je pokazala svoje pravo 
lice. Ne treba mnogo dokazivanja da i ovdje budemo na- 
čistu: ni u progresu nećemo otkriti taj zadnji razlog i 
mjerilo za razlikovanje dobra i zla. 


Etici kulturnog progresa slična je ETIKA PERSO- 
NALNE AFIRMACIJE. Ono što pojedinca uzdiže, imalo 
bi biti objektivno dobro. Mnogi se i služe ovom etikom, 
no ta je norma potpuno subjektivna i odviše uska; ona 
jedne uzdiže, a druge obara, pretpostavljajući da je čov- 
jek vrhovno mjerilo svega. 


ETIKA ODABRANE RAGE, ili biološkog odabiranja, 
slična je etici personalne afirmacije. Po toj teoriji dobro 
bi bilo ono što uzdiže odabranu rasu, ili neki klan. Ovo 
mišljenje navodimo samo zato da se prisjetimo kako je 
ono pripremilo teren poznatim ekstremnim pokretima. 
Stoga ta mišljenja i ne treba obarati nekim dokazima, jer 
su već te teorije same sebe oborile. No, primjena tih opa- 
kih načela — kako je jednima sve dopušteno a drugima 
sve zabranjeno — živi još i danas pod drugim imenima. 
Uostalom svi se oblici kolonijalizma obilno služe tim na- 
čelima. Više začuđuje činjenica što je moguće da ove ideje 
uopće zahvaćaju ljude! Svijet puno ne razmišlja, a poli- 
tičarima je dobrodošla bilokakva zastava da provedu svo- 
je naume. 


KANTOVA AUTONOMIJA — Kao zadnju normu djelo- 

vanja i razlikovanja do- 
bra od zla postavio je njemački filozof Immanuel Kant 
(1-1804) autonomni razum; razum neovisan od ma kakva 
zakonodavca. Čovjek, prema Kantu, postupa moralno on- 
da kada se pokorava zakonu što mu ga nameće njegov 

praktični razum, koji je neovisan. :. Kantu je moralni za- 
kon nešto uzvišeno, tajnovito. Ne možemo dokučiti — ka- 
že Kant — kako jedna apsolutna zapovijed ima pri dje- 
lovanju toliku jasnoću. Primjena zakona realizira se kroz 
kategorički imperativ, koji glasi: Tako radi da tvoje dje- 
lovanje može postati općim zakonom! — To je vrhovno 
pravilo i kategorički imperativ ovog velikog mislioca! No 
i taj imperativ, ako ga amaliziramo, mora biti formalno 
načelo; volja će biti dobra jedino uz poštivanje zakona. 
— Ali i načelo ima biti razumno, ne osjetilno ili čuvstve- 
no. — Mora biti, naposljetku, autonomno, i koncipirano 
kao neovisno od Božje volje. 


Koliko su ova načela utjecala na kasnija pokoljenja, | 


teško je ocijeniti. Kant je otac moderne filozofije i pri- 
mjene načela moderne filozofije na sociologiju, ekonomiju 
i politiku. Plodove te emancipacije od starih misaonih 
aksioma, te od Boga kao vrhovnog čuvara moralnog po- 
retka, svi smo već osjetili u ratovima, i između ratova. 


. Kritičari kažu da je Kant želio braniti moralni .za- 
kon od. eudaimonizma i etičkog empirizma; kažu, da je 
imao koncizne. pojmove o dobru i ljudskoj slobodi; da sa- 
vršeno luči časno dobro od korisnoga; da posve opravda- 
no zabacuje determimiranje volje izvana, te da s pravom 
traži autonomiju za razum. Ipak mu prigovaraju da nje- 
gova pretpostavka iz Kritike o tzv. sintetičkim apriornim 
sudovima, pa ideja o Bogu i besmrtnosti, nisu prihvatlji- 
ve. Kakvi su to sintetički apriorni sudovi, kad znamo, da 
je to, na neki način, protuslovni izričaj! Apriorni sudovi 
su analitički, a ne sintetički. — Nadalje mu prigovaraju 
da je izmijenio terminologiju, ali da pravog rješenja ni- 
je donio. Prigovaraju mu i zbog rigorizma, te da njegova 
autonomija, koncipirana bez višeg počela, nije dovoljno 
eksplicirana, a još manje dokazana. 


Ovdje smo prikazali Kantovu misao i prigovore na 
nju onako kako je to izneseno u standardnim priručnici- 
ma. Na prvi pogled to i nije lako razumjeti. No jedno. se 
ipak može shvatiti: da ni prema Kantu, evo, nije jedno- 
stavno znati što je dobro a što je zlo. Uostalom, njegovu 
bi normu, samo. rijetki. mogli primjenjivati. . 

SUVREMENE KONCEPCIJE ; 
O. NORMI MORALNOSTI — Nešto definitivno i sustavno 
u tom pogledu ne postoji. 
Na pitanje, što je dobro i pravo, nižu se najneobičniji 
odgovori: Ne znamo što je dobro! — Dobro je ono što od- 
redi jači, što propiše država; dobro je ono što unapređuje 
ekonomiju, što učvršćuje vlast, što tumači evolucija, što 
donosi tisak, i što reklamira televizija. Pravih filozofskih 
sustava, i, prema tome, ozbiljnih odgovora nema. Opaža- 
ju se težnje subjektivizma i autonomije, anarhije i pra- 
gmatizma, diktature i fatalizma. Ništa novo pod sun- 
cem... Od kodificiranih sustava valja ipak spomenuti 
etiku slučaja, idividualnu etiku, i novu etiku sekulariza- 
cije. 
ETIKA SLUČAJA ILI SITUACIJE — Autori koji slijede 
ovaj sustav tvrde 
da decizivna i zadnja norma djelovanja nije objektivni 
red određen i očitovan zakonima prirode, nego. individu- 
alno svjetlo i prosuđivanje pomoću kojega pojedincu po- 
staje jasno što mu valja činiti. Presudna odluka nije, kao 
u objektivnoj etici, donesena primjenom stvarnih zakona 
na pojedini slučaj pošto su se uočile okolnosti zasebnog 
čina, nego je donesena neposredno, nutarnjim rasvjetlje- 
njem i sudom. A taj se sud ne oslanja ni na kakvu nor- 
mu izvan čovjeka — štoviše: on je posve neovisan, i sam 
sebi dostatan., Što se tiče njegove ispravnosti, on se ničam 
ne mjeri, niti se može ičim mjeriti. (3 
Po ovim autorima, tradicionalni pojam maravi nije 
dovoljan nego treba uzeti pojam »egzistentne prirode« — 
a taj je koncept relativan i izložen promjenama... Tako 
o etici situacije govori Instrukcija Sv. Oficija (DS 3918). 
Sv. Oficij daje i ocjenu ove etike: »Mnoge tvrdnje izne- 
sene u sistemu etike slučaja protive se istini, i nisu u 
skladu s načelima mišljenja; ona se povode za relativiz- 
mom i modernizmom, i daleko su od kršćanskog shvaća- 
nja« (DS 3921). Dakle, negativna ocjena. 

67. INDIVIDUALISTIČKA ETIKA — Drugi moderni sistem 


etike, o kojemu ovdje, 
također, koja riječ: »Ima i takvih koji, doduše, zastupaju 
širokogrudne i velikodušne ideje, no, zapravo, uvijek ta- 
ko žive kao da ih uopće nije briga za potrebe društva. 
Štoviše, mnogi u nekim zemljama gotovo ništa ne drže 
do socijalnih zakona i propisa. Nije ni malen broj onih 
koji se ne ustručavaju izbjegavati opravdane poreze, ili 
druge obveze prema društvu, služeći se pritom raznim 
smicalicama i prijevarama. Drugi opet omalovažavaju 
neke propise društvenog života — kao, na primjer, one 
koji se tiču zdravstvene zaštite i uređenja prometa — ne 
pazeći na to, što takvom nebrigom dovode u pogibelj vla- 
stiti život i živote drugih.« — To je praktična definicija 
individualističke etike koju je dao II Vatikanski sabor 
(GS 30; Dok, 659). Koncil nam još nešto kaže: »Svi neka 
uzmu k srcu da među glavne dužnosti suvremenog čov- 
jeka ubroje društvene obveze, i da ih održavaju. Sto se 
svijet više ujedinjuje, to dužnosti ljudi očitije prerastaju 
zasebne skupine, i pomalo se proširuju na čitav svijet. 


A to se ne može ostvariti ako i pojedinci i skupine ne 


budu u sebi uzgajali i u društvu širili moralne i socijalne 
vrline. Tako će, uz nužnu pomoć Božje milosti, porasti 
zaista novi ljudi i graditelji novog čovječanstva.« (GS ib.). 


“ NOVA ETIKA, ILI ETIKA 
SEKULARIZACIJE — Ova etika zasniva i tumači svoj 
stav prema valjanosti zemaljskih 
vrednota, promatrajući čovjeka u njegovu superiornom i 
kreativnom položaju. To je moralni sustav koji je dubin- 
ski povezan sa svjetovnošću. Bog s drugoga svijeta suvi- 
šan je i samo smeta. Ako uopće postoji neka teofanija, ona 
se može realizirati samo kroz čovjeka. — Pitanje o nor- 
mi djelovanja, te razlici između dobra i zla, za nju je od- 
više apstraktno. To je etika bez cilja i bez normi, bez čvr- 
stih etičkih principa; etika potrošačkog društva, prilago- 
đivanja, konsumacije — horizontalna etika, bez nadna- 
ravnih aspiracija. 

Evanđelista Luka zabilježio nam je divnu Kristovu 
prispodobu o »velikoj večeri«. Tu imamo upravo portrete 
pristaša nove etike: Gospodar je pripremio svečanu ve- 
čeru. Mnogi su bili na nju posebno pozvani. Zanimanja 
za tu večeru nije bilo. Isprike su bile ove: jedan je kupio 
njivu. Posjet njivi je preferirao dolasku na večeru. Drugi 
je kupio volove. Oni su mu bili važniji od svečanosti. 
Treći se oženio; i nitko nije imao vremena da se oda- 
zove (Lk 14, 15...). A poziv je bio tako važan, i odbija- 
nje poziva imalo je nepopravljive posljedice: isključenje 
iz Kraljevstva Božjega. 


Etika sekularizacije ima mnogo pristaša, ali, njezina 
politika nije dalekovidma. S nijekanjem i omalovažava- 
njem nadnaravi, te poricanjem mogućnosti objave, i na- 
ravnoj se etici oduzima obligatorna moć i ruši se moral- 
ni poredak. 


7. SAVJEST 


U dosadašnjim smo poglavljima govorili o normi mo- 
ralnosti. Spomenuli smo i podjelu te norme — na kon- 
stitutivnu i manifestativnu — istaknuvši da se neki s tom 
podjelom ne slažu. Mi smo se ipak poslužili tom podje- 
lom. 


Neposredna je i objektivna konstitutivna norma sama 
naša razumna priroda. I, što je s njom u skladu, tj. što 
ju usavršuje, to je dobro — a što je truje i razara, to je 
zlo. Pa, kako je neposredna norma naša narav, tako je 
posredna i vrhovna norma sama Božja bit. 


Kako, međutim, da čovjek postane svjestan te opće 
norme koja mu se očituje kroz narav? — Prva, neposred- 
na očitovna norma ćudorednog djelovanja jest savjest. 
Po njoj doznajemo što nam je činiti, i što je u našem 
djelovanju dobro a što zlo. Savjest je, tako, prvo mjerilo 
ćudoredne vrijednosti našeg djelovanja, dok je zakon 
daljnje i posredno mjerilo. Prema tome podjela norme mo- 
realnosti na temeljnu i očitovnu ipak ima osnove. Ovdje 
ćemo, dakle, govoriti o savjesti. Ona se može promatrati 

kao moć prosuđivanja ili ocjenjivanja, a i kao sam sud 
o ćudorednoj vrijednosti. 

Prvo ćemo savjest promatrati kao, iskustvenu činje- 
nicu, a zatim ćemo ju, podjelom na vrste savjesti, jasnije 
osvijetliti. Na kraju ćemo nešto reći o savjesti kao etičkom 
forumu. 


SAVJEST KAO ISKUSTVENA ČINJENICA — Pojedine 

su epo- 
he tijekom povijesti imale svoje poimanje o savjesti i svoj 
stav prema njoj. Čak i antika je imala već izgrađeni po- 
jam i ideal savjesti, koji nam je i danas vrlo blizak. Sveti 
Bernard je opet dao koncept i ideal srednjovjekovne sa- 
vjesti, koja nalazi smirenje u pokornosti i pasivnosti. No 
i čitavi su se teološki sustavi borili za svoj ideal savjesti. 
Sve to pokazuje da pitanje savjesti nije tako jednostavno. 
Ima u njemu nešto vječno, i općevrijedno — ali ima i 
subjektivne obojenosti, svojstvene pojedincu čovjeku i 
vremenu. Mi ćemo ovdje, bez apriornih pristajanja uz 


ovaj ili onaj sustav, reći o savjesti ono u čemu se svi 


slažemo. 

Savjest je iskustvena čimjenica. Svatko ju je sam 
u sebi otkrio, iskusio njezinu prisutnost i moć, njezinu 
superiornost i nepristranost. Ona je sudište koje ne 'mo- 
žeš prevariti ni podmititi. Istovjetna je s nama, a ipak 
nas nadilazi; raste s nama, ali nas danomice, poput isku- 
sna stara učitelja, odgaja i poučava; mahom nas poziv- 
lje.na odgovornost, a onda mirom i zadovoljstvom nagra- 
đuje dobra djela: dobre čine odobrava, a zle osuđuje. Ona 
je i tumač i osvetnik svih onih pisanih i nepisanih zako- 
na koji dobro naređuju a zlo zabranjuju. 


Ipak, savjest nije samo čisto teoretska spoznaja — 
ima u njoj obilje gotovo osobnih tonova, tako da je upra- 
vo rezonator našeg doživljavanja. Ali ona i; srećom, s 
neprevarljivom sigurnošću upućuje da: spoznajemo svoje 


ćudoredno dostojanstvo, pa i uprkos okolini koja čovjeka: 


često znade pregaziti. Zato je savjest oduvijek bila pred- 
met divljenja — kako u starih tako i u novih pisaca. Ni- 
kakvo, stoga, čudo da su joj ljudi pridavali obrise osob- 
nog bića i nepodmitljivog učitelja. : 

Kojiput savjest znači praktičan sud o nekom našem 
predstojećem djelovanju, a kojiput sud o moralnosti na- 
ših čina — bilo da su već izvršeni, ili da se nalazimo 
pred odlukom treba li ih izvršiti ili ne, pa i i onda ako 
takve čine nikad nećemo izvršiti. 


Savjest se, međutim, uvelike razlikuje od tzv. psiho- 
loške svijesti. U našem hrvatskom jeziku imamo za sa- 
vjest čak i posebnu riječ. Dok psihološku svijest izriče- 
mo riječima »biti svjestan«, dotle čovjekovo stanje, gle- 
dom na karakter moralnosti, označujemo riječima »biti 
savjestan« ili »ne biti savjestan« — pa tako imamo »svi- 
jest« i »savjest«. U latinskom. se jeziku za oba stanja 
upotrebljava isti izraz — conscientia, Ista riječ označuje 
i svijest i savjest. 


Kako je savjest duhovna stvamnost, spoznat ćemo je 
u postupku u kojem imamo najprije opću normu, pravilo 
naravnog ili pozitivnog zakona; zatim slijedi primjena na 
život. — Savjest donosi sud: Smiješ! — Ne smiješ!. — 
Nju, kao i dušu, otkrivamo kroz djelovanje, i u djelova- 
nju. Savjest je kao sudac koji ne samo utvrđuje nego i 
ocjenjuje djelovanje. Nema, dakle, sumnje o njezinu po- 
stojanju. Ali ona je, povrh toga, i pretpostavka čitavog 
moralnog poretka i zakonodavstva. 


Savjest je velik dar neba i odlika razumnog bića te, 
konačno, i nije drugo nego djelovanje samoga razuma — 
ne samo u funkciji spoznaje, nego i one životne mudro- 
sti što vodi prema cilju, kojemu smo, kao razumna bića, 
svi usmjereni. Ona je u pravom smislu riječi strpljiv 
umjetnik koji od nas stvara Božju sliku — ona je glas 
neba, i signal naše prave domovine. Čovjek, koji više ne 
čuje njezino dozivanje, boluje od zastrašujuće bolesti du- 
še. I, što možemo očeklivati od onoga tko je iskopao svo- 
je oči? — Ako ubijemo u sebi vodiča prema cilju svoga 
života, po svoj ćemo se prilici potpuno izgubiti. Sa.sav- 
ješću se, dakle, nije s 


PODJELA: SAVJESTI — Savjest možemo promatrati. pod 
različitim vidicima, pa, prema 
Menkodjuičem stajalištu, naći odgovarajući.naziv za nje- 

zinu funkciju. Ako ju promatramo sa stajališta svog dje- 
lovanja, ona može prethoditi tom djelovanju, ili ga slije- 
diti. Ako mu prethodi, onda govori: Ovo smiješ, a ono ne 
smiješ! — Ako li pak slijedi naše djelovanje, onda kaže: 


Ovo si dobro učinio, a ono nisi! — Jedna je od ovih sa- 


vjesti prethodna — a druga susljedna. Ova se podjela 
primjenjuje kad govorimo da se savjest ima poslušati; i 
to je, dakako, onda prethodna savjest. — No, promatra- 
jući obvezu koju nam savjest nameće, možemo tu savjest 
nazvati i zapovjednom ili zabranjujućom, ili pak savješću 
koja nam nešto dopušta. — S obzirom na pristanak, sa- 
vjest možemo lučiti na sigurnu i na dvojbenu — a s ob- 
zirom na sukladnost s objektom savjest može biti istinita, 
savjest u zabludi, i pogrešna savjest. 


Istinita savjest donosi ispravan sud o zbivanju, a po- 
grešna netočan — ili, pravilnije: krivi sud. Pogrešna sa- 
vjest može opet biti takva da se zabluda mogla svladati, 
ili se nije mogla svladati. To je važno, gledom na odgo- 
vornost. Jedan može biti kriv što nešto ne zna, a drugi 


ne mora biti kriv — Jer, ili nije dužan znati, ili možda ne, 


može doznati istinu... Nadalje, pogrešna savjest može 
biti laksna (širokih rukava), i tjesnogrudna. Laksna sa- 
vjest sama sebi umanjuje krivnju, ili je čak posve niječe 
— pa i onda kad ta krivnja nedvojbeno postoji. — Pozna- 
jemo i tzv. farizejsku savjest — licemjemmu savjest, koja 


neke sitne stvari nastoji prikazati kao krupne, a prave 


zapovijedi zanemaruje; cijedi komarca, a guta devu... 
Tjesnogrudna savjest opet nalazi grijeh tamo gdje ga ne- 
ma, ili je on daleko manji nego što ga ona ocjenjuje. Ova- 
mo spada poznata skrupulozna savjest, koja više nema 
pravog kriterija u ocjeni što je grijeh a što nije. Za nju 
su sve stvari jednako zle. — I na koncu, tu je još i per- 
pleksna ili smućena savjest, u kojoj netko vidi zlo na 
svakom koraku: kamogod kreneš, upadaš u klopku... 


Ova bi nam podjela imala donekle osvijetliti narav i 
funkciju naše svjesti. Događa se, međutim, da ista savjest 
— s obzirom na neki slučaj — danas znade biti sigurna, 
a sutra već u dvojbi. To je stoga, što je savjest odjek i 
projekcija naše spoznaje. Zdrava je spoznaja uvjet za do- 
bru savjest, a bolesna sigurno stvara i bolesnu savjest. 

Savjest je vodič kroz život. Taj vodič bio je, na primjer, 
u ovoj prilici načistu što treba činiti, a tamo gdje nije 
bilo dovoljno svjetla bio je u dvojbi. — Savjest je i pre- 
cizni aparat za registriranje i ocjenjivanje našeg djelova- 
nja pod vidikom ćudorednog dobra. Prejaki i rastrgani 
doživljaji mogu poremetiti sposobnost toga aparata. Tko 
svoju svijest i savjest stalno kljuka izopačenim materija- 
lom, neka se ne čudi da će je izgubiti. Njezina se vrijed- 
nost, kao vodiča, očituje u »zlatnoj sredini«, u kreposti, 
između ekstrema lakosnosti i tjesnogrudnosti. 


SAVJEST KAO ETIČKI FORUM — Nije nam moguće 

ida se upuštamo u 
sva načela, kada, i koju, i u kojim stvarima imamo slije- 
diti savjest. Nešto ipak moramo reći: Savjest je naš eti- 
čki forum. Nju moramo poslušati. Prethodnu i sigurnu 
savjest moramo poslušati kad nešto zapovijeda, ili zabra- 
njuje. Ta spoznaja i nije drugo nego spoznaja samoga 
zakona, koji — po savjesti — primjenjujemo na pojedi- 
ni slučaj. I takvu smo spoznaju dužni poslušati. Takova 
savjest i jest jedina neposredna norma za čovjekovo dje- 
lovanje. Sigurnost koja se pritom traži, dovoljno je mo- 
ralna sigurnosti. Fizička sigurnost nije potrebna, a koji- 
put i nije moguća. 


Spomenutom načelu, prema kojem valja savjest po- 
slušati, nema prigovora. Poteškoće su se okupile oko dvoj- 
be: Što, kako, i smije li se djelovati u dvojbi. — Savjest 
je dvojbena, kad nam nije jasno da li je djelovanje do- 
pušteno ili ne. Ako odluku donesemo u dvojbi, postoji 
mogućnost da se ogriješimo o zakon. — Da bismo sve to 
mogli pratiti, razmotrit ćemo što je dvojba, jer je to glav- 
ni pojam u raspravi. 


Dvojba je stanje uma gledom na neku okolnost, ili 
odredbu, gdje nema očitosti — ni posredne ni neposred- 
ne. Dvojba može biti negativna, kad ne postoje objektiv- 
ni razlozi da dvojimo; a može biti i pozitivna, kad postoje 
razlozi za dvojbu. Dvojba može biti spekulativne — a 
može biti i praktične naravi. Pri spekulativnoj dvojbi do- 
lazi u pitanje istinitost događaja ili općenitih odredaba. 
Praktična se dvojba javlja u pojedinom događaju i u pri- 

rijeni na pojedini slučaj. Spekulativna je dvojba druk- 
čija kad se usredotoči na čin (dubium facti) — tada se 
dvoji o egzistenciji čina; a drukčija opet kad se zahvaća 
stanje ili položaj (dubium iuris) — pa se tu dvoji o opstoj- 
nosti zakona, ili o potenciji koja ima izvršiti djelo, ili se, 
na kraju, dvoji o valjamosti čina. 


Načela za reguliranje savjesti jesu ova: Nikad nije 
dopušteno djelovati u dvojbi; nju treba otkloniti, tj. ste- 
ći praktičnu sigurnost za djelovanje. Ta se sigurnost mo- 
že postići: direktno — istražujući istinu ili dopuštenost 
djelovanja; a može se postići i indirektno — pomoću ne- 
kih načela. Ako se dvojba ne može otkloniti ni upravno 
ni neupravno, a čin se mora obaviti, treba odabrati si- 
gomilu mogućnost, tj. onu koja ide u prilog obdržavanja 
zakona. 


Ova teorija, ma kako nam se činila apstraktnom, ipak 
ima svoju svakodnevnu primjenu u životu. Ljudi se zai- 
sta ravnaju prema tim načelima. Evo .primjera: Vozač 
vozi auto. Pred njim je sporo vozilo. Magla je, pa cesta 
nije pregledna. Za prestizavanje nema sigurnosti gledom 
na mogućnost da možda iz suprotnog smjera dolazi neko 
vozilo. U toj dvojbi, koju vozač praktički ne može riješiti, 
morat će izabrati ono što je sigurnije. Ima voziti za spo- 
rim vozilom doklegod ne dobije siguran pregled za slo- 
bodno prestizavanje. — Još jedan primjer: Lovci su u 
lovu. Nije im dopušteno pucati na divljač doklegod ne 
steknu sigurnost da unaokolo nema ljudi. Dvojbu će ot- 
kloniti, direktno: ako sam lovac vidi da nema ljudi — a 
indirektno: ako lovac zna da je stanovništvo više puta, 
i na vrijeme upozoreno da lov počinje toga i toga dana, i 
u toliko sati... 


BILJEŠKA: Stigli smo do složenog teološkog pitanja o 
otklanjanju dvojbe, ili o tzv. moralnim siste- 
mima. Iznijet ćemo samo problem, i reći tek po koju riječ. 


Ima slučajeva kad nije moguće postići sigurnost o 
obvezi zakona, i, prema tome, o dopuštenosti djelovanja. 
I što tada? Da li Bog zapovijeda održavati zakone o ko- 
jima dvojimo? — Na to pitanje ima više odgovora: Neki 

misle da u tom slučaju moramo. slijediti zakon, pa bio 
on i dvojben. To je odgovor.apsolutnog i ublaženog. tuci- 
orizma. — Probabiliorizam. dopušta da, u korist slobode, 
slijedimo svoje mišljenje, protiv dvojbenog zakona, ako 
je naše mišljenje vjerojatnije od mišljenja koje podrža- 
va zakon. — Ekviprobabilizam traži da oba mišljenja — 
ono za zakon, i ono protiv zakona — budu nekako pod- 
jednaka, kako bi se moglo slijediti ono mišljenje koje 
je protiv zakona. — Probabilizam naučava da, u korist slo- 
bode, možemo slijediti mišljenje koje je uistinu opravda- 
no, iako je mišljenje za ispunjavanje riesigurnog zakona 
vjerojatnije. — Laksizam tvrdi da riožemo raditi što nas 
je volja, ako zakon nije posve jasan; njemu je dovoljno 
da imamo bilo kakav razlog protiv zakona. Mo. 


"To bi bila napomena. o tzv. moralnim sistemima. Do- 
sta je, da smo ih spomenuli ::. U. svemu je najvažnije 
to, da uvidimo kako prije svakog djelovanja moramo ima- 
ti ispravnu i sigurnu savjest. Ova nam analiza samo po- 
kazuje kako je golem posao što ga obavljaju naša svijest 
i naša savjest, da dođemo do potrebne sigurnosti. Nju se 
ipak najbolje stječe direktnim istraživanjem. Ako pot- 
rebnu sigurnost ne možemo steći, onda se uzdržavamo od 
djelovanja. Za one koji srljaju u maglu, postoji određeno 
ime. 


Što se tiče spomenutih sustava valja naglasiti da oni 
sustavi koji guše čovjekovu slobodu, ili pak ignoriraju 
zakon, ne rješavaju problem. Istina je u onom mišljenju 
koje poštuje i zakon, i čovjekovu slobodu, ne namećući 
obveze tamo gdje ih sigurno nema, a priznavajući i po- 
štujući zakon gdje on stvarno postoji. 


II VATIKANSKI SABOR O SAVJESTI: »U dubini savje- 

sti čovjek otkri- 
va zakon koji on sam sebi ne daje ali kojemu se mora 
pokoravati. Taj glas, što ga uvijek poziva da ljubi i čini 
dobro a izbjegava zlo, kad zatreba, jasno odzvanja u in- 
timnosti našega srca: čini ovo, a izbjegavaj ono. Čovjek 
naime ima u srcu zakon što mu ga je Bog upisao. U po- 
koravanju tom zakonu jest isto čovjekovo dostojanstvo, 

i po tom zakonu će mu se suditi. Savjest jest najskroviti- 
ja jezgra i svetište čovjeka, gdje je on sam s Bogom, čiji 
glas odzvanja u njegovoj nutrini. 


U savjesti se divno otkriva onaj zakon kojemu je is- 
punjenje ljubav prema Bogu i bližnjemu. Time što su 
vjerni savjesti, kršćani se povezuju s ostalim ljudima u 
traženju istine i ispravnom rješavanju tolikih moralnih 
problema koji nastaju u životu pojedinaca i u životu dru- 
štva. Dakle, što više prevladava ispravna savjest, to se 
više osobe i društvene skupine udaljuju od slijepe samo- 
volje i nastoje se prilagoditi objektivnim normama mo- 
ralnosti. Ipak se nerijetko događa da je savjest uslijed 
nesavladiva neznanja u zabludi a da time ipak ne gubi 
svoga dostojanstva. Ali se to ne može reći kad se čovjek 
malo brine da traži istinu i dobro i kada savjest zbog 
grješne navike pomalo postaje gotovo slijepa.« (GS 16; 
Dok. str. 639). 

Zakon 


8 ZAKON 


Predmet etike su slobodni ljudski čini. No, krivo bi 
bilo misliti da se tu radi o samovoljnim činima, o ne- 
kakvoj anarhiji. Etika i moral proučavaju slobodne ljud- 
ske čine ukoliko su podvrgnuti moralnom redu — redu, 
koji nekuda vodi, i koji zato nešto i traži od ljudi. Čovjek 
je obdaren slobodom ne da se njome igra, nego da oda- 
bire i prihvati ono što će ga dovesti k životu. 'Te odredbe 
koje nas imaju dovesti do života moramo proučiti i pri- 
hvatiti. One su, po riječima Kristovim, obuhvaćene De- 
kalogom. Deset zapovijedi Božjih. Da bismo mogli ući u 
ta pitanja moramo promotriti i proučiti što je zakon, od- 
redba ili zapovijed. 


POJAVA, RAZLIČITOST 
I POTREBA ZAKONA — Osvrnemo li se na koji god stu- 
panj stvarnosti vidjet ćemo da svu- 
da postoji red i zakonitost. Uzmimo, naoko, najniži oblik 
postojanja — materijalni svijet. Tu su na djelu, osim za- 
kona sile teže, ubrzanja i otpora, još i mnogi drugi pozna- 
ti i nepoznati zakoni. Kakav bi se kaos rodio, kad .bi tu 
nastale nepravilnosti. Ali to drži na okupu neka nutarnja 
sila, podvrgavajući sve samo jednoj ideji — koliko to mo- 
žemo zasad prosuditi: službi životu. Upravo se stoga na- 
meće zaključak da je svrha svega materijalnog svijeta 
život, i njemu služi čitav kozmos. Zakonitost i zakoni svu- 
da su provedeni matematičkom točnošću. Moglo bi se reći 
da matematika i nije drugo nego apstrakcija toga reda. 
Uzmimo nadalje sam život. Tu nailazimo na novi po- 
redak, i nove zakonitosti, različite od onih koje ravnaju 
materijalni svijet. Tu su zakoni održavanja vrste, zako- 
ni naslijeđa, hranjenja, starenja... pa, sve ako se i či- 
ni da zvijeri po šumama nemaju gospodara, on je ipak 
tu — u svojim zakonima, kojima se pokorava sve što je 
živo. A i što su sve biologije i zoologije nego priručnici 
za proučavanje zakonitosti u životinja i bilja. Sve su to 
zasebni svjetovi reda i zakona. 


Što se više uspinjemo prema savršenijim oblicima ži- 
vota, to više iščezava ona prvovrsna kruta zakonitost, a 

pojavljuje se jedna viša. Ona je najočitija u čovjeka — 
koji je, doduše, podvrgnut materijalnim i biološkim za- 
konima, ali se u njega javlja još nešto novo. Pojavom 
razuma nestaje slijepa nužda a javlja se mogućnost oda- 
biranja i odlučivanja. Zakonitost i dalje ostaje, ali se po- 
javljuje osobno uključivanje u zakonitost. Među ljudima 
se javljaju zakoni mišljenja i rada, zakoni stjecanja i po- 
sjedovanja — uopće, red u svim aktivnostima: u prometu, 
u industriji, u umjetnosti — za sve su postavljene mje- 
re, sve je utančine određeno i precizirano. Pa i narav se 
svakoga bića opet uklapa u svoj svijet zakona i pokora- 
va im se. Čovjek, kao slobodno biće, spoznaje svoje za- 
kone i slobodno ih prihvaća. Ali ne podjednako — većini 
se tih zakona pokorava poput svih ostalih bića, a nekima 
se pridružuje po slobodi. To su oni zakoni koji utječu na 
postizavanje svrhe; praktično: koji zahvaćaju časno do- 
bro. 


* PORIJEKLO ZAKONA — Nije teško utvrditi odakle po- 

tječu zakoni. Netko je, viši i 
stariji, morao i svijetu i kozmosu dati tu zakonitost da bi 
sve pošlo prema svome cilju. Začetnik i konstruktor svih 
stvari dao je naputke za djelovanje i mrtvoj materiji i ži- 
vom svijetu. To je geneza zakonitosti, i činjenica, koja 
obara sve hipoteze koje isključuju prvo biće. Smisao opet 
zakonitosti jest u tome, da se svako biće, upravo podvrga- 
vanjem zakonima, približi svome začetniku. Može se to 
kome pričinjati »diktatorski« — ali se to ne da izmijeniti; 
ni u materijalnom svijetu, koji se aposlutno podvrgava, 
pa ni u svijetu slobode, koju nam je Bog darovao da se 
njome služimo i postignemo život. Slobodnu je čovjeku 
namijenjen odličan cilj — to je njegova sreća u Bogu. Ali 
je, isto tako, jasno zacrtan put kojim valja ići. Postavlje- 
ne su i ograde, koje se moraju poštivati. A te ograde i te 
smjernice nisu neki samovoljni propisi, nego su nužni pu- 
tokazi koji vrijede za sve, i njihovo poštivanje uvjetuje 
da se stigne na cilj. Kriva afirmacija slobode — putem 
kršenja Božjih zapovijedi — neizbježivo rađa smrću. 
Drukčije ne može biti. 

Ovu zakonitost na području čovjekova slobodnog dje- 
lovanja zovemo moralnim poretkom — a propise koji za- 
hvaćaju pojedina područja zovemo zakonima, ili zapovi- 
jedima. Koliko je sve to naravno i potrebno vidi se iz for- 
mulacije naravnog zakona koji glasi: Čini dobro a izbje- 
gavaj zlo! Jednostavna je ova formula, ali ona u sebi sa- 
drži svu sigurnost puta prema cilju i životu. 


DEFINICIJA ZAKONA — Naša riječ »zakon« ima svoj 

korijen u riječi »zakleti se« 
— »zakuni se« — odatle »zakun«, ili novija riječ: »zakon«. 
Tim se izrazom označuje neko vezanje, osobito vezanje 
riječju. Stoga je i riječ »zakon« postala sinonim za pro- 
pise, odredbe, ustaljeni način djelovanja — a u etici 
označuje: odredbu za opće dobro. To je imenska defini- 
cija zakona. 


Ovdje, dakako, nećemo govoriti o fizičkim zakonima, 
ni o zakonima pojedinih grana znanosti ili društvenog 
uređenja; za razumijevanje Božjih zapovijedi potrebna 
nam je etička definicija zakona. Sveti Toma ga definira 
ovako: »Zakon je razumna odredba za opće dobro, done- 
sena i proglašena od onoga koji vodi brigu o zajedničkom 
dobru« (Sth 1-2, 90, 4). Na svaku ćemo se od ovih rije- 
či posebno osvrnuti. 


Zakon je razumna odredba... To znači odredba koja 
ima smisla. Zakonodavac, dakle, ima pred sobom neki 
cilj, te onima koji taj cilj imaju postići, određuje odgo- 
varajuće djelovanje. Ako odredba ne vodi ničemu, ona 
ne može nositi ime zakona. — Zakon je, nadalje. odred- 
ba... To nije savjet; savjet možemo poslušati, a odredbu 
moramo. Ako konstruktor stroja za pranje odredi: U stroj 
za pranje ne smije se stavljati kamenje — tada je očito 
što znači savjet a što odredba. Zabrana o stavljanju ka- 
menja u stroj za pranje nije samo savjet. Neposlušnost ili 
tvrdoglavost bit će kaženjena uništenjem stroja. Tako je 
i sa zakonom. Zakon nije savjet. Kršenje zakona donosi 
određene posljedice. . 


Zakon je još i odredba donesena za opće dobro. Nisu 
sve odredbe odmah i zakoni. Zakon nastaje, kad zahvaća 

opće dobro. Ako je netko toliko tvrdoglav da u stroj za 
pranje stavlja kamenje, onda je sam kriv za nastalu štetu 
i morat će ju sam snositi. Odredba za održavanje stroja 
za pranje nije zakon. Isto tako kad otac zabrani sinu da 
se ne smije družiti s ovim ili s onim vršnjakom — ni to 
nije zakon, nego zabrana, odnosno pojedinačna zapovi- 
jed. Da bi neka razumna odredba bila zakon, mora zahva- 
ćati opće dobro. — I još je nešto potrebno. Za zakon se 
traži promulgacija, proglašenje. Proglašenje zakona spada 
na onoga koji ima brigu za zajednicu i koji donosi zakon. 
Ako zakon nije proglašen, ne može ni obvezivati. Ima ra- 
zličitih načina kako će se neki zakon proglasiti. Zakono- 
davci se obično dobro brinu da svoju volju priopće onima 
kojima su dali zakone. Prvi zakonodavac promulgirao je 
svoje zakone preko naravi, u ljudi preko ljudske naravi. 
To je najsigurnija promulgacija. Nitko se neće moći is- 
pričati da nije mogao doznati najopćenitiju formulaciju 
naravnog zakona: Cini dobro a izbjegavaj zlo. — Tako 
smo protumačili definiciju zakona. Podjela zakona doni- 
jet će nam još više svjetla, što je zakon, a ujedno i spo- 
znaju da se ne radi o jednostavnim stvarima. Zakon je 
inkarnacija tuđe volje u nama. 


VRSTE ZAKONA — Sudeći prema porijeklu postoje, 

Božji — i ljudski zakoni. Ljudski 
zakoni mogu biti crkveni i građanski. Crkveni se zakoni 
nalaze u Kodeksu crkvenog prava i u dekretima koncila 
i papa. Građanske zakone nalazimo u ustavima pojedinih 
zemalja, i po službenim listovima gdje se obično objavlju- 
ju. U jednostavnijih naroda zakoni se prenose usmenom 
predajom. Božji zakon može biti naravni zakon, usađen 
i promulgiran kroz narav; zatim nadnaravni zakon, koji 
sačinjavaju odredbe gledom na nadnaravni poziv čovje- 
kov — kao što je zapovijed o krštenju, ili o potrebi euha- 
ristije (Mt 28, 19; Iv 6,54). Božji zakon može biti pozi- 
tivan, ukoliko nije promulgiran kroz narav nego pozitiv- 
nim očitovanjem volje zakonodavca. Tako je Dekalog po- 
zitivan Božji zakon, iako je ujedno i naravni zakon. — 
Naravni Božji zakon ili je vječan ili vremenit; kod vre- 
menitog se misli na to da je proglašen u vremenu. Ina- 
če je naravni zakon u sebi nepromjenljiv i nuždan. 

Gledom na učinak, postoje zakoni koji nam nešto na- 
lažu. To su afirmativni zakoni. Oni traže da nešto učini- 
mo. Treba nešto izvršiti, da bi se ispunio zakon. Na pri- 
mjer: Poštuj oca i majku! — Postoje i zakoni koji nam 
nešto zabranjuju. U njima je zapovijed formulirana kao 
zabrana. Nazivamo ih negativnim zakonima. Na primjer: 
Ne reci lažna svjedočanstva protiv svoga bližnjega! — 
Kod zakona izrečenih u negativnoj formi ne postoje okol- 
nosti u kojima bi bilo dopušteno prekršiti zakon. Nikada, 
i ni u kojem slučaju nije dopušteno krivo svjedočiti pro- 
tiv bližnjega! — Kod zakona izrečenog u pozitivnoj for- 
mi izvršenje se kojiput može izostaviti. 


Postoje još i druge vrste zakona. Mi ćemo opširnije 
govoriti samo o vječnom i naravnom zakonu, te o obvezi 
i sankciji moralnog zakona. Predmet našeg razmišljanja 
jest naravni zakon, Dekalog. 


Recimo samo još riječ o podložnicima zakona. Zako- 
nu su podložni svi za koje je zakon donesen. Za naravni 
zakon to su razumna bića, svi ljudi zdrava razuma. — 
Sami su inače zakoni, osobito na pojedinim područjima 
života, predmet divljenja. Uzmimo samo zakone koji se 
otkrivaju u proučavanju elemenata. Zakoni nasljedstva i 
križanja u biologiji otkrivaju genijalnog začetnika živo- 
ta. Tu su zakoni svjetla i zvuka, psihologije i astronomi- 
je, zakoni mišljenja i lijepa vladanja, beletristike i arhi- 
tekture, medicine i kemije, estetike i sporta, glazbe i fil- 
ma. — Zakoni su putokazi kroz život; oni traže od nas 
da ih poštujemo i držimo, ali nas zato obogaćuju i vode. 
Upućuju nas na nekoga tko je staniji i moćniji od nas; 
on je sve to zamislio, odredio i izvodi pred nama. I naš 
ćudoredni život podvrgnut je zakonima, i oni nas imaju 
dovesti dobroti i istini. 


9. VJEČNI I NARAVNI ZAKON 

Prvotni sadržaj naših razlaganja jest Dekalog — oči- 
tovanje Božje volje gledom na čovjeka. Ta volja jest za- 
kon. Sve ovo što smo dosad govorili jest priprava kako 


bismo upravo Dekalog što bolje shvatili. Ovo je druga 

pouka o zakonu. Sve nam se čini tako jednostavno i ra- 
zumljivo samo po sebi da izgleda suvišno o tome raspre- 
dati. Međutim, kad se govori o zakonu, govori se o jednoj 
od temeljnih činjenica etike i morala. U ovoj ćemo pouci 
promotriti egzistenciju vječnog i naravnog zakona. O toj 
činjenici u naše vrijeme kruže razna mišljenja, pa je po- 
trebno da imamo ispravno i utemeljeno mišljenje. Jedni 
niječu vječni i naravni zakon; drugi opet kažu da je za- 
konitost odraz i posljedica društvenog odgoja. Čitava 
stvar ipak je dublje zasnovana i činjenica zakonitosti mo- 
ralnog poretka ima svoj temelj u vječnom zakonu, u vo- 
lji vječnog zakonodavca. To će biti sadržaj o kojem će- 
mo raspravljati i to ćemo nastojati opravdati. No, najpri- 
je, o realnosti ideje zakona. 


IDEJA O ZAKONU JEST STVARNA — Realnost se zako- 

na izvodi iz po- 
stojećeg reda i zakonitosti. U svijetu vlada red. On se oči- 
tuje u prikladnom odabiranju sredstava da se ostvari ne- 
ki cilj. Tako je na svim područjima, pa i u našim društve- 
nim odnosima koji su na polju slobodnog djelovanja. Po- 
vreda reda predstavlja nered. Nije nam dopušteno da ra- 
dimo što nas volja. I pravo je tako. 


Ako je netko zamislio i izradio telefonsku centra- 
lu, onda je i zacrtao način njezina funkcioniranja i održa- 
vanja kako bi aparat mogao obavljati zadatak poveziva- 
nja ljudi. Tih odredaba se treba pridržavati, jer su one za 
centralu zakon, odnosno uvjeti rada i djelovanja. Samo- 
voljnim potezima aparat bismo uništili. — Tako je i sa 
svijetom, a tako je i sa čovjekom. Svijet ima svoj cilj, i 
mora funkcionirati onako kako to hoće njegov konstruk- 
tor. Jednako i čovjek. Pritom ništa ne smeta činjenica 
čovjekove slobode. Time će se samo još više očitovati vo- 
lja zakonodavca, s kojom se volja čovjekova ima uskladiti. 
— Realnost ideje o zaknu ovisi o realnosti samoga zako- 
na. A zakoni su očiti. Ne može se, dakle, poricati ni re- 
alnost ideje. — Iz možebitne okolnosti što nečija »slobod- 
na volja« nije zadovoljna s postojećim poretkom ne mo- 
že se zaključivati da ideja o zakonu nije realna. Pa ni Čči- 
njenica što neki ljudi nisu zadovoljni sa stanjem ovisno- 

sti od Boga, ne čini tu ovisnost irealnom. I ribe bi se u 
moru mogle buniti i tvrditi kako one ne ovise o vodi — 
ali izvan vode za njih nema života. 


Činjenica zakonitosti ili opstojnost zakona velika je 93. 


realnost. Protivno se ne da dokazati. Zakon je ukorije- 
njen u volji vječnog zakonodavca. Moramo uočiti tu silnu 
snagu koja je bila kadra uspostaviti savkoliki red »na ne- 
bu, na zemlji i pod zemljom«. Ta ga silna volja i održava. 
Ništa ne smeta činjenica da je Bog sama dobrota. Nema 
nikakva razloga da ne bi mogla supostojati apsolutna do- 
brota s apsolutnom pravednošću i posvemašnjom vlasti 
nad svime. Bog je apsolutno biće. Ta nam spoznaja ulije- 
va veliku sigurnost i veliku nadu, da će Bog jednoga da- 
na ipak zajaziti zlo kako nas više ne bi ugrožavalo. 


VJEČNI ZAKON — Zakonom nazivamo volju Božju ko- 

ja svijet stvara i njime upravlja. Ta 
se volja Božja očituje kroz tri odluke. — Prva odluka jest 
volja Stvoriteljeva, koja zapovijeda da se naravni red 
poštuje i zabranjuje da se ruši — »voluntas Dei ordinem 
naturalem conservari iubens, perturbari vetans«, kaže Au- 
gustin. Ta Božja odluka pretpostavlja stvaranje, posebno, 
razumnih bića koja se imaju svjesno pokoravati Božjoj 
volji. 

Druga, i nekako izričitija odluka predstavlja naravni 
zakon, koji je u razumnih stvorova participiranje vječno- 
ga zakona. To su ona načela koja se kreću oko svega što 
je nužno da postignemo završni cilj, a koja se mogu spo- 
znati bez posebne Božje intervencije. Taj se zakon razli- 
kuje od prvoga time što je on realiziran u vremenu, sa- 
mim stvaranjem, i »utisnut« u stvorove. 


Treća se odluka odnosi na onaj oblik Božje volje koji 
otkrivamo u pozitivnom Božjem zakonu. To je očitovanje 
Božje volje gledom na čovjekov poziv — kako u Starom 
tako i u Novom zavjetu. Taj pozitivni Božji zakon pose- 
bice nas zanima ukoliko je istovjetan s naravnim zako- 
nom, jer on predstavlja glavnu temu naših razlaganja. A 
to i jest ono bitno: da čovjek obdržavajući zakon stigne 
do cilja. nae 

Ovo što smo dosad iznijeli treba na neki način i po- 
kazati. d 


Da uočimo kako u Bogu postoji volja koja je za stvo- 
renja zakon, nije potrebno veliko naprezanje: Bog efek- 
tivno usmjeruje svoja stvorenja k nužnome dobru. U tom 
usmjerenju nalaze se svi bitni: elementi zakona, a time 
je, ovdje izneseno mišljenje i opravdano. Bog je, kao 
Stvoritelj i upravitelj svijeta, stvorio svoju odluku radi 
općeg dobra stvorova; sve je to dostatno i jasno promul- 
Sirao, jer su zakoni utkani u samu narav. Do cilja se do- 
lazi s potpunom sigurnošću. Za razumne stvorove ti za- 
koni postaju predmetom spoznaje, kao nešto što se samo 
po sebi razumije. Riječ je o primarnim spoznajama za- 
konitosti — osobito o prikladnosti ili neprikladnosti ob- 
jekta, i, potom, o obligaciji da se dobro slijedi a zlo iz- 
bjegava. 


NARAVNI ZAKON — Božje odluke o nama ne možemo 

spoznati neposredno iz izvora. 
One su nam poznate preko naše naravi. Božje odluke ko- 
je zahvaćaju naš nadnaravni poziv doznajemo preko ob- 
jave. Dio vječnog zakona, koji se odnosi na razumne stvo- 
rove, zovemo naravnim ili prirodnim zakonom. To je »par- 
ticipacija vječnog zakona u razumnom stvoru«, kako i de- 
finira sveti Toma prirodni zakon. U Bogu je taj zakon, 
kao u svome izvoru, sadržan u odluci njegove volje; u 
stvorenju — kao razumska spoznaja Božje volje. Prirod- 
ni je zakon, tako, skup najopćenitijih načela koja su ute- 
meljena u samoj naravi. Spoznajemo ih bez velikog na- 
prezanja. Na primjer: Boga valja poštivati! — Poštuj oca 
i majku! — Ne ubij! — Jedna je od klasičnih formula- 
cija prirodnog zakona donesena u Evanđelju: »Ljubi Go- 
spodina Boga svim srcem svojim, a bližnjega svoga kao 
samoga sebe!« (Mt 22, 37) i Kristovo tumačenje tih rije- 
či: »U tim dvjema zapovijedima sadržan je sav zakon i 
proroci« (ib 22, 40). — Taj naravni zakon tako je jedno- 
stavan da se već sam po sebi čini razumljivim — i opet 
je tako superioran, da nadilazi svako pozitivno ljudsko 

zakonodavstvo. Štoviše, on je temelj svakog ljudskog za- 
konodavstva. — Zakoni koji ignoriraju vječni i prirodni 
zakon niječu etičku podlogu, koju svako zakonodavstvo 
pretpostavlja. 


Sveti Toma tumači naravni zakon s još jednog sta- 
novišta: Naravni zakon jest Bogom dano svjetlo našem 
umu, da u tom svjetlu spoznamo što nam je činiti a što 
izbjegavati. — Kolika jednostavnost! Zakon je, dakle, i 
volja, i znanje, i svjetlo, i putokaz — i brana uz ponor 
zla. Neshvatljivo je stoga što ima ljudi koji poriču opstoj- 
nost prirodnog zakona. Jer, ako se zaniječe fundamentalni 
zakon; Čini dobro a izbjegavaj zlo..., što se onda još 
uopće može ozakoniti. 


Začetnik razumne ljudske naravi nije odredio samo 
cilj zbog kojeg je narav stvorena, nego je postavio i sred- 
stva po kojima čovjek može postići taj cilj. Kako se ra- 
di o slobodnim bićima, jasno je da, čuvajući slobodu izbo- 
ra, usmjerenje može biti zasnovano samo kao zapovijed i 
priopćeno kao nalog, zakon. Ne može se govoriti o savje- 
tu, ili možda o uputi, jer je u pitanju nužno dobro, i upra- 
vo se stoga radi o zapovijedi. A kako se radi o osnovnom 
određenju, koje je usađeno u samu narav i kroz nju se 
očituje, imamo i činjenicu promulgacije. — I tako imamo 
sve elemente pravog zakona, koji radi svojstvene parti- 
cipacije u razumnoj prirodi, zovemo temeljnim ili narav- 
nim zakonom. 


Dokazna moć ovog postupka upravo je neoboriva. 
Ona se temelji na činjenici kontingentnosti i ovisnosti bića, 
te njegovog usmjerenja. Kad bi čovjek bio apsolutni go- 
spodar samoga sebe — uključivši egzistenciju — onda bi 
on sam sebi bio zakonom. No čimjenice su, očito, drukčije. 
Ljudska vrsta pokazuje doduše tendenciju emancipacije; 
ta je težnja postojala i u anđeoskih duhova. Ali se činje- 
nica ovisnosti nije ni u jednom slučaju promijenila. Pa 
ako čovjek nije svoj apsolutni gospodar nego mu valja 
priznati drugoga, višega od sebe, onda ga sigurno to ne 
ponizuje. Narav je naša takva da pretpostavlja određenje 
izvana. To određenje utisnuto nam je, i kao razumnim 
bićima priopćeno u obliku zapovijedi. 

Drugi dokaz za opstojnost zakona glasi ovako: Ne- 
spojivo je s Božjom dobrotom da bi Bogu moglo biti sve- 
jedno hoće li čovjek postići vječno dobro — ili će ga, či- 
neći zlo, biti lišen. Kad Bog ne bi sve to predvidio, i za 
sve se dovoljno pobrinuo, postupio bi kao slab upravitelj 
kojemu je svejedno što ljudi rade, i kako će pritom pro- 
ći. Moramo, dakle, dopustiti sigurnu i dostatno poznatu 
Božju volju gledom na razumna bića i na svrhu njihova 
života. A to, i opet, nije drugo nego prirodni zakon kao 
participacija vječnoga zakona. — Dokaz ćemo osvijetliti 
usporedbom: Uzmimo da je neki inženjer izgradio mlje- 
karu za prerađivanje mlijeka i mliječnih proizvoda; i on 
i investitor očekuju da će se dobiti savršeni proizvodi. 
Niječući, međutim, osnovnu stabilnost pogona i njegovu 
zakonitost, možemo očekivati da će ta tvornica, umjesto 
maslaca, sutra proizvesti sapune, prekosutra deterdžente, 
i na koncu se okrenuti protiv svoga konstruktora, doka- 
zujući da on ništa ne zna. — Takvu ludost pripisuju Bo- 
gu oni koji niječu naravni zakon... 


Dokaz, dakle, za opstojnost naravnog zakona izvodi- 
mo iz činjenice da Bogu nije svejedno hoće li naša narav 
postići ono zašto ju je stvorio, ili neće. Pa, ako mu nije 
svejedno — što je očito — onda se to mora odraziti na 
samoj naravi i na njezinu djelovanju: stanoviti će je po- 
stupci voditi k cilju, a njima suprotni udaljavati. 


Treći dokaz o opstojnosti naravnog zakona vidimo u 
suglasnosti svih ljudi: da se dobro ima prihvatiti a zlo 
izbjegavati. Nema razumna čovjeka koji bi tvrdio pro- 
tivno — iako može biti nesuglasica oko shvaćanja što je, 
konkretno, dobro. 


Takvo općenito poimanje, gledom na prianjanje uz 
pojam što je dobro ili zlo, pretpostavlja nužno opstojnost 


samoga zakona. Drukčije se to poimanje ne može razum- 


jeti. — Tako, i u ovom dokazu imamo sve elemente zako- 
na: sam zakon, da valja činiti dobro a izbjegavati zlo; 
zatim, promulgaciju zakona — jer je to svima poznato, 
budući da se prestupnici pozivaju na odgovornost, ili se, 
barem, osuđuje njihovo djelovanje. 

. U ljudi se, po razumskom dozrijevanju, upoznaje i 
usavršuje sama formulacija prirodnog zakona. Od djece 
tražimo da se drže naravnog zakona iako ga još ne pozna- 
ju. Odrasli imaju odgovarati za svoje čine. Izgovori se ne 
uvažavaju: Pravednost se mora i živjeti i poštivati! — 
Boga valja priznavati i častiti! — Laž je zločin! — Tuđi 
život treba čuvati! — Sve su to formulacije naravnog za- 
kona, pa zato i kažemo da je on temelj svakog pravednog 
poretka i zakonodavstva. 


Posebice je taj naravni zakon temelj kršćanskog mo- 
rala i etike. Učeći ljude naravnom zakonu, Crkva je naj- 
veća dobročiniteljica ljudi. Njezine maksime posuđuju i 
izvikuju i proroci Zloga, kako bi, pod plaštem dobra, za- 
veli svijet. 


10. OBVEZA NARAVNOG ZAKONA 


U prošlom smo poglavlju nastojali pokazati opstoj- 
nost naravnog zakona, posebice ćudorednog zakona. Sada 
ćemo promotriti osobine i učinke naravnog zakona. 


Zakon rađa obvezu. U tome je bitna razlika između 
zakona i savjeta. Savjet možemo ali ne moramo poslušati. 
Naravnom se zakonu moramo pokoravati — unatoč svojoj 
fizičkoj slobodi da postupimo i protivno. Naravni nam za- 


kon, dakle, nameće obligaciju. — Naravni je zakon, isto 
tako, i općenit ukoliko obvezuje sve ljude, te ukoliko je 
općenito promulgiran. — Naravni je zakon i nepromjen- 


ljiv! — Promotrit ćemo obvezatnost moralnog zakona, nje- 
govu općenitost i nepromjenljivost. To će nam uvelike 
pomoći da uočimo i samu bit zakona. 


ZAKON RAĐA OBVEZU — Oni, koji poriču opstojnost 

moralnog zakona, odbijaju, 
dakako, i njegovu obvezu. To se osobito zapaža kod onih 
koji niječu Stvoritelja. No takvim se stavom dospijeva u 
kaos: jer, s jedne strane postoji činjenica da neke obveze 
postoje, a s druge se strane niječe obveza, njen izvor i 
razlog. Ovima je dosta reći, da niječući egzistenciju Božju, 
koja je temelj moralnosti, potkopavamo i cjelokupni mo- 

ralni poredak. Ostaje samo pravo. jačega ... Opaža se, 
međutim, da upravo oni koji niječu Božju egzistenciju ne 
žele u tome biti odviše dosljedni; oni u praksi traže i te 
kakvo održavanje zakona, pa nerijetko i ropsku pokornost. 


Ali ima ljudi i s blažim stavom prema obligaciji za- 
kona. Apstrahirajući od Božje egzistencije, ovi priznaju 
obveze prema zakonima, ali kao izvor obligacije navode 
društvo. Osvrnut ćemo na to malo kasnije. — Isto tako, 
čuli smo da Kant tvrdi kako obligacija prema zakonu 
dolazi kao postulat, kao zahtjev praktičnog uma. — Neki 
opet mislioci ne razlikuju ontološko pitanje vezivanja od 
psihološkog ili fenomenološkog. Znači to, da oni priznaju 
obligaciju, ali je ne prihvaćaju kao činjenicu naravi. 


Za nas je pitanje obligacije naravnog zakona izvan 
rasprave. Najopćenitija formula naravnog zakona glasi: 
Čini dobro a kloni se zla! — To nije samo savjet, nego je 
to obveza utemeljena na naravi. Iz iskustva znamo, da uz 
psihološku slobodu, po kojoj čovjek konačno odabire što 
hoće, za izvjesne stvari ne postoji moralna sloboda. Ima 
stvari koje smo dužni činiti, i ima stvari kojih ne smije- 
mo činiti, i ako ih činimo, krivi smo. Nalazimo se na izvo- 
rima samoodlučivanja, na korjenima slobode. Tu smo se 
dotakli mogućnosti naše zasluge, a isto tako, i razloga naše 
odgovornosti. 


Osvmnuti nam se i na pretpostavku po kojoj bi druš- 
tvo moglo biti izvor obligacije. No pritom ćemo odmah 
naglasiti da je i samo društvo podložno moralnim obve- 
zama. Događa se, osim toga, da ljudi po savjesti moraju 
činiti upravo suprotno od onoga što društvo nalaže ili 
odobrava. Naposlijetku, moralni se zakon proteže i na 
čine u koje društvo nema nikakva uvida. No da društvo 
jest izvor nekih obveza, te da, u neku ruku, nadzire kako 
se izvršuje zakon — to nije teško priznati; previše, među- 
tim, tvrdi onaj tko smatra društvo izvorom obligacije i 
pokornosti ćudorednom zakonu, a osobito naravnom za- 
konu. 

Isto se tako, bez valjanih dokaza, tvrdi da je čovjek 
samome sebi izvor obligacije po zahtjevima autonomije. 
Kad bi se čovjek sam vezao, mogao bi se i sam razriješiti 

obveze. Sam bi bio i zakonodavac i podložnik zakonu, što 
— sve skupa — ne može supostojati, a još se manje može 
dokazati. — Ostajemo tako pri stajalištu da postoji ob- 
jektivna obveza naravnom zakonu. Iznijet ćemo to u dva 
maha, pokazujući kako obligacija izvire iz određenja same 
naravi, te kako ljudska ovisnost uvjetuje tu obligaciju: 


Začetnik ljudske naravi, koji je postavio cilj, pokazao 
je kako će se kroz aktivnost naravi taj cilj i postići. Smi- 
ješno bi bilo reći da je začetniku svejedno, hoće li se taj 
cilj postići ili neće. Postoji, dakle, i obveza tendencije 
prema cilju — ili: obveza poštivanja volje zakonodavca, 
što je isto kao kad tvrdimo da postoji obligacija naravnom 
zakonu. I, kolikogod nam se ovaj postupak činio jedmo- 
stavnim, on ipak dokazuje da imamo slušati ono što nam 
naređuje narav, odnosno: što nam je naređeno preko na- 
ravi. Zahtjevi su naravnog zakona takovi da održavanje 
zakona usavršuje narav — dok nepokornost zakonu razara 
i samu narav. 


Obligacija se, također, opaža i iz samog zakona, tj. 
ukoliko se on razlikuje od savjeta. Zakon kaže: Ne ubij! 
— To nije savjet nego zabrana — i upravo zakon! — Ne 
čini preljuba! — također nije samo zabrana vezana sna- 
gom savjeta, nego je zakon koji sobom povlači odgovor- 
nost. Neodržavanje zakona jest prekršaj. Odnosno, gdje se 
radi o prekršaju, tu je i zakon. — Prema tome, postoji 
obveza naravnog zakona. — 


Da naravni zakon rađa obvezu očito je i iz apsolutne 
vlasti što ju Stvoritelj ima nad stvorenjem. Ta njegova 
vlast, i naša obligacija na poslušnost tako su uzajamno 
povezane, da smo dužni pokornost njegovoj volji u tolikoj 
mjeri koliko to on od nas ima pravo tražiti. O njegovu 
pravu nema nikakve dvojbe. Dakle, ni o našoj obligaciji. 
Ako neki čin koji nam se nalaže ulazi u pravo Stvoritelja, 
jasno je da onda mi više nismo neovisne osobe, nego smo 
podložni. A to je upravo ono što želimo pokazati gledom 
na volju Stvoriteljevu koja rađa obvezu — posebice kao 
naravni i moralni zakon. 

108. OPĆENITOST NARAVNOG ZAKONA — Rekli smo da je 


naravni zakon 
općenit i da se odnosi na sve ljude — što znači da su i 
naravni i ćudoredni zakon poznati svakome čovjeku. Ne- 
ma izuzetka od obveze. Ima tu neka gradacija što se tiče 
jasnoće i mogućnosti upoznavanja zakona. Tu spoznaju 
prati i odgovarajuća obligacija. 


Sveti Toma navodi tri vrste principa naravnog zako- 
na: Prvi je, kao načelo, najopćenitiji: Dobro valja činiti 
a zlo izbjegavati... — Druga vrsta principa sadrži za- 
povijedi, izvedene iz prvog načela, kao, na primjer, zapo- 
vijed da Boga valja poštivati, da roditelje valja slušati, da 


tuđi imetak valja čuvati ... To su, kako vidimo, zapovi- 
jedi Dekaloga. — Treća vrsta su zapovijedi koje slijede 
iz principa prve i druge vrste. — Kod općenitosti narav- 


nog zakona kažemo da zapovijedi prve i druge vrste ne 
mogu biti nepoznate čovjeku koji ima moć rasuđivanja. 
Dokaz za to nije teško izvesti iz naravi samog zakona: Po 
naravnom zakonu Bog ljude privodi k obdržavanju i poš- 
tivanju reda. To bi bilo nemoguće postići da zahtjevi na- 
ravnog zakona nisu ljudima poznati. Pretpostavlja se da 
se radi o ljudima koji imaju nepomućen razum. A narav 
je opet tih općih principa takova da ih nitko razuman 
ne niječe, niti ih može nijekati. Što će pojedinac u kon- 
kretnom slučaju smatrati dobrim, to ovdje ne igra nika- 
kvu ulogu. Svaki čovjek zna za načelo, da dobro valja 
činiti a zlo izbjegavati. Tako je što se tiče najopćenitijih 
principa, a što se tiče principa druge vrste, oni se s la- 
koćom izvode iz principa prve vrste, i isprike su bez 
temelja. — Što se tiče principa treće vrste, stvari više 
nisu tako očite. Koliko je neko izvedeno načelo više ute- 
meljeno na osnovnim principima, toliko je ono jasnije, i 
njegova je obvezatna moć veća. Vrijedi i-obrnuto. Ako se 
neka zapovijed ne da svesti na početna načela, u pitanju 
je njezina jasnoća, a i obligacija je dvojbena. 

Toliko o općenitosti naravnog, i potom ćudorednog 
zakona. 

NARAVNI ZAKON 
JEST NEPROMJENLJIV — Naravni zakon jest nepro- 
mjenljiv u sebi, tj. nikada 
neće nastati takove okolnosti u kojima on ne bi više vrije- 
dio. — Isto tako; on je nepromjenljiv »izvana«, tj. njegov 
ga začetnik neće nikada ukinuti. — To je smisao tvrdnje 
da je naravni zakon nepromjenljiv. Zakon inače može 
prestati obvezivati, ako postane suvišan, ako ga zakono- 
davac ukine: opozove — bilo posve, bilo djelomično. Može 
se, nadalje, dogoditi da zakonodavac izuzme neke podlož- 
nike od zakona, trajno, ili u pojedinom slučaju. — Ništa 
od svega toga kod naravnog zakona. On vrijedi za sve, i 
uvijek. Razlog za tu tvrdnju imamo u naravi samog za- 
kona: Naravni zakon zapovijeda takove stvari koje su 
uvijek, i po svojoj naravi prikladne za nas, a zabranjuje 
ono, što je uvijek i svagdje, po svojoj biti, za nas nepri- 
kladno. A to znači, da će te zapovijedi i zabrane uvijek 
vrijediti. 

Drugi dokaz: Bog od nas traži da odabiremo časno 
dobro, a izbjegavamo zlo. Bog, kao zakonodavac i čuvar 
moralnoga reda, nikad neće izmijeniti svoj stav. Dakle, i 
zakon će uvijek ostati isti, nepromijenjen. 


U spomenutim odlikama veličina je i jednostavnost 
naravnog zakona. On je univerzalan i vječan. Zato i jest 
temelj svakog zakonodavstva. I što je neki pozitivni za- 
kon bliže svom temelju u naravnom zakonu, i njegova je 
snaga time jača. 


11. SANKCIJA MORALNOG ZAKONA 


Vratimo se načas još jednom na već utvrđeni zaklju- 
čak: Ako je konstruktor i zakonodavac ljudske naravi dao 
zapovijed »Čini dobro a kloni se zla«, usadivši je u samu 
narav kao određenje za postizavanje njezina cilja, onda 
mu ne može biti svejedno hoće li se ljudi pridržavati nje- 
govih zapovijedi ili neće. Već samim tim što netko čini 
dobro, on usavršuje svoju narav — a iko čini zlo, radi 
protiv naravi, i lišava sebe završnog dobra. U pitanju su, 
dakle, posljedice za održavanje zakona, ili za njegovo kr- 

šenje. Nastojat ćemo ovdje obrazložiti kakve su to poslje- 
dice, te pokazati opravdanost očekivanja da mora.ini zakon 
prati i primjerena naplata. Mnogi niječu sankciju moral- 
nog zakona; to su osobito oni koji niječu i besmrtnost 
duše, pa i samu Božju egzistenciju. Takvi naprosto misle 
da će u životu raditi što ih je volja, a na kraju će se 
spustiti zastor — i nikome ništa. Taman! ... U poslanici 
Hebrejima poručuje nam Pavao: »Onaj koji želi pristu- 
piti Bogu mora vjerovati da postoji Bog i da nagrađuje 
one koji ga traže.« (Heb 11,6) — Bog je »remunerator — 
nagraditelj«. On ne plaća svake subote, kaže narod. A 
to znači, jedamput će ipak platiti! Upravo tako. — S Kan- 
tova stajališta čovjeku opće ne doliči tražiti nagradu za 
ispunjenje moralnog zakona, jer nam je ispunjenje duž- 
nost. I to mišljenje, ma da naoko nesebično, ne može biti 
točno. Budući da je moralni zakon regulator čovjekova 
usmjerenja prema cilju, onda je naplata već u samom 
postizavanju toga cilja: vječnoga života — ili u gubitku 
toga života za one koji su kršili zakon. 


«ŠTO JE SANKCIJA — Sankcija ili naplata jest primje- 


rena nagrada ili kazna, predviđe- 
na za izvršavanje ili za kršenje zakona. Svi zakoni imaju 
sankcije, i to dvostruke; imače bi ljudi pokorni zakoni 
ostali izvrgnuti ruglu. Sankcija obuhvaća, dakle, i nagra- 
du i kaznu, kao dvije mogućnosti za dva oprečna stava 
prema zakonu. Nagrada je fizičko dobro za izvršeno mo- 
ralno dobro, za moralnu pokornost zakonu; a kazna je 
fizičko zlo, primjereno počiniteljima moralnog zla, tj. kr- 
šiteljima zakona. — Kako je sankcija stvar pravednosti, 
ali i motiv za aktiviranje volje, razlikujemo potpunu i 
dostatnu, te nesavršenu i nepotpunu sankciju. Potpuna je 
sankcija ona koja nagradu ili kaznu primjenjuje u cije- 
losti, a nesavršena je ona koja nagradu ili kaznu primje- 
njuje samo djelomično. Dostatna je, opet, ona sankcija 
koja ima snagu privesti razumna čovjeka na održavanje 
zakona — a nedostatna ona koja čovjeka ostavlja nezain- 
teresirana za održavanje zakona. — 

Ipak, pitanje te naplate ostaje donekle nejasno upra- 
vo zbog toga što u ovom životu nema adekvatne naplate. 
No te adekvatne naplate u ovom životu opet nema zbog 
toga što smo na kušnji. Adekvatna naplata slijedi nakon 
kušnje. Ovo je vrijeme da se osobno zalažemo, da zaslu- 
žujemo; daje nam se mogućnost i prilika da ispravimo 
ono što smo pogriješili. Plodove ćemo ubirati kasnije. No, 
bilo bi i krivo misliti da će Bog s nama postupati kao sa 
djecom, ili poput trgovaca koji je na artiklima svoje tr- 
govine napisao cijene: za ovo ovoliko, a za ono onoliko ... 
Bogu ne dolikuje da nas privodi dobru djelovanju nepre- 
stanim i očiglednim obećanjima. On je, u više navrata, 
očitovao svoju volju i obećao naplatu za izvršenje te nje- 
gove volje. Zaprijetio se i kršiteljima zakona. On će na 
kraju vjekova doći kao sudac. — Stoga ovdje, u ovom 
životu, nema potpune sankcije, iako možemo reći da odr- 
žavanje zakona donosi mir, zadovoljstvo i Božji blagoslov 
— dok kršenje moralnog zakona već ovdje, na zemlji, vo- 
di u propast. Sankcija podertava ozbiljnost nagrade za 
one koji su se trudili oko dobra, a opomena je onima 
koji krše zakon da se za vremena opamete i vrate na 
pravi put. 


RAZLOZI ZA 

PRIZNAVANJE SANKCIJE — Postoji naplata za održa- 
vanje moralnog zakona 

nepotpuna i nedostatna u ovom životu, a potpuna i savr- 

šena u drugom životu, i sastoji se u postizavanju ili ne- 

postizavanju svrhe života. — Tu tvrdnju treba opravdati. 


Neka sankcija u ovom životu postoji. To je stvar is- 
kustva. Vršenje moralnog zakona donosi čovjeku čast, 
smirenost, vedrinu, osjećaj sigurnosti i svjedočanstvo sa- 
vjesti. Kršenje moralnog zakona donosi gubitak dobra 
glasa, časti. A nikome nije svejedno da li ga ljudi smat- 
raju poštenim čovjekom ili ne. — Dakle, i u ovom životu 
postoji neka naplata, ali kažemo za nju da je nepotpuna 
i nedostatna. Naplatu, stoga, moramo prebaciti na drugi 
život, ne samo stoga, što je ovdje nesavršena, nego u pr- 
vom redu zato, jer se sankcija ima primijeniti u omjeru, 
i obzirom na ono k čemu nas ima dovesti zakon. Moralni 

zakon ima nas dovesti po aktivnosti naravi k našem cilju, 
koji je sreća u vječnom životu; a to znači, da će i naplata 
biti na tom području. Oni koji vrše zakon, postići će vječ- 
ni život, a oni koji krše zakon, bit će lišeni toga života. 


Ovaj razlog je dovoljan za našu tvrdnju. On, ne samo 
da pokazuje, gdje će se izvršiti naplata, nego ujedno po- 
kazuje zašto u ovom životu nije potpuna. Ne bi valjalo 
da bude potpuna, a nije ni moguće da bude potpuna. Odr- 
žavanje moralnog zakona obećaje nešto više nego se to 
može u ovom životu ostvariti. 


No, osim spomenutog razloga ne smijemo smetnuti 
s uma ni zamisao samoga zakonodavca. Božja mudrost 
predviđa savršenu i dostatnu sankciju za obdržavanje 
moralnoga zakona. Takva sankcija ne postoji u ovom ži- 
votu, pa stoga ima biti u drugom. — Uz ovaj je argume- 
nat potrebno spomenuti to: Da bi se zakon održavao po- 
trebno je i nešto što će volju pokrenuti na djelovanje, ali 
opet tako da se sačuva sloboda. A to je upravo odgođena 
sankcija. Ona mora biti savršena i dostatna, da zakonoda- 
vac po zakonu postigne ono što je naumio postići; ali 
mora biti na neki način i nejasna, što se postizava odga- 
đanjem naplate, i prenošenjem u drugi život. Tako će se 
ovdje sačuvati sloboda djelovanja i odlučivanja, a tako 
se i ostvaruje mogućnost zasluge. — Sa stajališta, dakle, 
zakonodavca, svi smo pod zakonom i pod naplatom, i to 
u ovom životu nepotpunom i nesavršenom, a u drugom 
životu, potpunom i savršenom. 


SVI LJUDI VJERUJU U NAPLATU — Uvjerenje je go- 

tovo svih ljudi 
da postoji sankcija u drugom životu. — To je »četvrta 
dimenzija« koja nas čeka i o kojoj ljudi tako rado govore 
u časovima sabranosti i ozbiljnosti. »Nije sve svršeno!« 
— čuje se nakon sprovoda; ili pak: »Bio je tako plemenit. 
Njemu nema mjesta sa zlotvorima!« ... 

Ako bi se brisao taj drugi život, a s njime i sankcija, 
onda bi iz toga slijedilo mnogo toga: — Ovaj život nema 
doličnog završetka kako bi to priličilo dostojanstvu čo- 
vjeka, tj. njegovoj bitnoj razlici od životinje. — Nijeka- 

njem naplate oduzima se već u ovom životu jedno efek- 
tivno sredstvo, kadro da nas čuva od grijeha. — Osim 
toga, ljudi se i trse oko dobra. To treba nagraditi. Život 
kojiput traži nadljudsku izdržljivost i zauzimanje. Ako 
nema naplate, čemu to? — I uopće, bilo bi čudno da ljud- 
ska narav, koja nam otkriva tako uzvišen i svet moralni 
zakon, na kraju ostane posve ravnodušna na to, hoćemo 
li ili nećemo postići ono što je ona označila kao cilj i do- 
met naših nastojanja. 


Sve su to neoborivi dokazi u prilog sankcije. A pose- 
bice još ovaj: Čovjek je najplemenitiji stvor, i po svojoj 
naravi teži za završnim dobrom. Pa zar je onda moguće 
da bi ga to završno dobro uništilo. Dobro ne može biti 
razorni princip bića. Dobro je konstruktivno počelo bića. 


Kao predmet naplate imamo na kraju život vječni ili 
gubitak vječnoga života. Blaženstvo ili kazna. I to vječno 
blaženstvo ili vječna kazna. Malo koristi, ako netko nije 
s time sporazuman. 


12. KRŠENJE BOŽJIH ZAPOVIJEDI 


Etika i moral promatraju čovjeka pod posebnim vi- 
dikom — naime, koliko se on svojim slobodnim činima 
opredjeljuje za održavanje zakona, ili se pak pridružuje 
prestupnicima zakona. Ovdje ćemo razmotriti čin kršenja 
zakona, ili Božjih zapovijedi. Pitanje je važno, i zato mo- 
ramo znati što je prekršaj, kad on predstavlja toliku od- 
govornost, i povlači za sobom teške posljedice. Da ne bis- 
mo kod svake pojedine zapovijedi tumačili što je grijeh, 
i koji su uvjeti grijeha, učinit ćemo to sada. Grijeh nije 
jednostavna stvar, pa i povući oštru granicu između ono- 
ga što je zapovijeđeno, a što je zabranjeno, nije lako. 
Ima tu objektivnih i subjektivnih elemenata. Tako se mo- 
že desiti da od dvojice ljudi, koji su ispunili istu zapovi- 
jed, jedan zaslužuje nagradu a drugi prijekor, jer je tu 
zapovijed izvršio, recimo, licemjerno. Stoga, pri ocjeni 
grijeha treba računati s osobnim stavom prema zakonu, 
jer će i odgovornost prema tome biti različita. Grijeh ima, 
nadalje, i obrise misterija, neprotumačive tajne. — Mi 

ćemo nastojati protumačiti grijeh putem definicije; zatim 
ćemo razmotriti vrste grijeha, promotriti posljedice, i, na 
koncu, okolnosti u odgovornom kršenju zakona. 


ŠTO JE GRIJEH — Grijeh je smišljeno i slobodnom vo- 

ljom izvršeno kršenje Božjeg zakona 
u velikoj stvari. Ali grijeh je i Bogu nanesena uvreda. 
Prekršaj zakona koji ne bi imao odnosa prema Bogu ne 
postoji. To bi bio tzv: »peccatum philosophicum« — filo- 
zofski prekršaj, ili grijeh u redu čiste naravi. A takva što 
ne postoji. Kad čovjek sagriješi, onda to nije samo mate- 
rijalni prekršaj, nego se time vrijeđa čitavi poredak ko- 
jemu je Bog čuvar i gospodar. Te relacije prema Stvori- 
telju ne možemo se osloboditi. — 

Rekli smo da je grijeh smišljeni prijestup. — U od- 
govornu je prijestupu jedna od glavnih komponenata 
upravo prisutnost spoznaje. Ako netko ne zna da čini zlo, 
onda ga i ne čini. — Grijeh je, nadalje, slobodan prijes- 
tup, a to je jednako važno kao i spoznaja. Gdje nema 
slobode ne postoji ni krivnja. Gdje se radi pod prisilom 
— bilo fizičkom bilo moralnom — ne može se govoriti ni 
o zasluzi ni o krivnji. — Za grijeh se, naposljetku, traži 
prijestup Božje zapovijedi u velikoj stvari. Smišljen i 
slobodan čin koji ne narušava poredak ne predstavlja 
prekršaj. 

Grijeh je svojevrsna povreda zakona, bilo samim po- 
zitivnim djelovanjem, bilo propustom zapovjeđena djelo- 
vanja. Do prijestupa se dolazi bilo činima; bilo riječima, 
bilo mislima. Mislima znači: nakanom, željom, odlukom. 
— »Tko s požudom pogleda tuđu ženu već je s njom uči- 
nio preljub«, kaže Krist, nesumnjivi poznavalac Božjega 
zakona i ljudskih srdaca (Mt 5,28). 

No za grijeh se posebice kaže da je to kršenje Božjeg 
zakona. Valja imati pred očima da je svaki grijeh Bogu 
nanesena uvreda, bez obzira na to jesmo li se ili nismo 
vidljivo ogriješili o ljude. Ako je Bog zapovjedio da poš- 
tujemo roditelje, onda nepokornost tome zakonu — pa čak 
i u mislima — vrijeđa zakonodavca. Začetniku i čuvaru 
moralnog poretka ne može biti svejedno hoće li se nje- 
govi zakoni održavati ili neće. 

VRSTE GRIJEHA — Već smo kao djeca čuli izvještaj o 

istočnom ili izvornom grijehu. Ima, 
dakle, grijeh koji se zove istočni. Istočni grijeh je supro- 
tan osobnu grijehu. On je, kao grijeh nepokornosti, osobni 
grijeh naših praroditelja pa se ne može nama računati 
kao osobni grijeh, nego kao krivnja naslijeđena vrstom 
ili rođenjem. Svojim smo rođenjem, dakle, upali u poslje- 
dice grijeha koje su pogodile naše praroditelje; zato i 
kažemo da je to istočni grijeh, grijeh izvora, grijeh rođe- 
nja, naravi, prirode... Osobne krivnje tu nema, ali sno- 
simo posljedice, poradi svoje veze i pripadnosti prarodi- 
teljima, koji su prekršili zakon. Uostalom, istočni se gri- 
jeh briše po krštenju. 

Od istočnog se grijeha razlikuje osobni grijeh, koji 
svatko od nas počinja voljom. Definiciju osobnog grijeha 
donijeli smo malo prije. 

U svakom se grijehu razlikuje čin grijeha, ili zlo dje- 
lo, od stanja grijeha — koje slijedi nakon čina. Grijeh 
kao čin nestaje, ali ostaje uvreda nanesena Bogu; a ostaje 
i zahtjev pravde, koja traži, da se krivca kazni. Sve je to 
važno, ne samo zato da uočimo razliku između istočnoga 
i osobnoga grijeha, nego da vidimo i plodove grijeha. Gri- 
jeh je rodio neprijateljstvo s Bogom, kojega smo teško 
uvrijedili. Taj naš buntovni stav traži od zakonodavca da 
poduzme nešto protiv nas. Treba nas kazniti, ili primje- 
renom kaznom privesti na pokajanje. Bog, doduše, obično 
čeka, i ne plaća svake subote; čeka naše pokajanje, povra- 
tak, jer nam je to i omogućio. Tu se lijepo vidi i peda- 
goški momenat kažnjavanja u vremenu. Ali je Bog sigur- 
no dostižan. To, za neokajane i neoproštene grijehe, traži 
pravda. 


No griješeći često stvara se i navika. Kao i svi čini, 
tako i grijeh ponavljanjem stvara u nama neku lakoću i 
sklonost sličnim činima, a nerijetko i potrebu za ponav- 
ljanjem. No kako je grijeh svojevoljan i svjestan čin, u 
navike se te osobine ipak gube, te u procjenjivanju kriv- 
nje ili umanjuju, ili uvećavaju odgovornost. 

Razlikujemo, nadalje, grijeh koji počinjamo pozitiv- 
nim djelovanjem, od grijeha propusta, gdje smo bili dužni 
nešto učiniti, ali to nismo učinili. Takav je bio, na pri- 
mjer, .Helijev grijeh — kad je vidio svoje sinove kako 
čine zlo i odvraćaju ljude od bogoštovlja, ali ih nije dos- 
tatno opomenuo (1 Sam 2,12). — 


Imamo, nadalje, još vanjske i nutarnje grijehe; ili, 
kako to običavamo reći: sagriješio sam mišlju (nutarnji 
grijeh), riječju i djelom (vanjski grijesi). — Isto tako, gri- 
jesi mogu biti počinjeni protiv Boga, protiv bližnjega i 
protiv samoga sebe. A imamo i grijehe ili prekršaje iz 
neznanja, slabosti i zloće. No i grijesi iz neznanja, kojima 
možda nedostaje spoznaja, mogu biti teški prekršaji uko- 
liko smo za takvo neznanje sami krivi. 


Grijesi iz slabosti također mogu biti teški grijesi, oso-. 


bito ako naše slabosti teško sablažnjuju okolinu. 


. Gledom na težinu prijestupa grijesi mogu biti smrtni 
i lakši. Smrtni su oni koji rađaju smrću duše, a počinjaju 
se teškim prijestupom Božje zapovijedi. Laki su grijesi 
malo nespretno nazvani tim imenom, jer se želi naglasiti 
da oni, srećom, ne rađaju smrću duše, ali ipak ostaju 
svjesni nehaj prema zakonodavcu. Osim toga oni tako 
pripravljaju put smrtnom neprijatelju. 


Pored ovih mogu nastati još materijalni, i, formalni 
grijesi. Materijalni grijeh je čin koji bi — ako ga prate 
spoznaja i privola — značio uvredu prema Bogu. Formal- 
ni je grijeh onaj kad nakon izvršena čina slijedi i krivnja, 
jer su ispunjeni svi uvjeti za grijeh. Vozač, koji nehotice 
pogazi pješaka, počinio je materijalni grijeh — dok je 
vozač, koji još i hotimično pogazi pješaka, počinio formal- 
ni grijeh; ako je pak vozač htio pogaziti pješaka, a da 
mu to nije uspjelo, počinio je formalni grijeh, ali samo 
nutarnji. — Tako se, onda, materijalni grijeh kosi sa za- 
konom, ali ne sa savješću; dok se formalni grijesi kose 
sa savješću, ali ne uvijek i sa zakonom. — 


Grijesi su, nadalje, podijeljeni na objektivne i subjek- 
tivne grijehe. Objektivni je grijeh stvarna povreda zako- 
na, a subjektivni nastaje onda kad subjekt misli da krši 

zakon, a zapravo ga nije prekršio. Evo primjera subjektiv- 
na grijeha: Crkveni zakon naređuje da se na prvi dan ko- 
rizme održava post i nemrs; nemrs zabranjuje uživanje 
mesa, a post nalaže smanjeno uživanje hrane. Pretposta- 
vimo da je čovjek, s obzirom na kalendar, u zabludi — 
pa u četvrtak misli da je čista srijeda, i stoga sam sebi 
kaže: Ma, neka je danas i post i nemrs, a ja ću se ipak 
sad dovolje najesti mesa ... — Ovaj primjer, ma da nes- 
pretan, ipak bitno otkriva subjektivnu krivnju. 


Zatim imamo još i grijehe tijela i grijehe duha. Prož- 
drljivost i lijenost su opačine tijela, a umišljenost i zavist 
opet grijesi koji se doduše, očituju kmoz tijelo, ali su gri- 
jesi duha. 


1, na kraju, imamo vlastite i tuđe grijehe. Vlastite 
smo počinili sami, a tuđi su oni za koje smo mi krivi; kao, 
na primjer: zavođenje na grijeh ..., sudjelovanje u gri- 
jehu ..., odobravanje tuđeg grijeha ..., sablazan ... i sl. 
Tuđi grijeh jest stvarno tuđi grijeh, no ako smo mi za nj 
krivi, uračunat će se i nama kao grijeh. 


GLAVNI GRIJESI — Da čovjek potpunije shvati grijeh 

dobro je razmotriti i poznatu ka- 
tekizamsku podjelu na sedam glavnih grijeha. Nazivamo 
ih glavnima, jer su oni kao košnice iz kojih se roje drugi 
grijesi, a ujedno su to i opća imena kojima se izriče neka 
neurednost. Sedam ih je, no moglo bi ih biti više ili ma- 
nje. To znači da se radi o rodovima grijeha. Prvi od tih 
grijeha jest oholost — ili naduvenost. Ona se iživljava u 
precjenjivanju svoje vlastitosti. No oholost je inače bit 
svakoga grijeha. — Škrtost je neuredna težnja za vreme- 
nitim dobrima. Škrticama nikad dosta. Uostalom, to je više 
opačina nego prekršaj, no iz te opačine stalno niču čini 
škrtosti i gramzivosti. — Bludnost je neumjerena i neza- 
sitna glad za spolnom aktivnošću i iživljavanjem. Kao da 
na svijetu ne postoji ništa drugo osim spola. Ova opačina 
vodi svoje žrtve u krajnost i uništava ih fizički, socijalno, 
i moralno. — Zavist je četvrti glavni grijeh. To je ojađe- 
nost zbog tuđega dobra i uspjeha koje smatramo svojim 
porazom. Zavist je. bolest malih ljudi koji ne mogu ići 
ukorak sa svojim takmacima, pa ih onda progone zlobom. 

— Neumjerenost u jelu i pilu poznata je nastranost, oso- 
bito s obzirom na piće. Tu je posebice naglašena narav 
glavnog grijeha. Pijanstvo je, naime, stanje koje može 
biti izvorom svakoga zla: svađe, psovke, rastrošnosti, ma- 
terijalne propasti, bolesti, prerane smrti, zatim financij- 
skog i društvenog bankrota; osobnog sramoćenja i gubit- 
ka časti u društvu, bacajući tako ljagu i na čitavu obitelj. 
— Srditost je neuredma težnja za osvetom i vraćanjem 
uvrede. Ima ljudi koji su kao bure baruta — ne smiješ 
ih taknuti ... A posljedice su nedogledne! — Lijenost je 
posljednji u redu glavnih grijeha. Ona je u mrtvilu duše. 
pa joj se gadi svaki rad. Lijenost je najbliža smrti. 


Tako smo ovom podjelom dobili prilično popunjenu 
sliku o grijehu. Ako grijeh gledamo kao čin volje, on je, 
zapravo afirmacija samovolje, obzirom na zakon. U sebi 
grijeh nije nikakva savršenost, jer zakon, i ispunjanje za- 
kona vodi k savršenosti. Kršenje zakona ne. Naprotiv, 
grijeh upravo razara biće. On je rak-rana, divlje meso na 
organizmu sa znakovima i tragovima raspadanja i rasta- 
kanja života. To je otrov zmije ljutice, ambasada pakla u 
našem tijelu, »peta kolona« koja nam radi o glavi! On je 
naš najgori dušmanin i saveznik Zlotvora. 


KAKO NASTAJE TEŠKI GRIJEH — Za grijeh je potre- 


ban zao čin, ili 
točnije: zlo djelovanje — ili djelovanje koje je protiv za- 
kona. Kao drugi element potrebna je budnost duha. Ona 
se sastoji u tome da spoznajom obuhvatimo moralnu vri- 
jednost objekta, što znači da u grijehu spoznajemo mo- 
ralnu nedoličnost svoga čina; znamo da je zao, a ipak ga 
hoćemo! — Treći element jest pristanak volje. Bez pris- 
tanka volje nema grijeha. Netko može u sebi osjećati i 
najveće nalete srdžbe — ali, ako volja ne pristane, nema 
grijeha. Budnost, dakle, mora biti aktualna, ma da može 
bit nesavršena i nejasna. 


Postoje, uostalom, znakovi koji upućuju da se radi o 
polovičnoj budnosti, ili o nesavršenu pristanku volje. Po- 
lovična je spoznaja sigurno na djelu u polusnu, u pripitu 
stanju, u naglosti, rastresenosti, uzrujanosti. Tko se od- 
mah nakon čina zgrozi nad onim što je počinio dokazuje 

da nije pravo shvatio što radi ... Znakovi, opet, nesavr- 
šenog pristanka su ovi: Radi li se o čestitu čovjeku, koji 
inače ima dobre navike, a onda počini nešto sto zabri- 
njuje, očito je da se radi o nesavršenu pristanku; psiho- 
loški je nemoguće da se iz poštena čovjeka odjednom 
iščahuri zlotvor. — Isto tako, ako netko odluči počiniti 
zlo, pa to ipak ne izvede, znači da ni samo djelo nije bilo 
dovršeno. Na neki je način opozvana i sama odluka; od- 
nosno, radi se o nesavršenu pristanku. 

Toliko o grijesima. Zakon je činjenica, ali je i krše- 
nje zakona stvarnost. Kroz ovu smo analizu upotpunili 
pojam o grijehu te ujedno utvrdili da je grijeh realnost. 
Mnogi, doduše, niječu opstojnost grijeha, smatrajući da 
se radi samo o pogrešci. No grijeh, nažalost, ima dublje 
korijenje. Zabluda je vidjeti opasnost tamo gdje je nema, 
ali je još veća varka ne vidjeti opasnost tamo gdje ona 
vreba. 

Razmišljanje o vrlinama 


13. O KREPOSTIMA 


U prethodnom smo poglavlju prikazali grijeh kao slo- 128. 
bodan i smišljen ljudski čin protiv zakona. No time smo 
iznijeli činjenicu grijeha i njegove bitne oznake. Isto, 
međutim, vrijedi i za definiciju dobra djela, jer je i ono - 
slobodan i smišljen čin, izvršen u skladu sa zakonom. Ali 
je i jedna i druga definicija prikazala samo gotov čin a 
nas ovdje zanima i nešto drugo. 


Svaki ljudski čin ima svoje korijenje u biću, u ne- 
kim skrivenim prostorima, bolje reći: u samim temeljima 
bića. To, što je ovako ili onako izbilo na svjetlo dana kao 
slobodan i svjestan čin zapravo je već završna faza — 
definitivni oblik donesene odluke. Ali tamo, u korijenju 
on je pripreman i satkan od svojih nutarnjih počela, jer 
ona su zapravo pokretači svakog ljudskog djelovanja. A 
ta temeljna počela ljudskog djelovanja nazivamo, u nedo- 
statku punije riječi, krepostima ili vrlinama. Tijekom ovog 
razglabanja vidjet ćemo da je neko djelo dobro ako je 
izraslo iz vrlina, i ako se s njima ne kosi — a da je neko 
djelo zlo ako se protivi tim krepostima i ako ih vrijeđa. 
Taj je zakon prisutan u svim zapovijedima, i to je razlog 
zašto o tome govorimo. 


Naša riječ »krepost« ima svoj korijen u riječi »krije- 129. 
Piti«, okrijepiti se, primiti i imati snagu za djelovanje .. 
No krepost ne označuje samo snagu, nego i naviku — 
stanovitu lakoću i vičnost da spretno izvedemo neko dje- 
lovanje. Ono što je krepost na moralnom području, to je 
vještina na polju obične aktivnosti. Vještina sviranja oči- 
tuje se u savršenu vladanju imstrumentom; krepost se 
očituje u lakoći savršena djelovanja. Usporedba, dakako, 
nije potpuna. Bolje bi bilo naglasiti da je krepost ono što 
je umijeće u vještini. Netko može, primjerice, izvrsno sa- 
vladati tehniku sviranja, a ipak mu treba još nešto drugo 
da udahne život tuđoj melodiji ... Veliki interpretatori 
glazbe nisu samo virtuozi u sviranju; njihova je veličina 
u tome što se znadu približiti duhu autora, te izreći nje- 
govu misao što je moguće autentičnije. Tu je ta sličnost 
sa krepošću, i to je ono što nas osvaja kad sretnemo kre- 
posna čovjeka ... U njega je vještina da bude dobar! A 

130. 

E 


ta dobrota nije samo posuđena, nije gluma — nego origi- 
nal, oživljen i bogat. Dakako, rijetko se susreću ideali 
ostvarene kreposti, pa smo stoga i prisiljeni da ih više 
motrimo u teoriji. 


STO JE KREPOST — Krepost obično definiramo kao 

dobru naviku. No ako bismo, s 
obzirom na ćudoredno dobro, povukli crtu — s jedne bi 
strane bila krepost kao navika koja nas vuče da činimo 
dobro, a s druge bi strane opet stajala navika koja nas 
vuče da činimo zlo. To bi, dakako, onda bila opačina, uko- 
liko je ona izvor grijeha. — Definirajući, međutim, kre- 
post kao dobru naviku, nismo ipak rekli sve. Kreposti u 
sebi, kao: pravednost, jakost i dr. nisu samo navike o 
dobru; u sebi gledane, one su neka »entitas«, ta i nose 
obrise bića, ili točnije, one su počela bića, počela djelova- 
nja. Tako su onda kreposti i počela moralnog dobra. Ali 
ni to još nije sve. Ima kreposti koje se ne mogu steći 
ponavljanjem dobrih čina, jer nadilaze naše moći. Na pri- 
mjer: nadnaravna vjera. Takvo vjerovanje se ne stječe 
po navici, nego je uliveno i primljeno kao dar, ali na neki 
način djeluje poput navike, poput vrline, poput kreposti. 
— Pojam kreposti, dakle, nije jednoznačan. Krepost može 
biti navika u dobru, bilo stečena bilo ulivena — a može 
značiti, pa često i znači počelo moralnog dobra. Nastojat 
ćemo stoga pojam proširiti i obogatiti promatranjem vrsta 
kreposti. 


* VRSTE KREPOSTI — Kreposti u smislu navike imaju 


svoj predmet oko kojega se čin 
obavlja. Tako poznajemo kreposti usmjerene svojim dje- 
lovanjem prema Bogu. Zovemo ih bogoštovnim kreposti- 
ma. To su najodličnije kreposti, i najodličniji čini. U bo- 
goštovne kreposti ubrajamo vjeru, ufanje i ljubav. Te se 
kreposti, poput ulivena dara primaju krštenjem zajedno 
s posvetnom milošću, pa ih ni sa teškim grijehom ne gu- 
bimo sve. Prvo se izgubi ljubav, zatim vjera, i na kraju 
ufanje, upadajući u očaj. Pri obraćenju se kreposti bude 
redovito ovim redom: najprije ufanje, pa onda vjera, i 
na kraju i kroz sve ljubav. 

Vjera je bogoštovna krepost po kojoj čovjek, prije 132. 


svega, prihvaća istine vjere s lakoćom i mekoćom, od njih 
živi i u njima nalazi svoj smisao i životnu sreću, jer: 
»Pravednik živi od vjere« (Heb 10,38). Ta vjera je dar. 
Ona je pravedniku svjetlo u kojem vidi osvijetljene sve 
stvari i sva zbivanja. To je velika milost — i tko je nema 
živi u egzistencijalnom mraku, bez prave orijentacije. — 
Druga bogoštovna krepost, za koju je Bog najviše i jedi- 
no dobro koje će jednom postići, zove se ufanje. To je 
veliki blagoslov kršćanske nade, zatvorena vrata očaju. 
Ufanje ili nada počiva na sigurnosti očekivanja, u kojem 
nema mogućnosti varke! Ta krepost ozaruje lice vedrinom 
i pouzdanjem da će se po obećanju Oca konačno ipak sve 
dobro svršiti. — Ali Boga možemo promatrati i kao naj- 
više dobro u sebi — Summum Bonum — a tada je on 
predmet kreposti koja se zove ljubav. Ona je najljepša 
među krepostima. Radujemo se Bogu, jer je on dobrota 
sama, kao što majku raduju odlike njezina djeteta. — 


S obzirom na predmet kojim se neka krepost bavi, 
osim bogoštovnih kreposti imamo i tzv. moralne ili ćudo- 
redne kreposti. One su usmjerene na ćudoredne čine, ali 
se, posredno, mogu odnositi i na Boga — kao vjera, ili kao 
skrušenost. Postoji razlika između vjere kao bogoštovne 
kreposti, i vjere kao ćudoredne vrline. Prva je nadnarav- 
ni dar, a druga ne mora biti. Poglavite ćudoredne kreposti 
jesu četiri stožerne: mudrost, pravednost, jakost, umjere- 
nost. Zovemo ih stožernima, jer su one uistinu kao stup, 
kao stožer svih drugih kreposti. 


Definirajući krepost utvrdili smo da je to navika u 
dobru. Sad bismo mogli donijeti još jednom svojevrsnu 
definiciju kreposti: Biti krepostan znači biti mudar, pra- 
vedan, jak i umjeren. Krepost je naša odlika, naše savr- 
šenstvo, naše dobro, navika da postupamo mudro, da pre- 
ma svim budemo pravedni, da u djelovanju ne klonemo 
pred teškoćama, te da u svemu budemo umjereni ... To 
je proširena definicija kreposti. 

Spomenuli smo također da su kreposti počela dobrih 
čina. Da bi, naime, čin bio moralno dobar, on mora izrasti 
iz ovih četiriju počela: mora u sebi biti smišljen i mudar; 

134. 


135. 


136. 


mora biti pravedan, tj. ukorijenjen u poštivanju svačijeg 
prava; nadalje, mora biti utemeljen u jakost i dobrotu u 
smislu prave mjere. O tim moralnim krepostima trebalo 
bi posebno govoriti. O pravednosti će biti zasebno poglav- 
lje, a o drugim ćemo krepostima govoriti uz promatranje 
pojedinih zapovijedi. A sad ćemo se samo još kratko na 
njih osvrnuti riječima svetog Tome: »Mudrost je vrlina 
koja pomaže naš razum u spoznaji i odabiranju dobra; 
pravednost nas vodi u diobi u najširem smislu, gdje se 
poštuje načelo "svakome svoje'. Jakost sređuje naš čuv- 
stveni svijet u podnošenju protivština, a umjerenost u 
upotrebi (Sth 1-2, 61, 2,4). 


OPREKA KREPOSTI — Da bi se krepost uzmogla još 

bolje shvatiti, treba joj — kao 
opreku — suprotstaviti opakost i opačinu. Opakost je isto 
tako navika — »vrlina«, da se drugima napakosti. Ona je 
klijalište zlih djela, a opačine su njezini plodovi. Opačine 
pak, kao suprotnost bogoštovnim krepostima, jesu nas- 
ljedna nevjera, pa očaj, zatim osobna i kolektivna, onda 
i klasna mržnja. Na moralnom području opreka je mud- 
rosti neuviđavnost, sa svim svojim oblicima. To je srlja- 
nje bez glave i cilja. Ovamo ide i najveća ludost među 
svim ludostima: mijekanje čovjekovog posljednjeg cilja, 
nijekanje Boga. — Opreka pravednosti jest nepravda, ili 
točnije: nepravednost. Primjere za to ne treba navoditi. 
Čitav je svijet utonuo u zloću i nepravdu ... — Opreka 
jakosti i ustrajnosti jest slabost volje, osobito da se za- 
početo djelo privede kraju; a opreka umjerenosti opet sklo- 
nost pretjerivanju i ekstremnost u odlukama. — Ovdje 
je mjesto da naglasimo kako je istinita krepost ili kreposno 
djelovanje zapravo u nekoj »zlatnoj sredini« — dakle, u 
umjerenu djelovanju. »In medio virtus«, kaže stara poslo- 
vica. To posebice vrijedi za ćudoredne kreposti. 

Recimo i riječ o redu među krepostima. I ta bi nam 
spoznaja, naime, mogla donijeti svjetla obzirom na kre- 
post. — 

Pravednost je osnovica svih naših međuljudskih od- 
nosa. Bez nje nema ni nade, ni ljubavi. Najprije treba 
dati svakomu svoje: »Caru carevo, a Bogu Božje!« (Mt 
22,21). 

Tako se po pravednosti dolazi do utemeljene nade, 
koja ide za tim da i za sebe očekujemo dobro koje nam 
pripada a još ga nemamo. Nada je, dakle, vjera u pravdu. 


A ljubav je savršenstvo pravde. Gdje nema pravde, 
neće biti ni ljubavi. — 


Cjelokupni kreposni život čovjekov imao bi biti pro- 
žet mudrošću, osnovan na pravednosti, uspravan po ja- 
kosti, u umjerenosti bez istrčavanja i bez zalijetanja u 
krajnosti. 


14. VJERA 


O toj smo temi već govorili u knjizi MOJA VJERA 
(od 17. do 20. pouke). Tamo je bila riječ o vjeri kao pojavi 
koju treba uočiti i opravdati. Nastojali smo protumačiti 
pojam vjere, njezinu višeznačnost, i podjelu na naravnu 
i nadnaravnu vjeru. — Ovdje ćemo govoriti o vjeri kao o 
vrlini i ćudorednoj vrednoti. 


Promotrimo li ma koju od Božjih zapovijedi koja na- 
laže izvršavanje nekog dobrog djela, vidjet ćemo da to 
djelo ima svoje temelje u nekim počelima. — U prvim 
trima zapovijedima, koje određuju odnos prema Bogu, ta 
su počela: vjera, nada i ljubav — kao nadnaravne, i na- 
ravne vrline. Ali je pokretač i osnovica svega pravednost, 
koja naređuje: Prinesi Bogu što je Božje! — Pravednost 
se posebice ističe u drugoj ploči Dekaloga, gdje je odre- 
đen naš odnos prema ljudima. O svim tim poglavitim vr- 
linama govorit ćemo posebice. 


No najprije o vjeri. 


VJERA KAO VRLINA — Često smo u životu sretali ljude 

koji za se tvrde da ne vjeruju; 
neki se od njih i razmeću svojom nevjerom. Dakako, bilo 
bi zanimljivo čuti obrazloženje tog stava, kad bi oni koji 
se hvastaju s nevjere bili kadri o tome ozbiljno govoriti. 
No isto bi tako bilo zanimljivo poslušati razloge onoga 
koji prihvaća vjeru, pa čuti koji ga motivi u tome vode. 

Ipak, mislim, da ni s jednim od tih odgovora ne bismo» 
bili zadovoljni. Toliko je nevidljivih niti satkalo onu ko- 
načnu misao: »vjerujem«, ili »neću vjerovati«, da je to. 
gotovo nemoguće podvrći analizi. Mi ćemo se u našim 
promatranjima zaustaviti na činjenici da vjera, kao vrli-- 
na, postoji. Po njoj prihvaćamo ono što nam Bog daje, ili 
poručuje po objavi, kao nešto konaturalno, što nama od-: 
govara, i što se kao samo po sebi razumije. Jer to, što 
nam vjera donosi, za nas je nešto veliko; nešto što sami 
nismo kadri dokučiti, a rješava temeljna pitanja i zahtje-- 
ve našega bića. Razlog za takvu sigurnost i takvo preda- 
nje nije vlastita očevidnost, nego Božja istinitost i njego-- 
va vjernost. Bog nas niti hoće niti može prevariti. U toj 
sigurnosti mi mu se prepuštamo kao što se dijete predaje- 
naručju majke. 


Vjera je, stoga, realnost — duševna jakost i usprav-- 
nost, otvorenost da prihvatimo taj Božji dar; ona je od- 
govor stvorenja na poziv Stvoriteljev. No vjera kao nad-- 
naravni dar prelazi i nadilazi naše koncepcije; ali, obda- 
ren vjerom, čovjek živi u novom svijetu i novom svjetlu. 
Zahvaljujući tom daru činom svoje. vjere dospijevamo» 
sve do samog Božjeg prijestolja, kao njegovi sinovi. Ta 
nadnaravna vjera obasjava naš život novim svjetlom, u 
kojem jasnije vidimo od onih koji ga nemaju. A nevjer-- 
nikovo odbijanje vjere slično je izjavama slijepca koji 
tvrdi da mu sunce ne treba, jer da ono i onako nema za 
njega nikakva značenja. 


POTREBA VJERE — Da čovjek uzmogne učiniti nešto što 


vrijedi u nadnaravnu životu, potre-- 


ban mu je princip nadnaravnog djelovanja, potrebna mu 
je milost. Ali milost nije samo neko stanje, ona se sastoji 
u moći djelovanja, u moći življenja u nadnaravnim sfe-- 
rama. A taj se život živi kroz nadnaravne navike i moći,. 
od kojih je jedna vjera. Bez tih moći mi smo bogalji; 
još više: bez vjere u Boga, mi mu nismo ni dragi. »Sine- 
fide impossibile est placere Deo — Bez vjere nije mogu-: 
će omiljeti Bogu!« (Heb 11,6) — »Tko uzvjeruje, tj. prih-- 
vati vjeru, i pokrsti se, taj će se spasiti, a tko ne uzvjeru-- 
je i ne pokrsti se, neće se spasiti«, rekao je Krist (Mk 16, 

16). — Ovim razmatranjem želimo pokazati potrebu 
vjere — i kao dara, i kao našega stava. Na dar smo je 
primili na krštenju, kao i milost posvetnu. Od odraslih se 
prilikom krštenja traži još i osobno prihvaćanje vjere. — 


Vjera je kao krepost i kao dobra navika bezuvjetno 
sredstvo za opravdanje, i toliko je potreban taj habitus, 
da bez njega u odraslih nema opravdanja, pa makar i ne 
bili krivi što ga nemaju. 


Da bi nas upozorila na potrebu vjere, Crkva nare- 
čuje kada smo dužni pobuditi čin vjere. Tako smo nutar- 
nji čin vjere dužni pobuditi kad nam se dostatno protu- 
mače vjerske istine — recimo, kroz vjeronaučne pouke, 
pa kroz nedjeljne propovijedi, ili čitanjem koje dobre 
knjige, kad dođemo do spoznaje da nam Bog nešto poru- 
čuje, i da od nas traži odgovor. Ali smo čin vjere dužni 
pobuditi i više puta u životu, osobito kad zaprijeti opas- 
nost da izgubimo vjeru. Taj čin ne mora biti tko zna kako 
teološki oblikovan. Dovoljan je i uzdah: Bože, kako si ve- 
lik! — Isto tako, zapanjeni ili iznenađeni veličinom Bož- 
jom u promatranju zvijezda, ili rasovjetale ruže, pa u 
laboratoriju, ili na obali mora — u svakoj prilici možemo 
pobuditi čin divljenja i čin vjere, jer »Moj pravednik živi 
u vjeri« (Heb 10,38). 


Ako je pak netko zatajio vjeru, onda pri obraćenju 
mora, dakako, pobuditi čin vjere. — Dužni smo, nadalje, 
buditi čin vjere i kada nam Crkva iznese koji novi čla- 
nak vjere. U tome i jest smisao naših blagdana tijekom 
godine, jer se susrećemo sa sadržajem vjere, nastojeći ga 
usvojiti i uza nj prisloniti svoj život. — Dužni smo, na 


. kraju, pobuditi čin vjere i priznati je, makar i uz cijenu 


života, kada to traži Božja čast i dobro bližnjega. Riječ je 
svjedočanstvu mučeništva. »Martyrium = svjedočanstvo« 
— lijepa riječ za najveći čin vjere! Takva konfesija i 
takvo priznanje Bogu je osobito milo, jer: »Nema veće 
ljubavi od one kad netko život svoj položi za prijatelje 
svoje« (Iv 15,13). A pogotovo to vrijedi kad netko život 
položi za Boga. U tom se svjedočanstvu ujedinjuju naj- 
autentičnija vjera i najčišća ljubav. 

Kad prođu kušnje, vjera nam više neće trebati. Onda 
će nas obasjati svjetlo koje je dotada prodiralo tek kroz 
pukotine i osvjetljavalo nam stazu. Neće nam trebati ni 
nade, jer ćemo polučiti ono za čim smo težili, i što smo 
očekivati. Ostat će samo ljubav, i sigurnost spasenih. — 


ŠTO VJEROM MORAMO PRIZNATI — Kako je čin vjere 

slobodan čin, ne- 
će ni ovo pitanje biti suvišno. Ono je isto kao kad pitamo, 
u čemu se moramo slobodno angažirati da bismo ispunili 
zapovijed vjerovanja o kojoj Isus govori: »Tko uzvjeruje 
i pokrsti se ...« (Mk 16,16) — i »Tko ne uzvjeruje i ne 
pokrsti se, neće se spasiti« (ib). 


O predmetu vjerovanja govori nam Crkveni Zakonik 
(CIC 1323), a i poslanica Hebrejima: »Onaj koji želi pris- 
tupiti Bogu mora vjerovati da Bog postoji i da nagrađuje 
one koji ga traže« (Heb 11,6). Vjerom, dakle, i vlastitim 
odgovornim zauzimanjem priznajemo istinu da Bog pos- 
toji, te da dobro nagrađuje a zlo kažnjava. 


Od istine, da Bog postoji i da dobro nagrađuje i zlo 
kažnjava, manje se ne može tražiti, i manje se ne smije 
znati. Ta se istina naziva »bezuvjetnim sredstvom za spa- 
senje«, što znači: bez prihvaćanja i priznavanja te istine 
nema spasenja. — 


Kršćani su, povrh ove istine, dužni vjerovati u tajnu 
Presvetog Trojstva, i tajnu Utjelovljenja. Ako smo kršte- 
ni u Presvetom Trojstvu, te ako se smatramo ukućanima 
neba, onda treba da i znamo nešto o tome. — 


To su, dakle, istine koje treba vjerovati po samoj na- 
ravi stvari. No ima istina koje su nam i zapovjeđene vje- 
rovati. To su istine Vjerovanja — bilo Apostolskog, bilo 
Nicejskocarigradskog. Neophodno je, dakako, poznavati 
zahtjeve Dekaloga, pa nužne sakramente, i nužna sredstva 
posvećenja. Od molitava treba znati bar Molitvu Gospod- 
nju ili Očenaš. 

15. GRIJESI PROTIV VJERE 


U prijašnjem smo poglavlju govorili o vjeri kao vrli- 
ni, bilo bogoštovnoj bilo ćuđorednoj. Ali vjera nije samo 
vrlina, ili navika, ili potencija iz koje izviru čini vjere. 
Vjera je i zapovijed: »Idite po svem svijetu i propovijedaj- 
te Radosnu vijest svakom stvorenju! Tko bude vjerovao i 
pokrstio se, spasit će se; tko ne bude vjerovao, osudit će 
se.« (Mk 16,15) — Prihvaćanje vjere je, dakle, obligacija 
koja pretpostavlja zapovijed. A kršenje te zapovijedi pred- 
stavlja grijeh protiv vjere. 


U ovom ćemo poglavlju govoriti o grijesima protiv 
vjere. 


Kako god za druge vrline, tako i za vjeru ostaje 
srednji put sigurno kao najbolji. Ekstremi su zastranjenja. 
Tako, s jedne strane, imamo sklonost olaku vjerovanju 
kao jednu krajnost, a onda opet druga krajnost u odbija- 
nju svakog vjerovanja. Vrlina vjerovanja tako je u rav- 
noteži između tih ekstrema. — Jakost je, isto tako, sredi- 
na između lude nasrtljivosti i bezrazložna straha — a kre- 
post isključuje fanatizam. 


Kad govorimo o grijesima protiv vjere, moramo pro- 
motriti prvu ili drugu krajnost: lakovjernost ili nevjeru. 
No ipak je nevjera veće zlo od lakovjernosti. Ova sve ola- 
ko prihvaća, pa čak i ono što nije kao i ono što jest, dok 
nevjera ne prihvaća ništa. Lakovjernost je karikatura vje- 
re, a nevjera može biti čak i zločin protiv pravednosti. U 
njoj je bezbroj varijanata i boja. — Od one najraširenije, 
tj. odsutnosti vjere zbog nepoučenosti ili neznanja, sve do 
rafinirane nevjere, pa čak i sataniziranog stava ... Pro- 
motrit ćemo samo neke klasične oblike nevjere, i neke 
današnje oblike nevjere. Praznovjerje kao sklonost olaku 
vjerovanju nećemo promatrati. Ono je, prije bi se reklo, 
bolest a ne stav koji sobom nosi odgovornost. 


OBLICI NEVJERE — Crkveni zakonik navodi ove povre- 

de vjere: »Kad kršćanin, htijući za- 
držati kršćansko ime, tvrdokorno niječe ili sumnja u: isti- 
ne koje su definirane ili izričito objavljene, postaje krivo- 

vjerac ili heretik; ako posve napusti vjeru postaje otpadnik 
ili apostata; a ako, naposlijetku, odbije da se pokori Vrhov- 
nom svećeniku, ili neće da se podloži Crkvi, postaje shiz- 
matik, raskolnik« (CIC 1325). — Osim te administrativne 
podjele, u naše vrijeme postoje i drugi, složeniji. oblici ne- 
vjere. I, dok su hereza, apostazija i shizma doktrinalni sta- 
vovi, danas se javlja osobna i kolektivna nevjera, sa svim 
osobinama agresivnog i organiziranog pokreta koji želi zau- 
zeti mjesto religije. — Zatim imamo i duhovnu mlitavost 
prema vjeri, kao i stav potpunog vjerskog indiferentizma. 
Ovdje ćemo razmotriti i te starije, i te novije oblike ne- 
vjere. Vidjet ćemo da ni hereza, ni shizma nisu najkob- 
niji oblici nevjere. 
HEREZA, APOSTAZIJA, SHIZMA — »Riječ je postala 
' tijelo« — središ- 
nja je istina u Objavi. »Riječ« se uzima kao ime za drugu 
Božansku osobu koja je po utjelovljenju postala čovjekom, 
rodivši se od Žene (Gal 4,4). Ta Žena, koja je svojim 
porodom dala Riječi ljudsku narav, zove se Bogorodica, 
jer je rodila Boga, drugu Božansku osobu. Aleksandrij- 
skom svećeniku Ariju (256. — 336.) nije se svidjela ta 
nauka. Nijekao je jednakost Riječi S Ocem, dakako, po 
naravi, pa prema tome, Marija nije rodila Boga nego sa- 
mo Krista kao čovjeka. Opći crkveni sabor u Niceji (329. 
god.) osudio je Arijevu nauku kao krivovjernu. — Arije- 
vo naučavanje jest klasičan primjer hereze, krivog nauča- 
vanja. 

Ali ima svakovrsnih hereza. Neki, na primjer, nema- 
ju ništa protiv toga što Crkva ima misiju i dužnost pm 
vati i tumačiti Objavu, ali se u to njihovo mišljenje pot- 
krala pogreška: nepoznavanje predmeta i precjenjivanje 
vlastitog suda — pa ono, što ne mogu shvatiti, tumače 
na svoju. Ljudi su u zabludi. To je tzv. materijalna hene- 
za; iz neznanja i nepoučenosti nešto se krivo shvaća i 
tako naučava. — Mnogi kršćani opet ne vjeruju u uskrs- 
nuće tijela, u opstojnost pakla. — No ima i formalnih 
heretika. To su oni koji svjesno krivo naučavaju. Zato 


znadu biti pravi zavodnici. 


102 


Ako u heretika treba odrediti stupanj krivnje onda 
valja istakmuti da formalna hereza, vezana uz tvrdogla- 
vost, predstavlja težak prekršaj — dakako, govoreći ob- 
jektivno. Koliko je pojedinac subjektivno kriv, teško je 
.procijeniti. Materijalna hereza nije težak grijeh; no kad 
netko počne razmišljati o svom stavu, te ako se ne da 
.čak ni poučiti, jedva će ostati bez krivnje. 


APOSTAZIJA ILI OTPADNIŠTVO — je drugi administra- 

tivni oblik nevjere. 
-Bilo je u povijesti ljudi koji su svoje otpadništvo htjeli 
učiniti slavnim. Željeli su biti isključeni iz Crkve na 
inajsvečaniji način, pa su čak i sami nastojali da se to 
njihovo napuštanje vjere u javnosti uoči. Takvo posve- 
mašnje odcjepljenje nazivamo apostazijom, ili otpadniš- 
tvom od vjere. Ovdje smo taj oblik nevjere nazvali admi- 
nistrativnim, jer je stvarno naglašen karakter admimistra- 
«cije, i revolta prema administraciji. Dakako, apostate mo- 
.gu biti samo oni koji su bili vjernici. Zvuči čudno, no 
teoretski je to moguće, te se i dešava u onih koji su pri- 
"mili samo površan vjerski odgoj, a u otpadništvo ih je 
dovela neka nesreća, sukob s predstavnicima vjere, ili 
neko životno razočaranje, nakon čega više nije preostalo 
ništa od praktične vrijednosti vjere. Apostazija je kojiput 
“vezana i uz moralne krize, koje pojedinca mogu tako ras- 
“trgati da više nije kadar svesti svoje ponašanje u normal- 
"ne tokove i reagiranja. 


Promotrimo li apostaziju teoretski, tj. ne obzirući se 
na subjekt, ona je u sebi težak grijeh, jer pretpostavlja 
puno znanje i posvemašnji pristanak volje. Osim toga, ona 
uključuje i prezir crkvenog autoriteta — a takvo odbaci- 
vanje samo je po sebi već zastranjenje, jer posvemašnja 
neovisnost na moralnom, pa i na religioznom polju ne 
postoji. Ako nam je Bog govorio — treba ga poslušati! 
Teškoće koje nastaju zbog slabosti nosilaca autoriteta ne 


«rješavaju se time da sve pogazimo. Ako je neki pekar, na 


primjer, slabo ispekao kruh — ne valja, stoga, zaključiti 


“a još manje u život provesti osobnu odluku: kruha nikad 


wiše jesti! 

Smišljeno otpadništvo od vjere nosi, dakle, obilježje 
krajnje samovolje, pa i očaja. 


Shizma ili raskol je treći administrativni oblik nevje- 
re. To je napuštanje zakonitog crkvenog Učiteljstva, zalko- 
nitog crkvenog autoriteta. Iz povijesti su poznati veliki 
raskoli. Istočnim se raskolom, na primjer, od Rimske 
crkve odijelila Istočna crkva. Poznat je, također, i Zapad- 
ni raskol u kojem su se od Rimske crkve odijelili prote- 
stanti i anglikanci. Takvih velikih raskola danas više ne 
može biti, jer su oni izazvani nedovoljnim razumijeva- 
njem, pa i neslogom, a provedeni su i podržavani politič- 
kim zahvatima. Naše vrijeme nema za to ni snage ni fa- 
natičke zagriženosti. Nastupilo je doba zabližavanja, i do- 
ba dijaloga. Ali su se i danas na putu sjedinjenja isprije- 
čile politika i strasti — razdvajajući opet Božje stado. 


DANAŠNJI GRIJESI PROTIV VJERE — Osim službenih 
i po Zakoniku 
registriranih grijeha protiv vjere postoji i pojava moder- 
ne nevjere mad kojom se moramo ozbiljno zamisliti. Msgr. 
Bougaut, biskup u Orleansu, napisao je prije punih stoti- 
nu godina u uvodu knjige o Kristu ove riječi: »Čovječe, 
čuvaj vjeru. Bio ti katolik ili protestant, židov ili musli- 
man, vjeruj svome Bogu! Nesreća je, doduše, ne štovati 
pravoga Boga — ali poricati ga, i ne klanjati mu se, to 
je zločin! Živjeti bez Boga, bez molitve, bez kulta — zna- 
či, otići dalje od barbarstva; znači, spustiti se niže od div- 
ljaka; znači, izopćiti se iz čovječanstva. Nevjera je na- 
prosto uvreda Bogu.« (Bougaut: Christianisme Il, Paris, 
1911.). — Ovo je sigurno teška, ali i obrazložena osuda ne- 
vjere. Kao da je taj sveti i vidoviti biskup znao da se 
približuje era nevjere ... 1 doista, danas se ljudi ponose 
svojom nevjerom. Do vjere se niti što drži, niti za vjeru 
ima vremena. Pa i u mnogih se vjernika radi samo o tra- 
dicionalnu stavu, ili običaju, koji bi mogao jednom i dob- 
ro doći... 
Od izrazitih oblika današnje nevjere valja spomenuti 
ateizam — ili bezboštvo — koje je u nekim zemljama 
programirana i službena religija. Odlikuje se nesnošljivoš- 

ću prema klasičnim oblicima religije, namećući upravo 
borbu za njezino iskorjenjivanje. Ateizam ima pretenzije 
osobne i kolektivne religije, izuzimajući svoju djelatnost 
od svake odgovornosti, no smatrajući druge i te kako od- 
govornima zbog svojih religioznih osjećaja. Borbeni atei- 
zam nosi i sve oznake ekstremnih stavova. — Osobni ate- 


\izam teško je analizirati. Za to stanje gotovo i nije mogu- 


će odrediti stupanj odgovornosti. Ono je posljedica bilo 
teških socijalnih lomova, bilo nepravde, društvene diso- 
Lucije, nedostatka odgoja, a posebice: usmjerenog odgoja, 
ili traženja povoljne materijalne baze. — Kolektivni ate- 
izam ostvaruje svoj osvajački pohod u svijetu. Njegovi 
najvatreniji apostoli su političari, pa će to i ostati dok im 
tako konvenira. 


. Vjerski indiferentizam također je jedan od suvreme- 
nih oblika nevjere. Stvorio ga je racionalizam i tendenci- 
ja emancipacije od svakog počela. No on je u sebi začeo 
jednu egzistencijanu pogrešku: stvara, naime, lažnu si- 
gurnost o neovisnosti, što je potpuno bez temelja. Ovo 
shvaćanje gleda na religiju kao na meko društvo za zaštitu 
životinja; izjednačuje sve religije svodeći ih na nešto što 
jednom može dobro doći ... Indiferentizam potpuno ni- 
ječe nadnaravne pojmove i određenje religije. Vjera je 
nešto o čemu ne treba voditi računa. 


' Kakva je i kolika odgovornost u vjerskom indiferen- 
tizmu, te uopće u vjerskom mehaju, teško je reći. Lako- 
umno bi bilo misliti da te odgovornosti nema. Ako smo 
opremljeni razumom za istraživanje istine, onda nam je 
prva dužnost istraživati najvažnije istine našega života, 
kao što je istina o našoj egzistenciji: odakle smo, i kamo 
idemo ... Ako ta pitanja nismo bar pokušali rješiti, teško 
ćemo se ispričati od osude, slične crkvi u Laodiceji: »Poz- 
nam tvoja djela: niti si studen niti vruć! O kad bi bio 
studen ili vruć! Ali, jer si mlak — ni vruć ni studen — 
izbacit ću te iz svojih usta. Ti tvrdiš: 'Bogat sam, nago- 
milao sam bogatstvo, i ništa mi ne treba — a ne znaš da 
si upravo ti nesretan, i bijedan, i siromašan, i slijep, i go. 
Savjetujem ti da od mene kupiš u vatri žeženog zlata ... 

da se obogatiš, i da se obučeš u bijele haljine, i da sakri- 
ješ svoju sramotnu golotinju; zatim pomasti, da pomažeš 
svoje oči da bi vidio.« (Otk 3,15-18). 


16. SNAGA KRŠĆANSKOG NADANJA 


Vidjeli smo da su vjera, nada i ljubav tri bogoštovne 


kreposti. —— Vjerom proširujemo svoje znanje. Tako pos- 
tajemo dionici jednog višeg reda poimanja, stječemo si- 
gumost i svjetlo u sadašnjosti. — Nadom dosižemo bu- 
dućnost. Po njoj nas već sada raduje ono što nam je 
obećano. — Ljubav je zajedništvo i sigurnost posjedova- 
nja. — Ukoliko se ove tri kreposti odnose na Boga, zove- 
mo ih bogoštovnim krepostima. Ali vjera, nada i ljubav 
postoje i kao naravne kreposti. Život bi bez njih bio ne- 
moguć. Bez povjerenja u ljude stvorili bismo nepodnoš- 
ljivu situaciju sumnjičavosti, tvrdoglavosti i ograničenosti. 
Bez naravne nade pratila bi nas, kao kobna sjena, zdvoj- 
nost; a bez ljubavi umirali bismo u mržnji. Naravne kre- 
posti potrebne su nam, dakle, za normalno odvijanje ži- 
vota. 


Tako je i sa nadnaravnim krepostima. Bez nadnarav- 
ne vjere nema ni nadnaravnog svjetla, ni života; bez nad- 
naravne nade padamo u egzistencijalni očaj, a bez ljubavi 
nas čeka ostavljenost i smrt. — Teško je povući granicu 
između naravnih i nadnaravnih kreposti; mogli bismo za- 
pravo reći da nadnarav, samim naravnim krepostima, do- 
nosi novu snagu, ali je to u djelovanju teško razlučiti, a 
nije ni potrebno. 

O vjeri smo već govorili, a sada i koju riječ o nadi. 

Velika je riječ: madati se! — Što je to nadanje, u 
prvom redu kao bogoštovna krepost; kako se o nju mo- 
žemo ogriješiti; ili, koji su krivi oblici nade, te u čemu 
je dimnamizam kršćanskog nadanja — razmotrit ćemo re- 
dom. 

NADA KAO 
BOGOŠTOVNA KREPOST — Čovjek, prepušten sam sebi, 
ne bi se mogao nadati i šta 
očekivati. Nadamo se ozdravljenju — a na kraju bolest i 
smrt ima zadnju riječ. Možemo se veseliti imetku ili baš- 
tini — no brzo uviđamo da nas sve to ne može izuzeti is- 
pod općeg zakona prolaznosti. Sami u sebi, i u sebi slič- 
nima, nemamo čvrsta uporišta. Bog je jedini kadar da 
nam dade garanciju, da nas podrži u nadanju. A to je i 
učinio. Nije nam bilo što obećao, nego je obećao sama 
sebe, pa je i predmet naše kršćanske nade Bog — Bog, 
koji je vjeran i dobar. Dakle, budućnost mam je svjetla. 
Po toj kršćanskoj nadi živimo u sigurnosti da ćemo pos- 


tići svoje najveće dobro, pa ako to i ne bude samo vlas-: 


titim silama, a ono će sigurno biti po beskrajnoj Božjoj 
ljubavi. A dar njegove ljubavi već smo primili na kršte- 
nju, i ne znajući što dobivamo. S vremenom nam se taj 
dar onda otkriva kako bismo što sigurnije postigli ono što 
je obećano. 


No, Bog nam šalje i svoju pomoć. Stoga se u nama 
i rađa povjerenje prema Ocu, i sigurnost da ćemo pos- 
tići ono za čim težimo. Tako već ovdje zapravo živimo u 
nadnaravnim sferama, pa i ne znamo što je očaj. A pu- 
tujući kroz nesigurno, i kroz ono što nije naše, mi već i 
ovdje posjedujemo sigurnost spasenih! To je učinak bo- 
goštovne kreposti nade. 


Ako se, zatim, još i malo zamislimo kakva je uloga 
te nadnaravne vrline u našem životu, brzo ćemo uvidjeti 
da je ona znamen života u nama. Ona je prisutna u obra- 
ćenju srca i kod opravdanja (MV 279). Čudno bi i bilo da 
bi netko postao članom Božje obitelji, a u isto vrijeme 
dvojio gledom na Božju dobrotu i vjernost. Opravdanje 
i očaj ne mogu u istom subjektu supostojati. 


Nada nam je, dakle, bezuvjetno potrebna i kao stav, 
i kao navika, pa ćemo je — kao čin — tijekom života više 
puta izreći. Sva bi naša razmišljanja o vjeri uvijek tre- 
bala svršavati činom vjere, nade i ljubavi! Kako je samo 
prazan život kršćanina koji nikad u životu nije u sebi 
pobudio nade ... A svaki radostan događaj tek je blijeda 

slika onoga što nas čeka na kraju puta! — Ako nas pak 
zadesi zlo, zavapit ćemo: »Bože moj, jedini vjerni i ne- 
prevarljivi, budi mi utjeha u ovom progonstvu!« — 


Dužni smo, dakle, češće u životu pobuditi čin nada- 
nja. To osobito vrijedi ako smo utonuli u beznađe. Ta će 
nas nada opet uspraviti i pribaviti nam svjetlo i sigur- 
nost. 


GRIJESI PROTIV NADE — Nadanje je, kao krepost, u 

zlatnoj sredimi. Ali nadanje 
još nije posjedovanje; to je očekivanje. Svojoj se buduć- 
nosti možemo različito nadati: realno, ludo i prekomjer- 
no... — a možemo nadu i potpuno izgubiti. 


Krepost se malazi u sredini; s jedne strane kao eks- 
trem stoji odsutnost nadanja — sve tamo do očaja; a s 
druge strane, kao ekstrem, strši opet preveliko nadanje — 
do puke lakovjernosti. Razmotrit ćemo oba ekstrema gle- 
dom na dobro koje još ne posjedujemo. 


Najprije ćemo promotriti krajnost koja vodi prema 
posvemašnjem gubitku nade. Kako govorimo o bogoštov- 
nim krepostima, očaj će biti gubitak nade u vlastito spa- 
senje. To znači: izgubljen sam ... Za mene nema rados- 
ti ... Taj teološki očaj može imati različite oblike, izra- 
žene različitim načinom — kako gledom na intenzitet, ta- 
ko i gledom na sadržaj. Zajedničko je, međutim, svim 
oblicima da čovjek tone u mrak, gubi oslonac i u sebi i 
oko sebe, nestaje mu uporišta i cilja. Potom nastaje apa- 
tija i malodušnost, koja raste i poprima obrise očaja. Ču- 
dimo se mogućnosti samoubojstva, a to je, konačno, završ- 
na faza očaja. Onaj koji je izgubio vjeru — gubi i nadu. 
To je nerazdvojivo. Vjera je, naime, na početku opravda- 
nja — pa tu već mora biti i nada, i početak ljubavi. Na 
kraju puta, u postignuću neba, ostaje samo ljubav — 
vjera se pretvara u neposredno gledanje i jasnoću, pa vi- 
še nije potrebna, a nada prelazi u sigurmost posjedovanja 
obećavanog dobra. Jedino ostaje ljubav, koja svojom ne- 
posrednošću postaje još življa i proživljenija. - 

Očaj je, dakle, ugasla nada. Pa ako je uistinu i defi- 
nitivno ugasla, onda više nema izgleda za njezino oživ- 
ljenje. No, doklegod smo ovdje, i dok smo na putu, ona 
ipak tinja, pa se dade raspiriti. — 


Očaj je u sebi težak prijestup. Kao hotimičan čin, on 
predstavlja prekid s milošću. Kušnje u vjeri i nadanju ni- 
su prekršaji. Često je to, dapače, put čišćenja i dozrijeva- 
nja u ljubavi. I veliki su sveci trpjeli od nedostatka pouz- 
danja, pa su se borili za Božju naklonost. 


Drugi je oblik grijeha protiv kršćanske nade lakovjer- 
nost, ludo i isprazno nadanje. Netko, na primjer, misli da 
može postići vječno blaženstvo svojim vlastitim silama, 
kao da je to samo u našoj vlasti ... Bilo je takvih koji 
su to tvrdili, ali su proglašeni hereticima, jer spasenje ne 
možemo. postići bez Božje pomoći. — No, ima još jedna 
vrsta lakovjernosti: kad netko misli postići spasenje bez 
ozbiljne suradnje s milošću, računajući samo na milosrđe 
Božje, zanemarujući pritom ozbiljnu pripravu i rad oko 
opravdanja i spasenja. Bog je, doduše, dobar, no ipak ne 
možemo računati samo na njegovu dobrotu. On traži od 
nas ozbiljnu suradnju, istraživanje, ispitivanje, pa i napor 
u rastu naše osobnosti. Nema, dakle, smisla očekivati po- 
sebna rasvjetljenja, viđenja, čudesa, koja bi nas animirala 
a Boga svela na prigodnog zabavljača. 


No kako je, kad se nadamo ozdravljenju, i kad se 
molimo za nj? — Odgovor je težak, s obzirom na naše 
ljudske osjećaje: Željeno ozdravljenje, naime, nije suština, 
teološke nade. Ono, čemu se nadamo vođeni teološkom 
nadom, to je nužno postići: svoje spasenje i vječni život! 
Željeno je zdravlje, međutim, predmet naravnog nadanja, 
pa nam ga iBog često i dariva ukoliko je to u skladu s na- 
ravi — ali, prvenstveno, ukoliko je to u skladu s nadna- 
ravi. — Tako, na primjer, neće biti uslišan onaj koji za- 
ziva Boga i nada se da neće nikada umrijeti ... Ta mol- 
ba nije u skladu s tokovima naravi. I tu neće biti izuzet- 
ka. No, hoće li netko biti uslišan, kad moli za zdravlje, o 
mnogočemu ovisi. Ali, jedan od neizrečenih, a ipak stvar- 
nih uvjeta u svakoj našoj molitvi jest: »si prodest animae 

— ako nam to uistinu koristi«; dakle, ako je to za naše 
nadnaravno dobro ... No, molitva za ozdravljenje i ne 
spada u lakovjernost. 


I mjera krivnje u ludu nadanju može biti različita. 
Odavati se lakomislenu životu, s nadom da će biti vreme- 
na za popravak, nikako nije lak prijestup; međutim, či- 
njenica da smo, doduše, stvorili odluku ozbiljno se popra- 
viti, no onda opet ponovili iste pogreške, ne može se oci- 
jeniti kao ozbiljniji prekršaj. 


Između ove dvije krajnosti — naime, očaja i neozbilj- 
nog nadanja — vrlina kršćanske nade ostaje u sredini. Ta 
nam je vrlina neophodno potrebna jer u nama podupire 
snagu ustrajnosti da bez zastajkivanja idemo dalje, onamo, 
gdje ćemo se zahvalno primiti iz njezinog zaštitničkog 
nanučja — i, sretni, zakoračiti u vječni život. 


TEMELJI KRŠĆANSKOG NADANJA — Vidjeli smo tako 

i analizirali 
da je predmet teološke nade Bogom obećani vječni život. 
Time je izrečen i temelj naše sigurnosti. Nadom već zah- 
vaćamo i posjedujemo budućnost. Za tu »Radosnu vijest« 
doznali smo po Objavi, i ta budućnost odgovara težnjama 
naše naravi. Tu je ona sreća za kojom toliko čeznemo. 
Naš život ovdje natapa nada potkrijepljena spoznajom o 
vjernosti i svemoći Božjoj. Bog je svemoćan i kadar je 
osigurati sretnu budućnost. A njegova dobrota dostatan 
je oslonac našem ufanju. 


Tako dinamizam kršćanske nade nije uništen spozna- 
jom o vlastitoj nedostatnosti nego je upravo aktiviran 
spoznajom vrijednosti vlastite suradnje i odgovornosti: 
Znam, da je — po Božjoj pomoći — pobjeda u mojoj ru- 
ci, i ta je pobjeda stoga i moja pobjeda. 

»Onaj, koji ovo jamči, izjavljuje: "Da, dolazim usko- 
ro! — Amen! Dođi, Gospodine Isuse!« (Otk 22,20) — bila 
je već molitva prve Crkve. No, ona je i danas aktualna, i 
uvijek će biti. Aktualma za sve koji su na putu, koji se 
s nadom predaju otajstvu iščekivanja. 

17. LJUBAV 


»Ljubi Gospodina Boga svoga svim srcem svojim, 
svom dušom svojom i svim umom svojim, a bližnjega 
svoga kao samog sebe. U tim dvjema zapovijedima sadr- 
žan je sav zakon i proroci«, rekao je Krist (Mt 22, 39). 

Ovdje ćemo govoriti o ljubavi — i kao bogoštovnoj 
kreposti, i kao zapovijedi. 


DEFINICIJA I KREPOST LJUBAVI — Riječ »ljubav« 

znači mnogo to- 
ga: Ljubavlju se nazivaju tjelesni osjećaji ali i duhovne 
sklonosti razumijevanja i prijateljstva; ljudi istom riječju 
zovu strast kao i promišljeno divljenje ljeposti i moral- 
nim odlikama. Riječju »ljubav« nazivaju se trajne i oz- 
biljne bračne veze kao i površno upoznavanje. Tako riječ 
»ljubav« nosi u sebi oprečnosti: iskrenosti i neozbiljnosti, 
dubine i površnosti. — Jednu univerzalnu definiciju lju- 
bavi nije dosad nitko napisao. Znak je to, da ima razli- 
čitih ljubavi, i pravih i krivih; a osobito je to znak, da je 
prava ljubav otajstvo. — Da je ljubav osiećajnost, pre- 
malo je reći. Izlučiti, opet, tu notu iz ljudskih ljubavi, os- 
taje samo teorija i apstrakcija. Ljubav je u osjećajnosti, 
ali, ne samo u osjećajnosti — i ne u svim osjećajima; 
ljubav je u divljenju, ali ne u svakom; ona je u preda- 
nju; opet, ne u svakom; ona je u žrtvi, više nego u bilo 
čemu što smo dosad spomenuli, jer: »Veće ljubavi nema 
od ove kad netko život svoj položi za prijatelje svoje« 
(Iv 15,13). 


To bi bila neka opisna i nepotpuna definicija ljubavi. 


Nas bi zanimalo što je i krepost ljubavi. — Nadna- 
ravnu krepost ljubavi primili smo na krštenju, kao sjeme 
ljubavi. Ono ima niknuti i rasti i donijeti plod. Kao bogo- 
štovna krepost, ljubav jest dar, sposobnost, trajna navika, 
po kojoj i pomoću koje ljubimo Boga nada sve, jer je sva- 
ke ljubavi dostojan, sam u sebi, kao najviše dobro. Po 
toj ljubavi mi smo kadri ljubiti i bližnjega kao samoga 
sebe. Sve to znači da smo po kreposti ljubavi primili neki 
zadatak koji imamo izvršiti; dobili smo, štoviše, i alat u 
ruke, da preko te vrline izvršimo tu najvažniju zapovijed. 

Sve nam se ovo može pričiniti kao lijepa teorija — 
međutim, nije potrebno previše istraživati da bismo se 
uvjerili kako je ljubav u sebi nešto najljepše. Vidi se to 
i iz promatranja mržnje, koja je opreka ljubavi. Mržnja 
ledi srce, stvara neprijateljstva i produbljuje nerazumi- 
jevanje; mržnja ruši povjerenje, ljubav, naprotiv, gradi, 
stvara, diže, obogaćuje, prašta, zaboravlja, usrećuje. Lju- 
bavi nije ništa teško, ona je izvor života; mržnja doziva 
smrt. 


Kao nadnaravna vrlina, ljubav u nama začinje, raz- 
buđuje i podržava život Božjeg djeteta. Daje nam sigur- 
nost spasenih. Po njoj ljubimo Boga, koji je dostojan 
svake ljubavi, a sebe i sve oko sebe, ljubimo radi Boga i 
u Bogu. Takovo nešto, barem u svojim počecima, bez- 
uvjetno nam je potrebno kod opravdanja. I pravo je. Ne 
može netko postati drag Bogu, ako živi u mržnji. Svjetlo 
i mrak ne mogu se pomiriti. Mržnja i ljubav ne idu skupa. 


Iz ljubavi, kao teološke kreposti, niču i stvarni čini. 
Nemoguće je, na primjer, da ljubav između majke i dje- 
teta ostaje samo u teoriji. Majka grli svoje dijete, i ono 
joj uzvraća. Nemoguće je da ljubav među zaručnicima 
ostaje samo u svojoj mogućnosti — ona se mora očitovati, 
i podržavati kroz čine ljubavi. — Tako je i ovdje. Ljubav 
smo, kao dar, primili na krštenju. Ona se mora očitovati 
u činima ljubavi prema Stvoritelju. Upravo zato Crkva i 
naređuje te čine ljubavi, pa ih treba češće u životu po- 
noviti. 


GRIJESI PROTIV LJUBAVI — Kreposti se ljubavi prema 

Bogu protive grijesi mrž- 
nje, omalovažavanja i prezira prema Bogu. Mržnja se 
očituje u zaslijepljenosti i zloći koja u Bogu vidi svoga 
neprijatelja, onoga koji mu nanosi zlo. Razlog takve mrž- 
nje može biti hotimična sljepoća, a kojiput i nešto dru- 
go ... Grijeh smišljene mržnje na Boga najteži je među 
svim grijesima. Teško ga je psihološki shvatiti i protu- 
mačiti, a ipak ni takvo stanje nije rijetkost. Čovjek se 
nekako začahuri u svoj svijet, u mrak — pa Boga gleda 
kao svoga dušmanina. 

Mržnja može biti stanje — ukoliko je opreka ljubavi; 
a može biti i čin — ukoliko je opreka dobru djelu, uči- 
njenu iz ljubavi. Iz mržnje, kao navike, izvire onda oma- 
lovažavanje i prezir prema Bogu i Božjim stvarima. Tak- 
voga stava nema bez velike doze ispnazne umišljenosti, a 
korijen joj je zakukuljena oholost, jer samo je ispraznoj 
oholici teško priznati svoju ovisnost o Bogu. 


Moglo bi se postaviti pitanje: Otkuda takvo stanje u 
čovjeka, i kako to da nijedna zraka Božje dobrote ne pro- 
bije u tu tminu? Ali smo samo ovo kadri odgovoriti: Bog 
nema potrebe da se nameće. On je, doduše, dobrota sama 
— ali, ako se netko po slobodnoj odluci zatvori u svoj 
svijet, Bog ga neće silom baciti na koljena. Vrata se srca 
otvaraju iznutra. A grijesi protiv ljubavi upravo su za- 
sun koji zarobljuje bumtovno srce. U takvu se buntovnu 
stavu nazrijevaju obrisi one Luciferove: »Non serviam — 
Ne pokoravam se!l« (usp: Jer 2,20), a pogažena ljubav 
odgovara: »MMorte morieris — Onda te čeka smrt!« (usp: 
Post 2,17), i tako »Bezdan doziva bezdan!« (Ps 41,8) — 
Jedna ekstremna odluka uvjetuje drugu. 


LJUBAV KAO ZAPOVIJED — Ljubav kao dobrohotnost 

i stav izričita je zapovi- 
jed i prema Bogu, i — u toj samoj formuli zapovijeđena 
nam je ljubav prema nama samima — a ta ljubav ima 
biti norma ljubavi prema bližnjemu. Zapovijed glasi: 
»Ljubi Gospodina Boga svoga, svim srcem svojim, svom 
dušom svojom i svom snagom svojom« (Pnz 6,5). Navo- 
deći tu zapovijed Staroga zavjeta Krist je rekao: »To je 
najveća i prva zapovijed. Druga je toj jedmaka: "Ljubi 
bližnjega svoga kao samoga sebe! — O tim dvjema za- 
povijedima ovisi sav Zakon i Proroci.« (Mt 22, 38-40). — 
Ljubav pretpostavlja spoznaju, pa nam je zato i naređeno 
da tražimo Boga — da se pritom angažiramo cijelim svo- 
jim bićem, svim svojim srcem, te da uposlimo svoju vo- 
lju, kako bi naša ljubav bila čin čitavoga bića. Bog od nas 
traži sve, jer ima na to pravo. Kao i otac koji je sinu 
sve dao, traži od sina da poštuje dar. Naša je ovisnost od 
Boga neusporedivo veća od sinovljeve ovisnosti od oca, 
Bog od nas ne traži ništa nerazumno. Ono što on od nas 

traži to nas usavršuje i usrećuje. To je očito u čitavu 
Dekalogu. Traži se od nas da poštujemo Boga i ljude, a 
sve to zato, da budemo sretni. U tom i jest veličina i lje- 
pota Božjih zahtjeva. Kad dajemo zemaljskim veličina- 
ma, prikraćeni smo za ono što dajemo; kad dajemo Bogu, 
dobivamo. Kad služimo kraljevima, zaboravljamo i zapo- 
stavljamo sebe — a kad služimo Bogu, onda sebe nalazi- 
mo i uzdižemo se. 


Zapovijed Božja naređuje i pretpostavlja urednu: 
ljubav prema nama samima. Tu je uključeno sve što: 
uzdržava naš život, što nas čini dostojnima i čestitima.. 
Ljubav prema nama samima nije teška, osobito ukoliko: 
se odnosi na vremenita dobra. Teža je ona ljubav koja 
nam osigurava neprolazna dobra. Čovjek može sama sebe 
i mrziti, ako se ne brine za spas svoje duše. Lijenost na 
tom području ima loše učinke. 


Ljubav prema nama samima jest mjerilo ljubavi pre- 
ma bližnjemu. Zapovijed je tu izričita: »Ljubi bližnjega 
svoga kao samoga sebe!« (Mt 19, 19; Rim 13,9). Ljubiti 
bližnjega kao samoga sebe znači, ispuniti Zakon. U tak- 
voj ljubavi uključena je ljubav prema roditeljima. Četvr-- 


* ta zapovijed. — Tu je uključeno poštivanje tuđega živo- 

ta. Peta zapovijed. — Poštivanje tuđeg prava na obitelj 
također je uključeno u toj ljubavi. To je zahtjev šeste 
zapovijedi. — Sedma zapovijed nalaže poštivanje tuđeg: 
imetka, a osma poštivanje tuđeg dobrog glasa, ako ljubi- 
mo bližnjega kao samoga sebe, i to ćemo poštivati. — 
Tako je istinito, da ćemo, ljubeći bližnjega kao samoga 
sebe, ispuniti sav Zakon. 


U ljubavi prema sebi, a i prema bližnjemu, postoji 
neki red. Ne smijemo se rasplinuti u frazama i nerazbo- 
ritu traganju kako drugima pomoći — a sebe pritom za- 
pustiti. Starozavjetni nam mudrac daje razborit savjet: 
»Tko je loš prema sebi, kome će biti dobar?« (Sir 14,5). 
Prvo dakle mjesto zauzima ljubav prema nama samima. 
Sada su na redu drugi. 


Na drugom mjestu u iskazivanju ljubavi su naši naj- 
bliži i oni za koje se moramo brinuti: »Ako se tko za 
svoje ne brine, osobito za ukućane, zanijekao je vjeru; 

gori je od nevjernika« poručuje nam Pavao (1 Tim 5,8). — 
Skloni smo rješavati probleme koji su daleko od nas, a 
ono što je blizu ne vidimo. 


U ljubavi prema bližnjemu moramo pokazati razu- 
mijevanje i za one koji trpe oskudicu. Ovamo sigurno ne 
spadaju »standardni prosjaci« kojima je prosjačenje sport 
i gomilanje zaliha za opijanje i druga beskorisna trošenja. 
Pomozimo onima koji su u stvarnoj potrebi, i to učinimo 
na način koji ih neće povrijediti. 


Novozavjetni zakonodavac, Isus Krist, postavio je 
još jedan zahtjev ljubavi: »Ljubite svoje neprijatelje, i 
molite se za one koji vas progone, kako biste postali si- 
novi svoga Oca nebeskoga, koji čini da njegovo sunce iz- 
lazi na zlima i dobrima, i da kiša pada pravednima i 
nepravednima« (Mt 5,44-45). — Dakako, to ne znači da 
ćemo se dati potamaniti od svojih neprijatelja. Jer je i 
onaj, koji je svjetovao: »Kad te netko udari po obrazu, 
daj mu i drugi« (Mt 5,39), primivši nepravedni udarac, 
ukorio zločinca, pa i suca — što dopušta da ga nepra- 
vedno udaraju ... (Lk 18, 12). — Prva je pravednost, a 
onda ljubav. Gdje nema pravde, neće biti ni ljubavi. — 
Ako nam je, dakle, Krist zapovjedio da ljubimo i nepri- 
jatelje, onda je time rekao: Nemojte da vas mržnja prema 
neprijateljima zarobi. Nadvladajte mržnju, i, koliko je 
do vas, želite i neprijateljima dobro. Za njihova zla djela 
pravedno će im se suditi. 

Još nešto: Ljubav uključuje praštanje. Dužni smo 
oprostiti jedni drugima. To je velika odlika kršćanske 
ideologije, po kojoj se kajanjem, priznavanjem krivnje i 
spremnošću na zadovoljštinu, dobiva oproštenje, pa čak 
i posvemašnja rehabilitacija. Kršćanstvo se zato s pravom 
ponosi svojim konvertitima: od Magdalene, Petra, Pavla, 
Augustina — sve do suvremenih pokajnika. — Prava lju- 
bav će sve oprostiti, i sama porasti u onima koji praš- 
taju i u onima kojima je oprošteno. Ona će se, kod ovih 
posljednjih, preobraziti u zahvalnost i stvarat će čudesna 
djela. 

18. PRAVEDNOST 


U prijašnjim smo poglavljima govorili o vjeri, nadi 
i ljubavi kao o bogoštovnim krepostima. Moramo, među- 
tim, nešto reći i o pravednosti, toj naravnoj ali i stožer- 
noj vrlini među ostalim krepostima. Pravednost je temelj 
našeg odnosa prema Bogu i prema bližnjemu. Ova se kre- 
post posebno ističe u sedmoj zapovijedi Dekaloga, ali je 
prisutna i u svakoj drugoj zapovijedi, jer pravednost svo- 
jom zahtjevnošću obuhvaća sve: »Bogu Božje, a caru ca- 
revol« (Mt 22,21). Zbog te njezine primarne uloge nasto- 
jat ćemo ju malo pobliže osvijetliti. 


ŠTO JE PRAVEDNOST — Govoreći općenito o kreposti- 

ma već smo naglasili da među 
poglavite ćudoredne kreposti idu četiri stožerne kreposti: 
Prva je mudrost. Ona se očituje u odabiranju. Mudar 
čovjek odabira ono što ga dovodi k cilju. — Druga je 
vrlina jakost. Ona se očituje u ustrajnu ispunjavanju 
dužnosti i podnošenju protivština. Jak je onaj koji odlu- 
čeno djelo poduzima, nastavlja i privodi kraju, ne obzi- 
rući se na napore. — Treća vrlina je umjerenost. Ona 
obuzdava potrošnju. Nije lako uvijek držati pravu mjeru, 
a to se osobito odrazuje u užicima. — Četvrta stožerna 
vrlina je pravednost, po kojoj svjesno dajemo svakome 
ono što mu pripada. Dok su umjerenost, jakost i mudrost 
kreposti koje vršimo mimo druge, pravednost je vrlina 
koja je bitno usmjerena na poštivanje prava drugoga. 
Budući da je ovo poglavlje Priprava za razmatranje De- 
kaloga, vidjet ćemo kako nas pravednost upućuje u po- 
štivanje Božjeg prava pokornošću i iskazivanjem časti; 
gledom na bližnjega, pravednost nas navodi da, prema 
četvrtoj zapovijedi, poštujemo pravo roditelja; prema pe- 
toj, da poštujemo tuđe pravo na život; prema šestoj, da 
poštujemo tuđe pravo na obitelj; prema sedmoj, da poš- 
tujemo tuđe pravo na imetak; prema osmoj, da poštujemo 
tuđe pravo na dobar glas. — Pravednost je, tako, vrlina 
koja nas vodi u obdržavanju svih zapovijedi, i u tome je 
značenje njezina prvenstva među krepostima. 

Ali pravednost je i temelj međuljudskih odnosa. U 
današnje se vrijeme na sve strane govori o socijalnoj 
pravdi, no njezino će ostvarenje direktno ovisiti o primje- 
ni pravednosti. Pitanje se socijalne pravde, uopće, ogla- 
silo onda kad je svijetom zavladala nepravda. A i zakon 
se javlja onda kad nepravda zauzme prevelike razmjere. 


KAKVIH IMA PRAVEDNOSTI — Već samo pitanje pret- 

postavlja da naziv 
»pravednost« nije jednoznačna riječ. Možemo reći da ni 
pojam pravednosti nije posve razjašnjen. Nije lako odre- 
diti tko ima na što, i u kolikoj mjeri, pravo. A iz toga, 
koliko tko ima na što pravo, nastaje za druge obveza poš- 
tivanja toga prava. Klasični Priručnici govore o tri vrste 
pravednosti. ; 


Prva je tzv. opća pravednost — iustitia legalis. Tu 
pravednost prakticiraju građani prema odredbama zajed- 
nice. Zato se i zove legalna pravednost (lex = zakon). 
Pretpostavlja se, dakako, da su zahtjevi zajednice pra- 
vedni. Jer, ako su već sami zakoni nepravedni, onda se 
vlast izlaže opravdanu nepoštivanju. Ta legalna praved- 
nost regulira prilično široko područje međuljudskih odno- 
sa pa se na tom području pojavio novi pojam pod ime- 
nom »socijalne pravde«. O njoj ćemo malo kasnije govo- 
riti. 

Druga je upravna pravednost. Njom bi se imali voditi 
upravitelji pri podjeli služb4 i obvez4 prema zajednici. 
Svima je jasno da u sređenu društvu ne bi smjelo biti 
Privilegiranih; ni s obzirom na stjecanje položaja, a ni s 
obzirom na obveze i terete prema zajednici. Za odgovorne 
službe imali bi se birati najsposobniji, a teret bi imali 
snositi svi jednako. Vrlina, dakle, koja bi imala sve to 
regulirati jest tzv. upravna pravednost, a zove se stručno 
distributivna (raspodjelna) pravednost — iustitia distri- 
butiva (distribuere = rasporediti, raspodijeliti). 

Treći rod pravednosti zove se vlasnička, ugovorna 
pravednost, (iustitia commutativa). — Ta pravednost pret- 
postavlja pravo vlasništva i raspolaganja sa stvarima ima- 
jući u vidu i mogućnost zamjene, ugovaranja, raspolaga- 

173. 


174. 


176. 


177. 


178. 


179. 


nja, posuđivanja (komutacije). Ova je vrst pravednosti od 
primarne važnosti, jer traži da se poštuje pravo svakoga. 


Temelj ovakvog trostrukog razlikovanja vrline pra- 
vednosti nalazi se u poznatoj Tominoj formuli kojom se 
izriče trostruka mogućnost pravednih odnosa. Postoje od- 
nosi dijelova prema cjelini; to regulira opća ili legalna 
pravednost. Postoji odnos cjeline prema dijelovima; to 
regulira upravna pravednost ili distributivna pravda, Tre- 
ća je mogućnost odnos dijelova prema dijelovima. To re- 
gulira vlasnička ili ugovorna pravednost. Svaka od ovih 
navedenih pravednosti nosi u sebi pravu definiciju pra- 
vednosti — vrline, koja je izvor i temelj odgovornosti. 


Prošla su vremena svojim gledanjima možda izuzi- 
mala kraljeve od odgovornosti u vršenju pravde; među- 
tim, suvišno je govoriti kako je bilo nekoć ... Stvari tre- 
ba postaviti tako kako su imale biti i nekoć, a imaju biti 
i danas — s poštivanjem prava svakoga. Ovdje valja na- 
glasiti, da je temelj i zahtjev na poštivanje tuđeg prava 
— dostojanstvo ljudske osobe, koja je nosilac prava! Nije, 
dakle, temelj prava volja vladareva ili volja nekog vel- 
može, već se temelj nalazi ukopan u egzistencijalnosti 
čovjeka, kao razumna bića. Isto tako, nije temelj vlasniš- 
tva posjedovanje ili imetak, nego osoba — bila ona imuć- 
na ili ne. Pa i nerođeno je dijete — ma da ne posjeduje 
ništa, ipak, kao živo biće osoba koja ima puna prava, a 
prvenstveno: pravo na život. Čak i oni koje progone vla- 
dari, poput onih koji ništa nemaju — ipak, kao osobe, 
imaju pravo na život dostojan čovjeka, i na sva ostala 
prava koja čovjek kao slobodno biće mora imati. 


Reći ćemo još i riječ o obvezi na koju nas veže vrlina 
pravednosti. Ta je obveza različita — ali je najočitija onda 
kad je pravo drugoga najveće. To je, sigurno, u pitanji- 
ma pete zapovijedi Dekaloga, jer ona štiti pravo na sam 
život. Ali se taj princip ima i inače primjenjivati, jer, 
ako je netko vlasnik neke stvari, onda je i njegovo rave 
na nju najveće, i drugi to imaju poštivati. Ako li se 
vlasniku ta stvar otme, onda pravednost zahtijeva da mu 
se vrati, ili — ako je uništena — da mu se dade ekviva- 

šentna odšteta. Pravednost pretpostavlja jednakost, izjed- 
načenje: Ako nekome nanmesemo štetu, odšteta ima biti 
jednaka vrijednosti uništene stvari. Manevriranja jačih, 
osobito u upravljanju zajednicom, mogu prouzročiti teške 
povrede pravednosti. 


Ali postoji i obligacija prema društvu, no i ta se 
obligacija mora podvrgavati pravednosti. Ljudi se udru- 
žuju u zajednice radi boljeg promicanja svojih potreba. 
Uprave takvih zajednica idu za tim da se njihovim čla- 
novima olakša život, da uznapreduju obrt i trgovina, po- 
ljoprivreda i industrija, škola i socijalne ustanove. Ona 
štiti i interese pojedinaca, i interese cjeline. Tako članovi 
tih zajedmica imaju svoja prava, ali i svoje obligacije. 'Tu 
je obveza pojedinca prema društvu jasna. Gdje, među- 
tim, čovjek nema svojih prava; gdje se kao zahtjev prav- 
de ne poštuje princip jednakosti, teško je utvrditi i obli- 
gaciju prema takovu društvu. 


SOCIJALNA PRAVEDNOST — Školska i teoretska pod- 
jela pravednosti na opću, 

vladarsku i vlasničku ni izdaleka nije pokrila sva ona 

područja života koja bi imala regulirati pravednost. 


Današnji je život takav da se više naglašava i ističe 
pravo društva. Tako je otvoreno zeleno svjetlo svim mo- 
gućim »sociologijama«. Društvo se i društveni odnosi ne- 
prestano razvijaju, pa se javljaju nove potrebe i traže 
nova rješenja. Pravo bi mjerilo u reguliranju ovih nas- 
talih odnosa imala biti pravednost, koju radi socijalne 
naglašenosti zovemo »socijalna pravednost«. Samo je, dak- 
le, ime novo, jer su okviri novi, a i primjena je praved- 
nosti nova, diktirana novim oblicima života. 


Ekonomska se podloga društva izmijenila. Nekada je 
temelj položaja u društvu bio imetak. Veći imetak — veći 
ugled i utjecaj. Tada se pravednost više bavila vlasniš- 
tvom. — Danas je osnovica života rad i zarađivanje, a 
.put u odgovorne službe su osobne kvalitete i sposobnost. 
Nije stoga čudo što su svi oni oblici društva i poimanja 
«dužnosti koji se baziraju na imetku, porijeklu ili nečem 
:sličnom anakronizam. Na pozornicu današnjega društva 

došao je »homo faber« — čovjek radnik, sa svojim odno- 
sima prema radu, društvu, državi, pa i obitelji. Ti su 
odnosi poprimili velike, gotovo svjetske razmjere. Poja- 
vile su se institucije, koje su se postavile između čovjeka- 
radnika i njegova poslodavca, bila to država ili privatna 
osoba. Stvorene su nove relacije: države prema radnici- 
ma, vlasnika poduzeća prema radnicima i njihovim obite- 
ljima, prema državi, prema kooperantima, prema trgovač- 
koj mreži, prema svjetskom i lokalnom tržištu, prema po- 
tražnji i monetarnom stanju; ovamo ulaze osobni odnosi 
radnika, elementi zdravstva, odmor i razonoda, te briga 
za starost. Ljudi traže rješenja za školovanje i podizanje 
djece, za stanovanje i rekreaciju. Između radnika s jedne 
strane, te države i veleposjednika s druge strane, niknuli 
su sindikati — ustanove, koje bi u ime radnika imale 
rješavati sva ta pitanja; pojedinac je postao preslab da 
sam rješava ove probleme. — Socijalna bi pravda, dakle, 
imala prvenstveno biti na umu onima koji su u svoje ru- 
ke uzeli tako zamašnu stvar, i preuzeli s time skopčanu 
odgovornost. 


NA ŠTO ČOVJEK IMA PRAVO 

KAO OSOBA — Stara je izreka da ljubav rađa ljubavlju. 
Za pravdu bi se moralo reći nešto drugo: 

Pravo rađa dužnošću! Ako čovjek ima na nešto pravo, 

onda je i drugima dužnost to pravo priznati i poštivati. 


Pravo i dužnost su korelativni pojmovi, kakvi su i 


pojmovi »otac — sin«. Nema pravog oca bez sina, niti 
sina bez oca ... Isto tako, nema prava koje ne bi sobom 
povlačilo i dužnost drugih prema tom pravu — niti ima 


dužnosti bez čijega prava. Od tih su niti satkani među- 
ljudski odnosi. Očitije jasnoće o pravima i dužnostima 
nema. Ujedinjeni su narodi sačinili i popis tih ljudskih 
prava. Mi ćemo ih sažeti u četiri osnovne točke, da bismo 
kasnije u bilješci donijeli u cijelosti i sam tekst Opće de- 
klaracije o pravima čovjeka. 

Čovjek ima pravo na život. To pravo, pa i pravo ono- 
ga tko još nije rođen, ima svatko poštivati. Samo pravo 
na život nije u tome da se negdje na rubu živovanja sa- 
mo životari, već da čovjek stvarno živi životom koji je i 
čovjeka dostojan. Pravo na život jest takove naravi da 
ga treba stalno isticati, ostvarivati i čuvati. 


Čovjek, zatim, ima pravo na osnivanje obitelji. To mu 
je pravo usadio u narav sam Stvoritelj, pa ga na ostva- 
renje toga prava usmjeruje i sama njegova priroda. A 
životni potencijal najveća je vrednota svakoga naroda! 


Čovjek, nadalje, ima pravo na stjecanje, zarađivanje 
i posjedovanje stečenoga. Nitko nije vlastan da ga liši 
toga prava. Postoje mogućnosti, pa i potrebe da se regu- 
liraju razmjeri stjecanja, te se drugi ne oštete — ali samo 
pravo na imetak i vlasništvo starije je od svake ljudske 
ustanove ... Amo ide pravo na zaposlenje koje je neop- 
hodno za uzdržavanje obitelji, pravo na osiguranje, na 
socijalnu zaštitu, i na sve što je u vezi sa održavanjem 
života. 

Ina koncu, čovjek ima pravo na slobodu mišljenja, 
odlučivanja i udruživanja. Tu je uključeno pravo stjeca- 
nja naobrazbe i pravo sudjelovanja u javnom životu. — 
U slobodu mišljenja pak uključena je i sloboda religiozne 
pripadnosti i religioznog života u svim njegovim manife- 
stacijama. 


BILJEŠKA 
Ovdje ćemo u cijelosti priložiti tekst Opće deklara- 
cije o pravima čovjeka kako su ga donijele Ujedinjene na- 
cije. Sličnost ove Deklaracije sa Dekalogom podvukli smo 
već u uvodu. 
Tekst smo prenijeli iz časopisa »Crkva u svijetu«, 
Split, 1969. br. 1. str. 1-5. 

OPĆA DEKLARACIJA O PRAVIMA ČOVJEKA 
U vod* 


Budući da su priznavanje urođenog dostojanstva i 
jednakih i neotuđivih prava svih članova ljudske obitelji 
temelj slobode, pravde i mira u svijetu, 

Budući da su nepoštivanje i preziranje prava čovjeka 
imali za posljedicu akte, koji su grubo vrijeđali savjest 
čovječanstva, i budući da je stvaranje svijeta, u kojem će 
ljudska bića uživati slobodu govora i vjerovanja i slobo- 
du od straha i nestašice, bilo proglašeno kao najviša tež- 
nja običnih ljudi, 

Budući da je bitno da prava čovjeka budu zaštićena 
vladavinom prava, da čovjek ne bude primoran da kao 
posljednjem sredstvu pribjegne pobuni protiv tiranije i 
ugnjetavanja, 

Budući da je bitno da se unapređuje razvoj prijatelj- 
skih odnosa između naroda, 


Budući da su narodi Ujedinjenih naroda ponovo po- 
tvrdili u Povelji svoju vjeru u osnovna prava čovjeka, u 
dostojanstvo i vrijednost čovjekove osobe i u ravnoprav- 
nost muškaraca i žena i pošto su odlučili da unapređuju 
areni napredak i bolji životni standard u široj slo- 

odi, 

Budući da su se Države Članice obvezale da, u su- 
radnji s Ujedinjenim narodima, postignu unapređenje op- 
ćeg poštivanja čovjekovih prava i osnovnih sloboda i nji- 
hovo obdržavanje, 

Budući da je zajedničko razumijevanje tih prava i 
sloboda od najveće važnosti za puno ostvarenje te obveze, 
to 


* Donosimo Deklaraciju Ujedinjenih naroda u prijevodu Institu- 
ta za međunarodno pravo i međunarodne odnose Pravnog fakul- 
teta Sveučilišta u Zagrebu. Tiskamo prijevod talis qualis. Dopu- 
štenje tiskamja prijevoda potpisao je u ime Instituta tajnik, doc. 
dr. Željko Matić, Zagreb, 8. siječnja 1969. pod br. 2/1969. — 
Uredništvo. 

OPĆA SKUPŠTINA 


proglašava 


OVU OPĆU DEKLARACIJU O PRAVIMA ČOVJEKA :186. 


kao zajedničko mjerilo postizavanja za sve narode i sve 
države radi toga da bi svaki pojedinac i svaki organ druš- 
tva, imajući Deklaraciju stalno na umu, težili da učenjem 
i odgojem doprinesu poštivanju ovih prava i sloboda i da 
bi progresivnim nacionalnim i međunarodnim mjerama 
osigurali njihovo opće i djelotvorno priznanje i obdrža- 
vanje, kako među narodima samih Država Članica, tako i 
među narodima onih područja koja su pod njihovom sud- 
benošću. 

Članak 1. Sva ljudska bića rađaju se slobodna i jed- 
naka u dostojanstvu i pravima. Ona su obdarena razumom 
i sviješću i treba da jedno prema drugome postupaju u 
duhu bratstva. 

Članak 2. Svakome su dostupna sva prava i slobode 
navedene u ovoj Deklaraciji bez razlike bilo koje vrste, 
kao što su rasa, boja, spol, jezik, vjera, političko ili drugo 
mišljenje, narodnost ili društveno porijeklo, imovina, ro- 
đenje ili drugi pravni položaj. Nadalje, ne smije se činiti 
bilo kakva razlika na osnovu političkog, pravnog ili me- 
đunarodnog položaja zemlje ili područja kojima neka oso- 
ba pripada, bilo da je ovo područje nezavisno, pod stara- 
teljstvom, nesamoupravno, ili da se nalazi ma pod kojima 
drugim ograničenjima suverenosti. 

Članak 3. Svatko ima pravo na život, slobodu i osob- 
nu sigurnost. 

Članak 4. Nitko ne smije biti držan u ropstvu ili rop- 
skom odnosu: ropstvo i trgovina robljem zabranjuju se u 
svim njihovim oblicima. 

Članak 5. Nitko ne smije biti podvrgnut mučenju ili 
okrutnom, nečovječnom ili ponižavajućem postupku ili 
kažnjavanju. 

Članak 6. Svatko ima pravo da se svagdje pred za- 
konom priznaje kao osoba. 

Članak 7. Svi su pred zakonom jednaki i imaju pra- 
vo, bez ikakve diskriminacije, na jednaku zaštitu zakona. 
Svi imaju pravo na jednaku zaštitu protiv bilo kakve 
diskriminacije kojom se krši ova Deklaracija i protiv sva- 
kog podsticanja na takvu diskriminaciju. 

Članak 8. Svatko ima pravo na djelotvorna pravna 
sredstva putem nadležnih nacionalnih sudova zbog djela 
kojima se krše osnovna prava koja su mu podijeljena u 
ustavu ili zakonu. 


Članak 9. Nitko ne smije biti podvrgnut samovolj- 
nom hapšenju, zatvoru ili izgonu. 


Članak 10. Svatko ima pravo da ga u punoj jedna- 
kosti, pošteno i javno sasluša nezavisan i nepristran sud 
radi utvrđivanja njegovih prava i obaveza i bilo kakve 
krivične optužbe protiv njega. 


Članak 11. (1) Svatko tko je optužen za krivično djelo 
ima pravo da se smatra nevinim dok se na osnovu zakona 
krivnja ne dokaže na javnom pretresu na kojem je imao 
sva jamstva potrebna za svoju obranu. 


(2) Nitko se ne smije smatrati krivim za krivično 
djelo na osnovu bilo kakvog čina ili propusta koji nisu 
predstavljali krivično djelo u smislu nacionalnog ili me- 
đunarodnog prava u vrijeme kad su oni bili počinjeni. 
Isto tako ne smije se izricati teža kazna od one koja se 
mogla primijeniti kada je krivično djelo počinjeno. 


Članak 12. Nitko ne smije biti izvrgnut samovoljnom 
miješanju u njegov privatni život, obitelj, dom ili prepis- 
ku, niti napadajima na njegovu čast i ugled. Svatko ima 
pravo na zaštitu zakona protiv ovakvog miješanja ili na- 
padaja. 

Članak 13. (1) Svatko ima pravo na slobodu kretanja 
i stanovanja unutar granice svake države. 


(2) Svatko ima pravo da napusti bilo koju zemlju, 
uključujući svoju vlastitu, i da se vrati u svoju zemlju. 


Članak 14. (1) Svatko ima pravo da traži i uživa u 
drugim zemljama utočište pred progonima. 

(2) Na to se pravo ne može pozivati u slučaju progona 
koji su zaista izazvani nepolitičkim zločinima ili djelima 
protivnima ciljevima i načelima Ujedinjenih naroda. 

Članak 15. (1) Svatko ima pravo na državljanstvo. 

(2) Nitko ne smije biti samovoljno lišen svog držav- 
ljanstva niti mu se smije odreći pravo da promijeni svoje 
državljanstvo. 

Članak 16. (1) Punoljetni muškarci i žene bez ikak- 
vih ograničenja u pogledu rase, državljanstva ili vjere, 
imaju pravo da sklope brak i da osnuju obitelj. Oni su 
ravnopravni prilikom sklapanja braka, za vrijeme njegova 
trajanja i prilikom njegova razvoda. 

(2) Brak se sklapa samo uz slobodu i potpuni prista- 
nak onih koji namjeravaju stupiti u brak. 

(3) Obitelj je prirodna i osnovna društvena jedinica i 
ima pravo na zaštitu društva i države. 

Članak 17. (1) Svatko ima pravo da sam posjeduje 
imovinu, a isto tako da je posjeduje u zajednici s drugi- 
ma. 

(2) Nitko ne smije samovoljno biti lišen svoje imo- 
vine. 

Članak 18. Svatko ima pravo na slobodu misli, sa- 
vjesti i vjere; to pravo uključuje slobodu promijeniti svo- 
ju vjeru ili vjerovanje, i slobodu da se, bilo pojedinačno 
ili u zajednici s drugima, javno ili privatno, ispoljava vje- 
ra ili vjerovanje učenjem, vršenjem, obredima i obdrža- 
vanjem. 

Članak 19. Svatko ima pravo na slobodu mišljenja i 
izražavanja; ovo pravo uključuje slobodu mišljenja bez 
tuđeg miješanja a isto tako i traženje, primanje i saop- 
ćavanje obavještenja i ideja bilo kojim sredstvima i bez 
obzira na granice. 


Članak 20. (1) Svatko ima pravo na slobodu mirnog 
zborovanja i udruživanja. 


(2) Nitko ne može biti primoran da pripada nekom 
udruženju. 


125 


Članak 21. (1) Svatko ima pravo da učestvuje u up- 
ravi svoje zemlje, neposredno ili preko slobodno izabranih 
predstavnika. 

(2) Svatko ima pravo na jednak pristup javnim služ- 
bama u svojoj zemlji. 

(3) Volja naroda treba da bude osnova vladavine vlas- 
ti; ta volja treba da se izražava u povremenim i istinskim 
izborima, koji treba da se provode općim i jednakim pra- 
vom glasa, tajnim glasanjem ili odgovarajućim postupci- 
ma slobodnog glasanja. 

Članak 22. Svatko, kao član društva, ima pravo na 
socijalno osiguranje i pravo da ostvaruje ekonomska, SO- 
cijalna i kulturna prava neophodna za svoje dostojanstvo 
i za razvoj svoje ličnosti putem državne pomoći i među- 
narodne suradnje a u skladu s organizacijom i sredstvima 
svake države. 


Članak 23. (1) Svatko ima pravo na rad, na slobodan 
izbor zaposlenja, na pravične i povoljne uvjete rada i na 
zaštitu od nezaposlenosti. 


(2) Svatko bez razlike ima pravo na jednaku plaću 
za jednaki rad. 

(3) Svatko tko radi ima pravo na pravičnu i povoljnu 
naplatu koja njemu i njegovoj obitelji osigurava čovjeka 
dostojni opstanak i koja se, po potrebi, dopunjuje drugim 
sredstvima socijalne zaštite. 

(4) Svatko ima pravo da radi zaštite svojih ixmteresa 
obrazuje sindikate i da stupa u njih. 


Članak 24. Svatko ima pravo na odmor i dokolicu 
uključujući razumno ograničenje radnih sati i periodične 
plaćene praznike. : 


Članak 25. (1) Svatko ima pravo na životni standard 
koji odgovara zdravlju i dobroti njega samoga i njegove 
obitelji, uključujući hranu, odjeću, stan i liječničku nje- 
gu i potrebne socijalne usluge, kao i pravo na osiguranje 
za slučaj nezaposlenosti, bolesti, nesposobnosti, udovištva, 
starosti ili drugog pomanjkanja sredstava za život u pri- 
likama koje su izvan njegove moći. 

(2) Majka i dijete imaju pravo na naročitu brigu i 
pomoć. Sva djeca, bilo rođena u braku ili izvan njega, 
treba da uživaju istu socijalnu zaštitu. 


Članak 26. (1) Svatko ima pravo na obrazovanje. 
Obrazovanje treba da bude besplatno, bar u osnovnim i 
nižim stupnjevima. Osnovno obrazovanje treba da bude 
obvezatno. Tehničko i stručno obrazovanje treba da bude 
općenito pristupačno, a više obrazovanje treba također da 
bude svima pristupačno na osnovu sposobnosti. 


(2) Obrazovanje treba da bude usmjereno na puni 
razvitak ljudske ličnosti i na učvršćenje poštivanja čo- 
vjekovih prava i osnovnih sloboda. Ono treba da unapre- 
đuje razumijevanje, snošljivost i prijateljstvo među svim 
narodima, rasnim i vjerskim skupinama, i treba da una- 
pređuje djelatnost Ujedinjenih naroda na održanju mira. 

(3) Roditelji imaju prvenstveno pravo da biraju vrs- 
tu obrazovanja za svoju djecu. 


Članak 27. (1) Svatko ima pravo da slobodno učes- 
tvuje u kulturnom životu zajednice, da uživa u umjet- 
nosti i da učestvuje u znanstvenom napretku i u njego- 
vim koristima. 

(2) Svatko ima pravo na zaštitu moralnih i materi- 
jalnih interesa koji proističu ma iz kojeg znanstvenog, 
književnog ili umjetničkog proizvoda kojemu je on autor. 

Članak 28. Svatko ima pravo na društveni i međuna- 
rodni poredak u kojem prava i slobode izložene u ovoj 
Deklaraciji mogu biti potpuno ostvarene. 

Članak 29. (1) Svatko ima obveze prema zajednici iz 
koje je jedino moguće slobodno i puno razvijanje njegove 
ličnosti. 

(2) U vršenju svojih prava i sloboda svatko treba da 
bude podvrgnut samo onim ograničenjima koja su odre- 
đena zakonom isključivo u cilju osiguranja dužnog pri- 
znanja i poštovanja prava i sloboda drugih i u cilju za- 
dovoljenja pravičnih zahtjeva morala, javnog poretka i 
općeg blagostanja u demokratskom društvu. 

(3) Ta prava i slobode ni u kojem slučaju ne mogu 
se primjenjivati protivno ciljevima i načelima Ujedinje- 
nih naroda. 

Članak 30. Ništa se u ovoj Deklaraciji ne može tu- 
mačiti kao pravo ma koje države, skupine ili osobe da 
učestvuje u bilo kojoj djelatnosti ili da vrši bilo kakvu 
radnju usmjerenu na uništenje bilo kojih ovdje izloženih 
prava i sloboda. 

Ujedinjeni narodi 


128 


Uvod u Dekalog 


19. DEKALOG 


Naslov ove pouke istovjetan je s naslovom naše knji- 187. 

ge. To znači, da se približavamo središnjem sadržaju. Me- 
đu mnoštvom etičkih tema i norma koje obrađuju priruč- 
nici etike i moralke, mi smo izdvojili i ograničili se samo 
na ono što je bitno, i što je, ujedno, i najpotrebnije — na 
upoznavanje, proučavanje i obdržavanje Dekaloga, tj. za- 
kona. Iznijet ćemo stoga, njegov povijesni okvir, sadržaj 
i podjelu. 


DESET ZAPOVIJEDI BOŽJIH — I u naskraćenijim teča- 188. 
jevima vjeronaučne po- 

uke nužno je govoriti o Deset zapovijedi Božjih. — »De- 

set zapovijedi Božjih«, dakle, ili »deset riječi«, ili »Deka- 

log« — sve je to jedno te isto ... »Deka logoi« jest grčki 

izraz, a znači »deset riječi«. Tim se imenom naziva zakon 

što ga je Mojsije primio od Boga. 


Odredbe su sažete u kratke rečenice, što je znak da 
su se učile napamet. Jednu varijantu Zakona imamo u 
knjizi Izlaska (20, 1-18), a drugu u knjizi Ponovljenog 
zakona (5, 6-21). Obje inačice u biti su iste — i među- 
sobno, i s današnjim oblikom Dekaloga — samo što te 
knjige Izlaska i Ponovljenog zakona naširoko tumače pr- 
vu, treću, pa i devetu zapovijed. Ime »deset zapovijedi«, 
ili »deset riječi«, nalazi se u knjizi Izlaska (34,28), ali nije 
jasno da li je to tekst Svetoga pisma, ili je samo usputna 
bilješka. Tekst Dekaloga donijet ćemo kako ga donosi 
knjiga Izlaska, pa ćemo ono što je istovjetno s našom for- 
mulacijom Dekaloga vidljivo istaknuti. 


Tekst glasi: »Onda Bog izgovori sve ove riječi: Ja 189. 
sam Gospodin, Bog tvoj, koji sam te izveo iz zemlje Egi- 
patske, iz kuće ropstva. Nemaj drugih bogova osim mene. 

Ne pravi sebi rezana lika niti kakve slike onoga što je 
gore na nebu, ili dolje na zemlji, ili u vodama ili pod zem- 
ljom. Ne klanjaj im se niti im služi. Jer ja, Jahve, Bog 
tvoj, Bog sam ljubomoran, koji kažnjavam grijehe otaca 
— onih koji me mrze — na djeci do trećeg i četvrtog ko- 
ljena, a iskazujem ljubav tisućama koji me ljube i vrše 
moje zapovijedi. Ne izgovaraj uzalud ime Gospodina Boga 

svoga, jer Jahve ne oprašta onome koji uzalud izgovara 
ime njegovo. Sjeti se da svetkuješ dan subotnji. Šest dana 


radi i obavljaj sav svoj posao. A sedmoga je dana subota, 


190. 


191. 


počinak posvećen Jahvi, Bogu tvojemu. Tada nikakva pos- 
la nemoj raditi: ni ti, ni tvoj sin, ni tvoja kći, ni tvoj slu- 
ga, ni tvoja sluškinja, ni tvoja živina, ni stranac koji se na- 
de unutar tvojih vrata. Ta i Jahve je šest dana stvarao 
nebo, zemlju i more, a sedmoga je dana počinuo. Stoga je 
Jahve blagoslovio i posvetio dan subotnji. — Poštuj oca 
svoga i majku svoju, da imadneš dug život na zemlji koju 
ti dade Jahve, Bog tvoj. — Ne ubij! — Ne učini preljuba! 
— Ne ukradi! — Ne svjedoči lažno na bližnjega svoga! — 
Ne poželi kuće bližnjega svoga! — Ne poželi žene bližnje- 
ga svoga! Ni sluge njegova, ni sluškinje njegove, ni ma- 
garca njegova, niti išta što pripada bližnjemu tvome!« 
(Izl 20, 1-17). 


To su, eto, tih »deset riječi«, deset zapovijedi za život. 
I na te je zapovijedi upućivao Krist, navodeći ih kao ono 
što je potrebno obdržavati da se uđe u život (Mt 19,17). 


Mjesto na kojem je Bog dao ovaj zakon, po židovskoj 
predaji jest Sinajska pustinja, brdo Horeb. Mojsije se, kao 
posrednik između Boga i naroda, popeo na goru te ondje 
primio zakon uz veličanstvene okolnosti: Grmjelo je, čuo 
se zvuk trube, vidjelo se kako se gora dimi (Izl 20,18; 19,16), 
No, važnija je od vremena i mjesta te promulgacije činje- 
nica da je zakon Dekaloga upisan kao temeljni zakon već 
u naravi svakoga čovjeka. Ti propisi, odnosno ti zahtjevi 
Dekaloga vrijedili su, dakle, i prije Horeba — oni vrijede 
oduvijek! Sinajska je objava samo formalni okvir za drev- 
nu unutarnju sliku, koju svi nosimo u svojim srcima. A 
dvije kamene ploče samo opominju ljudski rod, da će 
»nebo i zemlja proći, ali Božje riječi nikada« (Mt 24,35). 


ZAKONODAVAC I POSREDNIK — Detalji koji se nižu 

uz svečanu predaju 
Zakona otkrivaju veličinu i transcendentnost Zakonodav- 
ca — samoga Boga — i izuzetan položaj Mojsija, njegova 
posrednika. »Pokaži mi svoju slavu«, zamolio je Mojsije. 
— »Dopustit ću da ispred tebe prođe sav moj sjaj i pred 
tobom ću izustiti svoje ime, Jahve. Bit ću milostiv komu 

hoću da budem milostiv; smilovat ću se onome komu ho- 
ću da se smilujem. A ti«, — doda — »moga lica ne možeš 
vidjeti, jer ne može čovjek mene vidjeti, i ostati na ži- 
votu. Evo mjesto ovdje, uza me«,y — nastavi Jahve. — 
»Stani na pećinu! Dok moja slava bude prolazila, stavit 
ću te u pukotinu pećine i svojom te rukom zakloniti dok 
ne prođem. Onda ću ja svoju ruku maknuti, pa ćeš me 
s leđa vidjeti. Ali se lice moje ne može vidjeti.« (Izl 33, 
18-23) — Taj tajnoviti zakonodavac rekao je onda Moj- 
siju: »Okleši dvije kamene ploče, kao i prijašnje, pa ću 
ja na ploče napisati riječi koje su bile na prvim pločama 
što si ih razbio ...«. Mojsije okleše dvije kamene ploče 
kao i prijašnje; rano jutrom ustane i popne se na Sinajsko 
brdo, uzevši u ruke svoje kamene ploče, kako mu je Jahve 
naredio« (Izl 34, 1-4). 


Dvije kamene ploče! Kao da je već samim tim zacr- 
tana podjela Dekaloga. Na prvoj ploči urezane su tri za- 
povijedi. One se svojim sadržajem odnose na Boga. Druga 
ploča sadrži ostale zapovijedi: od četvrte do desete. Te se 
zapovijedi odnose na bližnjega. Stoga bi se Dekalog u 
skraćenom obliku mogao ovako izreći: Ljubi Boga i bliž- 
njega! — I, uistinu: »O tim dvjema zapovijedima ovisi 
sav Zakon i Proroci, rekao je Krist (Mt 22, 40). Dekalog je, 
dakle, prošireni oblik ovih dviju zapovijedi. 


PODJELA I SADRŽAJ DEKALOGA — Dvije ploče De- 

kaloga ujedno su 
i njegova prva podjela: zapovijedi o Bogu, i zapovijedi o 
čovjeku. Ma da ćemo kasnije iscrpno govoriti o svakoj 
od tih zapovijedi, već ovdje ćemo ih pojedinačno navesti. 
Uočiti nam je pritom činjenicu da Dekalog svojim propi- 
sima pokriva cjelokupno religiozno i etičko područje. — 
Nadalje, donijet ćemo tekst Dekaloga onako kakav je u 
suvremenoj Crkvi, i po njezinim katekizmima. I toga će- 
mo se teksta držati. — Dakle, prva zapovijed glasi: Ja 
sam Gospodin Bog tvoj, nemaj drugih bogova uz mene! 
— Prvi dio ove zapovijedi neki smatraju uvodom u prvu 
zapovijed, pa i u čitavi Dekalog. Takvo je preciziranje 
suvišno jer bi tada prva zapovijed bila, isključivo, zabrana 
idolopoklonstva. Ovako, prva zapovijjed — uzeta šire — 

naređuje svojim prvim dijelom kult pravoga Boga, a 
drugim dijelom izriče zabranu štovanja krivih bogova. 

Druga zapovijed glasi: Ne izusti imena Gospodina 
Boga svoga uzalud! — Ovom se zapovijeđu zabranjuje 
vrijeđanje imena Božjega, pa i zloupotreba imena Božje- 
ga u krivokletvi, ili, uopće, nedostojno izražavanje o sve“ 
tinjama. ' 

Treća zapovijed glasi: Spomeni se da svetkuješ dar 
Gospodnji! — U originalu se, doduše, kaže: dan subotnji, 
dan počinka ... Ali je novozavjetna Crkva kao dan po- 
činka odredila dan po suboti: tj. dan Gospodinova uskrs- 
nuća — koji zato i zovemo Danom Gospodnjim. 

To je, eto, sadržaj prve ploče. 

Druga ploča počinje sa četvrtom Božjom zapovijeđu, 
koja glasi: Poštuj oca i majku da dugo živiš i dobro ti 
bude na zemlji!. — Tom zapovijeđu uređuje se naš odnos 
prema najbližima među ljudima, prema roditeljima, a u 
širem smislu i prema svaku zakonitu autoritetu. Pritom 
valja uočiti kako je to jedina zapovijed kojoj je odmah 
dodana i nagrada. ' 

Peta zapovijed glasi Ne ubij! — Njome je zaštićen 
život, čovjekovo najveće dobro. Niti smiješ ti ubiti dru- 
goga, a niti drugi smije ubiti tebe! 

Šesta zapovijed glasi: Ne učini preljuba! Ili, u svojoj 
široj varijanti: Ne sagriješi bludno. Tom zapovijedu za- 
štićena je u prvom redu obitelj. Ne razaraj tuđe obite- 
lji! Ali ni svoje — jer preljub ugrožava dva gnijezda! 

Sedma zapovijed glasi: Ne ukradi! Njome je zaštićen 
imetak i vlasništvo, bilo privatno bilo društveno, jer se 
ni od društvenoga imetka ne smije krasti. 

Osma zapovijed glasi: Ne reci lažna svjedočanstva 
protiv bližnjega svoga! Zabranjeno je, dakle, krivo svjedo- 
čenje. Ovom je zapovijeđu zaštićeno i pravo dobroga gla- 
sa. ' 

Deveta zapovijed u današnjoj formulaciji glasi: Ne 
poželi žene bližnjega svoga! Ovom se zapovijeđu dopu- 
njuje šesta, zabranjujući i nutarnje čine preljuba, pa se 
time opravdava šira formulacija šeste zapovijedi: Ne sa- 
griješi bludno! 


. Deseta zapovijed glasi: Ne poželi nikakve stvari bli- 


žnjega svoga! Ona dopunjuje sedmu, zabranjujući i želju 


za tuđim stvarima. 


Deveta je i deseta zapovijed bila u Židov4 jedna za- 
povijed. No, da se sve zaokruži na deset, razdijelili su Jo- 
sip Flavije i Philon tu zabranu pohote i pohlepe u dvije 
zapovijedi (Prat: Iesus Ch. I, 282, nota 2). 


Ovdje bi se moglo postaviti pitanje: Zašto deset? — 
Broj ne igra važnu ulogu. U svetoga Marka Krist je mla- 
diću nabrojio petu, šestu i sedmu zapovijed, dodavši ri- 
ječi: »Ne varaj!«, a onda osmu i četvrtu (Mk 10, 19). Broj 
deset je, dakle, samo stvar rasporeda. 


Sadržajem Dekaloga obuhvaćene su istine i zaključci 
naravne spoznaje, i, dosljedno naravne religije, pa ih ta- 
ko svaki čovjek može spoznati; no, sadržaj je Dekaloga 
ujedno i predmet Objave. Bog je objavio sadržaj Deka- 
loga da ljudi lakše, sigurnije i efektivnije upoznaju i ob- 
državaju zakon. — Pojedine zapovijedi Dekaloga izriču 
principe koji su temelj i korijen svih izvedenih moralnih 
i etičkih načela. Pa, što je neki zaključak jasnije i nepo- 
srednije izveden iz Dekaloga, to je njegova obvezatnost 
veća, i obrnuto: što je neki propis dalje od tog svog izvo- 
ra, i njegova je obvezatna moć slabija. 

Prva ploča Dekaloga 


Odnos prema Stvoritelju 


Prva, druga i treća zapovijed Dekaloga 


20. PRVA ZAPOVIJED DEKALOGA 


Kao što smo prije spomenuli, prve tri zapovijedi De- 195. 
kaloga uređuju naš odnos prema Bogu. 


Prva zapovijed traži da priznamo i častimo jedinoga 
i pravoga Boga, i da se klonimo štovanja krivih bogova. 
Ona glasi: »Ja sam Gospodin Bog tvoj, nemaj drugih bo- 
gova uz mene« (Izl 20, 2-3). — Prvi je dio te zapovijedi 
svojevrsni proglas, a drugi dio zabrana (idolopoklonstva. 
Pozitivni dio proglasa iz prvog dijela zapovijedi izriče 
tvrdnju o Božjoj egzistenciji, uključujući tu i iskazivanje 
pravog štovanja. Tim proglasom: »Ja sam Gospodin Bog 
tvoj...« Stvoritelj nas podsjeća na svoje ime »Jahve«, 
objavljeno u istoj knjizi Svetoga pisma (Izl 3, 14). 

Riječ »Jahve« gramatički je particip prezenta glago- 196. 
la »biti« — postojati, egzistirati! Njegovo je ime, dakle, 
egzistencija. U našem jeziku Božje se ime izvodi iz rije- 
či »imati — biti bogat«. Bog je onaj, koji je nadasve bo- 
gat. — »Ja jesam« doslovno znači »Ja postojim«, a time 
se izriče najveća stvarnost: apsolutna istovjetnost subjek- 
ta i predikata. Ljudski subjekt živi svoju egzistenciju u 
skraćenu i ovisnu izdanju, jer naša je egzistencija ome- 
đena vremenom i niskim intenzitetom. U Jahve, savršen- 
stvo egzistencije indentičnošću pokriva esenciju; ili, još 
točnije: njegova je bitnost da apsolutno postoji... 

Kakogod se doba u koje je objavljena ta prva zapo- 
vijed može nekima činiti primitivnim, analizom formula- 
cije proglasa otvara se pred nama nedokučiva dubina. 
Jahve sebe proklamira Gospodarem i Bugom, realnošću, 
od koje i čovjek posvema ovisi, i mora je priznati — kao 
svoj izvor, i kao razlog svoga postojanja... 

U proglasu, dakako, nema prepotentnosti. Apsolutnu 
gospodaru nisu potrebne ambicije. Ambicija je bolest onih 
koji za sebe traže i ono što prelazi okvire pravednosti. 
Ako Bog apsolutno agzistira — a sve ostalo isključivo po 
njemu — onda je uvreda da čovjek to veličajno djelo 
Božjeg stvaranja i uzdržavanja pripisuje idolima. 

Ima i konkretnih »bogova« koji sebi prisvajaju sla- 
vu Stvoriteljevu. Tako je već na počecima stvaranja du- 
hovnog svijeta i Lucifer ustao želeći prisvojiti slavu Stvo- 
riteljevu (Iz 14, 12-15). A po njegovu naputku htio je to 
i čovjek. Zamka je glasila: »Bit ćete kao bogovi« (Post 
3,5). No taj je pothvat čovjeku donio samo bijedu i ne- 
sreću. Pa i damas ustaju »bogovi« — no i nestaju... A 
Jahve je kao »Bog nad bogovima«, proklamirao svoj iden- 
titet apsolutnosti: »Ja sam Gospodar, Bog tvoj! Nemaj 
drugih bogova uz mene!« 

Kakav bi onda imao biti stav čovjekov prema tom 
proglasu ? 

Jedini ispravni odgovor na tu proklamaciju jest u 
priznavanju temeljne istine o Božjem stvoriteljskom pra- 
vu, a to i jest suština religioznosti. Stoga odgovor na 
zahtjevnost prve zapovijedi i nazivamo vjerom. 


RELIGIOZNOST — Da uzmognemo jasno izraziti stav 

što ga od nas zahtijeva prva zapovi- 
jed Božja upotrijebit ćemo riječ »religioznost«. Tijekom 
tumačenja vidjet ćemo što u potpunosti znači ta riječ. 
Govorili smo već o bogoštovnim krepostima: vjeri, nadi i 
ljubavi — rekli smo da se te kreposti zovu tim imenom 
zato što im je kao predmet upravo Bog. 


U teološkoj vjeri prihvaćamo neke istine nadnarav- 
nog ambijenta zato što ih je sam Bog objavio. Prihvaća- 
nje tih istina nije, dakle, rezultat nekog istraživanja — 
nije bar u prvom planu — već ih prihvaćamo zato što 
počivaju na Božjem autoritetu. S prvom smo zapovijeđu 
Dekaloga djelomično na području ćudorednih vrlina, gdje 
je glavni motiv i elemenat — prihvaćanje našom voljom. 
Zato smo kao odgovor na zahtjevnost prve zapovijedi u 
podnaslov i stavili religioznost a ne vjeru. Religioznost 
je jedna od prvih ćudorednih kreposti, jer nas priprav- 
lja i osposobljuje za dužno poštivanje Boga koji je prvo 
počelo svega. Religioznost nas upućuje na traženje puto- 
va kako da častimo pravoga Boga. Nije, dakle, naglaše- 
no samo prihvaćanje nekih istima radi Božjeg autoriteta, 
nego se očekuje i naša suradnja — stav i spremnost da 

Boga poštujemo. A na to nas sili i pravednost. Moramo 
uočiti kako je ispunjavanje te, pa i drugih zapovijedi sa- 
mo dobro za nas — štoviše, najbolje za nas. To se u ne- 
kih Božjih zapovijedi vidi odmah na početku, no ubrzo 
izbija i u svih ostalih. Istina nikoga ne ponizuje, nego 
spoznajom upravo obogaćuje — a služeći Bogu, čovjek će 
u svom dostojanstvu samo porasti. 


OBLICI PRAVOG ŠTOVANJA — Vrlina je religioznosti, 

f : kao praktična krepost 
pronašla više načina kako da čovjek prizna apsolutno go- 
spodstvo Božje. Tu je, najprije, oblik štovanja u adoraciji, 
ili klanjanju. Samo se Bogu iskazuje čast klanjanjem, 
padanjem na koljena, pa i ničice. Ako se prije događalo 
da su i ljudi za sebe svojatali takvu čast sileći druge da 
im se klanjaju, niti su ovi imali na to prava, a niti drugi 
stvarnu obvezu. 


. Drugi je oblik štovanja molitva. Između čovjeka i 
njegova Stvoritelja dužno je uspostaviti odnos dijaloga i 
izmjene misli. Natruhe ropske ovisnosti, kao popratna po- 
java pri klanjanju, imaju se očistiti i duh podići na viši 
stupanj, koji pristaje slobodnu biću. »Gore srca« — da- 
kle! Jer Bog nije samo naš gospodar — on je i naš Otac. 

Treći oblik štovanja jest prinošenje žrtve. — Žrtva 
se prinosi samo Bogu. 


No, svaki ćemo od ovih oblika štovanja sada još i po- 
tanje razmotriti. 


Klanjanje ili adoracija kao način iskazivanja štova- 
nja Bogu dobilo je ime od vanjskog čina prigibanja ko- 
ljena, ili prostracije. Klanjanjem se izražava priznavanje 
nedostupne uzvišenosti, a i posvemašnje ovisnosti od Bo- 
ga. Kad bi zraka sunčeva svjetla mogla misliti — ona bi 
se klanjala suncu, jer je apsolutno ovisna o svome izvoru. 
A Čovjek ovisi o Bogu više nego sunčana zraka o suncu. 
Razumije se da Bog i ne traži od nas da se bacamo u 
prah. Stav poštivanja i spremnosti na poklonstvo nešto je 
drugo.od puzavosti, koja je često izraz nedostojne ljudske 
podčinjenosti. Bog želi da mu prilazimo uzdignuta čela i 
da ga kao sinovi priznajemo svojim ocem: On nas, štovi- 

še, poziva u svoj Božanski život — da budemo »sudio- 
nici njegove Božanske naravi« (2. Petr 1, 4) po najvišem 
mogućem zahvatu — po posinovljenju. Time se, među- 
tim, naš odnos prema Stvoritelju nije izmijenio, kao što 
se nije izmijenio ni izbrisao odnos naravi ljudske u za- 
jedništvu s Božanskom naravi preko osobe Riječi. Ljud- 
ska narav Krista Gospodina klanjala se Bogu kome je 
fizički pripadala; provodila je noći u molitvi, u razgovo- 
ru i zajednici s Ocem. Krist se u ljudskoj, i po ljudskoj 
naravi molio Ocu — iako mu je po božanskoj naravi bio 
jednak. Adoracija, dakle, sigurno ni nas neće poniziti. Na 
koljenima smo ipak najveći. 


Drugi oblik štovanja jest molitva. Od čovijeka se tra- 
ži osobni pristup Bogu. Nepopravljive su, i upravo tragi- 
čne posljedice za onoga koji nikada ne razgovara s Bo- 
gom! S Ocem moramo uspostaviti osobni kontakt i dija- 
log. 


Pored usmene, postoji i misaona molitva — molitva 
promatranja i divljenja, kako to već razlažu duhovni pi- 
sci. No ovdje se ne možemo zadržavati na pojedinostima. 
— Krist je u tome bio jednostavan i jasan. Naučio nas je 
samo »Molitvu Gospodnju«, ili Očenaš (Mt 6, 7-13). No i 
tu su molbe, zahtjevi i norme prilično skromni. Krist nije 
tražio da poput pogana nižemo obredne formule s obi- 
ljem riječi. Moliti treba jednostavno: za potrebe Kraljev- 
stva Božjega među nama, i za svoje osobne potrebe: kruh 
svagdanji i oproštenje grijeha... Koliko treba, i kada 
moliti, ne može se odrediti, jer moliti valja trajno. — Mo- 
litva je disanje duše, i znak njezina života. 


U štovanje Božanstva ide i prinošenje žrtve. O to- 
me što je žrtva, i što se za nju traži, opširnije smo govo- 
rili u knjizi MOJA VJERA (MV br. 391). Ovdje ćemo sa- 
mo istaknuti da je Bog jedini koji ima pravo na žrtvu. 
Žrtvom se, naime, daje čast i priznanje Bogu kao gospo- 
daru života, a po sudioništvu i blagovanju te žrtve uče- 
stvujemo u njezinu blagoslovu. Odatle i naša riječ »pri- 
čest« = imati dijela u žrtvi i njezinu blagoslovu. — Sta- 
rozavjetne su žrtve bile nedostatne da se čovjek pojavi 
pred Bogom i da mu pribave blagoslov. Zato nam je sam 

Bog dao najsavršeniji oblik žrtve u dragovoljnu prinosu 
i smrti Kristovoj, te u njenu ponavljanju u žrtvi svete 
Mise. Sve su druge žrtve time natkriljene i zasjenjene. 

A što Bog kazuje buntovnicima, reći će nam pisac 
drugoga psalma: 

»Zašto se bune narodi, zašto puci ludost snuju? Usta- 
ju kraljevi zemaljski, knezovi se rote protiv Jahve i Po- 
mazanika njegova: Skršimo okove njihove i jaram nji- 
hov zbacimo. 

Smije im se onaj što na nebu stoluje. Gospodin im 
se podruguje. Tad im veli u svom gnjevu, žestinom ih on 
zbunjuje. Ta je kralja svoga postavih nad Sionom, svo- 
jom svetom gorom. 

Obznanjujem odluku Jahvinu: — Gospodin reče: Ti 
si Sin moj, danas te rodih. Zatraži samo, i dat ću ti plike 
u baštinu, i u posjed krajeve zemaljske. Vladat ćeš nad 
njima palicom gvozdenom, i razbit ćeš ih kao sud lon- 
čarski. 

Opametite se sada, vi kraljevi. Urazumijte se, suci 
zemaljski. Služite Jahvi sa strahom, s trepetom se poko- 
rite njemu, da se ne razgnjevi te ne propadnete na putu, 
kad uskoro plane srdžba njegova. Blago svima koji se 
njemu utječu!« (Ps 2). 


21. PRAZNOVJERJE 


Religioznost je, kao ćudoredna vrlina, između dviju 
krajnosti: između lakovjernosti i praznovjerja s jedne 
strane — te posvemašnjeg nevjerovanja s druge strane. 
Ovo ćemo poglavlje posvetiti praznovjerju i nekim dru- 
gim oblicima koji naginju zajedničkoj krajnosti a nose u 
sebi obilježja nekakve nazovi-vjere. Sve ćemo to, dakako, 
promotriti pod vidikom prve zapovijedi, ne upuštajući se 
u kurioza, o kojima nikada kraja... 

205. DEFINICIJA PRAZNOVJERJA — Praznovjerje ne isklju- 


206. 


čuje religioznost. Ono 
je, štoviše, sklono nekoj vrsti pretjerane religioznosti, pa 
čak i lakovjernosti, a mogli bismo ga definirati i kao ne- 
ispravno štovanje Božanstva — bilo s obzirom na pred- 
met, bilo na sam način. To je štovanje, ili nazovi-štova- 
nje, sigurno neispravno s obzirom na predmet: ako se 
božanska čast iskazuje nekom stvoru, smatrajući ga Bo- 
gom. To je onda kult idola, idolatrija. Idolatrija je težak 
prijestup, pogotovo ako je formalna, tj. skopčana s mr- 
žnjom na Boga. To je upravo opreka klanjanju. Kakogod 
smo dužni klanjati se pravome Bogu, tako idolatrija upu- 
ćuje na klanjanje krivim bogovima. Ona je izričito za- 
branjena negativno izrečenim dijelom prve zapovijedi 
Dekaloga. 


Od praznovjerja se ne razlikuju pokušaji dokaziva- 
nja vjerskih istina lažnim čudesima, izmišljenim izjava- 
ma, prijetnjama ili viđenjima. Crkva je, stoga, u prizna- 
vanju neobičnih pojava stroga. Štoviše, nitko nije dužan 
vjerovati privatnim iskazima, pa makar i ne bilo razlo- 
ga osporavanju. 


Ovamo idu i one tendencije, koje se nadaju da će za- 
zivanjem stvorova, kao Boga, postići stanoviti učinak. To 
su poznata vračanja ili gatanja, kojima se želi doznati bu- 
dućnost ili pak nekome krojiti sudbinu prelijevanjem 
urok. A neki opet još i danas misle da uroci imaju utje- 
caja na zdravlje... Jednako je i s magijom, kojom se po- 
moću okultnih sila, a osobito pomoću sotone — što je 
tzv. crna magija — žele postići neobični i iznenadni učin- 
ci. — Tu je, na koncu, i čaranje, kojim se želi nekoga op- 
činiti pod impresijom nekakva obreda — s namjerom da 
mu se nanese zlo. — Sve se to, dakako, protivi razumu 
i pravu vjerovanju. 


Ovamo, međutim, ne bi išle one nedužne zabave s 
horoskopima, s »proricanjem« iz kave, i sl. Jer, nerijetko 
su ti čitači iz dlana, kave ili zvijezda samo dobri psiho- 
lozi. No, u koliko je u njih pitanje koristi, onda slučaj pre- 
lazi okvire zabave te se ima tretirati kao sljeparija i vara- 
nje. — Drugo je, opet, ako se namjerimo na ljude koji su 

iskusni u životu i vidoviti, pa naslućuju budućnost. Nji- 
hovi savjeti znaju biti od velike koristi. 


Ovdje bi valjalo reći koju i o dozivanju duhova, a 
napose o dozivanju đavla i o predavanju đavlu. Kako- 
god je praznovjerje ispraznost i nastranost, nekakav na- 
domjestak religioznosti — tako opstojnost sotone nije 
isprazna priča. On obilazi svijetom kao »ričući lav, da ko- 
ga proždre. Njemu se imamo oduprijeti jaki u vjeri« (usp: 
1. Petr 5, 8). Sotoni je, doduše, ograničena moć škoditi 
ljudima, ali je ta moć ipak stvarna. On može čovjeku na- 
škoditi, nagovarajući ga na zlo. Stoga bi i onaj koji se 
predaje sotoni, želeći s njime doći u kontakt, itekako mo- 
gao osjetiti njegovu opaku narav. Opsjednutost, naime u 
obliku teških duševnih bolesti, i bjesomučnost, nisu rijet- 
kost! — Nedvojbeno je, dakle, da čini zazivanja i preda- 
vanja sotoni predstavljaju teške prijestupe protiv prve 
Božje zapovijedi. 


O NEKIM OKULTNIM POJAVAMA — Izvan područja 

' moralne — kriv- 
nje postoji prirođena sposobnost i osjetljivost za pri- 
manje različitih radio-valova. Tim se pojavama bavi ra- 
dioestezija i parapsihologija. Ima ljudi sposobnih da po- 
moću rašlji i pendula otkrivaju metale, podzemne vode i 
tokove strujanja. To je područje tako široko, ali i neistra- 
ženo, da i sami ljudi obdareni tom osobitom osjetljivošću 
nisu kadri dešifrirati svoje reakcije. — Te aktivnosti ne- 
maju veze sa dozivanjem duhova, niti nose u sebi moral- 
nu odgovornost. Štoviše, takvi ljudi čak su vrlo korisni 
društvu, jer će ili sami štošta otkriti, ii mogu drugim 
istraživačima dati poticaj. 


Nas više zanimaju druge pojave, kao, na primjer, hi- 
pnoza i spiritizam, osobito gledom na moralno stajalište. 


Hipnoza — Grčka riječ »hipnos« znači san. Hipnoza 
je dakle, stanje slično snu, ali nije san. To stanje izaziva 
hipnotizer svojim osobitim postupkom i utjecajem na hi- 
pnotiziranu osobu. Osoba, koja hipnotizira, obično je ja- 
kih duševnih impulza — dok se u osobi koja je podložna 
hipnozi, zamjećuje sklonost pasivnosti i predavanju tu- 

đim utjecajima. Hipnoza poznaje više stupnjeva. Lakoj 
hipnozi podložan je velik postotak ljudi. No postoji i du- 
boka hipnoza. Do toga se stanja može dovesti znatno ma- 
nji broj ljudi. I, na koncu, postoji još i hipnotička koma. 
To je potpuno besvjesno stanje. — Sugestibilnost i pre- 
danje, pa i sama osjetljivost u vezi je sa stupnjem bip- 
noze. Kod viših stupnjeva hipnoze naprosto nestaje osjet-- 
ljivosti, pa su pacijenti kadri podnijeti složene operacije,. 
bez buđenja. Tu je odsutnost svijesti i volje. Medij posta- 
je obično izvršno sredstvo u rukama hipnotizera. Događa 
se da hipnotizirani u tom stanju sna pokazuje neobično: 
znanje, koje prelazi obične domete prirode — no, sve je' 
to, uglavnom, pod utjecajem hipnotizera. 


Hipnozom se kao pojavom bavi i psihologija, i me-- 
dicina. U svakom slučaju, ona je, kao pojava, još predmet 
znanstvenog istraživanja, ali se kao činjenica ne može ni- 
jekati. — Hipnoza može poslužiti i u korisne svrhe, kao 
što je, na primjer, liječenje u ginekologiji, te liječenje: 
alkoholičara i potrošača droge, pa je tada dozvoljena — 
kao što je dozvoljena u znanstvene svrhe: pri medicin- 
skom istraživanju i primjeni. Međutim, dopuštenost hip-- 
noze dolazi u pitanje kad se na hipnotizirana čovjeka vr-: 
ši pritisak, a osobito kad mu se oduzima dostojanstvo oso- 
be reduciraljući ga na predmet i na pukog izvršioca u ru- 
kama hipnotizera. No ako u nedozvoljenih čina, počinje-- 
nih u snu, i ne dolazi u pitanje ćudoredna ubrojivost, to: 
veća je odgovornost za osobu koja hipnotizira, i koja od: 
svoje žrtve traži da izvrši njezinu volju. — Isto načelo o 
odgovornosti valja primijeniti u svim slučajevima kada: 
se radi o nasilju na svijest drugoga. 


Spiritizam je dobio ime od latinske riječi »spiritus« 
= duh. Spiritizmom se naziva vještina komuniciranja sa 


duhovima, osobito gdje se iz komunikacije s duhovima 


doznaju razne okultne stvari, posebice budućnost. _ Ina- 
če je spiritizam prilično star zanat. Datira po svoj prilici 


odonda kad je čovjek osjetio želju da nešto dozna o nad- 


empirijskom svijetu. Danas je spiritizam pravi pokret. 


Glasovite su i neke spiritističke sjednice, i neki spiritisti-- 
čki mediji. Amerika, Engleska i Francuska su zemlje gdje: 

spiritizam osobito cvjeta, pa i u visokom društvu. — Ov- 
dje, dakako, nećemo ulaziti u prosuđivanje tih pojava, no 
ipak moramo reći da je to područje izloženo i osobnim op- 
sjenama i manevriranju aranžera. Ako i ne niječemo mo- 
gućnost komuniciranja s drugim svijetom, ipak se čini da 
bi pojedinim izvješćima trebalo još dobrano ozbiljnosti. 


S religioznog stanovišta, u duhu Objave, i u duhu 
ozbiljnosti Objave, možemo mirne duše ustvrditi da ko- 
municiranje s duhovima — onako kako to donosi spiriti- 
zam i slični pokreti — nije dokazano. Iako postoji du- 
hovno zajedništvo živih s onima koji su već završili ku- 
šnju, ne postoji mogućnost samovoljnog: dozivanja. — Po- 
ruke, koje su preko nebeskih bića ili anđela došle na ze- 
mlju, ne spadaju u spiritizam. 


Ovdje valja reći koju riječ i o telepatiji, ma da ona 
nikako ne ide u isti rod sa spiritizmom. Na telepatiju ne- 
ma moralnih prigovora. Čovjek već ionako prenosi misli 
na drugoga svojim komunikacionim kanalima: očima i pi- 
smom; ušima i govorom, dodirom itd. Ima, međutim zbi- 
vanja i spoznaja za koje ljudi tvrde da ih nisu doznali 
tim putovima. Znači, da postoji jedan drugi put komuni- 
kacije predodžaba, misli i želja — sa subjekta na subjekt. 
To se prenošenje može odvijati i u daljinu; može biti za- 
tvorenih očiju, i u zatvorenim prostorijama. — Gdje nai- 
đemo na utvrđene činjenice, možemo ih bez bojazni pri- 
znati, jer takva komunikacija duhovnih kvaliteta postoji. 
A postoji i subzistentni, tj. usvojni duhovni svijet. On je 
zapravo veća realnost od naše — da tako reknemo, mate- 
rijalne realnosti. U duhovnom svijetu postoji komunika- 
cija bez materijalnih procesa. 


. Znanstvena psihologija, osobito eksperimentalna, ne- 
rado se bavi pojavama kao što su telepatija, telekineza, hi- 
pnoza, spiritizam, halucimacije, pa i viđenja. Ona se od 
toga ograđuje s motivacijom da se tim pojavama bavi 
»parapsihologija«. 


Ne želeći ovdje braniti područje parapsihologije, mo- 
ramo ipak reći da prigovor protiv parapsihologije, oslo- 
njen na poricanje duševnih i nematerijalnih mamifesta- 

cija, u objektivnoj filozofiji nema oslonca. Nastojanja da 
se duša svede na fizičke i kemijske procese ostat će ja- 
lova. A ako postoji nadempirijski svijet kao realnost, tada 
on može imati dodirnih točaka s našim svijetom i živo- 
tom. 


22. NEVJERA 


Kao što smo već vidjeli, prva zapovijed Dekaloga na- 
laže priznavanje i poštivanje Boga. No, ona ujedno nala- 
že i sve ono što vodi spoznavanju Boga; nalaže religio- 
znost i čine prave religioznosti. Ista zapovijed zabranju- 
je i krajnosti, kao što su lakovjernost i praznovjerje, 0 
čemu smo već govorili, ali i odbacivanje religioznosti — 
o čemu ćemo sada govoriti. O grijesima protiv vjere već 
smo nešto rekli, ali tada smo imali na umu vjeru kao bo- 
goštovnu krepost, i grijehe koji joj se protive. Bilo je 
tamo govora o formalnim grijesima, o krivovjerju, otpad- 
ništvu i raskolu. Sve to ima u sebi neku juridičku notu 
i neka obilježja disciplinskih zahvata. 

Ovdje će, međutim, biti riječ o vjeri kao naravnoj, 
ćudorednoj vrlini, a ona je mnogo šira od teološke .vje- 
re. Dekalog vrijedi za sve ljude, a naravna vjera ni je- 
dnog čovjeka ne isključuje iz svoje zahtjevnosti. — O 
vrlinu naravne vjere možemo se ogriješiti sumnjom, ku- 
šanjem i izazivanjem Boga, svetogrđem i simonijom. Neke 
od ovih opačina danas više nisu »u modi« — kao, na pri- 
mjer, simonija; kupovanje duhovne vlasti danas ne do- 
nosi nikakve koristi, pa se i ne kupuje. No zato je aku- 
tan problem sumnje u vjeru. 


SUMNJE U VJERU — Otvoreni se mladi ljudi nerijetko 

tuže da sumnjaju u vjeru i u 
vjerske istine. Tuže se na to katkad i odrasli. Najmanje 
se tuže oni koji s vjerovanjem najslabije stoje. U njima 
je bolest podgrizla svako povjerenje prema Crkvi, ostav- 
ljajući za sobom ravnodušnost prema svemu što je religi- 
ozno. 

Religiozne sumnje u mladim danima. — Valja uvijek 
imati pred očima temeljnu činjenicu o vjeri: da je ona 
nešto što raste, što se u čovjeku još dovršuje — no, isto 
tako, da je vjera i nešto privremeno. Nastojat ćemo to bo- 
lje osvijetliti. 

Kao djeca vjeru smo krštenjem primili bez ikakva 
otpora, i bez kritičnosti. Dozrijevanjem se, međutim, naš 
misaoni svijet osamostaljuje, pa svoj stav moramo oprav- 
dati i pred sobom i pred drugima — a pogotovo ako naše 
stajalište nije identično sa stajalištem drugih. Potrebno 
je stoga da naša djetinja vjera proživljuje svoj rast, svoje 
kušnje i svoju verifikaciju. Sama, dakle, činjenica sumnje 
nije zlo; ona je, štoviše, nužna. — Pa što onda ne va- 
lja? Ne valja ako čovjek ostane na tome, ne valja da se 
ukopa u svoje ograničeno poznavanje vjere, pa da iz svog 
mračnog bunkera samo puca na svoga Stvoritelja. 


Sumnja je signal da u nama treba nešto promijeni- 
ti; da treba pojačati vodove i osigurače. Treba se, dakle, 
dati na proučavanje vjere. Usporedo s društvenom izobra- 
zbom i dozrijevanjem treba u nama rasti i religiozno po- 
znavanje. Vjersko znanje djeteta ne može držati duhovnu 
ravnotežu u odrasla čovjeka, kao što ni malo kormilo ni- 
je kadro upravljati velikim brodom. — Vidimo, dakle, da 
mladenačke sumnje moraju doći ali isto tako vidimo da 
treba tražiti izlaz iz te situacije u ozbiljnom studiju vjer- 
skoga stava. Vjersku pouku, opet, treba tražiti ondje 
gdje se može naći, a ne u onih koji do vjerovanja ništa ne 
drže. 


Mladenačke sumnje mogu biti pojačane moralnim pi- 
tanjima na koja mladi ljudi nailaze u svom dozrijevanju. 
Osim toga, mladi se ljudi sablažnjuju nad životom i po- 
našanjem odraslih. I tu treba nešto reći. — Odgovor na 
poteškoće vezane uz moralne krize: Tradicionalna etika 
autoriteta, koja je bila kadra držati mališana u redu, po- 
staju preslaba. Mladić mora sam uzeti vesla u svoje ruke. 
Razum je počeo samostalno misliti, i valja preuzimati ži- 
votnu odgovornost. Prvi koraci su nesigurni. Ne izostaju 
posrtaji. Vjerski ideal je, k tome, tako visok; zahtjevi su 
očiti, a potrebno je i odricanje... Mladim ljudima valja 

jasno reći da uspjeh nije u popuštanju, ili u povođenju 
za većinom. Silinu naravi valja obuzdavati i upregnuti je 
u izgradnju svoje osobnosti, a danas-sutra i vlastite obi- 
telji. No treba im isto tako i napominjati da im je u tom 
nastojanju Crkva najiskreniji prijatelj i savjetnik. Teme- 
lji se sreće postavljaju u mladim godinama, kroz kušnje i 
sumnje — takav je život. Na njegove udarce valja otvrd- 
nuti. 


Što se tiče sablazni kojima su mladi ljudi izvrgnuti, 
osobito gledom na religioznu orijentaciju, valja ovo reći: 
Ponašanje odraslih koji ne žive po vjeri, samo je dokaz 
da Crkva nikad ne nameće silom svoje nazore i svoje zah- 
tjeve. Ona, kao i Stvoritelj, poštuje slobodu svakoga čo- 
vjeka. Time, što se pojedinci nisu uklopili u život vjere, 
sami će sebe najviše oštetiti. A ipak bi vjera, i odnos pre- 
ma Bogu, čovjeku trebalo biti prvo i temeljno pitanje. Ako 
netko ne uviđa praktičnu vrijednost i veličinu vjere, onda 
i nije za drugo nego da bude lišen njezina blagoslova. — 
Sablazni moraju doći, rekao je Krist. Samo, »teško onima 
preko kojih dolaze« (usp: Mt 18,7). — Osim toga, gleda- 
jući tuđe slabosti, pa i zlobu, imamo prigodu da se učvrs- 


timo u vlastitu stavu. — Mladi se, najzad, rado sablaž- 
njuju nad pogreškama starijih, ali ne odabiru puta pro- 
tivnog tim slabostima — nego slijede svoje prethodnike, 


pa ih i nadmašuju, sve pod izgovorom tuđih promašaja. 


Odgovor odraslima koji sumnjaju u vjeru. — Na pi- 
tanje o razlozima zašto je ovaj ili onaj dopustio da ga 
sumnje toliko uznemire i rastrgaju, pa kojiput i otruju, 
pojedinci izjavljuju da su ih u to bacila teška životna 
razočaranja — razočaranje u ljudima: i to, nerijetko, baš 
u najbližima; razočaranje u životu: neuspjeh, neimaština, 
bolest ... Ako je Bog dobar, zašto nas toliko muči i kuša? 
Ne može onda biti istina ni ono što Crkva danomice go- 
vori i ponavlja o providnosti i Božjoj dobroti. A to su 
samo neke poteškoće ... No tu su još i elementarne nes- 
reće, poplave, potresi, požari, uništena ljetina i vinogradi, 
prometna nesreća, glad, smrt najbližih — itd. 

Problem je odviše složen da bismo jednim odgovorom 220. 


nogli sve zadovoljiti. No ipak, ćemo reći koju riječ. — Ima 
kršcana koji dolaze u crkvu i mole se Bogu isključivo za 
vlastite interese: da bi im Bog dao ovo ili ono, očuvao ih 
od ovoga ili onoga zla; da bi im dao priliku za unosan 
posao, ili trgovinu, itd. Pa, ako to Bog ne da na vrijeme, 
ili uopće ne da, onda on ništa i ne vrijedi. Jer taj Bog, 
koji je do sada dao i zdravlje, i napredak — koji će i 
ubuduće sve davati — imao bi valjda, u svakom pojedi- 
nom slučaju ispuniti naše želje! ... Tako postajemo slič- 
ni onome čovjeku iz priče, koji je zaželio da sve čega se 
dotakne postane zlato. A kad mu se želja ispunila, shvatio 
je da je time osuđen na smrt ... — Treba, stoga, uvijek 
držati na umu da kraj naših planova i želja ima još i 
nešto drugo. A to su Božji planovi. U njima su i otajstva, 
namijenjena našem spasenju. Ljudi ne shvaćaju sve Bož- 
je planove i poteze, a i zaboravljaju da smo tu na kušnji 
— da nas prava i neprolazna sreća tek očekuje, i da po 
nevoljama i kušnjama možemo uči u život. — Sve su to 
pitanja o kojima valja stalno razmišljati. U očekivanju se 
djeteta, na primjer, javljaju i velike brige, i boli, pa i 
rizik. Ali, njegovim će rođenjem sve to dobiti smisao i 
vrijednost! Tako je i s rađanjem za novi život. No pri 
svemu tome ne smijemo ni smetnuti s uma da Bog nije 
uzročnik zla. Zlo je samo ugrađeno u plan restauracije 
svijeta. To je sjena koja prati našu kontingentnost, našu 
egzistencijalnu nedostatnost. — A Bog je uistinu dobar; 
dobar je i kada nas pohađa trpljenjem, bolešću, pa i 


smrću. On je Svemogući, koji i mrtve može oživjeti, preo- 


braziti, i uvesti u novi život. Kako onda nemamo vjere 
u njega? I zašto se gubimo pred tamnim prolazom smrti? 
Sumnje koje nas snalaze pomalo će nas očistiti i razbis- 
triti pogled duše. One nose obilježja kušnje pa zato i jesu 
temelj naših zasluga. Veliki su Božji miljenici bili isku- 


šavani tamnim noćima, noćima za koje bolje da i ne zna- 


imo ... Potrebno je stoga da spoznajom poniremo u otaj- 


stva vjere, a osobito da živimo po vjeri, pa će i sumnje 


nestati. 

Ostaje nam još primjer indiferentnih prema Bogu i 
vjeri. Ovima je najteže dati kakav savjet. Niti znaju niti 
ih zanima što je Bog, a niti vide praktičnu vrijednost vje- 
re. Njihov nehaj postaje tako i njihova tupa stvarnost. 
Kao što se po dobrim djelima sve više priklanjamo Bogu 
i učvršćujemo u prijateljstvu te postaje gotovo nemoguće 
da pravednik padne i uvrijedi Boga — tako je i Zlome 
stalo da ljude uspavljuje i zasljepljuje, te se oni učvrste 
u svojim sumnjama, pa čak i u odgovornu nehaju. Tako 
postaju sve nemoćniji da mu se odupru i sve podobniji 
da Boga vrijeđaju. Igra je to na daleke račune, gdje se 
skupljaju bodovi koji će jednoga dana konačno pretegnuti 
vagu: na život ili na smrt. Postavljeni smo na borilište, 
za prizor anđelima i ljudima (1. Kor 4,9), i boriti nam se 
ne samo sa zlim ljudima no čak i s prvacima ove tame 
(Ef 6,12). I tko sebe učini neprikladnim za Život neka se 
ne buni što ga nije dobio. 


OSTALI GRIJESI 

PROTIV PRVE ZAPOVIJEDI — Kušanje Boga, ili bolje: 
izazivanje Boga, drsko 

provociranje i vrijeđanje — sve to nije samo psovanje 

imena Božjega, nego je izravno obraćanje Bogu prijet- 


njama, vrijeđanjem i nijekanjem. Takav stav može ispri- 


čati samo neznanje, i zapravo ograničenost. »Ako jesi, 
ubij me!« sikće takav hulitelj. Ali ga Bog ne ubija. On 


ne izlazi na megdan sa svojim bijednim stvorom — a ovaj 


onda iz toga zaključuje: »Vidiš, da ga nema!« — I bijeda, 
i ludost, ali i duhovna sljepoća. Odgovorna sljepoća! 


Svetogrđe je oblik Božjeg nepoštivanja pogrđivanjem 
ili oskvrnjivanjem mjesta, osoba i predmeta koji su nami- 
jenjeni službi Božanstva. O pripadnosti Bogu, ili o tzv. 
materijalnoj svetosti govorili smo u knjizi MOJA VJERA 
(MV 316-322). — Obeščašćivanje euharistije, oskvrnjiva- 
nje crkve, zlostavljanje osoba posvećenih Bogu — sve su 
to prekršaji koji ne vrijeđaju samo dostojanstvo povrije- 
đenih, nego imaju i osobiti biljeg zloće — upravo zbog po- 
vezanosti tih osoba ili stvari s Bogom. 

Simonija je grijeh prijašnjih vremena, Ime je dobila 
od Šimuna Maga, iz Djela Apostolskih. Vrač Šimun htio 
je za novce kupiti od svetoga Petra moć čudesa (Dap 8,18- 
24). Takvih simonija, ili kupovanja duhovne vlasti, bilo 
je dosta. No, Crkva je takve »prekupce« uvijek osuđivala 
i progonila. — A ovdje, toliko da ih spomenemo. 


23. DRUGA ZAPOVIJED DEKALOGA 


Druga zapovijed Dekaloga glasi: »Ne izusti imena 
Gospodina Boga svoga uzalud!« (Izl 20,7). — Ovom se za- 
povijeđu zabranjuje zloupotreba imena Božjega ispraznim 
govorom, psovkom, kršenjem Bogu danog obećanja i kri- 


.vokletvom. To će biti predmet, a ujedno i podjela našeg 


razmišljanja. 


PSOVKA — Označujući pojam psovke, neki upotreblja- 

vaju i druge izraze, kao: blasfemija, kletva, 
hula, pogrda ... Blasfemija je grčka riječ, a znači isto što 
i psovka. Sastavljena je od dvije riječi: »blapto = škodim, 
vrijeđam« i »femi = govorim«. Bilo bi to, dakle, vrije- 
đanje riječima. — Kletva, doslovno, znači: zakletva, pri- 
sega — pa tako prisega na krivo i nosi naziv krivokletva. 
Inače, kletva u nekim našim krajevima znači proklinja- 
nje, prizivanje zla, pa i psovku s uvredama. — Hulom se 
u psovku unosi buntavnost i prkos, dok pogrda ima notu 
prezira. — Ovdje govorimo, u prvom .redu, o psovci kao 
uvredi prema Bogu. Inače, psovka može biti i grijeh pro- 
tiv ostalih zapovijedi Dekaloga, osim druge, ako je upe- 
rena protiv bližnjega. 


Psovku bismo mogli definirati kao pogrdan govor 
protiv Boga. Ona u sebi uključuje i riječi i akciju. No 
težina se toga grijeha ne mjeri kakovim ćemo ju bučnim 
riječima izreći; težina se više odrazuje gledom na dosto- 
janstvo onoga koga se vrijeđa. Nije svejedno da li smo 
povrijedili sebi jednakoga ili višega od sebe. Težina se 
zatim mjeri prema stupnju zle volje kojom se odlučuje- 
mo na vrijeđanje, pa i prema sablazni koju pruža huli- 
telj. Sve to pokazuje da Boga možemo povrijediti i tzv. 

uglađenim izrazima, govoreći o njemu s prezirom i oma- 
lovažavanjem. — Tako pod udar zapovijedi dolaze i iz- 
razi i geste kojima se pogrđuje ime Božje. 


Psovka, ukoliko nanosi tešku uvredu Bogu, težak je 
grijeh. Svjesno pogrđivanje imena Božjega ubraja se me- 
đu najteže grijehe — bez obzira na to jesmo li uvrijedili 
samoga Boga neposredno, ili posredno — tj. pogrđujući 
svetinje. — Od psovke, kojom se teško vrijeđa Bog, valja 
razlikovati zaklinjanje, prokletstva, pa i vulgaran ili pros- 
tački govor, pa i naviku da se svaki čas spomene ime 
Božje, bez ikakve potreba, ali i bez zlobe. — Nisu sve 
psovke što ih slušamo jednako teške, iako se naoko, to 
možda tako čini. Naprotiv, i teške psovke izrečene u vi- 
soku stupnju ljutine — sve ako i teško padaju na prisut- 
ne — nemaju ono što je za teški prijestup potrebno, a 
to je mirno rasuđivanje i pristanak volje. Srdžba je krat- 
kotrajno ludilo. 


GAŽENJE OBEĆANJA — Drugi oblik kršenja druge za- 

povijedi Dekaloga jest gaženje 
Bogu danog obećanja. Riječ je o tzv. zavjetima. Zavjet je 
obećanje što smo ga Bogu dali slobodno i promišljeno, a 
odmosi se na neko stvarno dobro, koje je po sebi odličnije 
od redovitog (CIC 1307,1). Zavjetom se, dakle, vežemo na 
nešto više nego što su naše redovite obligacije. Ne može- 
mo se zavjetovati da ćemo svake druge nedjelje ići na 
misu. — Bilo bi to ispod zapovjeđenoga. Ne možemo se ni 
zavjetovati da ćemo svake nedjelje ići na misu. To je 
crkvena zapovijed, koja precizira treću zapovijed Božju. 
Ali se možemo zavjetovati da ćemo ići na misu svakog 
prvog petka u mjesecu. Zavjet je, dakle, dragovoljno pre- 
uzeta obveza na neko dobro djelo povrh zapovjeđenih dje- 
la, jer tim djelom želimo na osobiti način iskazati Bogu 
čast. Tako netko može učiniti zavjet da će, u znak zah- 
valnosti za primljeno dobročinstvo pohoditi Božji grob 
u Jeruzalemu. To je obećanje osobno i privatno; ono može 
biti bezuvjetno ili uvjetno, ako su postavljeni neki uvjeti. 
— Postoje zatim i javna obećanja; na primjer, zavjeti na 
temelju evanđeoskih savjeta. Javni su zato, jer ih Crkva 
priznaje, pa je i odredila uvjete pod kojima se ti zavjeti 

smiju izreći. Zato Crkva i stoji iza tih obećanja. No i 
takvi javni zavjeti mogu biti, u svom smislu, privremeni 
ili vječni. Privremeni su oni u kojima se zavjetovanik 
obvezuje na određeno vrijeme; vječni su isto što i doži- 
votni. — Crkvenim se zakonikom nadalje utvrđuje da ta 
obećanja mogu dati samo oni koji su pri zdravu rasuđi- 
vanju (CIC 1307,2), a isti kanon kaže da moraju biti i slo- 
bodni. No Crkvenim se zakonikom predviđa i propisuje 
minimum, a ustanove pojedinih zajednica i redova preci- 
ziraju još i ono što je potrebno da ti zavjeti budu uistinu 
čašćenje Boga. 

Obećanje, međutim, neće vrijediti kad je samo pri- 
vidno, tj. kad se onaj koji se zavjetuje ne želi vezati 
»ex virtute religionjs« — snagom bogoštovlja. Ako se, nai- 
me, netko ne veže »ex virtute religionis« nastaje, doduše, 
prekršaj prijevare javnosti — ali zavjet ne vrijedi! — 
Obećanje, nadalje, neće vrijediti ako onaj koji ga daje ne 
poznaje pravo sve obligacije koje izviru iz takva obeća- 
nja. Nerijetko se čudimo tolikim odstupanjima Bogu pos- 
većenih osoba, a zaboravljamo pritom, u kakvim su okol- 
nostima, s kakvim poznavanjem stvari i kako usmjerenim 
odgojem data ta obećanja. Ako se, na primjer, za jedan 
brak bilo kada dokaže da je sklopljen pod fizičkim ili 
moralnim pritiskom, odmah je jasno da o braku, zapravo, 
ne može biti riječi. Slično je i sa zavjetima. — Zabluda 
gledom na bitnost obećanja, ili nečega što određuje bit 
nekog obećanja čini ga nevažećim. — Neki zavjeti pre- 
staju: ako je isteklo vrijeme; kod privremenih zavjeta ili 
onih koji su vezani na rok; — ako se izmijene uvjeti o 
kojima je zavjet ovisio; zavjet prestaje ako je ostvarena 
mogućnost da se čiji zavjet učini nevažećim, i, na koncu, 
zavjet prestaje oprostom, ili nekom zamjenom (CIC 1311). 


Dakle, mnogo se postavlja između onoga koji daje 
obećanje — i valjanosti samoga obećanja. Ukoliko su is- 
punjeni svi uvjeti za stvarno obećanje — uzmicanje ili 
neispunjenje obećanja nosit će značajke prijevare, a u 
obećanju danom Bogu čak i prijevare Božanstva. 

228. ZAKLETVA — Zakletva je zazivanje Boga kao svjedoka 


229. 


o istinitosti neke izjave (CIC 1316). Za- 
kletva se ne može položiti putem posrednika; može ju 
položiti samo osoba koja je, pravno, vlasna da položi i 
zavjet. 

Zakletva može biti potvrdna, ili obećajna — svečana 
ili jednostavna; prema tome, da li je obrazac zakletve 
propisan ili ne. — Može, nadalje, biti izričita — a ova 
opet pozivna ili osvetna, prema tome, da li se navodi sa- 
mo svjedok, ili se ujedno priziva i osvetnik zakletve. 


Zakletva je, sama po sebi, čin bogoštovlja, jer prizi- 
vamo samoga Boga kao svjedoka u istinitu zbivanju. No, 
ako Boga prizivamo kao svjedoka u lažnoj stvari, nastaje 
grijeh krivokletve, tj. grijeh protiv dostojanstva Božjeg — 
izričito zabranjen drugom zapovijeđu Dekaloga. 


Za valjanost i, dopuštenost zakletve Crkveni zakonik 
traži istinitost, tj. mora biti isključena mogućnost prije- 
Vare, a traži se i »iudicium«, što znači da razboritost sa- 
vjetuje zakletvu (CIC 1316) — Nije dopušteno da se za 
bilo što zaklimjemo. Zakletva je posljednje sredstvo da 
se o događajima, gdje nije bilo svjedoka, dozna prava is- 
tina, pa se zato i priziva Bog kao svjedok u nedužnosti. 
— Za zakletvu se traži i pravednost i poštivanje praved- 
nosti. U zakletvi koja gazi nečije pravo ne možemo Boga 
zvati za svjedoka. — Da zakletva bude valjana, primjerice 
na sudu, mora, uz nakanu, postojati i obrazac zaklinjanja. 


Oblici zakletve u kojima se ne spominje Bog nisu 
zahvaćeni drugom zapovijedi Dekaloga. Zakletva vjer- 
nosti, koju, na časnu riječ, traže vlasti kod preuzimanja 
službe, ili kod vojničke zakletve, vrijedi toliko koliko 
vrijedi časna riječ, i koliko do nje drže oni kojima je 
zadana. Uostalom, časna riječ ima svoj temelj u poštenju, 
kojemu je etički oslonac u Bogu — a časna riječ bez ovih 
korijena samo nosi to posuđeno ime. 

20. PSOVKA I PROKLINJANJE — RIJEČ NAŠA 
SVAGDANJA 


Pripadamo narodu koji, nažalost, često psuje i pro- 
klinje. Jedva još koji narod ima toliko usavršeno jezično 
»bogatstvo« psovke i proklinjanja, pa ćemo već stoga tom 
pitanju posvetiti više pažnje. Uzet ćemo psovku nešto ši- 
re nego je zabranjuje zapovijed i promotrit ćemo samu 
pojavu psovanja i proklinjanja; koji motivi navode čovje- 
ka na psovku, te u kakvu se duševnu raspoloženju ljudi 
najviše odaju psovki. 


FENOMEN 
PSOVKE I PROKLINJANJA — Psovku smo i proklinja- 
nje dosad već definirali. 
U općem se poimanju psovka i proklinjanje nekako po- 
dudara, iako to stvarno nije isto. Psovka je pogrđivanje 
imena Božjega. U širem smislu ona znači i pogrđivanje 
drugih. Kletva, zaklinjanje i preklinjanje jest prizivanje 
zla na nekoga, ili na nešto. Psovka je, u strogom smislu, 
teži grijeh od kletve. Kletva je izraz ljutine i prezira pre- 
ma stvoru, povezan sa prizivanjem zla. 


Što sve ljudima ne padne na um! To je pravi pučki 
katalog: Ne bilo! — Jalovo! — Sakato! — Crklo! — S 
nevoljom! — S ježom! — Da voda odnijela! — Da oči 
iscurile! — Da Bog ubio! — Da vrag odnio! — Da ćaću! 
— Da mater! — Do sto vragova! — i tako dalje, i tako 
gore ... Teške su to riječi kojima se vrijeđa ljubav i pri- 
ziva zlo, i teško bi to tko izmislio bez prišaptavanja ne- 
čistoga. — Kad se psovač nakon ovakovih ispada smiri, 
misli da mu je lakše; no ako ga je tko čuo, stidi se — i 
drugih, i samoga sebe. — Kletve znadu biti smišljenije i 
izrečene u varijantama spolnog nasilja: kao izazov, svod- 
ništvo, prijetnja, prezir, bludna želja ili odluka. Ovakve se 
psovke, pored vrijeđanja protive još i šestoj i devetoj za- 
povijedi. — A proklinjanje upravo pokreće dubinske si- 
le... Snagom izgovorene riječi, koja kao da automatski 
razvija svoje pogubne učinke, proklinjanje budi straho- 
vite snage zla i grijeha ..., pa od zla vodi k nesreći. Pro- 
klinjač ne može olako proklinjati a da i na sebe ne svali 

prokletstvo koje priziva ... Kad čovjek čovjeka proklinje, 
bit će da je uvjeren o nekom svom pravu na dubinu bića 
drugoga, kao što ga, možda, izvodi iz prava zakonske ili 
očinske vlasti, ili možda prava što ga daje bijeda ili ne- 
pravedno: tlačenje (RBT 1011). — Ali takva prava nema 
nitko. I Pavao je pisao Rimljanima: »Blagoslivajte (čak i) 
one koji vas progone; blagoslivajte, a ne proklinjite! ... 
Ne osvećujte se, ljubljeni, sami, već to prepustite srdžbi 
Božjoj, jer stoji pisano: "Osveta je moja — veli Gospodin 
— ja ću je vratiti" ... Ne dopusti da te svlada zlo, već 
zlo svladaj dobrom!« (Rim 12: 14, 19, 21). 


MOTIVI PSOVKE I PROKLINJANJA — Na psovku i 
proklinjanje 
ljude najčešće nagoni nepravda. To može biti nanesena 
uvreda, otimanje, kleveta, napadanje. Proklinjanjem i 
psovkom zlo se najčešće priziva na jačega, na onoga koji 
je nanio nepravdu. Osobito su teške riječi kad djeca pro- 
klinju roditelje, ili roditelji djecu. Te scene podsjećaju na 
prizore iz pakla ... Inače, sama psovka i proklinjanje uis- 
tinu nisu sredstvo za rješavanje nesuglasica, a najmanje 
je shvatljivo kad se bijes okreće protiv Boga. On, sigur- 
no, nije uzročnik nepravde. Ali sudac jest, pa je zato i 
odmazda njegova. No kod srdžbe se na to ne misli. 


Motiv za psovku i proklinjanje može, nadalje, biti i 
neznanje. Kakogod je jasno da čovjeka na psovku i pro- 


klinjanje navodi nepravda — tako neznanje, ako i nije 
baš sam uzrok psovanja — ipak tumači situaciju toga 


psovanja i proklinjanja. Čovjek, naime, samo iz neznanja 
može psovati ime Božje, ime svoga najvećeg dobročinite- 
lja — samo iz zaslijepljenosti bijednik može prizivati de- 
mone zla na svoju djecu, ili opaka djeca na svoje rodite- 
lje. Zlo se ne liječi zlom. Učinak, koji se takvim zaziva- 
njem želi postići ne može se mjeriti prema onome što 
smo po nepravdi, ili kako drukčije morali podnijeti. Ljudi 
psuju i proklinju ne znajući kakvim se zlom igraju ... 
Ovdje uistinu s pravom nazivamo neznanje »osmim sa- 
kramentom«, jer ono ispričava psovača i umanjuje njego- 
vu krivnju. 

Motiv psovke može biti i osjećaj inferiornosti, zapo- 
stavljenosti. Jedva je što kadro toliko izazvati bijes čovje- 
ka i aktivirati ga psovkom i kletvom kao to osjećanje ma- 
nje vrijednosti. Ponižen i uvrijeđen, pa usto i svjestan 
svoje nedoraslosti, on posiže za ovom »drogom« rigajući 
svoj otrov i jad. A nesretan je samo zbog svoje neprosvi- 
jećenosti i zaostalosti, bilo neimnvencioznosti i slabog inte- 
resa, ili naprosto zbog nemara u izgrađivanju svoje osob- 
nosti. Mnogo je teža nesreća kada okolnosti čovjeku pri- 
ječe napredak. Ali, ne kaže se badava: Silan duh ne ro- 
buje ..., pa će takav, kad-tad, ipak razbiti svoj životni 
okvir i zakoraknuti u svjetlije prostore, tražeći šire vi- 
dike. No sve ako i mora ostati u podređenosti, razuman će 
čovjek odmjeriti svoje mogućnosti i prilagodit će im se — 
a neće se okomiti na nebo. — Ojađenima je nebo često 
prva meta. Jer, vlast se ne smije vrijeđati. Prijeti kazna! 
A Bog »ne plaća svake subote«, pa psovači misle da nikad 
i neće biti plaćeni. No, jednog ćemo dana ipak svi morati 
stati pred Gospodina »da primimo svatko prema svojim 
djelima« (Mt 16,27). 

I neuspjeh, također, može biti povod i uzrok psova- 
nju. Ljudi gube živce, pa se utječu psovanju tražeći re- 
kompenzaciju. A neuspjeha ima na sve strane: na poslu, 
na putovanju, u društvu, u braku, u trgovini, na izletu ... 
A kroz psovku se samo onda očituje bijeda, za koju je 
sama psovka opijum. Ako se neuspjehu pridruži uzruja- 
nost, pa nedostatak kulture, ili sklonost alkoholu, onda 
prostota postaje egzemplarna. 


Ima još jedan motiv u proklinjanja i psovki, a to je 
očaj — gubitak nade. To je teško, i jedva shvatljivo du- 
ševno stanje onih koji su nešto izgubili, a možda i sve. 
Ako se radi o gubitku najdražih osoba, ili o gubitku ma- 
terijalnih dobara, tada to stanje ne možemo izjednačiti s 
očajem o kojemu je riječ. Ovdje govorimo o očaju koji 
je u posvemašnjem gubitku orijentacije. Proklinjanja su 
i psovke iz takve duše najžalosnije ... pogotovo ako se 
pridruži i sotonski prkos, pa zluradost sa željom da se i 
drugi uvuče u propast. Tada je to stanje najsličnije bez- 

izlaznoj situaciji sotoninoj, u kojoj ga je očaj i zloba nag- 


235. 


236. 


da bude zavodnik i »ubojica ljudi od početka« (Iv 8, 


PLODOVI PSOVANJA 
I PROKLINJANJA — Premda smo već, usputno, o tome 
govorili, ovdje ćemo još nešto iz- 
nijeti. Psovač i proklinjač sebi svojim psovkama stvara 
izuzetno stanje, slično onome kad uvrijedimo vladara. Pri- 
jeti istraga i sud. — Psovač se doduše tješi da mu neće 
biti ništa, ali je tim njegov položaj samo još opasniji. Jer, 
ako se kod prve psovke možda i ne može govoriti o teš- 
kom prekršaju — sotona će — taj psovačev savjetnik i 
šaptač, već uznastojati da se žrtva navikne na psovku, da 
to bude češće, svjesnije i teže, kako bi se u nesretniku 
što prije ostvarilo stanje otuđenosti od Boga. Sotona zna 
kako se čovjek, nakon tolikih nagomilanih uvreda teško 
oslobađa takva stanja. Što se dalje ulazi na psovački po- 
ligon, sve je manje signala za opasnost, koja postaje sve 
veća i veća. Bog više ne šalje izvanredne impulze svjetla 
i milosti. Ostaju samo redoviti tokovi milosti, a ti postaju 
nedostatni. — Ali, nije to tako samo kod psovke — svaki 
teški grijeh stvara takvo stanje. 


Psovanje, međutim, ne razara samo psovača, već i 
njegovu obitelj. I ne radi se samo o sablazni, o teškom 
mrazu za nevine duše — nego je i sva okolina psovačeva 
izložena smrtonosnu »zračenju« zla. Živjeti na tlu koje je 
prokleto, na tlu, nad koje se doziva prokletstvo, teška je 
nevolja. Iz takve okoline moraš pobjeći, kako je i Lot 
pobjegao iz Sodome i Gomore — gradova grijeha i zla 
(usp: Post 19). Gospodin će kazniti kuću psovača, kraj 
psovača i zemlju psovača. — Pa ako je i odgođena, pso- 
vače i proklinjače čeka sudbina Dathana i Abirona (Broi 
16, 31-35). 


ODAKLE PSOVKA 

I KAMO ONA VODI — »Non serviam! — Neću se poko- 
riti!« — bila je prva psovka. Ali 

je odmah i kažnjena. »Kako pade s nebesa, Svjetlonošo, 

sine Zorin? Kako li si oboren na zemlju — ti, vladaru 

naroda? — U svom si srcu govorio: Uspet ću se na nebe- 
sa; povrh zvijezda Božjih prijesto ću sebi dići. Na zbor- 
noj ću stolovati gori, na krajnjem sjeveru. Uzaći ću u vi- 
sine oblačne, bit ću jednak Višnjemu ... — a sruši se u 
Podzemlje, u dubine provalije!« (Iz 14, 12-15). 


Otada, već milenijima, bruje psovke sinova zemalj- 
skih. Luciter se pobrinuo da ih nauči svakovrsnim pogr- 
dama. Tako je, dakle, pakao postao i porijeklo i domovi- 
na psovke. To nije samo prijetnja mistične teologije — 
nego otajstvo Zla koje nas okružuje i ugrožava. Kad li 
će Bog zajaziti taj ponor Zla, i kada će zanijemiti usta 
psovača?! — To je pitanje vremena. A, hoćemo li svi biti 
kažnjeni, svi mi iz psovačkog roda? Možda je već nastu- 
pilo vrijeme kazne. Ako jest, onda ta kazna ima svoj pe- 
dagoški značaj — dok smo na putu. Nakon završene kuš- 
nje, ona će biti puko. ispaštanje. Ne bi li bilo pametnije, 
da svi zajedno, svojim životom i riječima radije zazivamo 
na svoju nesretnu zemlju Božji blagoslov — jer proklet- 
stva je ionako već previše, 


25. DAN GOSPODNJI 


Treća zapovijed Dekaloga glasi: »Spomeni se da svet- 
kuješ dan Gospodnji!« (Izl 20, 8-10). Svetkovanje je »da- 
na Gospodnjega« naravni zakon ukoliko nalaže kult Bo- 
žanstva, no ujedno je i pozitivni crkveni zakon, koji od- 
ređuje vrijeme i način svetkovanja. Vrijeme »dana Gos- 
podnjega« su sve nedjelje i svi zapovijedni blagdani u 
godini. Crkva propisuje i način svetkovanja »dana Gos- 
podnjega«: mirovanjem, tj. uzdržavanjem od težačkih po- 
slova, i prisustvovanjem službi Božjoj. 


Time je: donekle određena tema ovog poglavlja. 


»DAN GOSPODNJI« 

KAO NARAVNI ZAKON — Tjedan, ili vremenski razmak 
od sedam dana, smatramo 
nečim što se samo po sebi razumije. Od tih je sedam 
dana jedan posvećen odmoru; ostali su predviđeni za rad. 
Povijest se sedmice dovodi u vezu s mjesečevim mijena- 

ma; u stanovnika Mezopotamije zamijećena je ova pod- 
jela već u drugom mileniju. Inače je, u svih naroda, u 
ciklusu od nekoliko dana jedan posvećen Božanstvu. — 
U Židova je sedmica bila osobito čvrsta i susljedna. Do- 
vodila se u vezu sa stvaranjem u šest dana, pri čemu je 
sedmi bio dan počinka. No, dan počinka — osim religioz- 
nih motiva — ima i svoj humani smisao, osobito u sta- 
rom svijetu. 


Biblija tom danu počinka posvećuje veliku pažnju. 
Jer tim se danom ne zabranjuje samo rad, nego je to i 
vrijeme za bogoštovlje i prijateljsko zajedništvo. Stoga, 
taj sedmi dan u tjednu Biblija i naziva »šabbat« = obilje, 
počinak, odmor ... Ta riječ se i danas upotrebljava za 
šesti dan u tjednu, tj za subotu. Kršćanstvo je kasnije pre- 
uzelo od židova »hebdomadu« = sedmodnevlje, ili sed- 
micu, s time što je kao dan počinka uzelo »dan po su- 
boti« — naime, prvi dan u sedmici (1. Kor 16,2) — kao 
spomendan Kristova uskrsnuća. Tako je prvi dan u sed- 
mici onda i nazvan »Dies Dominica« = Dan Gospodinov 
(Otkr 1,10). Otuda i u latinskom jeziku naziv za nedjelju 
— »dominica«. A da je u kršćana nedjelja doista dan 
uspomene na Kristovo uskrsnuće dokazuje i ruski naziv 
za nedjelju: »voskresenije« = uskrsnuće. — U nas je dan 
Gospodnji dobio ime »neđjelja«. To je gotovo doslovan 
prijevod riječi »šabbat« — tj. mirovanje, ne-djelanje, po- 
činak. 


Bilo je u povijesti i pokušaja da se uvede neki drugi 
raspored dana, drukčiji od sedmice, ali se to nije održalo. 
Sav je svijet, naime, pod utjecajem kršćanstva preuzeo 
sedmicu kao formulu vremenskog rasporeda, s time da 
se šest dana radi a sedmi odmara. Ovakav je ritam upravo 
utkan u narav čovjekovu, koji svoje sile raspoređuje na 
rad i počinak. Što se pak tiče geneze sedmice, tj. ukoliko 
se ta geneza dovodi u vezu sa šestdnevnim stvaranjem, 
morao bi se još istražiti pravi smisao takva rasporeda. 
Bog i danas stvara svijet, a Dan Gospodnji, kao dan po- 
činka, će doći. To će biti ujedno i dan odmazde (Ez 30, 3; 
Iz 13,6). — Tako naša sedmica nema samo historijsko, ili 
humano, ili liturgijsko značenje, nego ima i eshatološke 
obrise. Ona je i proročanstvo! 

Nedjelja je čovjeku potrebna. Ona je prigoda za 
tjelesni odmor i prikupljanje duševnih energija, ali nije, 
zato, prigoda za ljenčarenje. Nedjelja je zahtjev narav- 
nog zakona. Na tome i Biblija inzistira (Izl 16 29-30; 
23-12; 34,21). Naravni zakon ovdje upravo traži poštiva- 
nje počinka — ako to i nije dokraja precizirao. Načelo je 
jasno izrečeno: Čovjekov odmor treba poštivati. To je, 
dakle, Božja volja, a ujedno i Božje pravo. — Tumačeći 
tu Božju zapovijed, Crkva je precizirala vrijeme, određu- 
jući nedjelju kao »Dan Gospodnji«, i način slavljenja 
»Dana Gospodnjega«. 


VRIJEME »DANA GOSPODJEGA« — Kanon 1247. CZ 

kaže: »Zapovijed- 
ni blagdani za cijelu Crkvu jesu: Sve nedjelje u godini, 
te blagdani: Božić, Nova godina, Bogojavljenje, Uzašašće 
Gospodinovo i Tijelovo; zatim blagdan Bezgrješnog začeća, 
Uznesenje Marijino na nebo, sv. Josip, blagdan svetoga 
Petra i Pavla, te Svi Sveti«. Time je Crkva kršćanima od- 
redila vrijeme dana Gospodnjega. — Oni, koji nedjeljom 
i blagdanom moraju raditi, dužni su potražiti odmor za 
dušu i tijelo u druge dane, jer smisao zapovijedi nije u 
tom da baš jedan dan moramo mirovati, nego je ta zapo- 
vijed odraz brige za čovjeka, da od prevelika rada ne 
strada, već da tako stekne mogućnost i prigodu za bogo- 
štovlje i povezivanje sa zajednicom. — U najstarija krš- 
ćanska vremena, kad Crkva nije imala riječ u određiva- 
nju dana odmora, Božja se služba obavljala noću, a vjer- 
nici su se u poslu prilagođivali običajima i zakonima ono- 
ga doba. To je opet postalo aktualno u nekim zemljama, 
gdje se zakon o slavljenju dana Gospodnjega ne može 
vršiti. Riječ je o zapovjednim blagdanima koji se javljaju 
tijekom sedmice. Zato postoji težnja da tih zapovjednih 
blagdana u tjednu bude što manje. 


Osim Crkve vode brigu o odmoru i građanske vlasti. 
Tako je pored nedjelje gotovo već i subota postala slo- 
bodan dan. Međutim tendencija skraćivanja radnoga tjed- 
na nije, u prvom redu, radi čovjekova odmora — nego 
nastojanje da se bar djelomično riješi problem nezaposle- 
nosti i prevelike akumulacije- industrijskih proizvoda. — 

I, na kraju, postoje još i državni praznici, u koje -ssu ljudi 
iz radnih odnosa slobodni od svojih društvenih, školskih i 
radnih obveza. Povrh godišnjih odmora potrebni su takvi 
izvanredni dani odmora da se obnove tjelesne sile, te da 
se čovjeku pruži prigoda za slobodan rad. 


NAČIN SLAVLJENJA 
»DANA GOSPODNJEGA« — »Na zapovjedne blagdane 
treba prisustvovati svetoj 
Misi; treba se uzdržavati od težačkih poslova; isto tako — 
osim ako bi običaji, ili neki privilegiji dopuštali — neka 
se ne obavljaju sajmovi, dražbe i javni poslovi« (CZ 1248). 


: Spomenuti crkveni zahtjevi imaju, dakako, i svojih teš- 

koća i izuzetaka. Ali zakon stoji. Stoji, i kao tumačenje 
naravnog zakona Dekaloga, i kao pozitivni zakon Crkve, 
jer su oba zahtjeva — i slušanje svete Mise, i uzdržava- 
nje od teških poslova — crkveni zakon, te sam po sebi ne 
doseže obvezu naravnog zakona. Tu je i razlog zašto se 
ne smijemo protiviti radu kad je to potrebno, niti sablaz- 
niti kada se nedjeljom drugi prihvaćaju poslova. U da- 
našnjem načinu života ima poslova koji se moraju obav- 
ljati i u dane odmora; na primjer, promet, pa kontinui- 
rani rad u velikim tvornicama gdje se prekidanje vrši tek 
nekoliko puta na godinu, kao, primjerice, radi remonta 
strojeva, i sl A ima i poslova koji se moraju obavljati, 
kako bi se izbjegle velike štete; tako može nedjeljom za- 
prijetiti nevrijeme, ili poplava, i valja spašavati ljetinu! 
Mnogi ljudi, opet, nedjeljom grade kuće. Tko je godinama 
živio u tuđoj kući kao podstanar, sigurno neće zamjeriti 
čovjeku koji i u nedjelju sebi gradi kuću. Ima, dakako, i 
drugih slučajeva, pa sve to moramo razumjeti. Zdrav stav 
prema zahtjevima zakona uvijek će biti u duhu zakono- 
davca. 


PRIBIVANJE SVETOJ MISI — To je obveza za odrasle 

ljude, koji su dužni svo- 
jim životom i vanjskim činima pokazati pripadnost Stvo- 
ritelju kojemu valja iskazivati čast i štovanje. Crkva je 
postavila ideal kako se svake nedjelje i svakog zapovje- 
dnog blagdana moramo pojaviti pred Bogom. Razumije se 
da je to u mnogo slučajeva teško izvesti, i ako bismo is- 

Pitivali i ocjenjivali razloge kojima se ljudi ispričavaju 
što ne prisustvuju službi Božjoj, uvidjeli bismo da na taj 
stav utječu različiti faktori. Zahtjev za pribivanje svetoj 
Misi ne možemo postaviti kao zapovijed koju treba bez- 
uvjetno ispuniti. Narav te crkvene Zapovijedi nije takva. 
Nekome je, na primjer, daleko do crkve, pa mora pješa- 
čiti preko jednog sata. Ovaj nije dužan ići svake nedjelje 
na Misu, kažu učitelji morala. Tko je bolestan, ili bi se u 
hladnoj crkvi prehladio, također je oslobođen ove duž- 
nosti; tko nema odgovarajuće odjeće; u slučaju nevreme- 
na; tko mora čuvati dom, sitnu djecu, starce ili bolesnike; 
tko u isto vrijeme mora biti na pomoć bližnjemu; tko je 
ugrožen životom ili imanjem, nekom opasnošću ili dru- 
gom štetom :.. — sve su to okolnosti i razlozi koji takve 
lišavaju obveze prema ovome zahtjevu. — Crkva, dakle, 
u duhu ljubavi i široka razumijevanja interpretira tu tre- 
ću Božju zapovijed. 


Pa ipak se, gledom na obvezu pribivanja svetoj Misi, 
ne smijemo postaviti na stajališta: moram li, ili ne mo- 
ram. To bi bilo posve krivo shvaćanje — jer, silom se Bog 
ne moli. Sveta je Misa, a osobito riječ Božja najveća bla- 
godat i blagoslov našeg života. Prisustvovanjem svetoj 
Misi izvršujemo Kristovu zapovijed: »To činite meni na 
spomen!« (Lk 22,19), pa: »Uzmite, jedite!« (Mt 26,26) i, 
konačno: »Tko ne bude jeo tijela Sina čovječjega, neće 
imati života u sebi!« (Iv 6,58) — Ovdje treba tražiti pravi 
smisao te drage obveze na pribivanje svetoj Misi! Ona je 
čin našeg jedinstva s Bogom, i našeg ljudskog zajedniš- 
tva. To izriče i riječ »pričest« = imati dio, »česticu« pri 
blagovanju žrtve, ali i njenog blagoslova. Misa treba da 
nam je nagrada, nešto za čime težimo. No ako zauzmemo 
stav cjenkanja i nagađanja da se iskupimo od te dužnosti 
onda ćemo za svaku nedjelju naći izgovora i na pretek ... 
Baš tako i bolesnik traži stotinu izlika da ne može uzeti 
nužne obroke hrane. Ali je rezultat takva izmicanja po- 
razamn. 


Nije drukčije ni gledom na duhovnu hranu — kad 
takvo odbijanje potraje recimo, kroz čitavu godinu, ili 
čak za cijeloga života. To je prekid s Bogom! A isprike: 
Nisam nikoga ubio! Nisam nikoga okrao, i slično — ne 

vrijede ništa! Isto tako ne vrijedi ni izlika: »Pa, ovaj ili 
onaj, i ova ili ona ide svake nedjelje, pa i svakog dana u 
crkvu — a nisu ništa bolji od menel« — Ili, opet: »Naš 
je svećenik takav i ovakav, uvijek kasni, a i lakom je, ja 
ne idem u crkvu!« — To su sve isprike iz svakodnevnog 
života, i objektivno, ne vrijede ništa — a stvarno, ne 
ispričavaju! Za takve se nazovivjernike na kraju života 
obično traži crkveni sprovod, kao dokaz pripadnosti Bogu, 
ali ta turobna svečanost ne može više ništa izmijeniti u 
daria onih koji su za života živjeli daleko od Boga i od 
Crkve. 


TEŽAČKI POSLOVI — Tumačeći treću zapovijed Dekalo- 

ga, spomenuti kanon (1248) Crk- 
venog zakonika kaže, da smo dužni nedjeljom i blagda- 
nom izbjegavati težačke poslove, javne upravne poslove, 
sajmove, dražbe, bučne skupove ... Težački su poslovi oni 
kojima se čovjek odviše umara. Sport i radna rekreacija 
ne ulaze u zabranu ove zapovijedi. Pa čak i sam rad bez 
isprike, koji ne bi potrajao dulje od dva sata, ne bi bio 
teška povreda zakona. Po shvaćanju tumača zakona »ar- 
tes liberales« (stari izraz kojim su se označavali poslovi 
slobodnjaka, tj. ljudi koji nisu bili robovi. Ti poslovi su: 
učenje, sviranje, slikamje i sl.), mogle su se te djelatnosti 
uvijek obavljati, pa i blagdanima. — Ako netko, ipak, mo- 
ra raditi teže poslove i nedjeljom, onda ima nastojati da, 
kao kršćanin, izvrši svoje dužnosti; prvenstveno da pri- 
sustvuje svetoj Misi. U mnogim se zemljama uvodi obi- 
čaj da se nedjeljna dužnost prisustvovanja svetoj Misi 
obavi već u subotu navečer. 


I tako bismo mogli nizati primjere i napomene u 
nedogled. — Ali nas ovdje zanima smisao i duh Dekalo- 
ga, a taj je: Zakonodavac je svojom trećom zapovijeđu 
želio očuvati ljude od prevelika i ubojita rada, ne htijući 
da budu robovi svoga rada, a i robovi jedan drugome, jer 
se baš robove sililo po praznicima na rad. Ljudsko dos- 
tojanstvo i sloboda djece Božje traže da idemo uzdignuta 
čela, da se u zajednici i društvu porazgovorimo, da izmi- 
jenimo misli, da mislimo na svoju budućnost, na svoj 
vječni život. Ne smijemo biti robovi stjecanja, pa skup- 

ljati »blago koje moljci grizu i rđa uništava j 
a je «. Duh 

više nego materija — a Božji blagoslov potrebniji i =. 
niji od našeg stjecanja. Jer, ako i jest rad potreban po- 
_. jei odmor. No neće pogriješiti onaj koji nedje- 
jom gradi kuću ili obrađuje vrt, jer tijekom tjedna mora 
privređivati za život obitelji; ovakav se rad ne protivi 
Božjoj volji, ali kad kuća bude gotova, nedjelja bi u njoj 
morala dobiti svoje mjesto i poštivanje. — Događa se 
. da neki tijekom tjedna upravo izbjegavaju veće 
radove, kako bi se baš nedjeljom što bolje prihvatili pos- 
la. Ne treba se čuditi što nakon takvih pothvata i nakon 
takve zahuktalosti nema na radnom mjestu mnogo ko- 
dmj“ se upropasti zdravlje, pa nema mira ni u kući 

Ši. 


Ovim smo poglavljem završili izlaganja o zahtjevi 
prve ploče Dekaloga — o odnosu dav eta mada a = 
x i pravednost zahtijevaju da priznajemo jedinoga 

oga, i da njemu jedinome iskazujemo čast (prva zapo- 
vijed); sveto ime Božje ima biti izvor blagoslova, i ne 
smije se zloupotrijebiti pogrdama, ni lažnom prisegom ili 
vrijeđati kršenjem Bogu danog obećanja (druga zapovi- 
jed); slavljenjem dana Gospodnjega odmorit ćemo duh i 
<. anje gorina težačkih poslova te prisustvova- 
svetoj Misi ostvarivat ćem jedniš i 
dh spade s) o zajedništvo s Bogom i 


Druga ploča Dekaloga sadrži i regulira naše obveze 


prema ljudima. Prvo, prema najbližima među ljudima — 
prema roditeljima. 

Druga ploča Dekaloga 
Odnos prema roditeljima 
i zakonitom autoritetu | 


Četvrta zapovijed Dekaloga 


26. ČETVRTA BOŽJA ZAPOVIJED — A 


Na drugoj ploči Dekaloga prva je četvrta Božja zapo- 
vijed koja glasi: »Poštuj oca i majku, da dugo živiš i 
dobro ti bude na zemlji!« (Izl 20,12). — Prva ploča Deka- 
loga regulira naš odnos prema Bogu. Druga ploča uređuje 
naš odnos prema bližnjemu. Prvi među bližnjima su nam 
roditelji, i četvrta zapovijed odnosi se na njih. Ova zapo- 
vijed obuhvaća veliko polje ljudskih odnosa: dužnosti dje- 
ce prema roditeljima, i roditelja prema djeci. Ovamo 
su uključeni i svi oni koji participiraju roditeljsko pravo 
iz brige za djecu, bilo u odgoju, bilo uzdržavanju — što- 
više, ta zapovijed zaštićuje čak i svaki zakoniti autoritet. 
— Odnos: roditelji — djeca jest obostran. No značajno je, 
da je u zapovijedi izričito naglašen samo odnos djece pre- 
ma roditeljima, dok se odnos i dužnosti roditelja prema 
djeci ne spominju. Svima je jasno da se roditelji moraju 
brinuti za svoju djecu, ali mnogima nije sasvim jasno da 
se kao djeca imaju brinuti za svoje roditelje i da ih mo- 
raju poštivati. Četvrta je zapovijed i jedina u Dekalogu 
koja odmah navodi nagradu vezanu uz obdržavanje te 
zapovijedi. Mi ćemo najprije promotriti dužnosti djece 
prema roditeljima, zatim dužnosti roditelja prema djeci, 
a onda i dužnosti prema zakonitim autoritetima, kao i duž- 
nosti tih autoriteta prema obitelji. 


DUŽNOSTI DJECE 
PREMA RODITELJIMA — Dužnosti su djece prema ro- 
diteljima glavni i neposredni 
predmet četvrte Božje zapovijedi. Sveti Toma poimence 
nabraja ove dužnosti: To su ljubav, poštivanje i podložnost 
(Sth 2-2, 101, a 3; 102, a 1). Na svaku ćemo se od tih 
dužnosti posebno osvrnuti. Današnje socijalne prilike, me- 
đutim, postavljaju i druge dužnosti, vrlo važne dužnosti 
a to su: uzdržavanje i briga za roditelje u njihovoj sta- 
rosti. 

Djeca su dužna iskazivati roditeljima ljubav. S jedne 
strane, sasvim je naravno da djeca ljube svoje roditelje. 
Na to ih, zapravo, privikavaju i sami roditelji. Ako maj- 
ka ljubi oca, i ako ga poštuje, učinit će to i djeca tako. 

Majka mora sustavno učiti dijete kako će poštivati oca, 
iskazujući mu pažnju i ljubav. Isto tako mora otac učiti 
djecu, prije svega primjerom, kako imaju ljubiti i pošti- 
vati majku. Djeca, koja proživljavaju u obitelji napetosti 
između oca i majke, osjećajno će se prikloniti slabijoj 
strani, i nosit će na duši tragove tih lomova. Posljedice će 
osjetiti i sami roditelji gubitkom ljubavi i roditeljskog 
ugleda. — Ljubav prema roditeljima ima biti trajna ... 
Osoran govor: uvreda je roditeljima, a uskraćivanje po- 
moći u njihovoj, bilo materijalnoj, bilo duhovnoj potrebi 
— povreda je ljubavi. — Prava ljubav prema roditeljima 
uključuje i brigu za njihovo duhovno dobro pri kraju 
života. Mnoga djeca uskraćuju svojim bolesnim roditelji- 
ma sakramente: ispovijedi, pričesti i bolesničkog poma- 
zanja, da ih ne prestraše, ili im tako, eventualno, ne ubr- 
zaju smrt. Takav se postupak sigurno ne može označiti 
ljubavlju, jer se svojim posljedicama može izjednačiti sa 
najernijom nezahvalnošću. Sakramenti nikome nisu pos- 
pješili smrt, ali su mnogima pomogli da smirenije obave 
i tu posljednju ljudsku obvezu umiranja. A što, ako su 
nekome bili potrebni sakramenti da se pomiri s Bogom?! 


Djeca su svojim roditeljima dužna iskazivati i pošti- 
vanje. Roditelji su ih rađanjem, odgojem i ljubavlju upra- 
vo zadužili na to poštivanje. Društveni položaj roditelja, 
koji djeca nerijetko nadmaše, ne smije biti zapreka u 
poštivanju. U svojim roditeljima poštujemo svoj izvor, 


postanak i porijeklo. Onaj koji ne poštuje svojih roditelja, . 


pa bili oni i skromnijih sposobnosti i oskudnije naobrazbe, 
ne može ni za sebe očekivati poštivanje. Veličinu i zna- 
čenje četvrte Božje zapovijedi pravo uočujemo tamo gdje 
se ona krši, gdje je pogaženo roditeljsko pravo nepošti- 
vanjem, pa čak i vrijeđanjem. Podići ruku na roditelja 
sramota je i opaka gesta. Za takav je postupak Stari za- 
vjet propisivao smmtnu kaznu (Izl 21, 15, i 17.)! — Ima, 


. doduše, slučajeva da su i roditelji krivi za ovo ili za ono. 


Ali, tada ih valja na neki način razuvjeriti u ispravnost 
njihova gledanja, njihovo djelovanje spriječiti, ami za fi- 
zičkim obračunavanjem nikada posizati. 

Roditelje, zatim, treba slušati — dakako, dok smo još 
o njima ovisni, bilosšto se tiče odgoja, bilo uzdržavanja: 
Ovdje stvari znadu biti i prilično složene. Ako li se odgo- 
jem ide za tim da odgajanik ostane u trajnoj ovisnosti, 
onda ponizuje odgajanika i sigurno će promašiti cilj. Ta- 
kav odgoj u zdrava čovjeka bezuvjetno vodi do nasilne 
emancipacije, a to onda nužno rađa nepoštivanjem rodi- 
telja; pa često i mržnjom. Roditelji imaju uz potreban i 
dužan nadzor odgajati svoju djecu — u slobodi, i za slo- 
bodu. To znači: u dobru, i za dobro — a ne za zlo i razuz- 
danost. Savršenstvo je slobode u tome da slobodno oda- 
biremo ono što je dobro. S godinama raste i zrelost i nji- 
hova neovisnost; ili, drukčije rečeno: raste njihova odgo- 
vornost i vlastito odlučivanje. Krivo rade oni roditelji 
koji prerano puštaju svojoj djeci sve na volju, kao što 
ne rade dobro ni oni koji svojoj djeci ne daju nikakve 
slobode. Ovi znadu govoriti: »Dok si kod mene, ovako. ćeš 
— a kasnije radi što te volja!« — Drugi dio ovog načela 
je potpuno kriv. Djeca u roditeljskom domu, i pod vod- 
stvom svojih roditelja, imaju raditi ono što je dobro — i 
na to se imaju svjesno već zarana privikavati, kako bi to 
isto nastavili kad se osamostale. Roditeljima će tada nji- 
hova samostalnost biti na radost i čast. 


U čemu moramo slušati roditelje? 


Osnovna dužnost roditelja jest briga za djecu; za 
njihov jJizički, moralni i intelektualni razvoj. Dok smo, 
dakle, pod roditeljskim okriljem, imamo ih u tome slu- 
šati i s njima surađivati. — No, roditelje je dobro poslu- 
šati i u izboru životnog poziva, pa i u izboru životnog 
druga. Dakako, tada već njihov autoritet prelazi više u 
savjet. Mladi bi ljudi kojiput morali priznati da roditelji 
ipak više znadu nego oni sami. Roditelji imaju za sobom 
životno iskustvo, bolje poznavanje ljudi, prilika, pa i sklo- 
nosti svoje djece ... To je vrlo važno u odabiranju život- 
nog druga! Otac, ili majka, dobro znade kakav je način 
života u toj i toj obitelji iz koje je njihov sin odabrao 
sebi zaručnicu; oni, na primjer, dobro znadu da njihov 
sin neće biti sutra zadovoljan s nasljednom rasipnošću 
buduće žene. U kući, gdje ona raste, živi se na velikoj 
nozi. No sin sve to sada još ne vidi. On je zaljubljen i 

oduševljen svojom zaručnicom! Otrijeznit će se kad bude 
kasno. Ali otac i majka su već trijezni, i željeli bi svom 
sinu prištedjeti mnoge gorke časove . 


Općenito govoreći, roditelji se ne bi trebali previše 
miješati u izbor bračnoga druga, ali bi i te kako valjalo 
odvagnuti njihove dalekovidne savjete! — Mladi ljudi, 
međutim, ne trpe tutorstva, a pogotovo ne u ovakvoj stva- 
ri. Navode se primjeri gdje su se roditelji umiješali u 
brak svoje djece i uništili njihovu sreću. Sve to u poje- 
dinom slučaju može biti i istina — ali, idealno bi ipak 
bilo da se uspostavi dijalog između oca i sina, između maj- 
ke i kćeri, o pitanjima bračnoga druga — rezultat bi tada 
za sve bio daleko povoljniji. 


Roditelje treba poslušati i pri izboru zvanja. Danas 
je to, doduše, teško, jer ljudi ne prihvaćaju samo onaj 
posao koji odgovara njihovoj stručnoj spremi, već se rad- 
na mjesta dobivaju prema potražnji radne snage. Tu se 
roditelji često nalaze pred gotovim činom, a često i pred 
jedinom mogućnošću. Sina mogu dati onamo gdje ima 
mjesta, i gdje postoji mogućnost školovanja, pa da se 
kako-tako spremi za život. — Posebno valja biti na opre- 
zu gledom na duhovni poziv. Stariji priručnici moralke 
naglašuju da se roditelji ne smiju miješati u duhovni po- 
ziv svoga djeteta; pritom se, dakako, misli da ga ne smiju 
sprečavati u njegovim odlukama. — Svi se, u načelu, sla- 
žemo da Bog ima pravo pozvati u svoju službu koga hoće, 
i da mu se valja odazvati. Ali roditeljima je dužnost ta- 
kav poziv ispitati, i dijete najpnije dovesti do zrelosti — 
to tim više, što se kasnije odstupanje od duhovnog zvanja 
smatra nečim »strašnim«, iako su sva sjemeništa i novi- 
cijati upravo zato da se kandidati upoznaju sa svojim 
pozivom, i da se slobodno odluče za taj poziv. Ali rodi- 
telji bi morali dobro ispitati odnosne ustanove i postupke 
s kandidatima, jer dijete nije kadro sagledati tada još 
neodređene ali dalekosežne obveze koje preuzima stupa- 
njem u duhovni stalež. Roditelji su, stoga, dužni raspitati 
se i upoznati sve što je nužno za dobrobit njihova dje- 
teta — no i djeca su dužna poslušati roditelje, tim više, 
što se nakon prvotnog oduševljenja i prihvaćanja duhov- 
nog poziva toliki mladi ljudi vraćaju roditeljima, tražeći 

novo zvanje i novu mogućnost opstanka. A sve se to 
moglo urediti prije, bezbolnije, bez izgubljenog vremena, 
i bez uzaludnih troškova. 


Nerijetko i ljubav: prema roditeljima te obvezainosi 
njihova uzdržavanja iziskuju da dijete mora odabrati onaj 
stalež koji bi to najbolje omogućio. Danas je to velik pro- 
blem. Roditelji su nekoć općenito bili vlasnici nekakva 
imetka, koji bi kasnije prenijeli na djecu. Na taj su način 
roditelji bili opskrbljeni, a djeca bi ostajala uz njih sve 
do njihove smrti, nastavljajući njihov posao. No danas je 
većina roditelja bez znatnijeg imetka. Živi se u državnoj 
kući, ponajviše s mirovinom koja nije dostatna. Djeca, 
koja imaju namještenje preuzimaju tako obvezu prema 
neopskrbljenim roditeljima. To je vraćanje onoga što su 
prije od njih primili. I neka se djeca dobro brinu za svo- 
je roditelje. Nepomućeni mir srca i Božji blagoslov — 
prema Božjem obećanju — pratit će ih već na ovom svi- 
jetu. — Ali ima i mnogo zapuštenih roditelja. Kojiput i 
nije toliko u pitanju materijalna opskrba — nego nedo- 
staje ljubavi, nema vremena i nema srca za roditelje ... 
Ako dijete treba ljubavi da živi i raste, i roditeljima tre- 
ba ljubavi njihove djece da sita srca mogu umrijeti. Da 
li je uvijek baš starački dom najbolje rješenje za stare 
roditelje? — Ako to i jest najudobnije rješenje za sina, 
ili možda za snahu, za kćer ili za zeta — nije i za majku 
ili oca, svekra ili svekrvu, punca ili punicu. Djeca često 
i ne znaju koliko mogu biti roditelji svojoj oženjenoj i 
zaposlenoj djeci od koristi — ukoliko je, naravno, moguće 
da žive s njima zajedno. 


27. ČETVRTA BOŽJA ZAPOVIJED — B 


Četvrta Božja zapovijed nalaže u prvom redu pošti- 
vanje roditelja. Bog je ovo posebno naglasio jer su ljudi 
skloni zaboraviti na to. Razumije se, međutim, da osim te 
dužnosti djece prema roditeljima postoje i dužnosti ro- 
ditelja prema djeci! Te su dužnosti starije — pa stoga i 
jesu temelj i korijen obvezatnosti djece prema rodite- 
ljima. O tome ćemo nešto reći u ovom poglavlju. 

Crkveni zakonik ozbiljno napominje: »Roditelji ima- 
ju odgovornu dužnost odgajanja svoje djece, koje uklju- 
čuje religiozni, moralni, fizički i društveni odgoj. U tome 
moraju svim silama pregnuti. Osim toga, imaju djecu 
opskrbiti potrebnim vremenitim dobrima« (CZ 1113). — 
Ovdje ćemo stoga promotriti to roditeljsko pravo na od- 
goj svoje djece, jer se roditeljima to pravo kojiput ospo- 
rava pod najrazličitijim izlikama. 


RODITELJI IMAJU PRVOTNO I 
NEOTUĐIVO PRAVO NA ODGOJ 
SVOJE DJECE, I TO PRAVO IMAJU 
PO SAMOJ PRIRODI — Ima slučajeva kad je društvo 
dužno roditeljima oduzeti d:je- 
te — ili zbog njihove bolesti, ili kojih nepopravljivih druš- 
tvenih mana. No to su izuzetni slučajevi za koje se znade, 
pa te mjere onda i svi odobravaju. — Inače, roditelji 
imaju prvotno i neotuđivo pravo, pa i dužnost odgajati 
svoju djecu. To pravo i tu dužnost imaju od same naravi 
— štoviše: roditelji se te dužnosti i toga prava ne mogu, 
i ne smiju odreći. Svi, koji kasnije dolaze u obzir za 
odgajanje djece — škola, ili tko izvan škole — temelje 
svoje pravo na roditeljskom pravu. Dokaz za to roditelj- 
sko pravo izvodimo iz prirode same stvari: Ono se temelji 
na rađanju djeteta i na njegovoj krvnoj ovisnosti od ro- 
ditelja! Osim toga, čovjek je osoba pa ima pravo na lju- 
bav roditelja i zaštitu u roditeljskom domu. Za ispravno 
shvaćanje tog roditeljskog prava i te roditeljske dužnosti 
potrebno je reći više. 


Papa Pio XI. izdao je 31. prosinca 1929. godine enci- 
kliku o kršćanskom odgoju »Divini illius Magistri — Bo- 
žanski Učitelj«. Tu papa kaže: »Tri su zajednice — za- 
sebne, i po Božjem naumu povezane — kojima čovjek od 
svoga rođenja pripada; od njih su dvije — kućna i druš- 
tvena naravnoga reda, a treća je zajednica, Crkva, nad- 
naravnoga reda. Prvo mjesto ide zajednici doma. Ona je 
ustanovljena od Boga, a zadaća joj je rađanje i odgoj po- 
tomstva, pa stoga, po naravi, ima pred društvenom zajed- 
nicom prednost u svojim pravima. No zajednica obitelji 

ipak je nedovoljna, jer ne raspolaže svim onim što je čo- 
vjeku potrebno da se usavrši. — Drugo mjesto ima druš- 
tvena zajednica. Ona ima u rukama sve što je potrebno 
za njezinu zadaću, tj. za zajedničko vremenito dobro. Ova 
zajednica pomaže obiteljskoj zajednici. Obitelj se, naime, 
može razviti samo u društvu. — Treća je zajedmica ona 
u koju ljudi ulaze po krštenju. To je Crkva — natprirod- 
na zajednica, koja okuplja sve ljude. Ona je, u svome 
redu, savršena, tj. ima svoj cilj i potrebna sredstva da 
ga postigne. — Zaključak je ovaj: Odgoj, koji ima obli- 


kovati čitava čovjeka — s njegovim naravnim i nadna- 
ravnim određenjem — upućen je na sve tri ove zajed- 


nice, od kojih svaka svojim zasebnim utjecajem pridonosi 
odgoju« (DS 3685). 


Dalje papa u enciklici govori o pravima i dužnostima 
svake od ovih zajedmica napose: »Crkva ima svoje pravo 
od Boga — kao vrhovna učiteljska vlast, po misiji koju je 
primila od svoga osnivača, i po pravu kojim ona svima 
daje nadnaravni život, čuvajući ga po naučavanju i dije- 
ljenju sakramenata« (DS 3686). — Gledom na obitelj papa 
govori ovo: »Uloga obitelji slaže se s ulogom Crkve. I 
jednu i drugu ovu zajednicu osnovao je Bog. U redu na- 
ravi, Bog neposredno daje obitelji plodnost, počelo života, 
a isto tako i počelo pripreme za život, što se opet ostva- 
ruje odgojem — uz autoritet, koji je počelo reda. Obitelj, 
tako, neposredno od Stvoritelja ima zadaću i, potom, pra- 
vo da odgaja potomstvo; ona se toga prava ne može od- 
reći, jer je to pravo povezano s njezinom zadaćom, i sta- 
rije je od svakoga prava — bilo društvenog, bilo crkve- 
nog. Stoga to pravo ne smije obitelji nitko oduzeti.« (DS 
3690). — Što papa govori o ulozi društva gledom na odgoj 
čovjeka nećemo ovdje navoditi. To pravo nitko ne ospo- 
rava. Ono proizlazi iz naravi autoriteta i brige za opće 
dobro — za razliku od obiteljskog prava, i prava Crkve, 
koje izvire iz naravi, ili je komunicirano od samoga Stvo- 
ritelja. Zadaća je društvene zajednice brinuti se za vre- 
menito dobro, mir i sigurnost, a dužnosti su zajednice, s 
obzirom ma odgoj, pomagati obitelji u odgoju, poštivajući 
pritom slobodu, unapređivati školstvo, itd ... (DS 3691- 
3696). 

Drugi Vatikanski sabor u Deklaraciji o kršćanskom 
odgoju ponovio je dužnosti i prava roditelja, i pojedinaca: 
»Svi ljudi, bilo kojeg porijekla, položaja i dobi, imaju 
temeljem dostojanstva svoje osobe neotuđivo pravo na 
odgoj koji odgovara njihovu životnom cilju, osobnoj spo- 
sobnosti, razlici spolova, i koji je prilagođen domovinskoj 
kulturi i predajama« (GE 1). 


»Budući da roditelji daju djeci život, imaju i vrlo 
tešku dužnost odgajanja, pa ih zato treba priznati kao 
prve i povlaštene odgojitelje svoje djece. Odgojna uloga 
roditelja takve je važnosti, da se teško može čim dru- 
gim zamijeniti ... Obitelj je stoga prva škola onih druš- 
tvenih kreposti koje su potrebne svakom društvu« (GE 
3). — 


»Roditelji, koji imaju prvu i neotuđivu dužnost i pra- 
vo odgajati djecu, moraju biti potpuno slobodni u izboru 
škole. Javna vlast, koja ima dužnost štititi i braniti slo- 
bodu građana — imajući u vidu pravednu raspodjelu do- 
bara. — treba bdjeti da se državna subvencija školama 
tako razdijeli kako bi roditelji po savjesti mogli svojoj 
djeci zaista slobodno izabrati škole« (GE 6). 


Oci II Vatikanskog sabora očito pretpostavljaju jed- 
nakosi građana. 


RELIGIOZNI I MORALNI ODGOJ — Religiozni se odgoj 

sastoji u postavlja- 
nju i usavršavanju orijentacije prema temeljnim vredno- 
tama bića: prema Bogu kao izvoru i cilju čovjekovu; pre- 
ma duši i njenoj besmrtnosti; prema nadosjetnim i traj- 
nim vrednotama. — U djeteta taj odgoj počinje prilično 
rano, a ne tek sa drugim razredom osnovne škole, kako to 
misle mnogi roditelji. Tada je to obično prekasno. Dijete 
već mnogo ranije prima utiske i utjecaje, i formira se 
prema sveukupnom stavu svojih roditelja i odgojitelja. 
Molitva s djetetom prije počinka i prva križanja mališa- 
na imaju veliko značenje u njegovu religioznu formira- 
nju, koje tijekom školovanja treba samo nastaviti. No, 
roditelji su nerijetko zaokupljeni brigama, pa je za to 
potrebna posebna pomoć. A često ni sami roditelji nisu 

kadri odgovoriti na sva religiozna pitanja djeteta. I ovdje 
onda treba potražiti stručnu pomoć! U redovitim se pri- 
likama to obavlja putem vjeronaučne pouke i nedjeljnih 
propovijedi. Tako dijete stječe nove spoznaje i obogaćuje 
duh, a tijekom života i rada volja će ojačati u dobru. 


Osobito treba paziti na religiozni odgoj djece u raz- 
vojnim godinama. Kloneći se krajnosti, djetetov se interes 
ima usmjeriti na Boga, jer se i život završava u susretu 
s Bogom. Religiozni odgoj, prema tome, neće biti suvi- 
šan, nego ga pripravlja za odlučujuće momente života i 
određenja. Ne treba smetnuti s uma nužnost, da vjersko 
znanje raste usporedno s ostalom naobrazbom, inače, do- 
lazi do raskoraka. Tamo pak, gdje je religiozno formira- 
nje kroz vjeronaučnu pouku onemogućeno, roditelji ga 
imaju sami ostvarivati. 


Moralni i ćudoredni odgoj nije isto što i religiozni 
odgoj — ma da je religioznost temelj ćudorednosti. Mo- 
ralni odgoj jest odgoj volje, pa je tako zadaća moralnog 
odgoja izgradnja značaja. Pritom se naglašuje odnos pre- 
ma dobru, kao i nutarnja stabilnost u odabiranju dobra. 
Usporedimo li moralni odgoj s intelektualnim odgojem, 
odmah će se uočiti razlika. Tako, dijete može biti skrom- 
nih sposobnosti, i teška učenja, ali u sebi skroz pošteno 
i čestito. Moralnim se i ćudorednim odgojem usavršuje 
upravo ta čestitost. Tu je uloga i utjecaj roditelja upravo 
nezamjenljiv! Zanemare li se neke stvari sa područja mo- 
ralnog odgoja u prvim godinama života, to će se kasnije 
sigurno odraziti, a možda i osvetiti. — Međutim, roditelji 
su i kasnije dužni bdjeti nad ćudorednim nazorima svoje 
djece, i dužni su u slučaju potrebe intervenirati; ali tada 
više te uzde neće biti materijalne nego duhovne naravi — 
pravi prijateljski savjet ... 


FIZIČKI I DRUŠTVENI ODGOJ — U fizički se odgoj 
ubraja hranjenje, 

odijevanje, briga za urednost — i, uopće, za pravilan i ' 


zdrav rast djeteta. Na ove se dužnosti često ulaže možda 
i prevelika pažnja, izuzev neke primitivne krajeve. Rodi- 
teljima je stalo da im djeca budu dobro opskrbljena, i da 
napreduju. No djeca moraju razviti i svoje umne sposob- 

nosti. Po selima će im u tome pomoći škola i dobri, da- 
lekovidni odgojitelji. Sposobnijoj djeci treba omogućiti i 
daljnje školovanje da razviju svoje prirodne talente. U 
djeci treba buditi ljubav prema prirodi, prema svom za- 
vičaju i domovini, prema svojim sunarodnjacima i, oso- 
bito, prema radnicima koji teško rade na selu ili po tvor- 
nicama. U gradovima, gdje djeca me znaju što da počnu 
u slobodno vrijeme, treba lih zaokupljati slobodnim aktiv- 
nostima škole, sporta i društva. Dobro je da i u aktivnoj 
rekreaciji budu pod sustavnim odgojem, ne prepuštajući 
ih ulici i njezimim pogibeljima. — Ipak, moramo priznati 
da je na području fizičkog odgoja najmanje propusta; i 
sama je narav tog odgoja takva. — Ali je zato, vrlo često, 
moralni i religiozni odgoj najzapostavljeniji. Zbog takvih 
propusta izbijaju onda krize; vječite tužbe na malodobne 
prestupnike, pa onda krize u zrelijim godinama, a tada 
se i najviše osjeća odsutnost valjane religiozne orijenta- 
cije koja ipak ima upraviti život čovjeka. 


Društvenim odgojem roditelji uvode svoje dijete u 
društvo usmjeravanjem njihova školovanja, pa onda život- 
nom orijentacijom, službom, zanatom, mjestom u društvu. 
Sve je to roditeljima velika briga! — Upoznati svoje di- 
jete, i pravilno ga ocijeniti, pa usmjeriti na pravi put — 
za to se traži pronicavosti, objektivnosti i odvažnosti! ... 
Dijete ne mora uvijek nastaviti profesiju svoga oca. Koji- 
put znadu roditelji upravo mučiti svoje dijete, sileći ga 
na gimnaziju — a ono nije za to. Njemu možda više od- 
govara neka stručna škola, ili posao u administraciji. Tu 
se roditelji nalaze pred odgovornim zadacima. Za dijete 
je vrlo teško, kad nakon par mjeseci, ili čak nekoliko 
godina, mora mijenjati životnu profesiju. Pritom, obično, 
roditelji snose sav teret takve »selidbe« iz škole u školu, 
ili s jedne ustanove u drugu. Pa ako se onda, uz objek- 
tivne teškoće, umiješa još i narav sa svojim glasom i po- 
zivom na ženidbu — prvu, ili već drugu, te se pridruži i 
nesvršeni studij, unuci, nezaposlenost, pa možda i bolest 
roditelja — tada nastaju teškoće nedoglednih razmjera. 
— U svemu tome roditelji moraju spasavati što se spa- 
siti dade, pa voditi svoje dijete od jedne do druge postaje 
njegova i svoga križnoga puta. Rezultati, makar i sa za- 

kašnjenjem, na kraju bi ipak još mogli biti dobri — uko- 
liko se, opet, ne pridruži loše društvo, pa osobne zle sklo- 
nosti pijanstvu ili kojim drugim opačinama. Tada rodi- 
teljima ne preostaje drugo nego iščekivati povratak svo- 
jih izgubljenih sinova i kćeri ... Kojiput bi lakše bilo po- 
željeti novo dijete, i s njime početi iznova — ali je, ve- 
činom, za to onda već pokasno. 


. | Važnost društvenog odgoja iznijeli smo opisno — ali 
je svakom očito da taj odgoj počinje u roditeljskoj kući i 
da se u javnosti samo nastavlja. Nekih većih izmjena 
više neće biti. 


MATERIJALNA OPSKRBA DJECE — Roditelji su dužni 

a svoje dijete mate- 
rijalno opskrbiti. Ne radi se o osiguranju kod osigura- 
vajućih društava — nego ga valja izvesti na put, kako bi 
moglo dalje i samo dolično živjeti. — Očito je, da svi 
roditelji ne mogu tu dužnost izvesti s jednakim rezulta- 
tom. — Materijalno osiguranje o kojem govorimo može 
biti školovanje, dobar zanat, itd. — Ovo je rečeno kratko, 
ali zna biti težak problem. 


Mnogi roditelji misle da svom sinu ili kćeri moraju 
baš sve osigurati za život. To načelo nije dobro. Djeci tre- 
ba dati osnovu za život — a dalje neka sami rade i uzdr- 
žavaju sebe i svoju obitelj. Dobro kaže narod: Nit' pa- 
metnu teci, nit" budali ostavi! — Neki se roditelji upravo 
satiru da opskrbe svoje dijete, a onda kad im se to ne 
priznaje zapadaju u tešku depresiju. j 


Dijete treba naučiti raditi — i to je najbolje što mu 

roditelji mogu dati u život. Ako su mu dali sve i sva, a 
nisu ga naučili raditi i čuvati, pomaganja nikad neće biti 
dosta. 
. Najveći dar što ga roditelji posreduju za svoje dijete 
jest sam život. Ako su usto svom djetetu dali zdravlje, 
dali su mu drugo najveće dobro. Ako su ga, povrh toga, 
naučili raditi, dali su mu sve što danas djetetu možemo 
dati. A jedva se kada djeci moglo materijalno više dati ... 
ene bogatstvo često je ljude samo odvelo u pro- 
past! 

28. OBITELJ U CRKVI I DRŽAVI 


Četvrta Božja zapovijed svojom zahtjevnošću pošti- 
vanja roditelja me zaštićuje samo autoritet roditelja nego 
autoritet općenito — bio to autoritet u obitelji, u Crkvi, 
ili državi. 

Obitelj je osnovna ćelija ljudskoga društva, i njegova 
prva naravna zajednica. No kako god je to živo gnijezdo, 
u kojemu djeca primaju život i početno oblikovanje osob- 
nosti, u sebi nije dovoljna da čovjeka dovede do njegova 
savršenstva. Bez društva čovjek ne može potpuno ostva- 
riti svoje vremenito dobro, a bez pomoći Crkve teško će 
postići ono vječno dobro. Stoga su i sam čovjek, i cijela 
obitelj upućeni na dvije, veće zajednice. — Crkva svo- 
jim vanjskim okvirom nije naravna, nego umjetna zajed- 
nica. Ali ona prelazi granice plemena i jezika, pa obuh- 
vaća najrazličitije narode. Ipak, ona je savršena zajedni- 
ca — jer ima svoj zasebni cilj, kao i dostatna odgovara- 
juća sredstva da taj cilj može postići. — Isto je tako i 
država u svojem redu savršena zajednica. I ona ima svoj 
cilj — vremenito dobro građana — i za to potrebna sred- 
stva: vlast, ekonomiju, politiku, vojsku, autoritet. Država, 
obično, obuhvaća jedan narod, ali nije rijetkost da se u 
jednoj državi nađe i više naroda, a u cjelinu ih povezuje 
bilo geografski položaj, bilo zajednički interes, ili opet 
nešto drugo. U obje te zajednice, i u Crkvi i u državi — 
postoje nosioci vlasti. Njih treba poštivati. Pretpostavlja 
se, dakako, da i nosioci vlasti djeluju i na opće dobro, i 
na dobro pojedinaca. Jer, ako ti nosioci vlasti ne djeluju 
na opće dobro, i na dobro pojedinaca, onda ne mogu ni 
očekivati pokornost. — Nas, međutim, ovdje zanima obi- 
telj u Crkvi, i u državi. No prethodno ćemo razmotriti 
strukturu i svrhu same obitelji. 


KOLIJEVKA LJUDSKOGA RODA — Obitelj osnivaju 

dvoje ljudi, mu- 
škarac i žena, vezani bračnom vezom. Djeca su cilj, smi- 
sao i plod zajedničkog života. Tako je onda to dvoje mla- 
dih ljudi, sposobnih da imaju potomstvo, u sebi nešto 
vrednije nego čitav materijalni svijet. Oni u sebi nose 

počelo života, pa tako mogu postati počelo čitavih naroda. 
Zato je obitelj nešto veliko, sveto i nadasve važno. U ob- 
redu vjenčanja svećenik pita zaručnike: »Da li ste sprem- 
ni primiti od Boga djecu i odgajati ih po zakonu Krista 
i njegove Crkve?« — Savršenstvo obitelji, kao jedinice, 
očituje se u kompletnom počelu rađanja i odgoja. U toj 
je zajednici otac, kao aktivno počelo, nosilac života — a 
majka je, kao supočelo života, njegova čuvarica. Ni jedno 
od roditelja, samo za sebe, nije dostatno za prenošenje 
života. Oboje su potrebni i dostatni da postanu začetnici 
novoga života. Kruna obitelji su sinovi i kćeri. Od svoga 
začeća do zrelosti oni s roditeljima sačinjavaju obitelj — 
u pravom smislu riječi: rasadište života, školu života i 
dozrijevanja te spremanja za odgovorne dužnosti. — S 
koliko je niti i umijeća satkana ta najmanja društvena 
zajednica, teško je izreći. Tek u razorenim obiteljima vi- 
dimo koliko zapravo vrijede dobre, čvrste i zdrave obitelji. 
Zato je i svim društvenim reformatorima oduvijek bilo 
stalo do toga, da obnove obitelj, jer se, isključivo po obi- 
telji, obnavlja narod. A i svim je zatiračima naroda i os- 
vetnicima ljudi bilo uvijek stalo do toga da unište obitelj, 
jer su bili načistu da je tu snaga naroda, i da je u nište- 
nju obitelji i njegova propast. 


Obitelj je starija od svake druge ustanove, bilo to 
Crkva ili država, i svatko ima poštivati njezina prava. 
Obitelj i brak »gaudet favore iuris« = Svako razborito 
zakonodavstvo zaštićuje obitelj. Nije potrebno ponovno 
isticati od kolike je važnosti obitelj za život naroda. O 
njezinu brojčanu stanju ovisi i snaga naroda! O njezinu 
zdravlju, isto tako. Odatle se regrutiraju vojnici koji će 
braniti svoju domovinu; jednako tako i radnici koji će 
hmaniti svoju zemlju. Zato i jest od tolike važnosti, da se 
Crkva i država svim silama zauzimaju za moralno i fi- 
zičko zdravlje obitelji. Država se mora pobrinuti da mla- 
dim ljudima omogući povoljne uvjete za materijalno osi- 
guranje, kako bi na vrijeme mogli zasnovati obitelj; mo- 
ra gledati da im se povoljnim kreditiranjem osiguraju 
mogućnosti izgradnje vlastitog doma, u kojem neće samo 
jedva stanovati, nego gdje će i djecu rađati i odgajati; 
mora im osigurati uposlenja, razboritim ekonomskim po- 

tezima privoljeti da rado ostaju na selu, da se onamo vra- 
ćaju nakon završena studija, jer je selo prirodni i naj- 
jeftiniji rezervoar energije jednog naroda. — Crkva pak 
ima bdjeti i svim silama poraditi, da se mladi ljudi upute 
u život, ozbiljno priprave za brak, te da se kasnije česti- 
tošću osigura vjernost u braku. Crkvi je, isto tako, stalo 
da se novi članovi obitelji krštenjem uključe u njezinu 
zajednicu, jer je to zajedništvo — unutar doma i naroda 
— najsigurniji put jedinstvu srdaca. 


ODNOS OBITELJI PREMA 

CRKVI, I OBRNUTO — Osim pripadnosti svojoj obitelji 
i svome narodu, ljudi, redovito, 

pripadaju i Crkvi. Ona je duhovna zajednica, ali je po 

svojim članovima vidljiva. Svrha joj je da čovjeka, po 


pripadništvu i po sakramentima, pripravi za Onaj drugi, 


vječni život. Ovaj život ne možemo, dakako, zadržati pre- 
ma svojim željama; stoga treba biti realan, pa prihvatiti 
život o kojemu nam Crkva govori. 


Crkva je svoju misiju dobila od svoga Osnivača, Isu- 
sa Krista. Sagrađena je na Petru: »Ti si Petar (petra = 
stijena), i na toj stijeni sagradit ću svoju Crkvu i vrata 
je paklena neće nadvladati. Tebi ću dati ključeve kraljev- 
stva nebeskoga ...« (Mt 16, 18-19) — Isus Krist, po us- 
krsnuću, doista i daje apostolima nalog: »Dana mi je sva 
vlast na nebu i na zemlji. Idite, i naučavajte sve narode! 
Krstite ih u ime Oca i Sina i Duha Svetoga. Učite ih da 
vrše sve što sam vam zapovijedio!« (Mt 28, 18-20). — 
Crkva svoju misiju nije primila od zemaljskih vladara. 
Bilo bi idealno da između crkvene i društvene vlasti vla- 
da potpuni sklad — ali nas je prošlost mnogome naučila. 
Pa ipak i uza sva iskustva, Crkva stoji, i čvrsto brani 
primljeni nauk. Brani tako i religiozna prava pojedinaca 
i obitelji, navodeći i razloge za to. »Raste svijest« — go- 
vore oci II Vatikanskog sabora — »o uzvišenom dostojan- 
stvu koje pripada ljudskoj osobi; ona nadilazi sve stvari, 
i njezina su prava i dužnosti univerzalna i nepovrediva. 
Treba, stoga, učiniti čovjeku dostupnijim sve što mu je 
potrebno da živi uistinu ljudskim životom: osigurati hra- 
nu, odjeću, pravo na slobodan izbor životna zvanja, i pra- 

vo na osnivanje obitelji; zatim, pravo na odgoj, na rad, 
na dobar glas i poštivanje, na potrebnu informiranost; 
pravo da čovjek radi prema ispravnoj nomnmi svoje sa- 
vjesti, pravo na zaštitu sfere privatnog života, te na oprav- 
danu slobodu na religioznom području. Društveni pore- 
dak, dakle, i njegov razvitak moraju uvijek imati za cilj 
dobro osoba, jer red stvari treba da se podredi osobnom 
redu — a ne obratno« (GS 26). 


Već smo rekli da Crkva navješćuje vječni život i da 
ljude vodi prema tom cilju — no da pritom budno pazi 
i na njihova ljudska prava, naglašavajući ta prava pred 
svima koji su odgovorni za vremeniti napredak. Tako je 
Crkva i naša najveća zaštitnica. Ona, zatim, po svojoj uči- 
teljskoj misiji donosi ljudima istinu, i traži za njih prav- 
du. Crkva je, k tome, donijela i ideju pravoga jedinstva 
i jednakosti, s idejom o zajedničkom Ocu na nebu. Nje- 
zina je poruka o nadnaravnom životu najveća blagodat za 
ljude, a njezini ćudoredni aksiomi temelj svake dobro 
uređene zajednice. 


Naša je dužnost prema Crkvi da ju poštujemo, da je 
upoznamo, da sudjelujemo u njezinu životu i da je po- 
mažemo, pogotovo u zemljama gdje ona isključivo ovisi 
o darežljivosti vjernika. Jedna od najprečih naših dužnosti 
jest da surađujemo sa Crkvom u odgajanju djece. Religi- 
ozni se odgoj ničim ne može nadomjestiti — ne jedino 
zato, što je religiozni pogled na svijet tako nužna dimen- 
zija za cjelovitost osobe, nego i zato što se religioznom 
kulturom polažu temelji za naš budući nadnaravni život. 


ODNOS DRUŠTVA PREMA OBITELJI — Iako Crkva to- 

liko naglašava 
prava pojedinca i prava obitelji, ona ih sama ne može 
ni realizirati ni zaštititi. Stoga je društvo, ili država, dru- 
ga nužna zajednica naravnoga prava. Ona je savršena 
zajednica, tj. ima svoj cilj — sigurnost i vremenito bla- 
gostanje naroda — i za ostvarenje toga cilja raspolaže 
sredstvima, vlašću i ekonomijom — u širem smislu — da 
može svoj zadatak i izvršiti. 

Gledom na obitelj, država se uistinu suočuje s veli- 
kim zadacima. To vrijedi osobito danas. — Od zadataka, 
koje država ima rješavati, prvi je egzistencija obitelji. Taj 
se zadatak ne mora tako rješavati da pojedincima bude 
osiguran bezbrižan život. Zadaća je države omogućiti 
uvjete da svatko svojim radom i zalaganjem sam sebi 
osigura egzistenciju i napredak. — Tu su zatim pitanja 
života unutar obitelji. Nije dobro da se država upliće u 
unutrašnji život obitelji, osim ako je to potrebno — bilo 
da obitelj ugrožava neimaštima, ili veliki društveni poroci. 
Država će mnogo učiniti za napredak obitelji ako poštuje 
pravo na život, pravo na zaradu i stjecanje, ako se brine 
za doličan odgoj i ako regulira obiteljska primanja i na- 
grade za one koji imaju brojniju djecu. 


Država je dužna brinuti se da svima osigura moguć- 
nost školovanja, bez obzira na to tko je tko. Koncepcija 
apsolutističkog odgoja nije najsretnije rješenje za odgoj. 
Ako svi imaju iste obveze prema društvu, a neki možda 
čak i veće, onda bi i društvo imalo sve izjednačiti u pra- 
vima. Tu osobito valja naglasiti pravo svakoga čovjeka 
na religiozni odgoj. 


Država je, gledom na obitelj, suočena i s problemom 
populacije, prirasta stanovništva. Po alarmantnim se lis- 
tovima širi panika, kako će stanovništvo svijeta za ne- 
koliko godina prerasti mogućnosti prehranjivanja. To bi 
značilo, da prijeti glad ... Tražeći izlaz, u zemljama se 
s razvijenijom civilizacijom pribjegava ograničavanju po- 
roda, kako bi se zaustavio porast stanovništva. Mnogi 
državni vođe prihvaćaju te sugestije. Umjesto da traže 
rješenje usavršavanjem ekonomije i većom proizvodnjom 
hrane, odlučuju se na zatiranje obitelji. S druge opet 
strane većina se državnih prihoda u gotovo svim zemlja- 
ma troši na kupovanje ili proizvodnju ubojitog oružja, a 
proizvodnja se hrane zapostavlja. — Problem populacije 
nije svuda jednako prisutan; u našim krajevima on uopće 
ne postoji. Polja se napuštaju, umjesto da se obrađuju. 
A obrađuju se onako kako se to radilo prije stotinu go- 
dina. Razumljivo je onda da prirod neće biti dostatan za 
prehranu urbaniziranog stanovništva, koje se opet bavi 

industrijom starijeg tipa, i koja više ne nalazi tržišta. 
Ima tvornica koje su samo socijalne ustanove, za zapoš- 
ljavanje urbaniziranog stanovništva. Njihova se roba obič- 
no prodaje jeftinije nego se cijeni proizvodnja. 


Države koje planski ograničavaju porod sustavno 
smanjuju i svoju radnu potenciju, pa postaju države pen- 
zionera. Isto tako, nisu na dobru putu ni države koje 
monopoliziraju odgoj i školstvo. Sloboda je i ovdje uvjet 
napretka, pa zemlje koje su svojim građanima to osigu- 
rale, mogu računati i sa vlastitom egzistencijom. 


Država bi morala povesti račuma i o oživljavanju 
sela. Selo ne smije biti isključeno iz industrije. Naprotiv 
radnici koji rade u industriji a žive na selu, u povoljnijem 
su položaju od onih koji žive u pretrpanim gradovima. 
Tendencija industrijalizacije na račun sela niti je renta- 
bilna niti dalekovidna. 


A sada još nekoliko riječi o obvezama građana prema 
državi. Postoje dva shvaćanja države: Jedni gledaju na 
državu kao na potrebnu zajednicu, po kojoj i u kojoj, ima- 
ju velikih prednosti: sigurnost, škole, posao, organiziran 
promet i druge službe. Ovi su lojalni građani, svjesni da 
državu treba pomagati. S takvima država obično nema ni- 
kakvih problema. To su ljudi malih zahtjeva, pokoravaju 
se odredbama, porezu, vojsci, izvanrednim izdacima, i sve 
razumiju. — Ali ima i drukčijih shvaćanja, a to novo 
shvaćanje uzima sve više maha. Za ovakve je država 
prigoda da se čovjek obogati, iskorištavajući pritom svoj 
položaj i tuđi novac. 

Život-najveće dobro 


Peta zapovijed Dekaloga 


29. PETA BOŽJA ZAPOVIJED 


Četvrta Božja zapovijed zaštitila je roditeljski ugled 279. 
i položaj. Roditelji su.nam, dakako, najbliži. Peta Božja 
zapovijed zaštićuje život kao najveće dobro, i glasi »Ne 
ubij!« (Izl 20, 13). — Zapovijed je formulirana kao zabra- 
na. Međutim, ona ima i svoj pozitivni smisao. Kao zapo- 
vijed s pozitivnim sadržajem, ona nalaže održavanje i 
čuvanje vlastitog života, a kao zapovijed oblikovana ne- 
gativno zabranjuje ubojstvo i sakaćenje. Pođimo redom: 


ČUVANJE VLASTITA ŽIVOTA — U naše emancipirano 280. 

vrijeme malo starin- 
ski zvuči mišljenje da čovjek nije svoj vlastiti gospodar, 
već da se ima pokoravati Bogu, koji je gospodar njegova 
života. Naša ovisnost o Bogu je činjenica, iako je neki ne- 
rado priznaju. Iz nje slijedi jednostavan zaključak: da 
nismo ni apsolutni gospodari svoga tijela, te da se imamo 
za mj brinuti kao za nešto za što smo Bogu odgovorni. 
Tako jest. Što se tiče brige za naše tijelo, ako i jest ta 
briga čovjeku prirođena i naravna, svatko je dužan bri- 
nuti se za svoje zdravlje i održavati ga. Mislimo pritom 
na redovita sredstva i u granicama svojih mogućnosti. 


Koliko god je ova tematika poznata, ipak nije na 
odmet da o njoj razmišljamo. Evo slučaj: Otac obitelji 
odao se prekomjernu piću. On se bahato razmeće u svom 
pijanstvu: »iNe pijem za tvoje, nego za svoje!l« — »Ja sam 
gospodar svoga novca i svoga imetka!« — Ne bi bilo 
teško priznati nekome vlasništvo nad novcem i nad imet- 
kom — ali je tu i okolnost da se radi o ocu obitelji, koji 
je dužan uzdržavati svoju kuću. On može govoriti da je 
svoj gospodar, ali njegovo imanje i zdravlje i život ne 
pripadaju samo njemu. Tim kroničnim rasipanjem i svo- 
jim pijanstvom on, isto tako, »kronično« i bezizlazno ubi- 
ja svoju djecu. Život, dakle, moramo čuvati ne samo radi 
sebe, nego i radi svojih obveza prema drugima. Isti raz- 
log vrijedi i za čuvanje zdravlja. Jednog dana morat ćemo 
pred Bogom odgovarati kako smo se brinuli za svoje 
zdravlje, i kako smo čuvali život, taj dar, talenat, koji 
smo od Njega primili. 

Ovdje smo naglasili zanemarivanje brige oko zdrav- 
lja; no postoji i prekomjerna briga za zdravlje, koja ta- 
kođer ne valja. Hipohondrija nije rijetkost. Redovita i 
razborita briga za zdravlje i život nešto je sasvim narav- 
no i ne treba posebna tumačenja. 


. NEPRAVEDNO UBOJSTVO — Peta zapovijed izričito za- 


branjuje ubojstvo. U pod- 
naslov smo stavili »nepravedno« ubojstvo. Iz toga slijedi 
da može postojati i »opravdano ubojstvo«. Što o tome va- 
lja misliti reći ćemo malo kasnije. U svakom slučaju, na- 
čelo je prilično jasno kao i izričita eksplikacija same za- 
povijedi: Nikome nije dopušteno da sebi oduzme život, ili 
da drugoga ubija. Izuzetak je, kad u ime Božjeg autori- 
teta, bilo izričitog bilo implicitnog, za kakav se misli da 
ga ima javna vlast, snagom kaznenog prava, ili pak ako 
pojedinac u slučaju pravedne samoobrane ubije napadača 
(Sth 2-2, 64, a 2-8). Iz ovog načela izvodimo zaključke o 
samoubojstvu, o ubojstvu drugih, pa i o ratovima. 


SAMOUBOJSTVO — Za ocjenjivanje čina samoubojstva 

ova su načela: Nikad nije dopušte- 
no direktno oduzimanje vlastita života! Slično vrijedi i 
o hotimičnom sakaćenju — osim, ako se radi o spašavanju 
čitava života. Malenkosti su kod sakaćenja isključene iz 


zapovijedi. — Valja protumačiti što je direktno ubojstvo 
i samoubojstvo. — Čin koji ide za neposrednim unište- 


njem ili prekidom života smatra se hotimičnim ili direkt- 
nim ubojstvom. Svatko odmah vidi da rukovanje oružjem, 
te iz neopreza ispaljen hitac u glavu, nije hotimično uboj- 
stvo. Isto tako, ispadanje iz vlaka zbog nespretnosti nije 
direktno samoubojstvo. Za teški se prijestup traže potpuni 
svjesni ljudski čin i odluka, te postavljanje djelovanja, iz 
kojega neposredno slijedi smrt. 


Što je indirektno ubojstvo? — Postavljanje djelova- 
nja iz kojeg ne slijedi smrt neposredno — ali može sli- 
jediti kao jedan od mogućih učinaka. I ovdje ima razli- 
čitih slučajeva i različitih stupnjeva. Neki čini slični sa- 
moubojstvu, ne mogu se nazvati tim imenom, jer će tu 
prije biti spašavanje golog života, kao na primjer, skaka- 

nje kroz prozor iz kuće zahvaćene plamenom; skakanje iz 
gorućeg aviona i dr. Sam čin skakanja uvjetovan je upra- 
vo bijegom pred. direktnom smrću, i traži se jedina mo- 
gućnost spasavanja. Dakako, moglo bi se nanizati bezbroj 
primjera u kojima bi se vidio neupravni čin volje, ali to 
nije potrebno. Stvari su dosta osvijetljene. 


UBOJSTVO ZLOTVORA — Jedino javna vlast, koja se 
a brine za poredak, sigurnost 
i opće dobro, ima pravo lišiti života pravog zločinca. Uvje- 
ti su ovi: Mora biti sasvim sigurno, da je krivac počinio 
zločine koji objektivno traže smrtnu osudu. Takvu osudu 
može donijeti samo sud, koji je vlastan dosuditi smrt. 
Osuđeniku se prethodno mora osigurati prava mogućnost 
obrane i prilika pomirenja s Bogom. Inače, pojedinac ne- 
ma prava nikome oduzimati život. Nema to pravo ni 
društvo nad optuženima koje jednostrani sudovi smatraju 
krivima. Čovjek nije od društva primio pravo na život, 
pa mu ga društvo ne može ni oduzeti. Države koje smrt- 
nom kaznom udaraju po političkim protivnicima krše i 
naravno i međunarodno pravo, te po osvetničkom pravu 
zaslužuju jednaku odmazdu. — Rekli smo da pojedinac 
ne smije na svoju ruku ubijati. Međutim, vojnik na mrt- 
voj straži, ili kod čuvanja povjerenog objekta — nakon 
dužnog upozorenja — može bez krivnje upotrijebiti ubo- 
jito oružje. Svi to znaju, pa neka se čuvaju da vojnika 
ne dovedu u napast. 


UBOJSTVO NEPRAVEDNOG NAPADAČA — Crkveni 

. zakonik 
govori da se nepravedna napadača može bez krivnje ubiti 
— u pravednoj samoobrani, ili kako se to stručno kaže: 
»servato moderamine inculpatae tutelae« (CIC 2205,4). — 
U samoobrani, u kojoj nismo izazvali napadača, pretpos- 
tavlja se da nismo ni krivi, pa možemo teško zlo, moralno 
prisutno — naneseno nama ili drugima — otkloniti čak i 
ubojstvom napadača, ako nema drugog načina da se oslo- 
bodimo. Civilni zakoni precizno govore o tome tko je, i 
kada, nepravedni napadač — te kad se radi o samoobrani. 
Dakako o svemu tome teže je suditi u času napada, jer su 

napadači smišljeno pripravili svoj napad, a napadnutima 
je to obično prvi susret s njima, pa obično i padaju kao 
žrtve. i 


UBOJSTVO NEDUŽNOGA — Valjalo bi na kraju reći i 

neki sud o nedopuštenom 
ubojstvu. Pokušat ćemo to u nekoliko formula: Hotimično 
ubojstvo nedužnoga, direktnim djelovanjem, u sebi je zlo 
— predstavlja težak prijestup pete zapovijedi Božje, uv- 
redu Bogu i nepravdu prema čovjeku. To nikada i niko- 
me nije dopušteno. Niti državnim vlastima. Sa zgraža- 
njem se još i danas pokazuju koncentracioni logori. Nji- 
hova opomena i prijetnja, te osuda zločina, u skladu je 
s našim stajalištem o ubojstvu nedužnoga. — Nehotično 
ubojstvo nedužnoga, a također i ubojstvo s indirektnim 
djelovanjem, utoliko je za osuditi ukoliko smo krivi za 
djelovanje iz kojeg je uslijedila smrt. 


Posebno valja naglasiti da ni u kojem slučaju nije 
dopušteno likvidirati ljudska bića zato što su nakazna! — 
Nije dopušteno umirućima skraćivati život, na bilo koji 
način — ili onima, za koje se ne zna da li je smrt nastu- 
pila, punktirati srce! — Nije dopušteno ubijati taoce, re- 
cimo u otetimeavijonima! — Nije dopušteno na ljudima 
iskušavati neispitane lijekove, gdje bi ti lijekovi nekima 
mogli donijeti smrt. — U pravednu ratu mnogo je dopuš- 
teno, što, inače, nije dopušteno, ali je veliko pitanje, kako 
ocijeniti one koji svoju osobnu mržnju hrane tuđim leše-- 
vima. I tako redom. — Svi imamo osjećaj za pravdu, pa 
što ne želimo da se nama učini, ne treba drugima ni či- 
niti, ni željeti. 


30. O POŠTIVANJU ŽIVOTA NEROĐENE DJECE 


Peta se Božja zapovijed svojom zabranom »Ne ubij hk 
proteže na ljudski život od početka do kraja. A gdje su 
počeci ljudskoga života? — Kad se u čudesnu zbivanju 
rađanja, od beskrajnih mogućnosti ostvari jedna > kađ 
životonosno sjeme pronađe put u skrovište živog jajašca, 
nastaje nešto novo: »ex duobus unum« — iz dvoga jedno, 

mnogovrsno. Iz tog zagrljaja rasti će kroz devet mjeseci 
dijete, koje će s vremenom biti sposobno ostaviti zaklon 
i gostoprimstvo majke, da s krila prijeđe na ruke i grudi, 
te da jednoga dana zakorakne na zemlju pa samo krene 
u život. Gdje je čas, kad u tom tijeku nastaje individuum, 
čovjek? — O tom pitanju sve ovisi; jer, kad čovjek nasta- 
ne, počinju i sva njegova ljudska prava. A prvo je od 
tih njegovih ljudskih prava — pravo na život. To pravo 
primamo od samoga Stvoritelja, od začetnika života. Svjes- 
no i hotimično gaženje tog ljudskog prava na život jest 
zločin protiv pete Božje zapovijedi! Kod rođenih to na- 
zivamo ubojstvom nedužnoga; pa kad se radi o nerođenu 
čovjeku, treba taj čin uništavanja života s punim pravom 
nazvati istim imenom! — Abortus nije samo medicinski, 
socijalni, ili, recimo, sudski slučaj; on je prvenstveno etič- 
ki slučaj. Najvažnije bi bilo dozvati ljude k svijesti i po- 
kazati im kakvu nesreću počinjaju, kad se odlučuju na 
abortus. Drugim riječima, trebalo bi naći lijek toj rak- 
rani našega društva. Ratovi, naime, nisu ni izdaleka pro- 
gutali toliko ljudskih života, koliko demon ubojice Kaina. 
Prorok Jeremija spominje užasan zločin svoga vremena, 
kad su ljudi u dolini Gehenne vlastitu djecu bacali u 
ždrijelo užarenog metalnog bika (Jer 7,31). Ali, ni taj 
zločin nije bio toliko raširen kao što je danas praksa po- 
metnuća. Trebalo bi nam svima i mira i objektivnosti da 
doslušamo jedni druge, da odvagnemo razloge, pa da, na 
kraju, poslušamo i Crkvu koja je o toj stvari već toliko 
puta jasno govorila. 


NEKOLIKO POJMOVA I NAČELA — Pometnuće je pre- 

kid trudnoće i iz- 
bacivanje još nezrelog i za život nesposobnog ljudskog 
zametka, do uključivo 28. tjedna trudnoće. Nakon toga — 
ako se ne radi o ubojstvu ploda — riječ je o preranom 
porodu. Uzroci, koji mogu dovesti do prekida trudnoće, 
različiti su. Oni mogu biti u samom zametku, čak do 50%; 
mogu biti kod majke — do 20%. Na ovu vrstu prekida 
trudnoće utječu bolesti, trovanja, vanjske povrede, du- 
ševni šokovi, i ostalo. — Treću vrstu prekida trudnoće 
sačinjavaju tzv. namjerni ili izazvani pobačaji. — Razli- 
kujemo, tako, spontane pobačaje, i namjerne pobačaje. 

Kod spontanih pobačaja nema čina volje, pa nema ni 
krivnje. Nerijetko osobe, koje imaju spontane pobačaje, 
upravo čeznu za tim da donesu na svijet zrelo dijete. Tak- 
vima treba liječnička pomoć, mirovanje i dobri savjeti, no 
moralne odgovomosti nema. Namjerni pobačaj je onaj, u 
kojem se prekid trudnoće izvrši nasilnim putem — uniš- 
tavanjem zametka, bilo da je to izvedeno intervencijom 
stručnog ili nestručnog osoblja; bilo da je izazvan kemij- 
skim prepraratima — recimo lijekovima ili čajevima, ili 
pak fizičkim zahvatima. — Ima osoba koje se boje bilo 
što učiniti da direktno odstrane dijete, ali će sve učiniti 
kako bi indirektno došlo do pometnuća. Takvi, nazovi 
indirektni zahvati su zavaravanje samoga sebe, pa, ako 
uslijedi abortus, nosit će ime namjernog pobačaja. 


Kad se govori o dopustljivosti abortusa, često se na- 
vodi kao razlog: medicinska indikacija, socijalna imdika- 
cija. Time se želi reći: Abortus je zabranjen, ali, ako pos- 
toje medicinski razlozi, tobožnje zdravlje majke ili samog 
djeteta, jer mu prijeti bolest — abortus će biti dopušten. 
Isto tako, ako su socijalne prilike u obitelji takve da bi 
još jedno dijete bilo previše, onda se misli, da se ima 
isprika za abortus zbog socijalne indikacije. Ako djevoj- 
čica, ili mlada djevojka ostane trudna, onda se to naziva 
socijalnom indikacijom, itd. 

Medicinska indikacija jest sasvim taksiran slučaj. Ri- 
ječ je o zametku izvan svog naravnog smještaja. S rastom 
ploda doći će teškoće koje ugrožavaju i sam zametak, i 
majku. U tom slučaju operacija, i indirektni postupak ne 
mogu se osuditi. Smatra se da su ostvareni uvjeti, kad je 
dopušteno postaviti uzroke iz kojih će slijediti dvostruki 
učinak. Za postavljanje takova čina ovi su uvjeti: a) raz- 
log mora biti dobar u sebi, ili barem neutralan, i mora 
imati izravni učinak dobar — barem toliko, koliko ga ima 
i protivan učinak; b) — onaj koji izvodi to djelovanje s 
dvostrukim učinkom, mora imati ispravnu nakanu i oz- 
biljne razloge da dopusti loše učinke, gledajući osobito 
kod lošeg učinka na njegovu težinu i povezanost sa po- 
duzetim djelovanjem. — Kome ova načela o dvojakom 
djelovanju nisu jasna, neka mnogo ne razbija glave. Stvar 
je u običnom životu jasna i česta. Ako pred požarom ska- 

čem iz četvrtoga kata da .bih spasio život, tada se moje 
skakanje ne smije osuditi, jer ću možda tako spasiti život. 
Dopuštam i postavljam djelovanje koje može imati dvos- 
truki učinak, i imam razlog zašto takovo djelovanje po- 
duzimam. 


. Medicinska indikacija ne bi smjela služiti kao izlika 
kojom se pokrivaju namjerni pobačaji. — Kraniotomija 
moralno nije dopuštena. Ima medicina i drugih efektni- 
jih načina da se spase majka i dijete. No ako je dijete već 
mrtvo, onda je druga situacija. — Što se tiče upotrebe 
lijekova koji su potrebni majci, bilo za operaciju bilo za 
nužno zdravlje, takvi se lijekovi mogu upotrebljavati i 
onda ako možda imaju nepovoljan učinak za plod. Radi 
se, dakako, o dopuštenosti kod stvarne potrebe, a ne o 
zavaravanju. 


Što se tiče socijalnih indikacija, stvari stoje malo 
drukčije. Začeto dijete treba donijeti na svijet. Društvo 
bi moralo uvidjeti koliko je zlo pometnuće, i kakva se 
zla spremaju pojedincima i zajednici ako se gledom na 
moral popuste uzde. 


Direktni i hotimični abortus nije s etičkog stanovišta 
nikad dopušten. Ljudski je život velika i nepovrediva sve- 
tinja, pa ako ga netko već posjeduje, onda ima i pravo 
na nj. Daleko je veći zločin ugrožavati one koji se ne 
mogu braniti — od zločina u kojima se napadnuti mogu 
braniti. Osim toga, upravo je neshvatljiva okolnost da se 
pri abortusu uništava vlastiti porod. Dakle, čin najvećeg 
neprijateljstva izvršuje se upravo na najbližima, i na naj- 
na Doista, neshvatljivo! Kakav paradoks, i kakva 
zabluda ... 


LIJEK PROTIV POMETNUĆA — Govorimo, dakako, o 

namjernom abortusu. 
— Najbolji bi lijek bio da se ljudi opamete, da uvide što 
je to abortus i o kakvom se zlu radi. No, to je i bolno, i 
složeno pitanje. Svi smo za to, da se mladi ljudi vole, ali 
smo i svi protiv toga da se čine abortusi. A lako se dešava 
da je mladić sladak kao med, i sve obećaje — a kad vidi 
da je dijete »na putu«, onda tu svoju ljubljenu osobu sili 

da bude ubojica njihova djeteta ... Tako se iz jedne 
krajnosti ide u drugu. Iz ovakva ishoda stvari valja oci- 
jeniti i sve ono ljubakanje, i sva obećanja. Korisno bi 
bilo poslušati Crkvu, koja generacijama ponavlja upravo 
šestu zapovijed: Ne griješi bludno! — Druga je stvar spol- 
no općenje u braku, gdje je ono blagoslov naravi, i gdje 


“se obveze koje slijede iz zajedničkog bračnog života uzi- 

maju ozbiljno — a drugo su veze osoba, bez obveza, što, 
sve skupa, vodi u rasulo. 


Kad nastanu velike poplave, ljudi izbezumljeno gle- 
daju što će im sve voda odnijeti. Mudra bi predviđanja 
gradila brane i ustave — daleko, daleko od svojih nase- 
lja, da ih ne zateče nesreća. To bi trebalo učiniti i u od- 
goju mladeži. Trebalo bi za vremena graditi brane česti- 
tosti i poštenja — a ne puštati nezrelu djecu na široki 
put raspuštenosti. Kad nastanu bujice, kasno će biti tra- 
žiti lijeka: 

Principiis obsta, sero medicina paratur 

Cum mala per longas invaluere moras. 

Ti se spočetka odupri, za lijekom je prekasno sezat, 

Kad je već uzelo zlo s duga odgađanja mah. 


Vidimo, dakle, da bi se lijek protiv ovoga zla morao 
tražiti na vrijeme i u mijenjanju stava prema ženi i ži- 
votu. Veća bi se usluga učinila djeci kad bismo ih pou- 
čavali, kako će danas-sutra služiti svojoj obitelji, narodu 
i Crkvi, nego da ih se svim sredstvima, a prije svega lo- 
šim primjerom, zavodi i, još nezrele, upropasti. Abortusi 
vode u psihički i fizički lom, neplodnost i uništavanje 
naroda. Švi bi morali uvidjeti da je to najbjedniji i naj- 
nedostojniji način istrebljivanja. 


Abortus, nadalje, nije prikladan da u braku bude re- 
gulator gledom na broj djece. Ako se neka obitelj mora 
odlučiti na manji broj djece, tada ta odluka ne smije biti 
donesena u vrijeme kad je dijete već začeto. Začeto dijete 
mora doći na svijet, bilo to u zakonskom okviru braka, 
bilo da je začeto izvan braka. To bi trebalo reći svim dje- 
vojkama. Ako su bile tako lakovjerne pa popustile nestrp- 

ljivim ljubavnicima, neka onda budu i heroji, pa neka 
rode svoje dijete. Velika je stvar biti majka. Zakonska 
okolnost braka bila bi bolja — i za majku, i za dijete — 
ali život treba uzeti onako kakav jest. Društvo bi takve 
majke trebalo pomagati, a ne prezirati i sažaljevati. One 
se nisu ponašale prema načelima Crkve, lutajući po pus- 
tim mjestima, nego su se ponašale prema načelima svijeta. 
jer, da su se ponašale prema vjerskim normama, ne bi 
do toga došlo. Svijet im, za uzvrat, i vraća na svoju; ži- 
goše ih kao neoprezne, nerazume, i odbacuje ih. A mla- 
dići, koji su svoje prijateljice i nazovizaručnice tako oki- 
tili, bili bi dužni uzeti ih za žene, ili barem hraniti svoje 
dijete, pa zasluženo snositi zajedničke financijske terete. 

Velika je zadaća društva da te probleme predusretne. 
Najvažnije bi bilo omogućiti mladim ljudima da, doseg- 
nuvši zrelost, mogu stupiti u brak. To bi bilo povoljno i 
za državu. Mladi se ljudi odvažnije odlučuju na djecu, i 
narod bi time brojčano ojačao. Brojnije obitelji valjalo 
bi pomagati. No, ako društvo ne rješava probleme svoga 
pučanstva onda ono sa zajednicom čini isto što i pojedin- 
ci pometnućem. Uništava samo sebe. 


Sveta kongregacija za nauk vjere 


31. IZJAVA O NAMJERNOM POBAČAJU 
I. Uvod 


1. Pitanje namjernog pobačaja i zakona koji dopušta 
slobodu pobačaja postalo je gotovo posvuda predmetom 
oštrih rasprava. Ove rasprave ne bi bile tako važne da 
se ne radi o ljudskom životu kao o dobru prvoga reda 
koje se nužno mora braniti i unapređivati. Svima nam je 
poznato koliko se mnogi trude da dokažu protiv očite 
istine kako i pobačaj može poslužiti ovome dobru. Vrlo je 
čudna čimjenica da na jednoj strani vidimo kako su žes- 
toki glasovi protiv smrtne kazne i rata svake vrste, a s 
druge strane opažamo sve jače zahtjeve za slobodu poba- 
ičaja bilo opću, bilo strogo ograničenu, a i te granice bi- 

vaju sve labavije. Crkva je potpuno svjesna da u njenu 
službu spada obrana čovjeka protiv svega što ga može 
uništiti ili obeščastiti te ne može šutke zaobići ovo pita- 
nje; budući da je Sin Božji postao čovjekom, ne može 
nitko, jer ima zajedničku ljudsku narav, a da ne bude 
njegov brat i pozvan da bude kršćanin da primi spasenje 
od Boga. 


2. U mnogim se državama javne vlasti opiru ozako- 
njenju slobode pobačaja, no izložene su žestokim pritis- 
cima da donesu takav zakon. Govori se da to ne vrijeđa 
ničiju savjest, jer je svakome ostavljena sloboda da pos- 
tupa po svome mišljenju, ali da nema pravo nametati 
svoje mišljenje drugima. Zastupa se »etički pluralizam« 
kao da on po svojoj naravi slijedi iz »ideološkog pluraliz- 
ma«. No radi se o stvarima koje se međusobno silno raz- 
likuju, jer čini su ovdje mnogo važniji nego samo mišlje- 
nje za one kojih se tiče i jer nitko nikada nema pravo 
pozivati se na slobodu mišljenja da povrijedi tuđe pravo, 
a pogotovo ne pravo na život. 


3. Mnogi kršćani-laici, posebno liječnici, te udruženja 
roditelja, politički stručnjaci i oni koji obavljaju važne 
službe snažno su se oprli ovome promišljeno izazvanom 
javnom mišljenju. A ponajprije su mnoge biskupske kon- 
ferencije i biskupi u svoje vlastito ime smatrali korisnim 
jasno upozoriti vjernike na stalnu nauku Crkve. (1) Ovi 
se dokumenti divno slažu među sobom te potpuno jasno 
izlažu kako treba poštivati ljudski život polazeći od ljud- 
ske naravi i kršćanske nauke. Ipak se događa da tu i 
tamo prešutno prihvaćaju ove dokumente ili ih potpuno 
odbijaju. 


4. Po službi koja joj je povjerena da navješćuje i 
čuva vjeru i moral u cijeloj Crkvi (2) Sveta kongregacija 


1) Više biskupskih dokumenata o ovom pitanju nalazi se u 
G. Caprile, NON UCCIDERE. CRKVENO UČITELJSTVO O PO- 
BAČAJU, II. dio, str. 47 — 300, Rim 1973. 

2) REGIMINI ECCLESIAE UNIVERSAE, III, 1, 29. Usp 
IBID. 31. »Na nju spadaju sva pitanja koja se tiču nauka vjere 
i morala ili su povezana sa samom vjerom«: AAS 59 (1967), str. 
897. 


200 


pa 


m 


za nauk vjere odlučila je dozvati u pamet svim vjerni- 
cima glavna poglavlja ove nauke. Jasno izlažući jedin- 
stvo Crkve ona će na taj način potvrditi autoritetom Svete 
stolice ono što su biskupi već zgodno izrazili. I nada se 
da će svi vjernici, pa i oni koji su zbunjeni ovim nesla- 
ganjima i novim mišljenjima, jasno uvidjeti da se ovdje 
ne radi samo o jednom mišljenju koje se suprotstavlja 
drugim mišljenjima, nego o stalnoj nauci vrhovnog Uči- 
teljstva koja im se predaje, jer Učiteljstvo izlaže moralno 
pravilo u svjetlu vjere (3) Jasno je dakle da ova Izjava 
teško obvezuje vjernike u savjesti. (4) Dao Bog da ona 
prosvijetli sve ljude koji iskrena srca nastoje »činiti isti- 
nu« (usp. Iv 3,21). 


II. Prikaz nauke vjere 


5. »Bog nije stvorio smrt, niti se raduje propasti ži- 
vih« (Mudr 1,13). Bog je naime stvorio živa bića koja žive 
neko vrijeme, a smrt je nužna u svijetu živih bića koja 
imaju tijelo. No u božanskoj odluci život je na prvom 
mjestu: sve je u ovome vidljivom svijetu stvoreno radi 
čovjeka koji je slika Božja i vrhunac svega stvorenoga 
(Post 1,26-28). U ljudskom životu »đavolovom je zavišću 
došla smrt u svijet« (Mudr 2,24). A smrt koja je ušla po 
grijehu ostaje njegova pratilica, njegov znak i posljedica. 
Ipak ona nikako neće moći nadvladati. Jer Krist Gospodin, 
potvrđujući istinu uskrsnuća, objavljuje u Evanđelju da 
Bog nije Bog mrtvih nego živih (Mt 22,32). Smrt i grijeh 
bit će pobijeđeni uskrsnućem u Kristu (usp. 1 Kor 15, 
20-27). Iz toga je vidljivo da je ljudski život dragocjen i 
na ovoj zemlji. Život koji je Stvoritelj udahnuo, on ga i 
oduzima (usp. Post 2,7; Mudr 15, 11). Ljudski život op- 
stoji pod Božjom zaštitom, a krv čovjekova viče k Bogu 


3) Dogm. konst. o Crkvi LUMEN GENTIUM, br. 12: AAS 57 
(1965), str. 16-17. Ova Izjava ne bavi se svim pitanjima u vezi s 
pobačajem. Na teologe spada da ih marljivo istražuju i o njima 
raspravljaju. Iznosi samo neka temeljna načela koja služe teo- 
lozima kao svjetlo i pravilo pomoću kojih svi kršćani utvrđuju 
svoju sigurnost u osnovnim poglavljima katoličke nauke. 

4) Dogm. konst. o Crkvi LUMEN GENTIUM, br. 25: AAS 
57 (1965), str. 29-31. 

(usp. Post 4,10), koji traži da mu se položi račun »jer je 
čovjek stvoren na sliku Božju« (Post 9,5-6). Zapovijed je 
Božja »ne ubij« (Izl 20, 13). Život nam je doduše predan 
kao dar, ali s njime su povezane i dužnosti: ne primamo 
ga samo kao »talenat« (usp. Mt 25, 14-30), nego je potreb- 
no da steknemo dobitak iz njega. Da donese plod čovjeku 
se nude mnogovrsne dužnosti u ovome svijetu od kojih se 
ne može osloboditi. To čovjek kršćanin dublje shvaća, jer 
dobro zna da njegov vječni život ovisi o tome kako bi 
uz pomoć Božju živio u ovome zemaljskom životu. 

6. Crkvena predaja uvijek je naučavala da se ljudski 
život mora štititi i unapređivati i u začetku i u različi- 
tim dobima njegova razvitka.(5) Crkva je već od najra- 
nijeg vremena, kad je došla u sukob s grčkim i rimskim 
običajima, ustrajno tvrdila da se kršćanski moral u ovome 
silno razilazi od njihova. To je jasno izraženo u spisu ko- 
ji se zove Didahć: »Ne ubijaj začetak u pobačaju niti uni- 
štavaj rođeno dijete«. (6) Atenagora ustrajno naglašava 
da kršćani smatraju ubojicama one žene koje uzimaju li- 
jekove da izbace začetak. On ih osuđuje kao ubojice dje- 
ce iako su ona još u majčinoj utrobi, pa makar da te že- 
ne i »Bogu služe«. (7) Tertulijan nije u ovome uvijek ja- 
sno pisao, ali ipak postavlja ovo bitno načelo: »Hiti pre- 
ma ubojstvu onaj tko sprečava slobodno rođenje, te ne- 
ma razlike u tome ubija li već rođeno ili razara nerođe- 


5) Sveti pisci ne zameću filozofske rasprave o animaciji plo- 
da nego govore o razdoblju života koje prethodi rođenju za kojeg 
se Bog brine; Bog stvara i oblikuje. čovjeka, kao da ga izraču- 
je rukom. Čini se da o ovome najprije govori JER 1,5, a spomi- 
nje se i na mnogim drugim mjestima u Sv. pismu. Usp. Iz 49, 
13; 46,3; Job 10, 8-12; Ps 22,10; 71,6; 139,13; U EVANĐELJU LK 
144 čitamo: »Kad je odjeknuo glas tvoga pozdrava u mojim 
ušima, zaigralo je od radosti dijete u mojoj utrobi«. 

6) DIDAHE APOSTOLORUM, V, 2, izd Funk, PATRES APO- 
STOLICI, I, 17; EPISTOLA BARNABAE, XIX, 5 izražava isto 
(FUNK, NAVEDENO DJELO, I, 91-93). 

7) Athenagoras, LEGATIO PRO  CHRISTIANIS 35. (PG 
6,970: CS 3, str. 166-167). Usp. i EP. AD DIOGNETUM, V, 6 
(Funk, NAVEDENO DJELO, I 339: CS 63) gdje se kaže za kršća- 
ne: »rađaju djecu ali ne odbacuju plod«. 

no. I to je već čovjek, kao i onaj koji će kasnije biti. To 
je već svaki plod u začetku«. (8) 


7. Tokom stoljeća sveti su crkveni Oci, Pastiri i Nau- 
čitelji predavali istu nauku, pa ni razlika u mišljenjima 
o trenutku kad se duša ulijeva u tijelo nikada nije dovo- 
dila u sumnju nedopuštenost pobačaja. Istina je da su u 
srednjem vijeku općenito mislili da se duša u začetku 
javlja tek poslije prvih tjedana i razlikovali su Se u ocje- 
ni ovoga grijeha i u težini kazni. I ugledni autori zadrža- 
vali su blaža mišljenja u rješavanju slučajeva za ovo pr- 
vo doba života a odbacivali su ih za kasnije vrijeme tru- 
dnoće. Ipak oni ni tada nisu naučavali da pobačaj nije 
objektivno težak grijeh, i u prvim danima trudnoće, ne- 
go su bili jednodušni u njegovoj osudi. Od brojnih doku- 
menata bit će doovljno spomenuti samo neke. Prvi sabor 
u Mainzu, održan 487. godine, nabraja kazne koje su do- 
nijeli raniji sabori protiv pobačaja te određuje najstrožu 
pokoru za žene koje »ubijaju svoj porod i tako čine da 
začetak izbace iz utrobe.« (9) U Gracijanovu dekretu do- 
nose se ove riječi Vrhovnog svećenika Stjepana V.: »Tko 
pobačajem uništi zametak u utrobi ubojica je.« (10) Sveti 
Toma, crkveni Doctor communis, naučava da je pobačaj 
teški grijeh, protivan naravnom zakonu. (11) U doba re- 
nesanse Ksisto V. osuđuje pobačaj najvećom strogošću. 


8) Tartullianus, APOLOGETNICUM, IX, 8: PL I, 314-320: Corp. 
Christ. I str. 103, 1. 31-36. 

9) CAN. 21 (Mansi, 14, kol 909). Usp. Eliberitanski sabor, 
CAN. 63 (Mansi, 2 kol 16) i Ankirski, (CAN.21 (IBID. 519). Usp. 
i dekret Grgura III. o pokori koja se zadavala onima koji su bili 
počinili takav zločin (Mansi, 12 str 292, CAN.17). 

10) Decretum Gratiani, CONCORDANTIA DISCORDANTIUM 
CANONUM, C. 2, can. 20, q. 5. A u srednjem vijeku pozivali su 
se na Augustinov autoritet koji u djelu DE NUPTIIS ET CONCU- 
PISCENTIIS, c. 15 piše ovako: »Katkada ova stravstvena okrut- 
nost ili okrutna strast dolazi dotle da traži otrove za neplodnost; 
ako to nije pomagalo, onda začetak ploda na neki način u utro- 
bi guši i istjeruje, želeći da porod prije pogine nego što živi; a 
ako je u utrobi već živ, da ga ubije prije nego se rodi« (PL. 44, 
ao dig 42, str. 230; usp. DECRETUM GRATIANI, C. 32, 
d.2,6 7. 

11) IN IV SENTENTIARUM, distinkcija 31, izlaganje teksta. 

(12) Stoljeće iza toga Inocencije XI. odbija neke izjave 
kanonista sklonih laksizmu koji su pokušali opravdati po- 
bačaj učinjen prije roka u kojem su neki smatrali da se 
ulijeva spiritualna duša u novo živo biće. (13) Posljednji 
Rimski biskupi u naše vrijeme vrlo su točno naučavali istu 
nauku: Pio XI. jasno je odgovorio na teže prigovore. (14) 
Pio XII izričito odbacuje direktni pobačaj, tj. onakav koji 
je samome sebi cilj ili je sredstvo za postizavanje svrhe. 
(15) Ivan XXIII. navodi nauku svetih Otaca kad govori o 
nepovredivom dostojanstvu ljudskoga života, jer taj ži- 
vot »od svoga početka zahtijeva stvaralački čin Boga Stvo- 
ritelja«. (16) Nedavno je II. vatikanski opći sabor, na ko- 
jem je predsjedavao Pavao VI., najoštrije osudio pobačaj: 
»Život se ... od začeća mora zaštićivati najvećom  bri- 
gom; pobačaj i ubijanje djece gadni su zločini«. (17) Isti 
Pavao VI. često je govorio o tome i naglašavao da se crk- 
vena nauka u tome nije promijenila niti se ikada može 
promijeniti«. (18) 


12) Konstitucija EFFRAENATUM, 1588. god. (Bullarium R 
manum, V, 1, str 25-27; Fontes Canonici, I, br. 165, str 308-311). 

13) Denz — Schčn, 2131 (1184). Usp. Konst. Pija IX. APOSTO- 
LICAE SEDIS (Acta Pii IX, V str. 55-72; AAS 5 (1869), str 287- 
312; FONTANES IURIS CANONTICI, III, br. 552, str. 24-31. 

14) Eciklika CASTI CONNUBII: AAS (1930), str 562-565; 
Denz-Sch&n. 3719-3721 (2242-2244). 

15) Kod Pija XII. ima više sigurnih, definiranih izjava koje 
bi mogle biti temelj za cjelovitu raspravu, Navodimo samo jednu 
koju je dao Udruženju talijanskih liječnika sv. Luke 12 studeno- 
ga 1944: »Dokle god čovjek nije kriv, njegov je život nepovrediv, 
dtoga je nedopušten svaki čin koji ide za tim da ga uništi, bilo 
da se to uništenje namjerava kao cilj ili samo kao sredstvo pre- 
ma cilju, bilo da se radi a potpuno razvijenom, tj. onome koje 
je došao do svoga završetka« (DISCORSI e RADIOMESSAGI, 
VI, str. 191). ' 

16) Eciklika MATER ET MAGISTRA: ASS 53 (1961); str 447. 

17) Dogm. konst, o Crkvi GADIUM ET SPES, II, c. 1, br. 51; 
usp. br. 27: AAS 58 (1966), str 1072; usp. str. 1047. 

18) Nagovor SALUTIAMO CON PATERNA EFFUSIONE, od 
9. prosinca 1972. (ASS 64 (1972), str. 76-79). Među dokumentima 
ove stalne nauke posebno mijesto zauzima Ko Ae ola 
kojom se osuđuje direktni pobačaj (DENZ. 1890). ASS 1 (1884), 
str. 555-556; (1888-90), str. 748; Denz-Sch&n. 3258. 

III. Razumski dokazi 


8. Obveza čuvanja ljudskog života nije samo kršćan- 
ska zapovijed; i razum je zahtijeva kad istražuje što je 
ljudska osoba i što mora biti. Čovjek je osobni subjekt 
jer ima razumsku narav, te je sposoban o sebi misliti i 
zaključivati o svojim činima i o svojoj sudbini: slobodan 
je. Zato je svoj gospodar, ili točnije, budući da se usavr- 
šava u vremenu, raspolaže sredstvima koja mu omoguću- 
ju da bude takav. U ovoj osobitosti nalazi se njegova za- 
daća: duša mu je neposredno stvorena od Boga, duhovna 
je i prema tome besmrtna. Zato je i sam otvoren prema 
Bogu i samo će u njemu naći svoje potpuno savršenstvo. 
Svoj život provodi sa sebi sličnima povezan s njima u 
društvu i raste s njima po međusobnom odnosu u vrlo po- 
trebnom društvenom životu. S obzirom na društvo i na 
druge ljude svaki čovjek ima pravo da posjeduje samoga 
sebe, svoj život i različita svoja dobra. Po strogoj pravdi 
ovo se nameće svima u odnosu na čovjeka pojedinca. 

9. Pa ipak ne nalazi se u vremenitom životu, koji se 
provodi u ovome svijetu, sve ono što pripada osobi, jer 
je njoj vlastiti viši stupanj života koji nema kraja. Tjele- 
sni život mora se smatrati nekim temeljnim dobrom koje 
je ovdje na zemlji uvjet sviju drugih dobara. Ali ima 
i uzvišenijih dobara radi kojih će biti dopušteno, štaviše 
i nužno, žrtvovati i sam život. U društvu osoba opće do- 
bro je svrha kojoj pojedine osobe moraju služiti i podvrg- 
nuti joj svoje pojedinačne koristi. Ovo dobro ipak nije 
konačna svrha ljudske osobe; pod tim vidikom društvo 
upravo mora služiti osobi, jer ona samo u Bogu može 
postići krajnji cilj koji joj je određen. Na kraju krajeva 
samo je Bogu podložena. Stoga nikada neće biti pravilno 
držati čovjeka samo sredstvom koje bi netko mogao upo- 
trebljavati za neku uzvišeniju svrhu. 

10. Na moralnu nauku spada prosvjetljivati savjesti 
o uzajamnim pravima i dužnostima osobe i društva, a na 
pravo spada ograničiti i urediti službe koje trebaju izvr- 
šavati. A ima više prava koja ljudsko društvo ne može 
po sebi dati, jer dolaze prije društva, ali ih mora štititi i 
učiniti djelotvornima. To su većinom ona prava koja se 

danas nazivaju »pravima čovjeka«, a naše doba se hvali 
da ih je jasno proglasilo. 

11. Prvo što ljudska osoba ima jest pravo na život. 
Ona ima i druga dobra, od kojih su neka i dragocjenija, 
no pravo na život je temelj i uvjet sviju drugih, pa se 
zato mora i više štititi nego ostala. Na društvo i javnu 
vlast, kakav god oblik imali, nikako ne spada da nekima 
ovo pravo dopuste, a nekima oduzmu. Svaka vrsta raz- 
like, bilo to po narodnosti ili poslu, po boji kože ili vjeri, 
uvijek je neopravdana. Jer pravo na život ne proizlazi iz 
tuđe milosti, nego prethodi svačijoj dobroj volji te zahti- 
jeva da bude priznato. Nijekanjem ovoga prava povređu- 
je se stroga pravda. 

12. Ako se razlog za razliku oslanja na različite dobi 
ljudskog života, on ni tada nema opravdanja kao ni bilo 
koji drugi razlozi. Nepovredivo pravo na život pripada i 
najslabijem starcu. Ne gube ga i neizlječivi bolesnici. Za- 
konito je djetetu koje se nedavno rodilo kao i zrelom čov- 
jeku. Svaki ljudski život mora se poštivati od onoga ča- 
sa u kojem je započeo proces nastajanja. Čim je jaje oplo- 
đeno, već je započeo život koji nije ni očev ni materin, 
nego pripada novom ljudskom biću koje raste radi sebe 
samoga. Ono nikada neće postati ljudsko ako već tada ni- 
je bilo. x 

13. Novija genetska znanost sjajno potvrđuje sve ovo 
što je oduvijek bilo jasno, i što nimalo ne zalazi u ras- 
prave o času animacije. (19) Ova znanost pokazala je da 


19) Ova Izjava namjerno izostavlja pitanje u kojem času se 
ulijeva spiritualna duša. Kako ovdje predaja nije jednodušna, 
pojedini autori razilaze se među sobom. Jedni misle da se ovo 
događa u pnvom času začeća, a drugi drže da to ne biva prije 
nego što klica dođe na svoje mijesto. Svakako nije zadaća znano- 
sti da rješava ta pitanja, jer postojanje besmntne duše ne spada 
ma njeno područije. Radi ise io filozofskom pitanju o kojem ova 
moralna tvrdnja nikako ne omisi, i to iz dva razloga: 1 ako se 
uzme da se duša kasnije ulijeva, ipak je u zametku početak 
LJUDSKOG života (to naučava biološka znanost), a taj život 
pripravlja i zahtijeva dušu kojom se usavršava narav primljena 
od roditelja; 2 ako se uzme da je samo vjerojatno ulijevanje 
duše koje smo spomenuli (protivno se nikada neće dokazati), 
onda oduzeti joj život znači isto što i izložiti se -: OPASNOSTI 
nja čovjeka, ne samo onoga koji će tek biti, nego koji već 
ima . 

već od prvog časa postoji čvrsti nacrt ili genetski program 
ovoga živog bića, to jest da postoji čovjek i to kao imdivi- 
duum, već urešen svim svojim vlastitim i unaprijed odre- 
đenim oznakama. Časom oplodnje započinje čudesan tok 
svakoga ljudskog života, a za pojedine njegove sposobno- 
sti potrebno je vrijeme da se pravilno urede i priprave 
za djelovanje. Može se barem reći to da i najsavršenija 
suvremena znanost ne daje nikakvu djelotvornu podršku 
pobornicima pobačaja. Uostalom biološke znanosti nema- 
ju zadaću da donose obvezatna mišljenja u čisto filozof- 
skim i moralnim pitanjima, kakva god bila rasprava o 
času kad nastaje ljudska osoba ili o dopuštenosti pobačaja. 
Moralni razlog jasno kaže: premda se možda sumnja je li 
plod začeća već ljudska osoba, objektivno je već teški gri- 
jeh prepustiti se opasnosti da se izvrši ubojstvo čovjeka. 
»I to je već čovjek kao i onaj koji će kasnije biti«. (20) 


IV. O nekim prigovorima 


14. Dakle Božji zakon i sam naravni razum isključu- 
ju bilo koje pravo na izravno ubojstvo nedužnoga čovje- 
ka. Ipak kad bi razlozi kojima se pobačaj brani uvijek bili 
očigledno opaki i nevaljali, ne bi se o ovome pitanju ta- 
ko žestoko raspravljalo. Naprotiv ono je vrlo važno otu- 
da što u nekima, pa možda i dosta brojnim slučajevima, 
osuda pobačaja dovodi u opasnost druga važna dobra ko- 
ja ljudi zaštićuju i koja se kadkada mogu činiti da su 
važnija od drugih. Ne možemo a da ne priznamo te vrlo 
velike poteškoće: na primjer zdravlje majke može se do- 
vesti u opasnost, pa i u životnu; dijete može sa sobom 
donijeti u obitelj velik teret, posebno ako se opravdano 
drži da će biti nenormalno ili ostati invalid zbog neke ma- 
ne; može tištiti i neki drugi teret, kao pitanje časti i sra- 
mote u nekim krajevima ili smanjenje građanskih prava 
i časti i slično. Ali upravo moramo reći da ovi razlozi ob- 
jektivno nikada ne mogu dati pravo odlučivanja o živo- 
tu drugoga čovjeka, pa ni u njegovu začetku. A što se 
tiče buduće nesreće djeteta, nitko se ne može staviti na 


20) Tertulijan, usp. 8. bilješku. 

njegovo mjesto, pa ni otac ni majka, niti u njegovo ime 
pretpostaviti smrt životu kad se nalazi u prvom stanju 
klice ili začetka. A kad to dijete dođe u zrelu dob, nika- 
da neće imati pravo da si zada smrt. Dok dakle nije svoj 
vlastiti gospodar, tim manje roditelji imaju pravo oda- 
brati smrt za njega. Jer život je tako temeljno dobro da 
se ne može izjednačiti ili usporediti ni s najvećim teško- 
ćama. (21) 


15. Ukoliko pokret za oslobođenje žena ima glavnu 
svrhu da ih oslobodi od svake neopravdane razlike, uto- 
liko je potpuno hvale vrijedan. (22) U ovom pitanju osta- 
je još mnogo posla na raznim područjima ljudskog dje- 
lovanja. Ipak ne može se promijeniti narav, pa žena, kao 
uostalom ni muškarac, ne može izbjeći onim dužnostima 
koje narav od njih zahtijeva. Uostalom svaka javno pri- 
znata sloboda uvijek je ograničena utvrđenim pravima 
drugih. (23) 


16. Isto tako moramo reći o zahtjevima za seksualnu 
slobodu. Ako se pod ovim izrazom razumijeva postepeno 
stečena vlast razuma i prave ljubavi nad naravnom tež- 
njom, a ipak se ne prezire sama naslada nego se odražava 
na mjestu koje joj pripada — i jedino u ovoj vlasti na- 
lazi se prava sloboda — onda se takvoj slobodi ne može 
prigovoriti. Takva sloboda uvijek će se čuvati da ne po- 


21) Jean Kard. Villot, državni sekretar, napisao je o zaštiti 
Života Kardinalu Juliju Dčpfneru, 10. listopada 1973. ovo: (»Cr- 
kva) ipak ne može za uklanjanje ovakvih teških stamja priznati 
ae niti sredstva za sprečavanje začeća, a pogotovo ne 
pobačaj«. 

Ra ROMANO, njemačko izdanje od 26. X 1973, str. 


22) Eciklika PACEM IN TERRIS: ASS 55 (1963), str. 267 sl; 
Konst. GAUDIUM ET SPES, br. 29; ASS 58 (1966), str. 1949; nago- 
vor Pavla VI. SALUTIAMO: ASS 64 (1972), str 779. 

23) Konstit. GAUDIUM ET SPES, II, c. 48: ASS 58 (1966), str. 
1068: »PO SVOJOJ PRIRODNOJ SVOJSTVENOSTI SAMA USTA. 
NOVA ŽENIDBE I BRAČNA LJUBAV USMJERENE SU K RA- 
ĐANJU I ODGOJU DJECE I NALAZE U TOM SVOJU KRUNU«. 
Isto u broju 50. na istom mjestu, str. 1070: »žENIDBA I BRAČ- 
NA LJUBAV PO SVOJOJ SU NARAVI USMJERENI PREMA RA- 
ĐANJU 1 ODGOJU POTOMSTVA .« ' 

vrijedi pravdu. Ali ako netko naprotiv smatra da su muš- 
karac i žena tako »slobodni« da bi im bilo dopušteno is- 
korištavati spolni užitak do zasićenosti, a da se nikako 
ne obaziru na zakon ili na nužnu usmjerenost spolnog 
života prema njegovoj plodnosti, onda takav način mišlje- 
nja nema u sebi ništa kršćanskoga, pa je štaviše nedosto- 
jan i samoga čovjeka. Bilo kako bilo, iz toga ne izlazi 
nikakvo pravo odlučivanja o životu drugoga, makar bio 
i u začetku, niti o uništavanju toga života navodeći razlo- 
ge neke poteškoće. 


.17. Napredak prirodnih znanosti daje stručnjacima i 
davat će sve više sposobnosti za istraživačke zahvate ko- 
jih posljedice mogu donijeti mnogo dobra ili zla. To su 
po sebi zadivljujući pronalasci ljudskoga uma. No tehni- 
čko umijeće ne može umaći sudu moralne znanosti, jer 
narav po sebi teži prema službi čovjeku i stoga mora i 
sama biti u službi one svrhe za koju je čovjek određen. 
Kao što nikome nije dopušteno upotrebljavati atomsku 
snagu za bilo kakav cilj, tako nitko zakonito ne može is- 
krivljavati ljudski život za bilo što. Svaka primjena tehni- 
ke mora biti u službi čovjeka da se bolje razviju njegove 
naravne moći, da se spriječe i liječe bolesti i da se ljudski 
napredak punije ostvari. Iako tehničko savršenstvo lakše 
omogućuje pobačaj u početku trudnoće, ipak se moralni 
sud o pobačaju time ništa ne mijenja. 


18. Dobro znamo kako je u nekim obiteljima i drža- 
vama teško pitanje o smanjenju priraštaja rođenih: zato 
su i nedavni Opći sabor i Enciklika »Humanae vitae« od 
25. srpnja 1968. govorili o »odgovornom očinstvu«. (24) 
Kao što su dakle naučavale Saborska konstitucija Gau- 
dium et Spes i Enciklika Populorum Progressio te drugi 
papinski dokumenti, tako i sada odlučno tvrdimo da se 
pobačaj ne smije nikada ni iz bilo kojega razloga primje- 
njivati niti u obitelji niti ga javna vlast može uvesti kao 
4 


24) Kost. GAUDIUM ET SPES, br. 50 i 51: ASS 58 (1966), str. 
1070-1073. Enciklika Pavla VI. HUMANAE VITAE, br. 10: ASS 60 
(1968), str 487. Odgovorno očinstvo u pitanjima predviđanja broja 
djece pretpostavlja primjenu samo dopuštenih sredstava (usp. 
HUMANAE VITAE, br. 14. NA ISTOM MJESTU, str. 490. 

zakonito sredstvo za smanjenje broja poroda. (25) Neprav-- 
da i povreda nanesena moralnim principima uvijek do-- 
nosi općem dobru veću štetu nego ekonomskom i demo-- 
graflskom. 


V. Moralni život i građanski zakon 


19. Rasprava o dopuštenosti pobačaja gotovo je po- 
svuda povezana s raspravama pravne naravi. Nema ni je- 
dne države u kojoj se ne zabranjuje i ne kažnjava .uboj- 
stvo čovjeka, a u mnogima osim toga obuhvaćene su za-- 
brana i kazne za posebni slučaj namjernog pobačaja. A 
u našim danima široko opće mišljenje zahtijeva da se ova. 
zabrana ublaži. Već je i jako prošireno nastojanje koje 
ide za tim da se zakoni što više stegnu, posebno kad se: 
čini da se odnose na privatni život. Navodi se i dokaz iz: 
»pluralizma«: ako mnogi građani, a posebno sinovi Kato-- 
ličke Crkve, osuđuju pobačaj, na drugoj ga strani mnogi 
dopuštaju, barem kao manje zlo; zašto dakle ovi moraju 
biti prisiljeni slijediti mišljenje koje ne prihvaćaju, a po-- 
sebno u državi gdje ih je većina? Osim toga gdje su još: 
na snazi zakoni koji zabranjuju pobačaj, teško se pri-: 
mjenjuju: jer sam zločin otima maha i češće se čini nego» 
što bi se kažnjavao, pa zato javne vlasti smatraju da je 
razboritije progledati kroz prste ovome zlu. A ako se ipak: 
zadržava na snazi zakon koji se ne primjenjuje, on kat- 
kada nužno nanosi štetu i samom autoritetu ostalih za- 
kona. Treba još dodati da tajni pobačaj izlaže i same že-- 
ne koje njemu pribjegavaju većim opasnostima, ne sa- 
mo za njihovu buduću plodnost, nego često i za njihov ži- 
vot. Iako i ovi ne prestaju tvrditi da je pobačaj zlo, zar: 
ne bi zakonodavci mogli odrediti tako da se umanje šte-- 
te od njega? 


20. Ovi razlozi i drugi koji se tu i tamo iznose, ne vri-- 
jede da se ozakoni sloboda pobačaja. Priznajemo da gra-- 


25) Konst. GAUDIUM ET SPES, br. 87: ASS 58 (1966), str. 
1110:1111. Usp. Enciklika Pavla VI. POPULORUM PROGRESSIO; 
br. 31: ASS 59 (1967), str. 272. NAGOVOR Organizaciji Ujedinjenih: 
naroda: ASS 57 (1965), str. 883; Enciklika Ivana XXIII. MATER: 
ET MAGISTRA: AAS 53 (1961). 

đanski zakon ne može obuhvatiti cijelo moralno područje 
niti kazniti sve zločine, a to nitko od njega ni ne traži. 
Često mora podnositi ono što je katkada manje zlo da se 
izbjegne veće. Ipak se mora čuvati onoga što bi se moglo 
dogoditi kad se zakon mijenja: mnogi naime smatraju 
da je dopušteno raditi ono što je samo propušteno da ne 
bude kažnjeno. A u slučaju pobačaja i samo odbijanje ka- 
žnjavanja čini se da barem znači da zakonodavac više ne 
smatra pobačaj nekim zločinom protiv ljudskoga života 
dok i nadalje oštro kažnjava ubojstvo čovjeka. Istina je 
i to da zakon ne smije odlučivati između različitih mišlje- 
nj, niti jedno uvažavati više nego drugo. Ipak život djete- 
ta mora se pretpostaviti svakom mišljenju. Ne može se 
pozivati na slobodu mišljenja da se djetetu oduzme život. 
: 21. Dužnost zakona nije samo zabilježiti i opisati ono 
što se radi, nego pomoći da se bolje radi. Kako god bilo, 
dužnost je države štititi prava sviju i braniti slabije. Zato 
će biti potrebno da ispravi mnoge pogreške. Nije nužno 
da zakon kažnjava sve zlo, ali ne može biti protivan 
onome najvišemu i najsvetijem od sviju ljudskih zakona, 
tj. naravnom zakonu, koji je sam Stvoritelj upisao u čo- 
vjeka kao normu koju razum u sebi nosi i nastoji je do- 
bro izraziti, koju stalno treba sve bolje shvaćati, a uvi- 
jek je zlo protiviti joj se. Ljudski zakon može katkada 
ispustiti kaznu, ali ne može proglasiti poštenim i valja- 
nim ono što prekršuje zakon, jer je već samo ovo protu- 
slovlje dovoljno da neki zakon prestane biti zakonom. 

. 22. Što god civilni zakoni u ovome odrede, sasvim je 
sigurno da se čovjek nikada ne može pokoriti iznutra ne- 
poštenom zakonu. A ovo se događa kad se donosi zakon 
koji prihvaća dopuštenost pobačaja. Čovjek osim toga ne 
može sudjelovati u javnom mišljenju koje je pristaša tak- 
vog zakona niti ga može podupirati svojim glasom. Neće 
moći ni sudjelovati kod primjene takvog zakona. Na pri- 
mjer, ne smije se dopustiti da liječnici i bolničari budu 
prisiljeni na bliže sudjelovanje u izvršenju pobačaja, ne- 
go upravo da izaberu drugu mogućnost, tj. Božji zakon 
ili prijedlog izjave u korist života. 

23. Naprotiv ljudski zakon treba promicati obnovu 
društva i pripravljati takve uvjete života u svim redovi- 

ma građana posebno među onima koji su siromašniji, da 
se uvijek i posvuda prihvati svako dijete koje se rodi na 
ovaj svijet, na način dostojan ljudi. Treba nastojati oko 
pomoći obiteljima i neudatim majkama, određivati pomoć 
za djecu, mudro urediti zakone za izvanbračnu djecu i 
ustanovu za posvojenje. Treba unapređivati sve ove vri- 
jedne i plodonosne zamisli i ostvarivati ih da umjesto po- 
bačaja bude uvijek pri ruci drugi zaista mogući časni iz- 
bor. 


VI. Zaključak 

24. Nije uvijek lako slijediti savjest u nasljedovanju 
Božjeg zakona, jer to nameće teškoće i terete koji su vrlo 
ozbiljni, te katkada zahtijeva herojsku snagu u izvršava- 
nju ovakvih moralnih zahtjeva. Potrebno je ipak jasno 
reći da je trajna vjernost ovakvoj istinskoj i ispravnoj 
savjesti život za istinski napredak ljudske osobe, a osim 
toga i potaknuti sve kojih se tiče da olakšaju terete tolikim 
ljudima i ženama, da pomognu obiteljima i djeci koja ži- 
ve u vrlo teškim i gotovo nemogućim uvjetima. 

25. Ne može se među kršćanima poštivanje ljudskog 
zemaljskog života ničim ograničiti, jer oni dobro znaju da 
im se u sadašnjem životu pripravlja budući, a taj je to- 
liko vrijedan da se prema njemu mora sve drugo mjeri- 
ti. (26) Po tom mjerilu nema u ovom zemaljskom životu 
nesreće koja bi bila beskrajna, a to nije ni ona pregorka 
bol koja nastaje kad se mora hraniti dijete koje ima tje- 
lesnu i duševnu manu. Ovdje se radi o onoj promijeni u 
shvaćanjima koju je objavio Krist Gospodin: »Blago oni- 
ma koji tuguju, jer će se utješiti« (Mt 5, 5). Udaljuje se 
od Evanđelja onaj tko želi mjeriti sreću u ovom svijetu 
bez boli i patnji. 

26) Jean Kandinal Villot, državni tajnik, ovako je pisao Kon- 
gresu katoličkih liječnika iz sviju naroda koji se završio u 
Barceloni 26. svibnja 1974 ...: »Što se tiče ljudskog života, on 
nije sigurmo jednoznačan, nego se može reći da je to snop ži- 
vota. Ne mogu se umanjiti, a da se teško ne osakate, područja 
njegova bića koja su u svojoj uskoj povezanosti # suradnji 
usmjerena jedna prema drugima: tjelesno područje, osjećajno 
područje, misaono područje ... Božanski život primljen po 
milosti može se u čovjeku razviti po darovima. Duha Svetoga«. 
(Osservattore Romano, 29. svibnja 1974). 

26. Ali ovo ne znači da se uopće ne treba brinuti da 
se. ove boli i patnje liječe. Naprotiv svaki pametan čovjek, 
a posebno svaki kršćanin, mora biti spreman liječiti ova 
zla, koliko je u njegovoj moći. Jer to zahtijeva zapovijed 
ljubavi. kojom. se ponajprije treba učvršćivati pravednost. 
Pobačaj se nikada ne smije dopustiti, ali najprije treba 
ukloniti njegove uzroke. Sve to iziskuje, kako se kaže, ne- 
ku političku akciju, a posebno područje bit će ono koje 
se odnosi na zakone. Ujedno treba njegovati dobre običa- 
je i djelotvorno se brinuti za svaku pomoć majkama i 
djeci. Za dobro ljudskog života medicinska je znanost već 
dostigla velike napretke, a možemo očekivati još i veće, 
prema vlastitoj zadaći liječnika da uzdržavaju i unapre- 
đuju život što je više moguće, a nikako da ga uništavaju. 
Nadajmo se isto tako da će prikladne ustanove, a ako ih 
nema, onda kršćanska velikodušnost .i žar ljubavi iz dana 
u dan sve više unapređivati sve oblike pomoći. 


27. Ne može se djelotvorno štiti moralni život ako se 
ne trudi i na znanstvenom polju. Ne smije se naime do- 
pustiti da se širi onaj način mišljenja ili radije onaj osje- 
ćaj koji drži da je plodnost zlo, i da mu se ne usprotivi. 
A istina je da nisu svi oblici civilizacije jednako skloni 
obiteljima s brojnim porodom koje su sputane većim bri- 
gama i oskudicama ondje gdje je razvijena industrija i 
gradski način života. Zato je Crkva više puta u novije 
vrijeme govorila o »odgovornom očinstvu« kao o vježbi 
u pravoj ljudskoj i kršćanskoj razboritosti. A ova razbo- 
ritost ne može biti prava ako nije velikodušna. Osim toga 
mora biti povezana sa sviješću velike one zadaće surad- 
nje sa Stvoriteljem u prenošenju života, a ta suradnja 
obogaćuje novim članovima i ljudsko društvo i obdari- 
va Crkvu novim članovima. Glavna briga i nastojanje 
Kristove Crkve jest da se život zaštićuje i unapređuje. 
Jasno je da Crkva ponajprije gleda onaj život koji je Krist 
donio na zemlju: »Došao sam da imaju život i da ga ima- 
ju u izobilju« (Iv 10, 10). Sve vrste života dolaze od Boga, 
a što se tiče čovjeka, tjelesni njegov život nužni je po- 
četak. U zemaljski ovaj život ušao je grijeh, te umnožio 
i otežao patnju i smrt. Isus je uzeo sve terete na sebe i 
preobrazio ih; onima koji u njega vjeruju patnja i sama 

smrt sredstva 3su na putu prema uskrsnuću. Zato je s 
pravom mogao tvrditi sveti Pavao: »Smatram zaista da 
patnje ovoga vremena nisu dostojne buduće slave koja će 
se objaviti u nama« (Rim 8, 18). A onima koji žele uspo- 
redbu, dajemo s njime: »Ono što je sada časovito i lako 
u našoj nevolji, to ostvaruje u nama prekomjerni teret 
vječne slave u uzvišenosti« (2 Kor 4, 17). 

l : 

Ovu izjavu o namjemom pobačaju Vrhovni svećenik 
Pavao VI Božjom providnošću Papa odobrio je, potvrdio 
i naredio da se objavi u audijenciji koju je dao dolje pot- 
pisanom tajniku Svete kongregacije za nauk vjere, 28. li- 
pnja 1974. ' 


Dano u Rimu, u sjedištu Svete kongregacije za nauk 
vjere, 18. studenoga, na spomendan posvećenja Bazilike 
sv. Petra i Pavla, godine 1974. 


Franjo Kard. Šeper, prefekt 
Jeronim Hamer, tajnik 


Preveo Mr Franjo Gruić, prof. 


32. RATOVI I BUNE 


Kad se govori o petoj Božjoj zapovijedi »Ne ubij!«, 
postavlja se i pitanje o ratu i o njegovoj dopuštenosti. Ra- 
ta nema bez ubijanja. Rat je, po sebi, nužno zlo. Kad na- 
rodi među sobom više ne znaju naći zajednički govor, ili 
se zadana riječ ne poštuje; kad se tuđe otima; kad se ne- 
kom narodu ili narodnim manjinama guši sloboda i otima 
pravo na život i slobodu — tada često ne preostaje drugo 
nego rat. Zato kažemo da je rat, iako veliko zlo, dopušten 
u određenim okolnostima. Ovdje ćemo iznijeti neka stan- 
dardna načela o ratu, ne upuštajući se pobliže u tu slo- 
ženu problematiku, a na kraju kateheze donijet ćemo — 
radi delikatnosti pitanja — mišljenje II Vatikanskog sa- 
bora o ratovima. Ono, što ćemo mi ovdje donijeti lijepa 
je nauka, ljudska i kršćanska; međutim, praksa ide svojim 
putovima. Zameću se ratovi, dižu se bune, porobljavaju 

-se i zasužnjuju narodi iz nepravednih i čisto sebičnih in- 
teresa. Posrijedi je obično prevlast, bilo ekonomska bilo 
politička, bilo klasna bilo vjerska. Uglavnom, tko je jači, 
i tko ima u rukama oružje i javno mišljenje, taj i pobje- 
đuje i gospodari i »ima pravo«. Nešto ćemo, usprkos svim 
tim teškoćama, reći i o ratu i o dopuštenosti rata, odnosno 
nedopuštenosti nekih ratova — barem što se tiče načela. 


DEFINICIJA I VRSTE RATOVA — Rat, obično, defini- 

raju kao borbu je- 
«dnog naroda protiv drugoga — ili, borbu mnoštva protiv 
mnoštva, ako se radi o građanskom ratu. Cilj rata jest, 
da se poluči pravda, odnosno da se postigne opće dobro, 
ili da se ukroti agresora. Rat bi trebala započeti javna 
vlast. — U ovoj definiciji ima dosta nedostataka. Ona je 
.stvorena u vremena kad se išlo u rat čelom u čelo. Da- 
našnji oblici ratovanja drukčiji su. Definicija današnjeg 
rata zahvaća čitav kompleks pojmova. Rat je čitav proces 
u kojem je oružje samo jedan od elemenata, a taj proces 
ide za uništavanjem protivničkog tabora, nalazio se on u 
drugoj državi, ili u vlastitoj zemlji. Danas je sve više na 
«obzorju, kao prijetnja, totalni rat, koji_je u sebi potpuno 
nemoralan. 


Gledajući školski, ratovi se dijele na pravedne i ne- 
"pravedne ratove. Ratovi se mogu podijeliti prema uzroku 
rata, prema načinu kojim se vode, te prema trajanju, na 
primjer, da li se rat produljivao preko mjere, nakon toga 
što se trebalo postići ono što se htjelo. Rat, nadalje, može 
biti defenzivni i ofenzivni. — Defenzivni ili obrambeni 
rat smatra se u najširem smislu pravednim ratom. Defen- 
zivnim ratom zove se i onaj rat koji je bez krivnje na- 
-metnut. — Gledom na oružje kojim se ratovi vode, go- 
vorimo o klasičnom ratu, o atomskom ratu, o ratu s bio- 
loškim oružjem, o kemijskom ratu, o gerilskom ratovima, 
o političkim ratovima. Nekoć su se vodili i vjerski ratovi, 
tzv. kržarski ratovi; pa i danas se takovi ratovi vode, sa- 
mo ne nose to ime. — Atomski, biološki i kemijski rat 
lebdi nad čovječanstvom kao prijetnja istrebljenja i mo- 
gućnost poremećenja među elementima. Posljedice tako- 
vih ratova su nepredvidive, nedogledne i nepopravljive. 

Ovim načinom ratovanja ne može se postići pravda — za- 
to je i njihova moralna ocjena negativna. — Gerilski i 
građanski ratovi posebno su zlo za narode, jer dovode lju- 
de i njihova prava u posvemašnju neizvjesnost. Moralna 
ocjena svih ratova ovisi o već spomenutim uvjetima: 
uzroku, načinu i trajanju. Politički ili idejni ratovi mogu 
se voditi unutar jednoga naroda: u parlamentu ili na zbo- 
rovima, pa i na međunarodnom forumu. Politički ratovi 
mogu biti u ekonomskoj ili u društvenoj blokadi. Među 
razumnim ljudima bio bi zapravo jedini pravi put za rje- 
šavanje sporova dogovor o pravima, i onda, poštivanje 
tih prava. Međutim, trke u naoružavanju pokazuju da u 
dogovorima ima malo iskrenosti, a u poštivanju tuđih 
prava, malo nade. — Kad bi u današnje doba Noe pustio: 
iz svog broda golubicu, ona bi se vratila — noseći u klju- 
nu okrvavljenu maslinovu grančicu. 


UVJETI OPRAVDANOG RATA — Kako rat nije jedno- 

značni pojam, teško 
će se čuti riječ da rat može biti dopušten. A ipak moramo 
reći, da ima okolnosti u kojima je, s moralnog gledišta i 
dopušten. Ako, naime, pojedinac ima pravo čuvati svoj 
život i svoja prava, i uz uvjet uništenja svoga protivnika 
koji ga ugrožava, zašto bi se to pravo uskraćivalo čitavu 
narodu? Dakle, i narodi imaju pravo čuvati svoju samo- 
stalnost i svoj imetak. Imaju pravo čuvati ga i braniti čak 
i ratom. Tako, eto, ima ratova koje i sama narav dopu- 
šta. — Zanimaju nas koji su uvjeti rata, kad je on s mo- 
ralnog gledišta dopušten. Standardne moralke nabrajaju 
ove uvjete: Da bi rat bio dopušten, ima ga povesti javna 
vlast. Prema tom zahtjevu rat bi mogao početi samo uz 
vrhovnu vlast u narodu. Taj je uvjet, međutim, proble- 
matičan u mnogim slučajevima. Što, naime, ako je narodu 
nametnuta upravo ta vlast, koja ga porobljuje i uništava, 
i protiv koje bi trebalo ustati. — Drugi uvjet za dopušte- 
nost rata jest opravdani razlog, da se stupa u rat. Taj 
uvjet svakako stoji. Ako s jedne strane imamo agresiju — 
s druge strane imamo defenzivni rat i time, ujedno, do- 
voljan razlog za obranu. Samoobrana je uvijek dopuštena. 
— Narod, isto tako, ima pravo povesti obrambeni rat ako 
se gaze njegova prava, i otimaju njegove tekovine; ako 

se zabranjuje njegoy jezik i kultura, ako se zapostavljaju 
pripadnici toga naroda, ako ga se sustavno odmarođuje i 
kolonizira i dr. Ni to nisu svi razlozi. — Potrebno je da 
se ispuni još jedan uvjet — naime, da rat preostaje jedi- 
no sredstvo za uspostavljanje pravde. Znači, prethodno. 
treba pokušati drugim raspoloživim sredstvima postići spo- 
razum. — 1, naposljetku, treba razmisliti ima li uopće iz- 
gleda da se rat dobije. — U međunarodnoj politici našeg 
vremena ustanovljena je institucija Ujedinjenih naroda. 
Ona bi doduše imala rješavati sporove među narodima — 
ali je praksa pokazala, da pri. UN svi narodi nemaju ri- 
ječi. 
\ i 3 

. Uvjeti su, dakle, pravednoga rata, gledajući s moral- 
nog stanovišta, vrlo slojeviti. Ratovi u kojima se uništava 
mirno stanovništvo, ne mogu biti pravedni, pogotovo pak 
atomski i biološki ratovi u kojima učinci prelaze granice 
humanosti. Posljedice koje nastaju primjenom modernog 
oružja i odviše su teške da bi se moglo primijeniti načelo 
dvojnog učinka. Ima danas i »pacifista« koji na sva usta 
viču protiv rata, ali se njihova »dobronamjenost« razabire 
iz njihova dosadašnjeg djelovanja, bilo u prošlosti, bilo 
u sadašnjosti. — Pitanje, dakle, o općenitom smislu rato- 
vanja ne može se, zasada, definitivno riješiti. 


Zloća i mržnja koju ratovi raspiruju, zatim okrutnost. 
i bestijalnost koja zna ljude spopasti do ludila, u ratovi- 
ma prelaze i nadilaze ljudsku zloću, te daju naslutiti da 
ratove potpiruje pakao. — A, Bog to sve dopušta, da se 
samo čovječanstvo kazni zbog neobdržavanja Božjeg za- 
kona, te da bi nas izliječio od teških mana. Tako je i na 
ratovima pečat misterija. 


33. DRUGI VATIKANSKI SABOR O RATU 


U petom poglavlju Pastoralne konstitucije o Crkvi 
u suvremenom svijetu Koncil se osvrnuo na pitanje pro- 
micanja mira, izbjegavanja rata i izgradnji zajednice na- 
roda. Odgovarajuće tekstove. donijet ćemo u cijelosti. Za 
to postoje i razlozi. Govoriti o miru i ratu nije lako, jer 

se svakoj izjavi može dati i obmuti akcenat, a Crkva ne 
iznosi ova načela radi zaštite nečijih interesa, nego da 
pripomogne u izgradnji mira. 


NARAV MIRA — Mir nije puka odsutnost rata, niti se 

svodi jedino na uspostavu ravnoteže 
među protivničkim silama. On ne nastaje niti iz nasilne 
vladavine, nego se, doista, s pravom naziva »djelom prav- 
de« (Iz 32,7). Mir je plod reda što ga je u ljudsko društvo 
utisnuo njegov Božanski Utemeljitelj, i što treba da ga 
ostvare ljudi koji žeđaju za sve savršenijom pravdom. 
Iako je opće dobro čovječanstva u osnovi, doduše, određe- 
no vječnim zakonom, ono je ipak u svojim konkretnim 
zahtjevima tijekom vremena podvrgnuto stalnim promje- 
nama. Mir se ne stiče jedamput zauvijek, nego ga stalno 
treba izgrađivati. Osim toga, budući da je ljudska volja 
nestalna i ranjena grijehom, ostvarenje mira traži od 
sviju stalno svladavanje strasti i budnost zakonite vlasti. 


No to ipak nije dovoljno. Takav se mir na zemlji 
može postići samo ako se osigura dobro osoba, i ako ljudi 
slobodno i s povjerenjem međusobno izmjenjuju bogat- 
stva uma i srca. Za izgradnju mira bezuvjetno je potrebna 
čvrsta volja — da se poštuju drugi ljudi, i narodi, i nji- 
hovo dostojanstvo, te zauzeto ispunjavanje bratstva. Tako 
je mir također plod ljubavi, koja ide dalje od onoga što 
može izvesti pravda. (GS 78). 


TREBA OBUZDATI 
NEČOVJEŠTVO RATA — Iako su posljednji ratovi na- 
nijeli svijetu goleme materi- 
jalne i moralne štete, rat se u nekim dijelovima zemlje i 
danas nastavlja svojim pustošenjima. Štoviše, budući da 
se prodorom znanosti na to područje u ratu upotrebljava 
sve novije i sve ubojitije oružje, njegovi okrutni zakoni 
prijete da zaraćene strane dovedu do divljaštva, koje, ku- 
dikamo, nadilazi sva divljaštva minulih vremena. Osim 
toga, složenost današnjih prilika i zamršenost međuna- 
rodnih odnosa omogućuju da se prikriveni ratovi produ- 
ljuju i nekim novim metodama, podmuklim i subverziv- 
nim. U mnogim je slučajevima i upotreba terorističkih 
akcija novi oblik ratovanja. 

Imajući pred očima to žalosno stanje čovječanstva, 
Koncil, prije svega, želi dozvati u pamet trajnu vrijed- 
nost naravnog prava naroda i njihovih općih načela. Pa i 
sama savjest čovječanstva sve odlučnije naglašuje ta 
načela. Stoga su čini koji se svjesno protive tim načelima, 
kao i zapovijedi koji te čine nalažu, zločini — pa ni sli- 
jepa poslužnost ne može ispričati one koji ih izvršuju. 
Među takve čine treba, u prvom redu, ubrojiti one kojima 
se na bilo koji način ili bilo kojim sredstvima uništava 
jedan čitavi rod, narod, ili narodna manjina; i to se mora 
najoštrije osuditi. Međutim, uvelike valja pohvaliti odvaž- 
nost ljudi koji se ne boje otvoreno suprotstaviti onima 
koji nalažu takve zločine. 


Postoje, u pogledu rata, razne međunarodne konven- 
cije koje su potpisale brojne države, kako bi ratne akcije 
i njihove posljedice učinile što manje nečovječnima. Tak- 
ve su konvencije one koje se odnose na sudbinu ranjeni- 
k4, zarobljenik4, te razni drugi sporazumi ove vrste. Te 
ugovore treba održavati; štoviše, svi, osobito javne vlasti 
i stručnjaci u tim pitanjima, moraju, koliko im je moguće, 
nastojati te ugovore usavršiti kako bi bolje i djelotvornije 
pridonijeli da se obuzda nečovječnost ratova. Povrh toga, 
čini se da bi bilo pravično da se zakoni čovječno pobrinu 
za slučaj onih koji se po svojoj savjesti neće služiti oruž- 
jem a ipak prihvaćaju da u drugom obliku služe ljudskoj 
zajednici. ' 


Rat, dakako, nije iskorijenjen iz života čovječanstva. 
I dokle god bude postojala pogibelj rata i dokle god ne 
bude međunarodne nadležne vlasti koja će raspolagati 
prikladnim snagama, dotle se vladama, pošto iserpe sve mo- 
gućnosti mirnih pregovora, neće moći odreći pravo na za- 
konitu obranu. Državnici, i ostali koji su odgovorni u 
državnoj upravi dužni su zaštititi opstanak naroda koji 
su im povjereni, odnoseći se ozbiljno prema ozbiljnim 
stvarima. No jedno je upotrijebiti oružje u opravdanoj 
obrani, a drugo je htjeti podjarmiti druge narode. Oruža- 
na moć ne opravdava svaku upotrebu te moći u vojne ili 
političke svrhe, niti je samim tim, što je rat, nesrećom, 
već buknuo, protivnim strankama sve dopušteno. 

.Oni.pak. koji služeći domovini. vrše vojničku dužnost 
neka se smatraju službenicima sigurnosti i slobode naro- 
da, jer. ako. ispravno. vrše tu dužnost, oni na taj način 
upravo pridonose učvršćenju mira. (LG 79).. 


TOTALNI RAT — Napretkom modernog oružja raste u 
neizmjernost strahota i okrutnost. ra- 

ta. Ratni pothvati, uz upotrebu takvog oružja, mogu pro- 
uzročiti golema i nepredvidiva uništenja, koja, zbog toga, 
daleko prelaze granice zakonite obrane. Štoviše, kad bi se 
u punom opsegu upotrijebila ta sredstva koja se već na- 
laze u arsenalima velikih sila došlo bi do međusobnog, 
gotovo potpunog uništenja zaraćenih strana, a da se i ne 
govori o mnogim pustošenjima što bi iz toga slijedila u 
ostalom dijelu svijeta, i o smrtonosnim učincima koji bi 
bili posljedica upotrebe takva oružja. . 
1 

Sve nas to sili da ponovo promotrimo pitanje rata s 
potpuno novog gledišta. Neka znaju ljudi našeg vremena 
da će morati teško odgovarati za svoje ratne pothvate, jer 
će o njihovim današnjim odlukama uvelike ovisiti tok 
budućih vremena. 


Imajući to na umu, ovaj Sveti sabor prihvaća osudu 
totalnog rata što su ih izrekli posljednji pape pa i izjav- 
ljuje: Svaki ratni čin koji ide za uništenjem čitavih gra- 
dova ili prostranih krajeva, zajedno s njihovim stanovniš- 
tvom, bez razlike jest zločin protiv Boga i protiv samoga 
čovjeka, što treba odlučno i bez oklijevanja osuditi. 


Posebna se pogibelj današnjeg rata sastoji u tome što 
onima koji su naoružani modernim oružjem pruža takoreći 
priliku da počine takve zločine, te, po nekoj neumoljivoj 
povezanosti, može nagnati ljudsku volju na najokrutnije 
odluke. Da se to, dakle, ne bi ubuduće nikad dogodilo, 
biskupi cijeloga svijeta, sakupljeni zajedno, zaklinju sve 
ljude, a osobito upravljače država i vrhovne vojne zapo- 
vjednike da ne prestanu upozoravati na toliku odgovor- 


nost pred Bogom i pred čitavim čovječanstvom. (LG 80). 

TRKA U NAORUŽANJU — Moderno se oružje, u stvari, 

.ne gomila jedino zato da se 
upotrijebi za rat. Budući da se mjsli da uspješnost. obrane 
obiju strana ovisi o sposobnosti svake od njih da protiv- 
niku munjevito uzvrati udarac, to gomilanje oružja, koje 
iz godine u godinu postaje ozbiljnije, na paradoksalan na- 
čin služi zastrašivanju eventualnog napadača. Mnogi u 
tom vide najdjelotvornije sredstvo da se sada osigura neki 
mir među narodima. 


Ma što da se o tom načinu zastrašivanja govori, ljudi 
moraju znati da trka u naoružavanju, kojoj pribjegava pri- 
lično mnogo država, nije siguran put da se zajamči mir, 
a tzv. ravnoteža, koja iz te trke proizlazi, nije siguran i 
pravi mir. Umjesto da se time uzroci rata uklone, opasnost 
je da se oni, štoviše, postupno povećaju. Dokle god se u 
proizvodnju sve novijeg oružja, ulažu takve bajoslovne 
svote, nije moguće naći lijeka tolikoj današnjoj bijedi čo- 
vječanstva. Umjesto da se uistinu i korjenito izliječe raz- 
dori među narodima, oni sve više zahvaćaju nove dijelove 
svijeta. Neophodno je potrebno da se krene putem, koji će 
proizaći iz obnovljena duha, da bi se ta sablazan uklonila 
i da bi se mogao uspostaviti pravi mir, oslobodivši svijet 
tjeskobe koja ga pritišće. 


Stoga je potrebno iznova naglasiti: Trka u naoruža- 
nju je jedna od najtežih rana čovječanstva i nepodnosivo 
oštećuje siromašne. I valja se jako bojati da će, ako po- 
traje, jednoga dana uroditi smrtonosnim uništenjem za 
koje su sredstva već spremna. (LG 81). 


OSUDA RATA I MEĐUNARODNA 
NASTOJANJA ZA MIR — Jasno je stoga da moramo 
svim silama pripremati čas 
kada će narodi složno zabraniti svaki rat. To, dakako, zah- 
tijeva da se ustanovi neki općeniti javni autoritet, priz- 
nat od sviju koji će imati u rukama djelotvornu moć da 
svim narodima zajamče sigurnost, pravdu i poštivanje 
njihovih prava. No prije nego što bude moguće ustanoviti 
taj željeni autoritet, potrebno je da se sadašnje najviše 
međunarodne instancije svojski posvete traženju priklad- 

nih sredstava kako bi se došlo do opće sigurnosti. Budući 
da mir mora izvirati iz međusobnog povjerenja među na- 
rodima, i ne može im se nametnuti oružanim terorom, svi 
moraju raditi na tome da napokon prestane trka u naoru- 
žanju, i da se stvarno započne s razoružanjem, koje se 
opet, dakako, ne može provoditi samo s jedne strane, nego 
obostrano; istim ritmom, na osnovi zajedničkog dogovora 
uz stvarna i efekitivna jamstva. 


Nastojanja koja su se do sada odvažno i neumorno 
ulagala u pitanja mira i razoružanja, te međusobne kon- 
grese koji su se bavili tim pitanjima, valja smatrati prvim 
koracima k rješenju tako teških pitanja, a ubuduće ih tre- 
ba još življe promicati ako se žele postići stvarni rezul- 
tati. No ipak, ne treba se oslanjati samo u nastojanja 
nekolicine, a ne voditi brigu i o vlastitim stavovima. Dr- 
žavnici, koji su odgovorni za opće dobro svoga naroda i 
koji su promicatelji dobra u cijelome svijetu, uvelike ovi- 
se o javnom mnijenju i stavovima mnoštva. Ništa neće 
koristiti trud oko izgradnje mira, dokle god osjećaji ne- 
prijateljstva, prezira i nepovjerenja, rasne mržnje i ideo- 
loške tvrdoglavosti razdvajaju ljude. Zato je potrebno da 
se odgoji novi mentalitet i da se javnom mnijenju dade 
novi smjer. Oni koji se posvećuju odgoju, osobito mladeži, 
ili oni koji oblikuju javno mnijenje neka svojom prvom 
dužnošću smatraju brigu da srca svih ljudi odgoje za 
nove, mirotvorne osjećaje. A svi mi moramo promijeniti 
svoje srce i gledati na čitav svijet kao i na zadatke, koje 
svi zajedno, možemo poduzeti da naš rod uznapređuje. 
(LG 82). 

Time smo završili naša razmišljanja o petoj Božjoj 
zapovijedi. Vidjeli smo kako je njome zaštićeno pravo na 
život pojedinca i naroda. 

Pravo na obitelj 


Šesta zapovijed Dekaloga 


34. ŠESTA BOŽJA ZAPOVIJED (1) 


Šesta Božja zapovijed glasi: »Ne učini preljuba!« (Izl 338. 

20, 14)“ Uz nju ide i deveta Božja zapovijed: »Ne poželi 
žene bližnjega svoga!« (Izl 20, 17). Obje su zapovijedi po- 
vezane, tako da šesta zabranjuje preljub u činu, a deveta 
u željama. Zapovijedi zaštićuju brak, naglašuju isključivo 
pravo na ženidbenog druga i obitelj, zabranjuju aktivnost 
koja ugrožava brak, i tako reguliraju jednu od temeljnih 
težnja u čovjeku: nagon za održanjem vrste. Općenito go- 
voreći, predmet ovih zapovijedi jest spol, uređenje spolne 
aktivnosti. Latinska riječ »sexus« znači u nas »spol«; otu- 
da: »seksualan« = spolni, ili općenitije: ono što se odnosi 
na spolnost ili spol. Kad se govori o istim stvarima, može 
se čuti slična riječ »sextum«, ili »de sexto«. No »sextus« 
znači »šesti«; »de sexto praecepto« = \w šestoj zapovijedi. 
Pritom se misli ili na šestu zapovijed, ili na spol kao 
predmet šeste zapovijedi. 


Naš će prikaz biti u strogo etičkim okvirima. Iako o 339 
spolnom životu imaju roditelji govoriti djeci, a svima 
skupa pozvani liječnici i psiholozi, spolna aktivnost ljudi 
kao slobodnih bića predmet je i etike, a posebice moralne 
teologije. Dakle, sasvim je opravdano da o tome i ovdje 
govorimo. Pritom ćemo se, kako sam već naglasio, pridr- 


* Bilješka: Iz Katekizma znamo za nešto drukčiju formula- 
ciju šeste Božje zapovijedi, naime: »Ne sagriješi 
bludno!« Biblija, koju slijedimo, zapovijed prevodi: »Ne učini 
preljuba!« Tako u Izl 20, 14, te kod sv. Mateja 19, 18. Jednako 
su preveli Daničić i Šarić. iINo i spomenuta fonmulacija zapo- 
vijedi iz Katekizma vjeran je prijevod. Sadržaj originalne biblij- 
ske riječi nešto je širi nego što ga izriče riječ »pnelljub«. Pre- 
ljub znači nedopuštenu wezu onih kojji su u braku, apstrahirajući 
od drugih oblika zastranjenja na tom području, dok grčka miječ 
»moiheuein«, ili Vulgatina »moehor« — koje se prevode u mašem 
slučaju — znače, osim preljuba u strogom smislu, ijioš i druge 
oblike bludnosti koji su skopčani s otpadom od Boga. (usp: 
Zorell: DG c. 851; i Diz. Lat-Ital. Georges-Calonghi, Torino, Cc. 
1726). Tako lje općenitija i uobičajena formulacija šeste zapovi- 
jedi, posve opravdana. No i oblik »Ne učini preljuba!« dovoljno 
je jasan. Sa devetom zapovijedi on pokriva isto područje, koje 
se htjelo zahvatiti općenitijom formulacijom zapovijedi »Ne sa- 
griješi bludno!«. 

žavati i etičkih okvira i savjeta mudrih ljudi. Jedan takav 
savjet dao nam je Aristotel u Nikomahovoj etici: »Svako 
ispravno izlaganje o moralnom ljudskom djelovanju treba 
iznijeti samo u općim crtama, bez upuštanja u pojedi- 
nosti.« (NE II, 2,2). A taj savjet on i opravdava: »U filo- 
zofskom izlaganju preciznost se smije. zahtijevati samo u 
onoj mjeri koju dopušta tretirana građa. Međutim, građa 
koja obuhvaća ljudske čine i njihovu vrijednost, isto tako, 
sadrži premalo utvrđenoga, kao i pitanje: što je zdravo. 
Ako ovo važi za opća pitanja, onda, utoliko prije, ni u 
pojedinim slučajevima ne može biti riječ o strogo utvrđe- 
nim rezultatima. Onaj tko radi, naime, mora uvijek sam 
paziti na to što traže konkretne okolnosti, kao što to uvje- 
tuje liječnička praksa ili upravljanje brodom.« (ib). Ra- 
zumije se, da u duhu objavljenih normi treba i ovaj citat 
pravilno shvatiti. Njegovim sadržajem, možda, ne bi bili 
zadovoljni oni koji su uvjereni da imaju precizne instru- 
mente za mjerenje odgovornosti »in materia sexti«. No 
Aristotelova misao ipak izriče veliku istinu. Jedva je, nai- 
me, moguće pronaći zajedničko mjerilo za prosuđivanje 
ljudskih čina na tom području. Iskustvo potvrđuje da po- 
jedini slučajevi gotovo uvijek traže i nova rješenja. | 

Ovdje ćemo slijediti još jedan savjet, koji nam, im- 
plicite, daje Evanđelje. Iako je Krist dao jasne smjernice, 
ne odstupajući ni za dlaku od visokih normi, on nikad 
nije zalazio u pojedinosti. Poštivao je Zakon — ali je 
oslobodio i ispričao preljubnicu (Iv 8,10), dajući do zna- 
nja njenim tužiteljima da ni oni nisu bez krivnje, jako 
ih Zakon ne progoni ... Etika Evanđelja je nešto drugo 
nego slovo zakona u Starom zavjetu. (Kroz Evanđelje se u 
Novom zavjetu, više nego u Starom, očituje i pedagoški 
smisao zakona. 

Vođeni ovim mislima promotrit ćemo smisao obiju 
zapovijedi, i šeste i devete — njihov sadržaj, veličinu za- 
datka koji čovjek ima izvršiti zahvaljujući svojoj spol- 
nosti, kao i poglavite probleme oko ovih zapovijedi. 

SMISAO ZAPOVIJEDI — Smisao šeste i devete zapovije- 341. 


di jest u tome da čovjeka spre- 
mi na poziv očinstva i majčinstva, te da ga u tom zadatku 
pomogne i čuva, kako bi izvršio tu zadaću na svoje osobno 
dobro, na dobro potomstva i čitave zajednice. Otuda i 
zabrane zastranjivanja. Zapovijedi uređuju spolnost. A 
smisao spolnosti nije u samoj njenoj aktivnosti, nego je 
sve podvrgnuto jednom višem cilju. Nastojat ćemo to 
pokazati i promotriti. 


Čovjek se za svako zvanje u životu mora spremiti. 
Neki pozivi traže godine i godine priprave, kako bi se 
posao mogao ozbiljno obaviti. Iako negdje postoji priro- 
đena sklonost prema nekim profesijama, pojedinac se još 
uvijek mora svojski zalagati da svrši škole, da izuči zanat, 
te nakon duge prakse postane i stručnjak. Ali jedan po- 
ziv u ljudskom društvu ipak je iznimka. Tu je sama narav 
već mnogo pripremila gledom na fizičku spremnost. To 
je poziv na očinstvo i majčinstvo. Narav je, naime, ljude 
klasificirala u dva spola; usadila je i uzajamnu sklonost, 
pojedinačnu i isključivu, jednih prema drugima, i to baš 
u godinama kad ije to najpotrebnije, kad je moguće da 
se iz uzajamnog susreta spolova rađaju nova ljudska bi- 
ća. Čovjek posjeduje sposobnost da bude prenosilac ži- 
vota, da bude otac ili majka. Ta dužnost i služba predstav- 
lja upravo izvršivanje one prve biblijske zapovijedi: »Plo- 
dite se i množite i napučite zemlju!« (Post 1,28). Upravo 
je u toj dužnosti i smisao spolnosti, i njezin velik zada- 
tak. Šesta zapovijed: »Ne učini preljuba!« niknula ije nak- 
nadno, da bi zaštitila izvršivanje te biblijske zapovijedi. 
Šesta i deveta zapovijed, zapravo, izviru iz same naravi, 
a njihova objava samo je učvršćenje ograde koja štiti izvr- 
šavanje zadatka očinstva i majčinstva. To znači: da nije 
ubačena zamka po istočnom grijehu ne bi ni trebalo šeste 
i devete zapovijedi ... Svatko bi znao što mu je činiti, 
na što ima i na što nema prava; tko je dužan, ii kako je 
dužan uzdržavati majku i dijete. Po grijehu je u te duž- 
nosti unesen nesklad, i čovjek je postao preslab da gospo- 
dari svojim nagonom i uzvitlanim strastima. Postao je 
njihovom žrtvom. Bila mu je stoga potrebna pomoć. Tu 
je pomoć čovjek ii primio od Boga po direktivi koja mu 

je, kao razumnu biću, objavljena: »Čuvaj. se preljuba i 
želje za njiml« No ovdje bismo mogli reći i to — u pret- 
postavci da Bog nije dao šestu i devetu zapovijed — da 
se stvari ne bi bitno izmijenile. Zapovijedi su dane samo 
radi veće sigurnosti, i kao neki privilegij izabranom naro- 
du — bilo u Starom, bilo u Novom zavjetu. Sadržaj samih 
zapovijedi jest predmet naravne spoznaje, i potom, reli- 
gije, što potvrđuju i činjenice: ove zapovijedi stvarno 
obdržavaju i narodi koji nisu primili objavu. Opće je poz- 
nata stvar kako se preljub osuđuje, i kako se prestupnici 
strogo kažnjavaju. 


POTREBA ZAPOVIJEDI — Ovdje neće biti na odmet ni 

primjedba kako u životinja 
nema zloupotrebe spolnog nagona. Nema, začudo, ni gri- 
jeha protiv potomstva! U životinja je spolna aktivnost 
vođena instinktom, dok je čovjekov nagon djelomično na 
planu slobode. Otuda osobna zauzetost, ali i mogućnost 
zastranjenja. Ako je volja usmjerena na dobro, i nagon 
je u službi dobra; ako je volja zla, nagon je, također, iz- 
vrgnut zloupotrebi. Ipak, valja imati na umu da spolni 
nagon kod čovjeka nema isključivo generativnu funkciju. 
U tom je on širi nego u životinja. Upravo zbog toga on 
se i dade ugraditi u službu osobe a ne samo vrste, ali mu 
je zbog njegove impulzivnosti potrebna zapovijed koju 
mu je Bog dao pozitivnim očitovanjem volje: toga i toga 
se valja kloniti! 


Zapovijed, dakle, u prvom redu ide za tim da osigura 
rađanje i podizanje potomstva, da djelotvornije regulira 
dužnosti i obveze. Po zapovijedi se ima postići sigurniji 
red u obitelji, red u braku i bračnom Životu, red u poš- 
tivanju samih sebe i drugih: Imaš svoju ženu, ne traži 
tuđe — Imaš svoga muža, ne traži tuđega! — Imaš svoju 
djevojku, čuvaj je u čestitosti, dok ne bude potpuno tvo- 
ja. Ali se ti, isto tako, čuvaj i za nju, da ije jednoga dana 
posjeduješ, sposobniji za bračni život — i što se tiče ma- 
terijalne bazge, i što se tiče životne snage i zdravlja. Za- 
povijed, na taj način, čuva od zastranjenja 1 propadanja 
i pojedinca i vrstu. Svrha je ograde pokazati pravi put i 
spriječiti usputne štete. Smisao šeste zapovijedi, dakle, je 

taj, da čuva i, po zarukama, predaje mladićima dobre i 
sačuvane djevojke; djevojkama opet, da osigura spremne 
i sposobne zaručnike; da muževima osigura dom, vrijed- 
ne žene i majke njihovoj djeci; ženama — skrbne i poš- 
tene muževe, i, na kraju, djeci dobre roditelje sa nježnom 
ljubavlju te zdravim nasljednim svojstvima. Namećući 
svoj zahtjev, zapovijed osigurava itime zdravu budućnost 
obitelji, narodu i čovječanstvu. U tom je mjezina svrha, 
smisao i potreba. Osim tog, recimo, biološkog smisla za- 
povijed ima i svoj duhovni smisao: porast u zajedničkoj 
ljubavi i razumijevanju kroz uredan spolni život. Ovaj je 
i nagrada za obavljanje teške i odgovorne dužnosti uzdr- 
žavanja i odgoja u obitelji. — Sve je to nešto drugo nego 
hvalopojke o slobodnoj ljubavi, gdje se ide za popušta- 
njem ljudskim slabostima, koje ostavljaju za sobom samo 
veliku pustoš. 

Ovdje bismo mogli reći još koju riječ kao odgovor 
onima koji se ne slažu s tim da im se »netko« miješa u 
njihov privatni život ... Prije svega, taj »netko« je sam 
začetnik ljudske prirode, pa mu je stalo da ona funkcio- 
nira kako ju je on zamislio. A ako se netko, usprkos za- 
povijedi, zaklanja za svoju slobodu, njemu 'je Krist odgo- 
vorio: »Ako hoćeš ući u život, drži ove zapovijedil« — 
Toliko neovisan i samostalan nisi, da bi mogao samovolj- 
no izbjeći ove granice! 

Tako bismo o smislu ovih zapovijedi mogli još mno- 
go govoriti, što će, uostalom, pojedinci upotpuniti osob- 
nim razmišljanjem, istraživanjem i odlukama. Smisao 
spolnosti i potrebu zapovijedi dostatno smo osvijetlili, pa 
ćemo sada pogledati sadržaj zapovijedi. 


35. ŠESTA BOŽJA ZAPOVIJED (2) 


I šesta i deveta zapovijed izrečene su kao zabrane: 
»Ne učini preljuba!« i »Ne poželi tuđe žene!« — Time je, 
na neki način, definiran sadržaj zapovijedi, ili ovdje — 
zabrane. Promotrit ćemo stoga neposredni, i izvedeni sa- 
držaj. Kako su zapovijedi donesene u niječnom obliku, 
sadržaj će biti oblici zastranjenja, ili, drugim riječima: za- 
brana krajnosti. | 

ŠTO ZABRANJUJE ŠESTA * L. 
JED? — Šesta i deveta zapovijed za 
opija i pedsk ja branjuju preljub i sve < 
i jub či ji sebi bilo gori o 
što vodi k preljubu, te čine koji su po sebi : 
img pa Ka vrlo slični. Na čelu je svakako pre 
ljub kao naslov onoga što je zabranjeno i, ujedno, kao 
generički pojam svega onoga što naliči preljubu. 


jub je ostvarenje spolne veze osobe vezane bra- 
kom diko osobom — bilo slobodnom, bilo opet kiri 
brakom. Dakako, različita je kvaliteta prijestupa i, pe sa 
različita odgovornost u jednostranu ili obostranu prelju d 
Svakako, preljub nije samo grijeh bludnosti krik a 
jeh nevjere, gaženja bračne vjernosti avi < LE 
činu, ili po trajnijoj vezi, pa i ženidbom s otp oairema 
Zapovijed jednako obvezuje muža 1 ženu Pg ke a de . 
sv. Marka 10, 11. Čudno je stoga što su Židovi : . ž. 
Isusu ma sud samo »ženu zatečenu u preljubu« ( . kin 
Ako je zatečena i uhvaćena preljubnica, onda je ' de ze 
biti i preljubnik. Međutim, ovoga Židovi nisu sinh : 
odgovornost. — Osim opovra na pe to hi de 
srcu (Mt 5,29), gdje je na djelu želja M Ptdakih. ma 
združi s drugim, osim svojim ženidbenim drugom. 
j i ženia vjernosti, ijoš i povreda ljubavi i prave 
Pi de rinosii daju mu oznake teškog prekršaja. 


Kao grijeh sličan preljubu — po težini raje i 
po povredi osnovnih kreposti, kao oni. Peta aru pa 
i vjernosti — navodi se rodoskvrnuće in aje 
ii. raditi samo o činu spolnog općenja in deke“ 
žih ili bliskih po rodu, a može se raditi io meno se 
između rođaka. Takav pama Ra Bije E 
i j slanice Korinći , B 
i pear PE E holo maseni maćehom. — Crkveni 
neki novoobraćenik živio sa svojom m . dop is 

i j iuie ženidbu između osoba s izravnim 
zakonik zabranjuje ženidbu izme nA goa 
Š či i elja i potomaka, 
nim srodstvom, što znači između rodi i =a 

čni i — uključivo do trećega j 
bočnim krvnim srodstvom uklj 
na. Bočno krvno srodstvo postoji između potomaka =. 
i sestara (usp. CIC 1076). Spolno općenje ak im si 
skih veza, zabranjenih po naravnom zakonu, i, po S 


ćem. Narav se 
crkvenom i civilnom, smatra se rodoskvrnućem 

i sama pobrinula da ljude odvrati od takovih veza, jer, 
kao opomenu, ostavlja na potomstvu nemile posljedice. 


Ako se do spolnog općenja dolazi nasiljem, bilo fizi- 
čkim bilo moralnim, ostvaruje se grijeh silovanja (stuprum) 
Takav oblik spolnog općenja neće nitko braniti ni zago- 
varati. Sredstvo kojim se u ovim slučajevima dolazi do 
cilja jest nasilje, no ima i drugih načina koji bitno ne 
mijenjanju stvar, a mogu je čak i pogoršati, što se tiče od- 
govomosti. Osim fizičkog sputavanja tu je još i alkohol, 
droga, lažna obećanja kod maloljetnih, te drugi oblici naj- 
nižeg zavođenja. Nije potrebno posebno isticati kako se 
čin silovanja protivi pravednosti, ljubavi i svim drugim 
vrlinama. 


Zločinu nasilja vrlo je srodna otmica, nasilno odvo- 
đenje i zatočenje osobe radi seksualnog iživljavanja. To 
je seksualno ropstvo, svojevrsni harem. Zatočene osobe 
postaju sve ovisnije i nemoćnije da se oslobode toga rop- 
stva. Ni ovdje nije potrebno naglašavati deformiranost 
ovog oblika zastranjenja. Isprike za ovaj čin nema. Ak- 
tivna je osoba u potpunosti kriva i odgovorna, a pasivna 
je osoba njezina žrtva. 


Među drugim zastranjenjima od kojih nas želi zašti- 
titi šesta i deveta zapovijed, valja spomenuti sodomiju i 
bestijalnost. Sodomija je spolno nasilje nad muškarcima 
(Post 19, 4). Otuda i ime. No, općenitije, ona znači spolno 
vezanje između osoba istoga spola. Bestijalnost je koitus 
:sa životinjama. 

Kad razmotrimo sve što zabranjuje šesta zapovijed, 
vidimo da ona sa svojim zahtjevima nije stroga. Međutim, 
ima nekih aktivnosti kod kojih se ne vidi odmah da ih 
treba izbjegavati. To je jednostavan odnošaj (simplex for- 
nicatio) i samozadovoljenje (voluntaria pollutio). 


'OBIČAN ODNOŠAJ — Običan odnošaj jest potpuno spolno 

općenje oboje slobodnih uz obo- 
stranu želju i pristanak. Slobodnima se smatraju oni koji 
nisu vezani niti brakom niti zavjetom. Odnošaj između 
slobodnih, uprkos obostrane želje i pristanka, nije mora- 

Ino dopušten. Razloge ćemo pogledati i odvagnuti. Najpri- 
je ćemo iznijeti stav Crkve: Pavao u prvoj poslanici Ko- 
rinćanima kaže: »Zar ne znate da nepravednici neće ba- 
štiniti kraljevstva Božjega? Nemojte se varati! Ni blud- 
nici, ni idolopoklonici, ni preljubnici, ni mekoputnici, ni 
oskvrnitelji dječaka, ni lopovi, ni lakomci, ni pijanice, ni 
klevetnici, ni razbojnici neće baštiniti kraljevstva Božje- 
ga. Vi ste nekada takvi bili, ali se opraste, i posvetiste, i 
opravdaste imenom našega Gospodina Isusa Krista i Du- 
hom našega Boga« (1 Kor 6, 9 — 11). Pavlov je, kako vi- 
dimo, katalog gotovo kompletan. U njemu se nalaze blud- 
nici, »fornicantes«. To je stav Svetoga pisma prema spol- 
nom odnošaju izvan braka. — Što se tiče crkvenog učitelj- 
stva, papa je Inocent XI osudio propoziciju prema kojoj bi 
vanbračni odnosi bili dopušteni, jer su, tobože, po sebi 
dobri, a zli su samo zato, jer su zabranjeni (DS 2148). Ta- 
ko i crkveno učiteljstvo zauzima isti stav kao i Objava, iz- 
rečena malo prije riječima svetoga Pavla. — Pogledajmo, 
uz sve ovo i razloge koji otkrivaju kako je ta zapovijed 
mudra i dalekovidna, te kako Crkva pravo naučava kad 
i jednostavni odnošaj, tj. spolne veze prije braka smatra 
nedopuštenima. 


Promotrimo li narav spolnog nagona i spolne poten- 
cije uočit ćemo dva elementa s kojima moramo računati 
pri ocjenjivanju spolne aktivnosti. Jedan je elemenat bi- 
ološki, a drugi socijalni. — Narav spolnog čina jest ta- 
kova da on svoje savršenstvo postizava u prenošenju ži- 
vota. Okolnosti u kojima prenošenje života nije poželjno, 
ili se čak isključuje, ugrožava i sam čin — ili točnije: sa- 
mo djelovanje. Možemo i okrenuti rečenicu, pa reći: Sam 
čin spolne aktivnosti savršen je u onim okolnostima gdje 
je idealno ostvareno prenošenje života, barem što se tiče 
stava volje. Tko, dakle, načelno prihvaća tu dužnost, ima 
pravo na ono čime narav nagrađuje one koji rade s njo- 
me u skladu. Taj uvjet nije ispunjen kod jednostavnog 
odnošaja. Postoji velika mogućnost i, štoviše, vjerojatnost 
da će se sva obećanja izigrati. Da se obećanja ne bi izi- 
grala, te da bi se preuzela ozbiljna dužnost uzdržavanja 
majke i djeteta traži se prisega bračne vjernosti, što je 
sasvim pravo i naravno. — Drugi elemenat jest socijalni. 

Ostvarivanje i izvršivanje očinstva i mačinstva nije samo 
stvar pojedinca, iako je on tu osobno angažiran. Prenoše- 
nje Života, je po svojoj naravi obveza koja zasijeca u 
život čitave zajednice, Na primjeru će se to vidjeti. Iz 
jednog odnošaja može se začeti ljudski život. Taj život 
treba prihvatiti i donijeti ga na svjetlo dana, a novo bi- 
će valja spremiti za život. Onaj koji je svoju slučajnu 
prijateljicu ostavio gravidnom, postaje prema njoj nepra- 
vedan ako joj ostavlja čitavi teret nošenja, rađanja, od- 
goja, podizanja i uzdržavanja djeteta. Tako taj, inače za- 
jednički teret, sada mora nositi ona koja je u društvu 
ionako u slabijem položaju. A neki zadaci su takve naravi 
da se mogu dobro obavljati samo udvoje. Tu svakako ide 
rađanje i odgoj djece. Spolna aktivnost koja kod ljudi 
ne prestaje začećem movoga života mora održavati zajed- 
ništvo roditelja, kako bi oni uzmogli svoju dužnost uspješ- 
no izvršiti. Sam čin začeća nedostatan je da bi se uspje- 
šno mogao nastaviti i dovršiti odgoj, a i samo začeće, gle- 
dano zasebno, može biti neželjeno. Tako i ovaj socijalni 
elemenat traži u rađanju i odgoju stalnost i sigurnost. 
Samo to može biti na dobro zajednice. 


Da Tako smo promotrili ova dva elementa iz kojih se 
vidi da je rađanje i odgoj čovjeka jedna dužnost, na ko- 
ju su pozvana oba roditelja, i to vezom čvršćom od one 
koju ostvaruje slučajni odnošaj. Slučajni odnošaj, bio on 
i odgovoran, nema oznake trajnosti, on, štoviše, ide na 
štetu majke i djeteta. 


' Realnost zahtjeva šeste i devete zapovijedi otkrit će 
se i iz slijedećih napomena: Izvanbračni i predbračni od- 
nosi otvaraju vrata preteškim problemima. Između pro- 
stitucije i ovakvih veza zapravo nema razlike. Prostitu- 
cija otklanja odgovornost ,i traži samo uživanje. Kad net- 
ko prestaje biti prikladan za uživanje, ostaje napušten. 
Iako će se naći zagovornici »slobode«, koji će iz jednog ili 
drugog slučaja »gdje se sve dobro svršilo« zaključivati 
opravdanost popuštanja, moramo ipak reći da se iz jed- 
nog ili drugog slučaja »gdje je sve dobro svršilo« ne mo- 
že zaključivati da je zahtjev šeste zapovijedi prevelik i 
neosnovan. Radi se o izričitoj Božjoj naredbi, o putu u 

život. Objava je, obzirom na ovaj predmet, u Evanđelju 
jasna — pa tek oni koji su pogođeni posljedicama »širo- 
kog morala« mogu nešto reći o opravdanosti šeste i de- 
vete zapovijedi. Da neki zakon bude dobar, on mora biti 
dobar za sve. Ima obilje ljudskih zakona koji su nekima 
»dobro došli«, ali su, zato, druge temeljito upropastili! — 
Pravo lice »novoga morala« otkrit će se pred ambulanta- 
ma, kamo dolaze nezrele djevojčice da bi se »oslobodile« 
tereta preranog i neodgovornog majčinstva, dakako opet 
novim zločinom uništenja života vlastitog djeteta. Za 
opravdanost zahtjeva šeste zapovijedi bilo bi dobro upita- 
ti i kojeg čestitog oca čija je kćerkica — nakon slobodnog 
ponašanja s prijateljima, i nakon duge i teške agonije — 
ipak bila prisiljena da otkrije roditeljima tajnu, kako će 
uskoro roditi. Roditelji takove djevojčice neće dvojiti, da 
li je zahtjev šeste zapovijedi, s obzirom na »slobodni od- 
nošaj«, nepravedan ili prestrog ... 


Dobro je, u svjetlu zahtjeva šeste i devete zapovijedi, 
pogledati kako se proroci širokog morala ponašaju prema 
žrtvama koje su se ponašale prema njihovim načelima. 
Odbacuju ih i preziru! — Crkva, međutim, i u tim sluča- 
jevima uči nešto drugo. Za nju je ljudski život svetinja 
i dar Stvoritelja, a prenosioci života zaštićeni su njezinom 
osobitom brigom — pa makar i pogriješili u svojoj neo- 
buzdanoj strasti. Crkva uči da ona sloboda, koja čovjeka 
unesrećuje, nije prava sloboda — a oni proroci, koji pro- 
pagiraju nemoral, krivi su proroci i neprijatelji čovjeko- 
vi. Ti krivi proroci zavode mlade ljude na seksualnu ra- 
spuštenost, da bi ih, odmah zatim, poveli dalje u propast: 
među ubojice vlastite krvi, i, na kraju, nakon nečasno 
provedenog života lišili čak i vječnoga života. Što tu vri- 
jedi za djevojke, vrijedi i za mladiće. Ako od jedmih tra- 
žimo čestitost, tražimo je i od drugih. No ako seksualni 
eksperimenti više pogađaju djevojke nego mladiće, odgo- 
vornost je ipak veća na mladićima nego na djevojkama. 


Ima, međutim, i drugih teškoća. No, reći će ipak tko- 
god, sasvim je druga stvar kad se zaručnici, koji ozbiljno 
misle, upuste u nježnosti koje dovode do predanja u od- 
nošaju. Koliki je stupanj odgovornosti kod onih koji su 

pred brakom, ovdje i nije pitanje. I stare dobre moralke 
govore »de conditionibus necessariis — o neizbježivim 0o- 
kolnostima«, ali o tome ovdje nije riječ. Pitanje je, da li 
je ovdje uputno biti popustljiv, ili ne. Moramo biti na- 
čistu. Prije svega, nismo mi stvorili moral, nego se imamo 
podvrgavati njegovim zahtjevima. Mi ga, dakle, samo pro- 
učavamo. Načela pak koja moral iznosi ne izuzimaju onih 
koji su, po zarukama, jedno drugom dali prsten. Prsten 
se može skinuti — i svatko k sebi! Osam dana prije vjen- 
čanja, on je stradao u prometnoj nesreći, a ona ostala 
predbračna udovica, s još nerođenim djetetom  (činjeni- 
ca!). O tom činu može se svakako suditi. Jedno ipak mo- 
ramo priznati, da ta nije od braka nikad ništa imala — 
ali da sada ima teret udovice, a da takva udovica nije 
morala biti!... 


Ali ima tu i mnoštvo drugih pitanja. Stanje djevoja- 
ka u tom predbračnom životu, još u očevoj kući, nije ni- 
malo zavidno. One postaju žrtve svojih ljubavnika. Iz 
učestalih susreta normalno dolazi do zanošenja. No što, 
ako ljubavnik neće djeteta? To je, u biti, prostitucija. Ili, 
ako se u tim susretima upotrebljavaju antikonceptivna 
sredstva? Mehanička? Kemijska? — Djevojke, koje su iz- 
ložene takvim eksperimentima, neće dobiti dobrih mu- 
ževa ako i stupe u brak s takvim ljubavnicima... Tu 
nema govora o ljubavi! Ovdje bi prava ljubav diktirala 
poštivanje i uzdržljivost. Oni, koji svoju zaručnicu izlažu 
takvim opasnostima za zdravlje i žene i potomstva, oči- 
tuju sve kvalitete izrabljivača... Pa, ako, možda kasni- 
je, i zažele koje dijete, bit će to samo za reprezentaciju. 
— A onda? Bilo je prije braka, zašto ne bi bilo i u bra- 
ku, ali izvan braka?... Pa onda sumnje, pa predbaciva- 
nja, pa službena putovanja, izleti, posao, bolest, rastava... 
A počelo je još prije braka. Uzde je trebalo držati dok su 
još bile u rukama. Ako se to nije moglo, onda svatko k 
sebi — bolje čestita nego izigrana. 


Zaključak svega ovoga promatranja jest sama zapo- 
vijed: »Ne čini preljuba!« U pozitivnoj formulaciji glasila 
bi: Čist do oltara, vjeran do groba! — Staromodno? — 
Pravila kojih se moramo pridržavati na putu u život ne 
smijemo tako nazivati! 

VOLUNTARIA POLLUTIO — Ovaj problem ima više na- 

ziva. Starozavjetni Onan 
dao mu je svoje ime, ukoliko se ta aktivnost vrši u braku. 
Ne htijući podići svome bratu porod nakon njegove smr- 
ti, izigravajući zakon levirata, kod odnošaja je prosipavao 
sjeme (Post 38, 8...). Otud ime »onanizam«, općenito, ili 
»bračni onanizam«. — Ovaj se problem naziva i mastur- 
bacijom, samotnim činima koji bez partnera oponašaju ak- 
tivnost u odnošaju. To djelovanje praćeno je više ili ma- 
nje voljnim pokretima te stanovitom moralnom kontro- 
lom, pa su u toliko i smješteni na skali odgovornosti. Pro- 
blem znade biti akutan, osobito u razvojnim godinama 
kod buđenja spolne aktivnosti u dječaka, da se zatim kod 
nekih smiri ulaskom u brak i usmjeri na prvi kolosijek 
u normalnom bračnom životu, dok se kod drugih, kao 


. problem, osjeća čitavog života. Kod mladih ljudi, koji 

odviše akutno doživljavaju ovaj problem, treba potražiti 
liječnički savjet — a s odgojnog stanovišta treba nastoja- 
ti da se volja zaposli i ojača, te da zagospodari svjesnim 
životom. — Disciplina je potrebna i u braku, i izvan bra- 
ka, ili prije braka. — Iako sa tradicionalnog stanovišta 
smatramo da je voluntaria pollutio neurednost koja se 
protivi prirodi, za razliku od slobodnog odnošaja, koji, 
gledan u sebi, nije protiv naravi, ipak ne možemo preci- 
zirati njezinu mjeru odgovornosti. Ona o mnogočem ovisi. 
Neka načela za prosuđivanje donijet ćemo u idućoj pouci. 

Toliko o sadržaju obiju zapovijedi, i šeste i devete. 


36. ŠESTA BOŽJA ZAPOVIJED (3) 


U ovoj pouci razmotrit ćemo neka načela o vredno- 
vanju spolne aktivnosti, a ujedno ćemo se još jednom 
osvrnuti na veličinu dara i zadataka što ga čovjek ima iz- 
vršiti svojom spolnošću. U spolnosti se ne radi samo o 
odgovornosti, nego i o nagradi za izvršen zadatak. Kao i 
sva ljudska slobodna aktivnost, tako i spolna aktivnost 
zaslužuje priznanje i nagradu — osuđivanje ili kaznu. 
Obično smo navikli da se ovim pitanjima pristupa s ne- 
gativne strane. Naglašuje se: Nemoj! Ne smiješ! A možda 
bi bilo zdravije pristupiti s pozitivne strane. Jer, uza sav 

taj »nemoj!« i »ne smiješ!«, mladi ljudi traže jedni dru- 
ge: uzimaju se, žene se, rađaju djecu i odgajaju ih. I pra- 
vo čine! Narav je tu ipak jača od svih promanihejskih ili 
puritanističkih stavova. Stoga ćemo ovdje najprije izni- 
jeti u čemu je krepost »in venereis«, da bismo zatim izni- 
jeli i načela za prosuđivanje negativnih pojava u spolnoj 
aktivnosti. 


POZITIVNA STRANA 
SPOLNE AKTIVNOSTI — Spolni život i spolna aktivnost 
u svojim granicama, što će 
reći aktivnost koja se ostvaruje u pravo vrijeme i na pra- 
vi način između osoba koje su vezane naravnim pravom 
nije predmet osuđivanja, nego je krepost i zaslužan čin, 
ito u čitavom svom opsegu, fekvenciji, intenzitetu i po- 
pratnim aktivnostima. Devijacije počinju onda kad se ak- 
tivnost usmjeri na stranu osobu, na kriv način i, recimo, 
u krivo vrijeme. Kad kažemo »kriv način«, ili »krivo vri- 
jeme«, tada to nisu slučajne fraze. Na primjeru će se to 
odmah uočiti. Mladić dobro radi kad traži djevojku, kad 
je želi upoznati, i kad je želi imati za ženu. Sve je to na 
mjestu. Ali, ako on pomoću otmice, ili prijevarom, dođe 
do ostvarenja svojih nakana, onda je on pogriješio u na- 
činu, i nije učinio dobro. Nasilje, osobito nasilje uz zlo- 
čin, nikako nije pravi put da se dođe do žene. — Isto ta- 
ko, kad kažemo »u krivo vrijeme« također može izgledati 
kao beznačajna stvar, ali i vrijeme može od dobra napra- 
viti zlo, od bračnog čina, koji je dobar, u vrijeme bolesti 
jednoga od partnera može učiniti povredu ljubavi. Egoi- 
zam, bezobzirnost i silovitost i u zakonitu braku stvara 
problem, i nije u redu! 


Vrlina u spolnoj aktivnosti jest svakako u pravoj 
mjeri — u nekoj zlatnoj sredini, kad se ona odvija u sre- 
đenim prilikama. Te sređene prilike su zakoniti brak, gdje 
slobodan i zreo mladić i djevojka zadaju jedno drugome 
riječ pred odgovarajućim forumom. 

ODGOVORNOST »IN VENEREIS«? — Odgovornost u 

spolnoj  aktiv- 
nosti mjeri se prema stupnju udaljivanja od svrhe koju 
spolni život ima; zatim, veličinom nepravde koja se nano- 
si drugome povredom pravednosti, ljubavi i umijerenosti. 
— Ako neki spolni čin ide za izigravanjem svrhe koja je 
Po prirodi utemeljena, ne može biti dobar — čak ni u 
zakonitu braku. Isto tako, ako neki spolni čin ili djelova- 
nje vrijeđa pravednost ili ljubav, ne može biti dobar ni 
sam čin. Na primjerima ćemo vidjeti i sama načela. Upo- 
trebom kontracepcijske pilule ili upotrebom mehaničkih 
sredstava za sprečavanje začeća izigrava se narav ti svr- 
šnost samog bračnog čina; sam je čin u sebi tako lišem 
osnovnog određenja koje ga svrstava na skali vrijednosti. 
Čin postaje zao, a neke druge nakane ne mogu mu vratiti 
njegovu osnovnu vrijednost. — Pa i reagiranje same na- 
ravi očituje da navedeni razlozi stoje, jer se nakon ko- 
mercijalnog tijumfa proizvođača pilule pobunila narav. 
Grijeh protiv naravi osvećuje se na zdravlju potrošača 
i potomstva. Dolazi do poremećenja funkcija, bolesti krvo- 
toka, nestanak libida — a sve su to signali opasnosti koji 
upozoravaju na štetnost upotrebe kemije »in venereis«. No 
ni kemija nije odlučujući razlog, kad kažemo da su pilula 
i mehanička sredstva zlo. Razlog je već naveden: mijera 
je vrednovanje u tome, koliko smo se približili ii uda- 
ljili od osnovne svrhe. Mehanička i druga kontraceptivna 
sredstva izigravaju namjere Stvoritelja, i ne mogu biti do- 
puštenim regulatorom potomstva. Uostalom, vrijeme je 
već toliko puta reklo svoje — u prilog prirode i morala. 


Prigovor, što koga briga za život u braku ili nečiji 
vanbračni spolni život, ne može se prihvatiti. Radi se o 
tome što je ispravno, i koji način djelovanja vodi »u ži- 
vot«, a ne o nečijoj samovolji, ili »uplitanju« u privatne 
stvari... I privatni je Život, uostalom, život slobodnih 
ljudi — pa je kao takav i predmet moralnog ocjenjiva- 
nja i vrednovanja. 

Mjera i stupanj odgovornosti u spolnom životu zavisi, 
nadalje, od stava prema osnovnim krepostima: pravedno- 
sti, vjernosti i umjerenosti. Oni koji zagovaraju dopušte- 

nost vanbračnih odnosa zaboravljaju da se tim postupcima 
vrijeđa pravednost. Razlog, da su obje strane pristale nije 
dostatan. Ne predstavlja samo prvi odnošaj ili defloracija 
djevojke, nepravdu — nego i svi naknadni odnošaji, a bi- 
lo kakva naknada daleko je ispod zahtjeva pravde, a ka- 
moli zahtjeva prave ljubavi. I narodna pjesma pjeva o 
iko čina »Grjehota je djevojku ljubiti, ljubiti je pa je 
OStavV1tI !<«< 


Kod preljuba se gazi zadana riječ svom bračnom dru- 
gu, a isto tako i krepost pravednosti. Težina je ovog gri- 
jeha velika. Isprika, koja djelomično opravdava slobodne 
da ih je zanijela velika strast — kod oženjenih ne vrijedi. 
Oni imaju zakonsku prigodu za liječenje strasti. — Opa- 
snost, da se povrijedi krepost umjerenosti, nije velika — 
osim ako se pada u krajnosti. 


NEKA DALJNJA NAČELA 
ZA PROSUĐIVANJE ODGOVORNOSTI — Dosad smo 
promotrili 
kako u spolnom životu postoje nagrada i prijekor, zasluž- 
ni čin i grijeh, te stupanj odgovornosti koja se ne može 
poricati. Na jedno pitanje ipak želimo podrobnije odgovo- 
riti; naime, što je sa samim grijesima protiv šeste zapo- 
vijedi, i kako bismo ih po težini prekršaja usporedili s 
drugim grijesima. Na tu stvar treba gledati realno. 


Od svih aktivnosti što ih čovjek ostvaruje, spolna je 
aktivnost najbudnija. A što se tiče težine grijeha, dobro 
je čuti mišljenje sv. Tome Akvinskog. On to pitanje pos- 
tavlja u obliku teškoće, i kaže: »Čini se, da su grijesi pro- 
tiv šeste zapovijedi najteži, jer proizlaze iz najteže požu- 
de«. Evo doslovno i njegova odgovora: »Grijeh čini težim 
ona strast koja je na području volje, dok strast, koja je 
na području osjećaja, umanjuje krivnju; i tako, što je net- 
ko nošen većom strašću, to je odgovornost manja. Žestina 
je strasti »in venereis« najveća. Stoga je Augustin i rekao, 
da su među svim bojevima koje kršćani vode najlteži bo- 
jevi za čistoću, gdje je rat svakodnevna stvar, a pobjeda 
rijetkost; a i Izidor je napisao u knjizi o Najvišem Dobru, 
da je po nepokornosti tijela ljudski rod više pod vlašću 

sotone nego bilo kako drukčije, jer je osobito teško nad- 
vladati upornost ove strasti.« (Sth II-II, 104, ad 1). — Ta- 
ko smo nešto čuli o odgovornosti, i o tome, kakvi su 
grijesi protiv šeste zapovijedi — ako se usporede s dru- 
gim grijesima. 

Zaključak svega ovoga neka bude: Krivo rade oni 
koji brišu svaku odgovornost i zagovaraju neobuzdanu 
slobodu u stvarima šeste zapovijedi. Koji tako rade, nisu 
prijatelji ni mladih ni starih. Tko želi ljudima dobro, 
mora u tome od njih tražiti samoprijegor i disciplinu. 
Popuštanje ne vodi nikamo. Kakogod je krivo svagdje i 
na svakom koraku vidjeti samo grijeh, tako je loše ne 
vidjeti ga tamo gdje jest. A hoće li nešto u objektivnom 
redu biti pravo ili ne, treba istražiti volju Zakonodavca. 
Treba čuti što on kaže. A on je svoju volju očitovao kroz 
šestu i devetu zapovijed. One su njegov dar, isto tako kao 
što je njegov dar i sama spolnost. A zapovijedi čuvaju 


njegov dar! — Tako nam se valja čuvati ekstrema laks- 
nosti, koji utire put razvratu. — A čuvajmo se i usko- 


grudnosti, i farizeizma, koji idu dotle da zamjeraju Stvo- 
ritelju što je stvorio ljude takvima — i da na svijet do- 
laze takvim »obscenim« postupcima ... Mogao je učimiti 
da se ljudi razmnažaju poput gljiva. No, Bog je ipak htio, 
i učinio ovako. Spolnost je njegov dar, a budućnost pri- 
pada plodnima. — I još je uvijek bolje da ljudi i pogri- 
ješe, nego da poput Nabukodonozora glume božanstvo, pa, 
na kraju, ipak potraže nešto trave da je žvaču s govedi- 
ma (Dan 4,30). 


JOŠ NEKE 
PRIMJEDBE UZ SPOLNOST — Spolnost je ne samo Bož- 
ji dar, ona je i velik 
osobni zadatak. Ona se kod ljudi može usporediti s vat- 
rom u prirodi, premda usporedba nije savršena. Vatra je 
moćno sredstvo i veleban dar. Međutim, prijeđe li ona 
svoje granice i otme li se službi i nadzoru čovjeka, postat 
će njegov najljući neprijatelj, i za sobom ostaviti pustoš 
i garišta. Tako je i sa spolnim nagonom. Taj sveti plamen 
u žilama čovjekovim božanska je iskra. Zahvaljujući nje- 
mu čovjek gradi nove domove i naseljava svjetove. Za- 

nosna ljubav zaljubljenih ispisala je najljepše stranice li- 
jepe književnosti i glazbe; ona, na grudima majke, njiše 
nove živote, i uz najveće napore sprema nove vojske. Slu- 
ženje domovini samo je završna faza. — No prijeđe li 
ljubav svoje okvire, začinje se preljub; usmjeri li se na 
krivo, odlazi u krajnost, pa od lijepe i bogate kreposti 
postaje zavodnica, razvratnica, rušiteljica svega. Ime joj 
je propast — prijateljica je pijanstva, proždrljivosti i bes- 
tidnosti. Od uzvišenog dara Božjega koji je imao biti u 
službi čovjeka, postao je tiranin koji vuče svoju poniženu 
žrtvu po pašnjacima sablasti. 


Čovjek svojom spolnošću mora nešto postići u životu. 
Ne smije se, dakle, zaustaviti na njoj kao na svom cilju. 
Spol ni u braku nije sve, iako može značiti mnogo ako 
dobije svoje pravo mjesto. Ljubav je sve. I to ne fizička 
ljubav, nego sigurnost srdaca u jedinstvu i predanju. A 
kada ugasnu sve zemaljske ljubavi, i kad nestane spolova 
— ima nam zasvijetliti vječna ljubav. A na našem putu 
prema toj ljubavi imaju nas, uz druge zapovijedi koje 
zacrtavaju put života, povesti i šesta i deveta zapovijed 
kao smjernice, kao nalog, kao ograda — poput signala 
crvenog svjetla pred opasnostima. 


37. ENCIKLIKA HV 


Govoreći o šestoj i devetoj zapovijedi najavili smo i 
neka specijalna pitanja s toga područja. Iznijet ćemo ovdje 
nauku i stav Crkve o nekim pitanjima, koja regulira šesta 
zapovijed. Stvari se tiču u prvom redu bračnog života. 

Dne 25. srpnja, 1968, na blagdan svetoga Jakova iz- 
dao je papa Pavao VI okružno pismo, encikliku o isprav- 
nim načelima u podizanju potomstva — »De propagatione 
humanae prolis recte ordinanda«. Prve riječi okružnog 
pisma »Humanae vitae tradendae munus gravissimum« — 
što znači: ozbiljna dužnost prenoštanja ljudskog života — 
dale su enciklici ime: »Humanae vitae« (HV). Enciklika je 
objavljena u »L'osservatore romano« od 29-30. srpnja, 
1968, br. 173. — Javnost je encikliku primila različito. 
Prigovori se svode na to da se papi osporava kompeten- 

cija govoriti o obiteljskom moralu; predbacuje mu se ne- 
poznavanje života, te zapostavljanje rezultata modernih 
znanosti, osobito medicine, sociologije, demografije i eko- 
nomije. 


Mi ćemo iznijeti misao enciklike. Načela koja su u 
njoj iznesena, vrijedna su i pažnje i svakog poštivanja. 
Uostalom, da bi se istina obranila, kojiput je dovoljno: 
samo počekati. Vrijeme je najbolji sudac i pedagog. 


Enciklika ima kratak uvod i tri dijela. U uvodu papa 
iznosi činjenicu kako je ozbiljna dužnost i služba preno- 


šenja ljudskog života nerijetko okružena velikim teško-- 


ćama i tjeskobama. Problemi su oko vršenja ove dužnosti 


uvijek bili prisutni, a osobito je to tako u današnjim pre-- 


viranjima. Crkva te promjene ne smije ignorirati. 


— To je uvod. Zatim slijede tri dijela enciklike. Prvi 


dio donosi problematiku i nastojanja Crkve da ta pitanja. 


osvijetli. Drugi dio iznosi načela, a treći su dio pastoral- 


ne smjernice. To bi bila i tri dijela naše pouke. Prikaz je: 


zapravo ekscerpt iz originala. 


PROBLEMATIKA KOJU ZAHVAĆA 


ENCIKLIKA I ZAUZIMANJE CRKVE — Promjene u: 


društvu na- 


šega vremena velike su i značajne. Prirast stanovništva: 


Zemlje teče naglo, pa otuda i strah da broj ljudi ne bi 


prerastao proizvodnju hrane. No nije u pitanju samo pre-- 
hrana, nego, kod većeg broja djece u obitelji, i odgoj. Na-- 


dalje, danas se i na ženu drukčije gleda, pa se izmijenio i 


njezin položaj u društvu. Promijenila su se i shvaćanja o: 


braku, i drukčije se gleda na bračne odnose. — Valja se, 


nadalje, obazrijeti na svestrani napredak, pa prirodu ne: 


samo proučavati nego i podvrgnuti u službu čovjekovu (2). 


Uz ovu problematiku rađaju se neka pitanja: Ne bi 
li, možda, bilo potrebno preinačiti stare ćudoredne norme: 
koje se kojiput jedva mogu još održavati? Ne bi li, mož- 


da, bilo pravo, kad bi se u regulaciji poroda primijenio 


princip totaliteta, tj kad bi se više gledalo na cjelinu, a. 
ne toliko na pojedinca; možda bi se, kao regulator potom-- 

stva, mogla primijeniti sterilizacija; možda se dužnost ra- 
đanja više tiče čitavog života nego pojedinog čina, i, ko- 
načno, nije li već jednom došlo vrijeme da se rađanje više 
nadzire razumom nego prepuštanju nižim porivima? (3). 


Sve ovo zahtijeva da crkveno učiteljstvo gledom na 
ženidbu i brak ponovno ispita moralna načela, naravni za- 
kon i objavu. To je i dužnost i pravo Crkve. Ona je, kao 
čuvarica moralnog reda, naravnog zakona i objave, poz- 
vana da u tim pitanjima dade smjernice, pa je to u zad- 
nje vrijeme više puta i učinila. Tako je i Ivan XXIII radi 
proučavanja ovih pitanja osnovao u ožujku 1963. komi- 
siju, koju je papa Pavao VI proširio, i ona je o svemu 
izvijestila papu kako bi mogao odgovoriti na zahtjev vre- 
mena. Nakon što su komjsije završile svoj posao, papa je 
zatražio još i savjet biskup4, te potom u enciklici iznio 
stav Crkve (4,5. i 6.). 


NAČELA — Pitanje rađanja djece od opće je važnosti. 

Ono je daleko važnije od bilo kakvih parti- 
kularnih ili sličnih razloga, koji se u pitanju ograničava- 
nja poroda iznose u ime bioloških, psiholoških, demo- 
grafskih ili socijalnih interesa. Odgovor je papin jasan. 
On će svoju misao u enciklici opravdati i osvijetliti kroz 
prigovore. Pitanje poroda ne smijemo promatrati izolira- 
no. Ono zahvaća čitavu čovjekovu osobu, njegov naravni 
i nadmaravni poziv. I kako mnogi brane umjetni način 
ograničavanja poroda u ime bračne ljubavi i odgovornog 
očinstva, papa će se na to osvrnuti u svjetlu nauke II 
Vatikanskog koncila (7). 


Bračnu ćemo ljubav tek tada pravo shvatiti ako je 
gledamo u Bogu, kao njezinu izvoru. Bog je ljubav, i od 
njega potječe svako očinstvo. Brak nije slijepa slučajnost, 
nego Božja zamisao. Po međusobnom darivanju supruž- 
nici se međusobno upotpunjuju, da bi se po rađanju i 
odgoju djece pridružili stvoriteljskom činu Božjem. Kod 
kršćana je, povrh toga, brak i sakramenat, slika jedin- 
stva Krista i Crkve (8). Značajke su te ljubavi da je ona 
i duhovna i ljudska, odnosno osjećajna. Ne radi se samo 
o slijepim osjećajima, nego, prije svega, o slobodnom 
činu volje, koji ne teži samo za tim da ustraje u ljubavi 

nego i da raste. Ta je ljubav, nadalje, i posvemašnja; ona 
je osobiti oblik prijateljske ljubavi. Ona je trajna i is- 
ključiva, do kraja života. Ona je plodna, tj. ne iserpljuje 
se i ne mestaje s bračnim drugovima nego nadilazi nji- 
hovo trajanje, i nastavlja se. Brak i bračna ljubav idu za 
rađanjem i odgojem djece. Djeca su najljepši dar braka 
(9). Dakle, u ime bračne ljubavi nemoguće je braniti ogra- 
ničavanje poroda. 


A što je odgovorno očinstvo? — Ako promotrimo bio- 
loške procese, očinstvo znači svijest i izvršivanje dužnosti. 
Kod prenošenja života razum otkriva biološke zakone koji 
su sastavni dio čovjekove osobnosti. Ako gledamo priro- 
đene težnje i osjećaje, odgovorno očinstvo očituje vlast 
nad samim sobom. Gledamo li na fizičke, ekonomske, psi- 


* hološke i socijalne uvjete, odgovorno očinstvo se veliko- 

dušno odlučuje za veći broj djece, gdje je to moguće — 
ili se, gdje postoje razlozi, na neko vrijeme uzdržava od 
rađanja. Tako je odgovorno očinstvo usko povezano s ob- 
jektivnim naravnim redom što ga je postavio Bog. Iz bo- 
ga slijedi da se čovjek pri prenošenju života ne smije vo- 
diti samovoljom, nego ima svoje djelovanje uskladiti S 
Božjim namislima (10). — Dakle, ni s tzv. odgovornim 
očinstvom ne može se argumentirati ideja o umjetnoj re- 
gulaciji poroda. 

Čini kojima se supružnici združuju i po kojima se 
prenosi život u sebi su i časni, i dolični; oni takvima os- 
taju i kad se predviđa da će biti neplodni, te time ne 
gube svoj smisao. Iz iskustva je očito da se život ne pre- 
nosi svakim bračnim činom. Bog je rasporedio naravne 
zakone i vrijeme plodnosti tako da ne mora uvijek sli- 
jediti začeće. Ipak Crkva, tumačeći naravni zakon, opomi- 
nje da bračni čin plodmih roditelja nikada ne smije izgu- 
biti svoje određenje, a to je mogućnost prenošenja živo- 
ta (1). — Ova nauka, koju je Crkva više puta izložila, te- 
melji se na nedjeljivoj povezanosti između smisla sjedi- 
njavanja i rađanja. Bog je začetmik te veze, a čovjek ju 
ne smije na svoju ruku izigravati. Po svom osnovnom 
određenju bračni će čin, po utkanim naravnim zakonima 
kojima se muž i žena najtjesnije sjedinjuju, dovesti do 

stvaranja novog života. Kad se poštuje taj red, bračni čin 
zadržava svoj smisao. To je razumljivo i opravdano (12). 
— Bračni čin, koji je lišen svoga određenja i naravnih 
težnji, nije čin ljubavi. Isto tako, valja priznati da se čin 
ljubavi, koji ide na štetu rađanja, protivi i Božjim na- 
mislima i Božjoj volji. 

Oslanjajući se na ova načela moramo utvrditi da, kao 
dozvoljeni regulator broja potomstva, ne može biti nasilni 
prekid započetog života, osobito direktno pometnuće, ma- 
kar bilo počinjeno kao sredstvo za liječenje. Isto tako, 
kako je već crkveno učiteljstvo više puta izjavilo, osu- 
đuje se direktna sterilizacija, bilo muškarca bilo žena, 
trajno ili privremeno, kao što se osuđuje i svaki čin koji 
ide za sprečavanjem začeća. 


Da bi se opravdali čini kojima se sprečava začeće, 
nije pravo upotrebljavati argumente kako od dva zla va- 
lja odabrati manje. Ako kadikad i moramo podnositi ma- 
nje zlo da bismo izbjegli veće, ipak nikada nije dozvolje- 
no činiti zlo da bi se polučilo dobro. Krivo misle oni koji 
drže da se pojedini čin, svijesno lišen svoga određenja, 
može moralno opravdati drugim plodnim činima (14). Što 
se, naposlijetku, tiče samoga liječenja, ono je dopušteno, 
iako se predviđa sprečavanje začeća (15). 


Ovoj nauci Crkve mnogi se protive. Razlozi koje na- 
vode ovi su: Čovjek ima pravo i dužnost podvrgnuti sli- 
jepe sile prirode da mu služe. Tako, kažu, treba reguli- 
rati broj djece ako to služi slozi, miru u obitelji i odgoju. 
— Na ovu teškoću valja jasno odgovoriti. Crkva je prva 
tu da preporuči razumne postupke, ali oni moraju biti u 
skladu s onim što je Bog odredio. Tako, ako postoje oprav- 
dani razlozi da se ograniči broj djece, Crkva uči da je 
supružnicima dozvoljeno, držeći se naravnih tokova, obav- 
ljati bračni čin u onim vremenima kad je začeće isklju- 
čeno. Na taj se način neće ogriješiti o malo prije izlože- 
nu nauku. Crkva je takvim stavom dosljedna u svom 
naučavanju dopuštajući povremeno uzdržavanje i reguli- 
ranje poroda na ovaj način (16). 


Čestiti ljudi brzo će se uvjeriti u opravdanost nau- 
čavanja Crkve. Odstupi li se od ovih načela širom se otva- 

ra put bračnoj nevjeri i raspuštenosti. Nije potrebno veli- 


ko iskustvo da se uoči opasnost zbog neodržavanja zako- 
na, osobito kod mladih; zaboravlja se na dostojanstvo že- 
ne; ona postaje predmetom iživljavanja. Valjalo bi ozbilj- 
no promotriti kakva se situacija stvara kod onih koji do 
morala ništa ne drže, ako bi se ozakonilo umjetno regu- 
liranje poroda. — Stoga, ako ne želimo dužnost očinstva i 
majčinstva prepustiti čovjekovoj samovolji, moramo nuž- 
no priznati neke granice koje nitko ne smije pogaziti. 
Naravne dužnosti i prava čovjekova imaju se poštivati, 
jer je upravo smisao tih ograda da zaštiti dostojanstvo 
čovjeka (17). 


PASTORALNE SMJERNICE — Navedenim se načelima 
ne bi u potpunosti iz- 
razila misao Crkve kad im se ne bi pridružili i poticaji, 
kako taj Božji zakon održavati i u našim teškim prilika- 
ma. Crkva tu ne može zauzeti drugi stav od onoga što 
ga je zauzeo Božanski Spasitelj. On priznaje slabosti, su- 
osjeća s mnoštvom, prima prestupnike — ali ne može 
mimoići zakon koji je važan za uzdržavanje i obnovu na- 
ravi (19). Što se tiče Crkve, ona samo promulgira Božji 
zakon, urgira njegovo izvršenje, bez obzira što se to ne- 
kima čini preteško. Istina je da ovaj zakon iziskuje velike 
žrtve i od pojedinca, i od obitelji. Čak je i nemoguće odr- 
žavati ga bez Božje pomoći, po kojoj se učvršćuje volja 
u dobru. Oni koji će poslušati Crkvu, ubrzo će vidjeti 
kako zahtjevi i prinesene žrtve doprinose dostojanstvu 
čovjeka i donose blagoslov zajednici (20). : ! 


Časno i uredno planiranje broja djece zahtijeva od 
supružnika. da upoznaju i iskreno cijene prava dobra ži- 
vota i obitelji, te da se naviknu gospodariti svojim želja- 
ma. Nema sumnje da je za to potrebna vježba,. kako bi 
se iskazivanje ljubavi uskladilo s pravim redom — što je 
osobito potrebno u povremenom uzdržavanju. Takva dis- 
ciplina ne oštećuje međusobnu ljubav (21). 


Da bi se sve ovo postiglo i provelo, papa poziva odgo- 
jitelje i sve one koji imaju pravo i dužnost da se brinu 
za opće dobro, da uznastoje stvoriti mentalitet s poštiva- 

njem čistoće; kako bi prava sloboda nadvladala raskala- 
šenost. Valja se oprijeti svemu što pogoduje rastakanju 
poštenja, kao što je to tisak i sva ostala sredstva društve- 
nih komunikacija. — Pogotovo je besmisleno kad netko 
brani razvrat u ime nekakve umjetnosti ili znanosti (22). 


Pri koncu enciklike papa se obraća nosiocima vlasti, 
učenjacima, samim bračnim drugovima, apostolima za obi- 
telj, liječnicima, svećenicima i biskupima. — Javnim vlas- 
tima poručuje da ne smiju dozvoljavati uništavanje čes- 
titih običaja i da se ne smije dopustiti da se u obiteljski 
život uvuku uzusi koji se protive naravnom zakonu. Na- 
dalje, država i može i mora rješavati pitanje populacije 
na drugi način, a ne umjetnim reguliranjem potomstva. 
Zakoni moraju biti u prilog obitelji. Zadatak za uprav- 
ljače naroda nije malen. Toj problematici posvećena je 
enciklika »Razvoj naroda«,y i papa navodi riječi Ivana 
XXIII, koji kaže da se ovi problemi ne smiju rješavati 
putovima nedostojnim čovjeka. Rješenje treba tražiti u 
društvenom i gospodarskom napretku pojedinca i druš- 
tva. Nepravda je kad se Providnost poziva na odgovor- 
nost zbog propusta nesposobnih vlada (23). 


Papa poziva i učenjake, koji mogu mnogo doprinijeti 
braku i obitelji ako bolje istraže i osvijetle različite uvjete 
Koji su u prilog rađanja. Pijo XII bio je uvjeren da zna- 
nost može i mora pronaći dozvoljeni regulator broja po- 
tomstva. Između rezultata prave znanosti i Božjih zah- 
tjeva ne može biti sukoba ni protuslovlja (24) — Brač- 
nim drugovima papa poručuje da su po krštenju primili 
kršćanski poziv, a po ženidbi ga imaju učvrstiti (25). Pre- 
poruča apostolat među obiteljima te hvali i potiče one 
koji su se tome posvetili. — Liječnike papa potiče na 
ustrajnost u odlukama da će uvijek savjetovati ono što 
je u skladu s načelima vjere i ispravnog shvaćanja bra- 
ka (27). 

Svećenicima papa savjetuje da vjernicima izlažu či- 
tavu nauku Crkve. Od njih se očekuje da će tu nauku 
prihvatiti, pokazati spremnost u slušanju i pokornost crk- 
venom autoritetu. Na kraju se papa obraća biskupima, do- 

zivajući im u svijest njihovu pastirsku dužnost, koju će 
izvršiti zaštićujući svetost bračnog života. 

Tako smo u prikazu enciklike HV donijeli ono što 
zapravo potvrđuje i naše dosadašnje kateheze o šestoj za- 
povijedi. Tko razmisli o svim ovim iznesenim načelima, 
ubrzo će i za svaki pojedini slučaj moći izvesti ispravan 
zaključak. 

Pravo stjecanja 
i posjedovanja 


Sedma zapovijed Dekaloga 


38. SEDMA ZAPOVIJED DEKALOGA 


Sedma zapovijed Dekaloga glasi: »Ne ukradi!« (Izl 378. 
20, 15). Zapovijed izričito zabranjuje čine kojima se vri- 
jeđa tuđe pravo na posjedovanje. Uz sedmu zapovijed ide 
i deseta zapovijed Dekaloga: »Ne poželi kuće bližnjega 
svoga|« (Izl 20, 17). Dok sedma zapovijed zabranjuje vanj- 
ske čine, deseta zabranjuje nutarnje čine i odluke, koje 
vode krađi. Krepost koja regulira i traži poštivanje tu- 
dega na imetak i posjedovanje jest krepost pravednosti, 
posebice ugovorna ili vlasnička pravednost (br. 177.). Ove 
dvije zapovijedi zahvaćaju široko područje, i rasprave o 
mnogim pitanjima. O pravednosti smo već govorili, a 
ovdje nam je govoriti o vlasništvu, ili točnije, o pravu 
na posjedovanje; zatim, o načinu kako se stiče pravo vlas- 
ništva; govoriti nam je o povredi vlasništva, o krađi i 
drugim oblicima vrijeđanja tuđeg prava na posjedovanje; 
nadalje, o naknadi ili vraćanju ukradenoga ili otetoga; i, 
napokon o ugovoru kao jednom od najčešćih oblika pri- 
jenosa vlasništva. Pod ugovor kao pod svoj rod ide i po- 
klon, nasljedstvo, te kupovina kao oblik prenošenja vlas- 
ništva. Moramo odmah reći da u ovih par kateheza o pi- 
tanjima sedme zapovijedi nije moguće zahvatiti sve pro- 
bleme. Ali se ovdje i ne radi i priručniku posjedovnog 
prava. Kako je Zakonodavcu bilo dostatno jednom riječ- 
ju »Ne ukradi!« izraziti jasnu zapovijed o poštivanju tu- 
đega, tako ćemo se i mi zadovoljiti da iznesemo bitne 
principe i zahtjeve pravde gledom na poštivanje tuđega. 


ŠTO JE VLASNIŠTVO? — Krađe nema bez povrede vlas- 379. 
mištva. Moramo, dakle, prvo 
osvijetliti ovaj pojam. Biti vlasnik, znači: biti gospodar | 
nečega. Imati samo pravo na upotrebu stvari ne znači biti 
vlasnik. Vlasništvo kaže nešto više. Definmiraju ga kao 
zakonito pravo na raspolaganje s nekom stvari kao svojom. 
Ovdje svaka riječ ima svoje značenje: Najprije kažemo 
zakonito pravo. Ne kažemo zakonsko. Može netko imati 
zakonito pravo na kuću koja je njegova, ali mu to zakon 
osporava. Iz ovoga se vidi kako netko može postati za- 
konski vlasnik, ali nezakonit. Ovdje je riječ o prirodnom 
pravu na vlasništvo koje čovjek ima od naravi, a ne po 

nekom pozitivnom zakonu. O tome ćemo nešto više reći 
malo kasnije, kad bude govora o porijeklu vlasništva. 
Vlasništvo je, dakle, zakonito pravo. — Kod vlasništva se, 
nadalje, radi o pravu, a kad se radi o pravu onda to u 
drugih rađa obvezom poštivanja toga prava. — Vlasniš- 
tvo se, dalje, očituje u pravu raspolaganja. To pravo može 
biti savršeno, ako se odnosi na posvemašnje raspolaganje 
sa stvarima, a to, teoretski, ide dotle da se stvar može i 
uništiti; ili nesavršeno, ako se vlasništvo ograničuje samo 
na upotrebu stvari. — Za vlasništvo, na kraju, kažemo 
da se sastoji u pravu raspolaganja s nekom stvari. Iz vlas- 
ničkog inventara isključuju se osobe. One ne mogu biti 
predmetom posjedovanja. U vrijeme pak kad su neki svo- 
jatali pravo na tuđi život i obitelj, radilo se samo o pravu 
jačega, o zakonskom pravu, ali je to u sebi bilo protu- 
zakonito, jer se ropstvo protivi naravnom zakonu i gazi 
osnovna prava osobe. Robovlasničke tendencije, međutim, 
nisu sasvim isčeznule ni u naše vrijeme. 


Temelj vlasništva jest u samoj ljudskoj naravi, u 
dostojanstvu osobe koja je svoja, i koja može nešto po- 
sjedovati kao svoje. Čovjek ima neotuđivo pravo na život 
i na potrebna sredstva za održavanje života. Ima, nadalje, 
pravo na miran i osiguran život, dostojan slobodna djeteta 
Božjega. To je pravo primio od Boga, koji je apsolutni 
gospodar i vlasnik svega, pa i našega života. On nam je 
darovao život, i dao nam je bogatstva zemlje da radimo, 
da stječemo, da živimo. A, kako smo bića od duha i tije- 
la, život je bez materijalnih dobara upravo — nezamisliv i 
neodrživ. 


PORIJEKLO VLASNIŠTVA — Prije nego što prijeđemo 

na bilo koju teoriju o po- 
rijeklu vlasništva, treba uočiti samu činjenicu pojave, i 
primjene vlasništva. Vlasništvo, tj. pravo na posjedova- 
nje i primjena prava nad stvarima jest činjenica starija 
od ma koje teorije. Utemeljena je na samoj ljudskoj ra- 
zumnoj prirodi, na dostojanstvu osobe koja je kadra biti 
vlasnik, i koja ima mogućnosti i načina da to vlasništvo 
primjenjuje. — Ako je netko pronašao neku stvar koja 
nema svoga gospodara, pa tu stvar želi zadržati, onda ima 

pravo da to i učini. — Ako je netko primio u baštinu 
kuću, kuća je njegova, i nema mu je pravo nitko oteti. — 
Povreda toga prava predstavlja prekršaj protiv sedme 


zapovijedi. — Ako je netko svojim vlastitim rađom nešto 
stekao, to je njegovo, i svatko je dužan to stečeno pravo 
poštivati. — Ako je netko ugovorom kupio i isplatio neku 


stvar, tada je ona njegova — bez obzira na suptilne teo- 
rije koje idu za tim da se ljudima ograniči vlasništvo. — 
Činjenica i pojava vlasništva starija je dakle od ma koje 
vlasti, i temelji se na samoj ljudskoj prirodi. Ako i pos- 
toji relativnost posjedovanja, budući da vlasništvo nije 
vrhovna vrednota, pa ima momenata i odnosa gdje vlas- 
ništvo treba zapostaviti drugim vrednotama, kao, na pri- 
mjer, sam život ili ljubav, te konačno sve skupa jednoga 
dana moramo ostaviti — ipak stoji čvrsto činjenica, da 
svako slobodno biće ima pravo na posjedovanje, jer to 
pravo ima od svoje naravi, pa mu ga, bez povrede ne mo- 
že nitko oduzeti. 


Dobro je da još malo produbimo ovu misao. Čovjek 
od naravi ima pravo na život, pa i pravo na osnivanje 
obitelji. Iz ovih prava slijede i dužnosti uzdržavanja obi- 
telji. Krađa nije put da se pribave sredstva za uzdržava- 
nje. Sredstva treba priskrbiti vlastitim trudom. Stoga su 
zalihe posjedovanja nužna stvar. Čovjek ima pravo na 
plodove svoga rada, na obrađeno polje, na uzgojenu voću, 
na prihod iz trgovine ili lovine, na industrijsku proizvod- 
nju i na korist od nje. To nam je svima toliko očito, da 
je upravo čudno dokazivati kako i drugi imaju dužnost 
poštivati ovo naše pravo. Stvar se bitno ne mijenja ni 
tamo gdje ima primitivnih plemena koja su zadržala obi- 
teljsko vlasništvo. 


Uostalom, mnepobitna je činjenica da i najvatreniji 
propagatori zajedničkog vlasništva čuvaju poput mitskog 
Kerbera, svoj posjed, svoju vikendicu, svoj gliser, svoj 
auto, svoje novčane zalihe — a teorije o komunitarnom 
vlasništvu ostavljaju đacima i studentima, koji će onda, 
jednoga dana, također otkriti paradoks života: sukob prak- 
se i teorije. Zato se i nećemo mnogo zadržavati na tim 
koncepcijama o porijeklu vlasništva. 

NEKE TEORIJE — Od teorija koje su pokušale protuma- 
čiti porijeklo vlasništva spomenut će- 
mo teoriju zakona, po kojoj bi se izvor i opravdanje pri- 
vatnog vlasništva temeljilo na zakonima društva (Hobbes, 
Montesquieu). Slično je mislio i Kant, kad je tvrdio, da 
prije uspostave zakonodavstva čovjek nije mogao biti vlas- 
nik u pravom smislu. — Ovoj teoriji možemo prigovoriti 
da ona polazi s krivog stanovišta. Privatno je vlasništvo 
postojalo i prije države, a kroz državu se evolviralo samo 
u svom specijalnom juridičkom statusu, kroz evidenciju 
katastra i gruntovnice. Ovi su uredi ustanovljeni na te- 
melju posjedovanja, a oni nisu uzročnici i opravdanje po- 
sjedovanja. Pitanje je, dakle, o porijeklu vlasništva — a 
ne o porijeklu urgiranja svoga prava na posjed. S&mo 
pravo i vršenje vlasništva starije je od svake uprave. 


Druga teorija o porijeklu vlasništva jest teorija pr- 
votnog ugovora (Grotius, Pufendorf). Po ovoj teoriji je 
vlasništvo utemeljeno na prvobitnim ugovorima, bilo pre- 
šutnim, bilo izričitim. Po toj koncepciji ljudi su kod us- 
postave vlasti podijelili neka dobra i uzeli ih u svoje vlas- 
ništvo. — Ova se teorija protivi realnosti. Po njoj bi 
vlasnici bili oni koji formiraju državu, a država bi, još 
prije nego što je postojala, bila vlasnik svega. To nije 
točno. 


Treća teorija donosi kao izvor vlasništva rad. Zato i 
nosi naziv: teorija rada. Pravo na vlasništvo dolazi odatle 
što svatko ima pravo na plodove svoga rada (George). — 
Nitko to ne niječe; dapače, jasno je da čovjek radom pos- 
taje vlasnik — ali rad nije jedini titul posjedovanja, h 
prema tome, ova teorija je nepotpuna i nedovoljna da 
protumači porijeklo vlasništva. 


Osim teorija koje su pokušale protumačiti porijeklo 
vlasništva dobro je spomenuti i protivnike posjedovanja 
i privatnog vlasništva. To su pobornici komunitarnog pos- 
jedovanja, isključivog ili djelomičnog, u kojem se zajed- 
nički posjeduju sredstva za proizvodnju, kao i pobornici 
podruštovljenja. U čemu je bit jedne i druge tendencije. 
nisu načistu ni sami teoretičari ovih pokreta. Ograniča- 
vanjem vlasništva oslabljeni su interesi za proizvodnju, a 

zemlje, koje svoju ekonomiju temelje isključivo na ova- 
kovim postulatima, trpe goleme štete i postaju ovisne od 
zemalja čiju društvenu i ekonomsku strukturu napadaju. 
Koliko vrijedi neka zamisao dokazuje tek njezino ostvare- 
nje i njezini plodovi. 


NAČINI STJECANJA VLASNIŠTVA — Osim ovih teori- 

ja, imamo i sam 
život koji svakodnevno pokazuje kako ljudi postaju vlas- 
nici. Ako neka stvar nije imala svoga gospodara, onda, 
njenim prisvajanjem, nalazač primjenjuje jedan od zako- 
nitih načina stjecanja vlasništva. Ako stvar ima vlasnika, 
zakoniti način prenošenja vlasništva jest ugovor, koji mo- 
že biti različit — bilo obostrani ugovor — kao kupopro- 
dajni, ili jednostrani ugovor — kao ugovor o darivanju, 
nasljedni ugovor ili testament, i, konačno, samo nasljed- 
stvo. Zaslužena plaća svakako je predmet zakonitog vlas- 
ništva. 


Izvlašćivanje je dosta česta pojava kao način da se 
u prevratima dođe do posjeda. Takovi postupci, međutim, 
ukoliko su izvedeni preko volje vlasnika, pa čak i bez 
naknade, predstavljaju prekršaje protiv sedme zapovijedi, 
tj. predstavljaju oblike otimačine. 

Odmah ćemo reći koju riječ o redovitim načinima 
stjecanja vlasništva. 


. Nalaženje jest oblik prisvajanja stvari koja dosad nije 
imala vlasnika. Taj je oblik danas vrlo rijedak, ako se 
izuzmu sitnice. Kao primjer navode starije moralke pris- 
vajanje divljih životinja — no danas se ni to ne može 
reći, jer je, gotovo sve, regulirano zakonima lova. Pripi- 
tomljene, a izgubljene životinje, ne mogu postati pred- 
metom prisvajanja. Valja tražiti gospodara. »Res clamat 
ad dominum« = Izgubljena stvar zove gospodara! — Tek 
ako se nakon ozbiljna traženja i nakon određenog vre- 
mena ne nađe gospodar, postoji mogućnost da se stvar 
uzme u posjed. . 


Što se tiče nalaženja skupocjenih predmeta, novca i 
drugih stvari, načelo je ovo: »Izgubljena stvar tako dugo 
pripada svome gospodaru, dok se utvrdi da je napuštena. 

Ako se kao takova može posjedovati, onda pripada onome 
koji ju je našao! — U svemu tome najbolji će nam puto- 
kaz biti: Postupimo s tuđom, nađenom stvari onako kako 
bismo željeli da se postupa s našim izgubljenim stvarima 
do kojih nam je stalo. Pošteno i ispravno! 


Ostavljena se dobra, kao na primjer u slučaju smrti 
bez nasljednika i bez oporuke, smatraju dobrima bez gos- 
podara. Pozitivnim zakonom pripadaju državi, naravnim 
pravom pripadale bi onima koji ih prvi zaposjednu. — U 
nekim okolnostima vlasništvo se može steći tzv. Preksrip- 
cijom — na primjer, ako netko uživa neko dobro u koje 
je ulagao i koje je održavao, onda po isteku zakonom 
predviđenog vremena stječe pravo vlasništva, i to zato, 
jer prvotno vlasništvo nije već u početku bilo sigurno. 


Ugovor — Slučaj kad se jedan čovjek, ili više njih 
obvežu da će nešto dati drugome ili drugima, bilo uz od- 
štetu, bilo učiniti nešto, ili otpisati, zove se ugovor. Ugo- 
vor je jedan od zakonitih i najčešćih načina stjecanja 
vlasništva. Za valjani ugovor traže se ovi uvjeti: Predmet 
ugovora mora postojati, mora biti u vlasništvu onoga koji 
ugovorom stvar prodaje; u ugovonu mora biti sasvim jas- 
no izneseno o čemu se radi. To je, što se tiče predmeta 
ugovora. — Osobe koje ugovaraju moraju biti slobodne i 
prisebne, barem ona strana koja daje. Pristanak mora 
biti i vanjski i nutarnji; vanjski da se može dokazati, a 
nutarnji za valjanost nekih ugovora. Kod mnogih ugo- 
vora pristanak mora biti obostran. — Za ugovor se, osim 
toga, traži i zakonska forma. To vrijedi za sve veće ugo- 
vore koji mogu postati juridički slučaj, a vrijedi i za opo- 
ruku ili testament. Testament ima biti napisan vlastitom 
rukom, ili potpisan pred svjedocima. Za značajnije testa- 
mente traži se ovjera i sve ostalo što u tančine propisuju 
građanski zakoni. 


Kupoprodajni ugovor — danas je najčešći način stje- 
canja vlasništva. Stvar je svakodnevna, i ne treba veli- 
kog tumačenja. Ako je netko vlasnik kuće, zemljišta, vo- 
zila, on to može prodati. Sačini se kupoprodajni ugovor, 
kupac isplati traženu cijenu, izvrši se prijenos vlasništva, 
a kad netko tako postane novim vlasnikom onda ima po- 

svemašnje pravo na predmet. Ako je narav kupljenog 
predmeta takova, onda je kao isključivi vlasnik može i 
uništiti. Naglasili smo isključivi — jer netko može biti 
pred zakonom isključivi vlasnik, a da to stvarno nije. Nje- 
govo vlasništvo participira njegova obitelj. Otac obitelji 
ne može svoje upropastiti, zapalivši kuću, zato što je on 
vlasnik te kuće ... Sve su te imovinske stvari dosta slo- 
žene, pa svaki slučaj traži i svoje tumačenje. 


Ugovor o radu jest slučaj gdje vlasnik radne snage 
iznajmljuje svoje usluge bilo za novčanu ili koju drugu 
naknadu. U pitanju je redovita mjesečna plaća za osobno 
i obiteljsko uzdržavanje. Pravedna naknada ne uključuje 
samo goli život; ona obuhvaća i smještaj obitelji, život 
dostojan čovjeka, i doličnu budućnost — koja opet uklju- 
čuje školovanje djece, pripravu za život, osiguranje za 
slučaj bolesti i, na kraju, mirovinsko osiguranje. U sva- 
kom slučaju, radom se stječe pravo na pravednu plaću, 
pa i obiteljsku. To pravo nitko ne može poreći, naprotiv 
svi ga glasno izvikuju. 


Postoje još i drugi načini da se dođe u posjed neke 
stvari. Jedan dobije imetak na lutriji, drugi u raznim 
natjecanjima, treći kao nagradu za otkriće ili patent; po- 
stoje, zatim novčane transakcije na burzama, akcije i dio- 
nice u tvornicama. Sve su to putovi da se dođe zakonito 
u posjed. 


Činjenica vlasništva je dovoljno pokazana. 


39. POVREDA TUĐEG VLASNIŠTVA 


Pravo na život i pravo na stjecanje i posjedovanje 
stečenoga je nepovredivo. Čin kojim se gazi to pravo je 
nepravda. Ako se nehotice uništi tuđe dobro radi se samo 
o materijalnoj šteti; a ako se šteta nanese hotimično radi 
se i o formalnoj nepravdi. Nepravda može biti osobna — 
ako smo osobu oštetili u duševnim ili tjelesnim dobrima; 
a može biti vanjska — kao na primjer krađa ili otima- 
čina — te nutarnja, nanesena pogrešnim sudom ili iz zlo- 
be. Postoji, dakle, čitav niz načina kako se može povri- 

jediti tuđe vlasništvo. Koliko je vrsta dobara što mogu. 
nekome pripadati, toliko, i još više, ima načina, kako se- 
može povrijediti tuđe vlasništvo. Mi ćemo se u svom pro-- 
matranju ograničiti isključivo na dva načina vanjske po-- 
vrede tuđeg vlasništva: na krađu i otimačinu. Pogledat 
ćemo, u čemu se one sastoje i što povlače za sobom. Ukra-- 
deno ili oteto treba vratiti gospodaru. 


KRAĐA I OTIMAČINA — Krađa je djelo kojim netko, 

tko nema prava na određe-- 
nu stvar, ipak tu stvar tajno uzima s nakanom da je za-- 
drži i prisvoji; on tu stvar uzima od njezina gospodara,. 
a da ovaj s time nije sporazuman. — Protumačit ćemo: 
svaku riječ: Da bi se krađa ostvarila, mora se posegnuti" 
za tuđom stvari, za stvari koja ima svoga gospodara. Ako. 
neka stvar već nekome pripada, pa si ju samo tajno od-: 
nese, tu nema krađe. Radi se, dakle, o tome da netko tko: 
nije vlasnik neke stvari želi to postati, i to prisvajanjem: 
tuđega. — Kod krađe je postupak uzimanja tuđe stvari 
tajan. U tom i jest osobitost krađe. Kradljivci — koko-- 
šari kradu kokoši noću ... Drumski razbojnici »posuđu- 
ju« kola kad je vlasnik odsutan. Za krađu je, dakle, važna: 
okolnost da bude tajno izvršena. Ona time u svoj lopov-- 
luk uključuje neki obzir prema gospodaru; ali postupak, 
gdje se vlasniku naočigled uzima njegovo vlasništvo, jed-- 
nostavno je pljačka i otimačina. Taj je način u sebi 
bezočniji i drskiji od krađe. Dakako da otimačina i krađa: 
povlače sobom dužnost na odštetu i naknadu, odnosno 
vraćanje otetoga ili ukradenoga. — Napomenuli smo još“ 
jedan momenat da bi se ostvarila prava krađa: gospodar“ 
se, naime, s pravom mora naći povrijeđen tim postupkom... 
Ako nije povrijeđen, ako nema ništa protiv, što se nje-- 
govo odnosi, onda nema prave krađe. — Još jedan slučaj:. 
Ako gospodar neće da plati svoje radnike, oni su prisiljeni 
da se tajno namire. To je slučaj tzv. potajne kompenza-- 
cije. Iako bi se gospodar mogao ljutiti na podkradanje; 


stvarno nema razloga da se ljuti na postupak svojih ne-- 


plaćenih radnika, jer ih ne plaća na vrijeme i praved-- 
no. 

Tako smo dostatno protumačili što je krađa, uspore- 
đujući je s njezinom, još ružnijom sestrom: otimačinom 
i pljačkom. Ali time nismo sve rekli o krađi. Da bi se 
krađa ostvarila, ukradeni predmet mora predstavljati sta- 
novitu vrijednost, koja može biti vrlo različita. 


PITANJE MATERIJE U KRAĐI — Ukradena stvar pred- 

stavlja bitni element 
u procjeni veličine nepravde, učinjene krađom, iako na 
težinu utječu i drugi elementi, kako ćemo odmah vidjeti. 
Nanijeti nekome veliku materijalnu štetu znači velik pre- 
kršaj protiv sedme zapovijedi; nanijeti malu štetu, znači 
počiniti manji prekršaj. Tako u krađi ne govorimo samo 
o velikoj i neznatnoj materiji — nego kod velike mate- 
rije razlikujemo veliku apsolutno, i veliku relativno, ili 
»s obzirom na«. Materija, apsolutno velika, jest ona koja, 
bez obzira na imetak onoga kome se krade, predstavlja 
dovoljnu vrijednost za teški prijestup; materija, relativno 
velika, jest ona koja je velika, gledana na stanje onoga 
kome se vrijednost odnosi. Tako, odnijeti siromahu ono 
što mu je potrebno da jedan dan preživi predstavlja, do- 
duše, u sebi neznatnu materiju, ali gledano na njegovo 
imovinsko stanje, ta vrijednost predstavlja oštećenome 
nešto što je njemu neophodno i bitno za život. — Kako 
bismo danas došli do precizne definicije što je materija 
apsolutno velika — i što je materija relativno velika, teš- 
ko je reći. Ograničit ćemo se na usporedbu koja će u 
procjenjivanju najdulje ostati — usprkos mijenjanju vri- 
jednosti novca. Materija relativno velika, jeste, na pri- 
mjer, vrijednost jedne dnevnice, jednodnevna zarada. To 
znači, oštetiti siromaha za jednu dnevnicu, bilo da mu se 
uskrati bilo da ga se prevari, predstavlja tešku povredu 
vlasništva. Netko će odmah reći, da sve dnevnice nisu 
jednake. Zato smo i rekli da se radi o dnevnici siromaha. 
Drugim riječima, to bismo izrekli ovako: Ono što je pot- 
rebno da jedna skromna obitelj preživi jedan dan pred- 
stavlja materiju relativno veliku za krađu. — Suma apso- 
lutno velika, i potom teški prekršaj protiv sedme zapo- 
vijedi jest vrijednost zarade od, recimo, petnaest dnev- 
nica. Ni ova se svota ne može doslovno shvatiti. Međutim, 

ona nam ipak daje neku orijentaciju. Ako smo nekoga 
hotimično oštetili za polovicu mjesečne plaće, učinili smo 
tešku nepravdu u objektivnom redu — bez obzira na to, 
hoće li on to osjetiti ili ne. Kod svega ovoga možda je 
najvažnije da uočimo načelo. Odmah ćemo naime vidjeti 
da svota i dosljedno šteta, ako ju počine članovi obitelji, 
treba biti znatno veća da bi predstavljala težak prekršaj. 
Općenito govoreći, materiju za teški prekršaj mijenjaju, 
odnosno povećavaju okolnosti; ako onaj koji uzima, na 
neki način pripada gospodaru, kao, na primjer, sin ocu, 
žena mužu — i obrnuto, ako se krade stvar koja, kao vlas- 
ništvo, pripada nekolicini gospodara, te napokon ako se 
stvar ne ukrade odjedamput nego se krade pomalo — sve 
su to momenti koji utječu na ocjenu krađe. Drugo je ako 
krade sin ili kćer; drugo je ako se uzima siromahu, drugo 
je ako se krade bogatašu, industrijaleu ili državi; drugo 
je uzimati u svom poduzeću potajno, a drugo u stranom; 
drugo je krasti tamo gdje radiš, a drugo tamo gdje ništa 
ne radiš; drugo je krasti u vrtu tuđe voće, kojega ima na 
bacanje, a drugo ukrasti jednu jedinu naranču kojju je 
vlasnik odgajao godinama i čekao njezin prvi plod... Ni- 
je isto ako krade dijete ili odrastao čovjek; drugo je kad 
krade starac, ili čuvar javnoga reda; a drugo je ako kra- 
de uličar. Jedno je, svakako, uvijek sigurno: sama ukra- 
dena stvar ne gubi ugled, ali ga zato sigurno gubi onaj 
koji krade, pa makar se radilo i o neznatnim stvarima. 
Gubitak ugleda ne da se ničim nadomjestiti, a najmanje 
vrijednošću ukradene stvari koja često ne predstavlja ne- 
ku vrijednost. Iako živimo u vrijeme velikih povreda tu- 
đega prava na posjedovanje, ipak je u ljudi živ osjećaj 
za prirođene norme pri ocjenjivanju krađe i za poštiva- 
nje tuđeg vlasništva. 


RAZLOZI KOJI ISPRIČAVAJU 

OD POSEZANJA ZA TUJIM — Već smo naglasili relativ- 
nost vlasništva, pa i sa- 

mih materijalnih dobara. Naglašimo to još jednom. Mate- 

rijalna dobra dana su nam zato da živimo životom koji 

odgovara čovjeku kao duhovno-materijalnom biću. Čo- 

vjek ne može podmiriti svoje potrebe ako nema na raspo- 


260 


laganju vidljiva dobra. No prije ili kasnije dogodit će se 
da moramo sve ostaviti; a može to biti u bijegu pred po- 
žarom ili kakvom elementarnom nesrećom. Može se do- 
goditi i to da drugi, spasavajući goli život, mora pose- 
gnuti za našim. Riječ je o takovim okolnostima koje uzi- 
manje tuđega ne čine krađom. Te su okolnosti krajnja 
nužda i tajna kompenzacija. U jednom i u drugom sluča- 
ju pravi vlasnik ne može se protiviti uzimanju. 


Nuždom koja opravdava posezanje za tuđim imetkom 
smatra se ona, kad je u opasnosti život, ili održavanje ži- 
vota, bilo vlastitoga bilo obitelji. U toj stvari ne smije 
biti obmane. Jer, uistinu je ozbiljno kad je netko, radi 
spasavanja života prisiljen uzeti tuđe. Nije to onaj slu- 
čaj kad se lijenčine uvale u takav položaj da im prijeti 
smrt od gladi — nego slučaj kad opća nevolja pritisne 
sve, i kad ljudi traže i daju sve da bi spasili život. U ta- 
kvim žalosnim vremenima ne gubi se ugled ako se uzima 
tuđe. Radi se, dakako, o posve određenim stvarima koje 
se u takovim slučajevima mogu uzeti, a to su, gotovo, i 
jedino, predmeti prehrane. Dakako da se tu postavlja pi- 
tanje na uvjet dopuštenosti za uzimanje, eventualno pret- 
hodno traženje dopuštenja. Prisvajanje drugog inventara 


u takvim krajnjim situacijama nije dozvoljeno, stoga se 


to progoni najdrastičnijim mjerama u općim nesrećama. 


Što je tajna kompenzacija? — Čin kojim netko po- 


tajno namiruje dugove da gazda i ne zna, zove se tajna 


kompenzacija ili namirivanje. Onaj koji se odlučio na ta- 
kav postupak mora biti u sigurnu pravu na ono za čim 
potajno poseže. To znači, vlasnik je, na primjer, nekome 
po pravdi dužan, recimo, plaću; ali je ne želi dati, uskra- 
ćuje je, i radnik je prisiljen da se namiri potajno, uzi- 
majući ono što može. Stvari su vrlo komplicirane, i mo- 
ra se raditi o činjenicama. Potajnu kompenzaciju neće ni- 
tko nikome savjetovati; ali o njoj govorimo samo zato 
da bismo one, koji se potajno namiruju, ispričali od 
krađe. A radi se o vrlo delikatnoj stvari i u društvu. Ako 
i čitavo društvo ne razlikuje što je čije, pa se ne poštuje 
tuđe, to ipak ne znači da je .sve dozvoljeno: Nepravda se 
obično neće popraviti na ovaj način. Pravo treba tražiti 

drugim putem, a obnova palog ćudoređa neće se postići 
podržavanjem nereda nego pojedinačnim poštivanjem tu- 
đega. 


PITANJE VRAĆANJA UKRADENOG — S ukradenom 

stvari nije la- 
ko. Stvar se ne mijenja bitno ako je netko samo požalio što 
je oteo tuđe. Ni društveni se zakoni ne zadovoljavaju sa- 
mo kažnjavanjem kradljivaca, nego od njih traže i odšte- 
tu. Područje savjesti i poštenja traži za uspostavu povri- 
jeđenoga reda više: štetu nanesenu krađom treba nakna- 
diti, ukradeno treba vratiti, da bi tek tada došlo na red 
izmirenje s Bogom i s ljudima. 


Evo samo nekoliko načela: Kakogod stoji princip da 
ukradeno treba vratiti, i da štetu treba namiriti, tako je 
jasan i princip u obranu počinitelja štete: Odštetu smo 
dužni dati za ono zlo koje smo prouzročili nepravednim 
djelovanjem. Dakako, nameće se više stvari koje smo za- 
hvatili ovim načelom: Drugo je krađa, a drugo je šteta 
koju smo nekome učinili. No i šteta je opet različita: šte- 
ta učinjena hotimično, iz pakosti, šteta počinjena iz ne- 
mara, šteta počinjena uz najbolju volju, na primjer, pri 
pomaganju na poslu... Pitanje, dakle, vraćanja ovisi o 
tome koliko je tko kriv, i koliko je onaj kome je učinjena 
šteta ugrožen. To dvoje se stalno isprepliće u ocjeni od- 
govornosti. Navest ćemo samo u par natuknica različite 
slučajeve: ? 

Ukradena stvar može se nalaziti kod onoga koji ju je 
ukrao — i tu se zna što treba učiniti. Stvar treba vratiti. 
Kako se našla prigoda za tajno uzimanje, još lakše će se 
naći prigoda za tajno vraćanje. — No ukradena stvar mo- 
že već biti kod nekoga tko ne zna da je ukradena, ;li 
možda i znade; a može se samo sumnjati da je stvar ukra- 
dena. Načelo je: stvar pripada gospodaru. No, kakvu tko 
obvezu pritom ima da se traži gospodar, nije lako reći. 


Netko je nekome učinio štetu. Načelo je: Šteta se 
ima naknaditi, uz napomenu — ako je djelo počinitelja 
štete, ili učinjeni propust uistinu prouzročio štetu, i to 

“efektivno i formalno, uz nepravdu. Može se, naime, ne- 
kome činiti šteta a da se ne radi o nepravdi. 


Netko je s nekim surađivao u oštećivanju drugoga. 
.Može to biti slučaj pozitivne suradnje, slučaj neopiranja, 
slučaj pomaganja savjetom, zapovjeđu, pomoći kao su- 
radnik, pristankom uz odobravanje i povlađivanjem. Sva- 
ki od ovih oblika suradnje ima odjeka u nepravdi, i po- 
tom, u odšteti. 


-NEMOGUĆNOST ODŠTETE — Razlozi koji oslobađaju 

idužnosti vraćanja, bilo 
“ukradenog bilo naknađivanja počinjene štete, ovi su: Već 
«sama nemogućnost restitucije bilo fizička bilo moralna, 
ujedno je isprika za to. Fizička nemogućnost nastaje kad 
te ukradene stvari više nema, a nema ni sredstava da se 
“vrati odgovarajuća protuvrijednost. Moralna nemogućnost 
nastupa kad postoje stvarne teškoće za vraćanje, skopča- 
.ne s javnim vraćanjem uz gubitak ugleda, i slično. U 
“takvim slučajevima stvar se može urediti tajno, kao što je 
«učinjena i krađa. 


Ima, međutim, slučajeva koji zasijecaju u restituciju, 
sa koji su vrlo akutni. Oštećeni mogu biti trajno ugrože- 
:ni zbog jedne štete i svojevrsne krađe. Slučaj može biti 
.nepravda povezana s ubojstvom oca koji uzdržava obitelj. 
Ubojica je tada dužan pomagati i uzdržavati obitelj. — 
.No može se raditi i o ubojstvu koje nije povezano sa zlo- 
.činom, ili je uzrokovano tuđim djelovanjem, kao što je 
.slučaj kađ se nedostatno osigurani radnik unesreći na 
tuđem gradilištu. — Slobodnim odmošajem stvara se tako- 
«đer vrlo složena situacija. Kakve su obveze prema djevoj- 
«ci koja je ugrožena? — Drugo je, ako je ona organizirala 
«odnošaj, a drugo ako je zavedena i obmanuta; drugo je, 
«opet, ako je zanijela, a drugo ako nije. Mladić koji je s 
djevojkom realizirao odnose ima i realne obveze, razli- 
«čite ali stvarne obveze. — Slični slučajevi mogu se izvesti 
.preljubom, sa slobodnom ili vezanom osobom, s posljedi- 
cama začeća ili bez njih. Slobodmo, stvarno djelovanje 
.rađa i stvarne obveze sustentacije ili alimentacije. 

O sedmoj zapovijedi Dekaloga nikada kraja. Stoga 
smo iznijeli samo poglavite probleme. No, pri rješavanju 
tih pitanja najbolji je evanđeoski savjet: Što ne želiš da 
tebi drugi učini (ovdje: ukrade), nemoj ni ti drugima či- 
niti (ovdje: krasti). (Mt 7, 12; Lik 6, 31). Dalje: Što želiš 
i zahtjevaš da se učini tebi (ako si pokraden i oštećen), to 
isto učini i ti (ako si kriv), na način kako bi to izveo, da 
moraš vraćati. 


Slijedi po koja misao II Vatikanskog sabora o pitanji- 
ma sedme zapovijedi. 


40. DRUGI VATIKANSKI SABOR O VLASNIŠTVU 


Naše je vrijeme donijelo probleme vlasništva u da- 
našnjem ruhu. U dosadašnja se vremena gledalo na po- 
sjed i na materijalna dobra kao na isključivi potencijal 
vlasništva. Po tome su se i ocjenjivali ljudi — da li je 
netko bogat ili nije, što posjeduje ili što ne posjeduje. 
U brak se ulazilo s mirazom, u samostan s otpremninom, 
i životna ocjena vrijednosti pojedinca u novoj okolini ovi- 
sila je o vrijednosti imetka na kojem je tko bazirao svoj 
položaj. Naše je vrijeme u tome donijelo sretne izmjene. 
Zlatne ruke i uložen trud vredniji su od svakog imetka, 
pa nije pravo da se ljudi ocjenjuju po tom što je tko na- 
slijedio, nego po tome koliko je tko kadar priskrbiti i sa- 
čuvati. Drugi Vatikanski sabor uočio je te vrednote i no- 
va gledanja na osobni rad i njegovu vrijednost. Korisno. 
je i potrebno da te misli iznesemo, kako bi nam one po- 
služile u snalaženju i vrednovanju pravih dobara. Sedma 
zapovijed, dakako vrijedi u potpunosti i gledom na plo- 
dove čovjekova rada, ali se, osim radne snage, toliko toga 
slijeva u proces proizvodnje, da se tim pitanjima ne smi- 
je površno pristupiti. Iznijet ćemo stoga neka načela II 
Vatikanskog sabora. 

VRIJEDNOST RADA, RADNI UVJETI 

I SLOBODNO VRIJEME — »Ljudski rad koji se obavlja 
u proizvodnji i izmjeni do- 

bara ili na području ekonomskih usluga, ima veću vrijed- 

nost negoli ostali elementi ekonomskog života, jer su ovi 

samo sredstva. 


Taj, naime, rad, obavljao ga netko samostalno ili ovi- 
sno o poslodavcu, neposredno proizlazi iz osobe, koja kao 
da predmetima utiskuje svoj pečat i podređuje ih svojoj 
volji. Čovjek svojim radom redovito uzdržava život i svoj 
i svojih, povezuje se sa svojom braćom i služi im, može 
iskazivati autentičnu ljubav i dati svoj prilog dovršeniju 
Božjeg stvaranja. Štoviše, držimo da se čovjek, prikazuju- 
ći Bogu svoj rad, pridružuje otkupiteljskom djelu Isusa 
Krista, koji je radeći u Nazaretu vlastitim rukama, dao 
radu uzvišeno dostojanstvo. Iz toga za svakoga čovjeka 
proizlazi dužnost da savjesno radi, kao i pravo na rad. A 
zadaća je društva da prema konkretnim prilikama sa svo- 
je strane pomaže građanima da uzmognu naći priliku za 
dostatan rad. Konačno, vodeći računa o funkciji i pro- 
duktivnosti svakoga, o stanju poduzeća i o općem dobru, 
rad valja tako nagrađivati da se čovjeku osiguraju sred- 
stva za dostojno materijalno, društveno, kulturno i duho- 
vno življenje svoje i svojih. 


Budući da je ekonomska djelatnost većim djelom 
plod udruženog ljudskog rada, nepravedno je i nečovječ- 
no organizirati ga i urediti tako da bude na štetu bilo 
kojeg radnika. Češće se, međutim, događa, pa i u naše 
dane, da su radnici u nekom smislu robovi vlastitog rada. 
To se nipošto ne može opravdati tzv. ekonomskim zako- 
nima. Treba stoga sav proces proizvodnje prilagoditi po- 
trebama osobe i njezinim životnim odnosima, i to u pr- 
vom redu kućnoga života, osobito pak gledom na majke 
obitelji, imajući uvijek u vidu spol i dob. Radnicima tre- 
ba također dati mogućnost da samim radom razvijaju 
vlastitte sposobnosti i svoju osobnost. Premda u taj rad 
ulažu svoje vrijeme i svoje sile s dužnom odgovornošću, 
svi bi ipak trebali imati dovoljno odmora i slobodnog 
vremena za obiteljski, kulturni, socijalni i vjerski život. 

Dapače, moraju imati prilike da slobodno razvijaju svoje 
snage i sposobnosti, koje možda malo mogu razvijati u 
svom profesionalnom poslu.« (GS 67). 


SUDIONIŠTVO U PODUZEĆIMA 1 U 
OPĆEM EKONOMSKOM POSLOVANJU 
— RADNI SPOROVI — »U privrednim se poduzećima 
udružuju osobe, to jest slobod- 
ni i samostalni ljudi, stvoreni na sliku Božju. Stoga, ima- 
jući na umu službu svakoga pojedinca — vlasnika, po- 
duzetnika, kadrove i radnike — i sačuvavši potrebno je- 
dinstvo uprave, treba raditi na tome da svi aktivno uče- 
stvuju u upravi poduzeća, i to na način koji valja pri- 
kladno urediti. No budući da se odluke o općim ekonom- 
skim i socijalnim uvjetima, o kojima ovisi budućnost rad- 
nika i njihove djece, vrlo često ne donose u samom podu- 
zeću nego u višim nadleštvima, treba da radnici sudjeluju 
i kod donošenja takvih odluka — bilo sami, izravno, bilo 
putem svojih slobodno izabranih predstavnika. 


Među temeljna prava ljudske osobe treba ubrojiti 
pravo radnika da slobodno osnivaju udruženja koja će ih 
uistinu predstavljati i pridonositi da se ekonomski život 
ispravno organizira, kao i pravo da mogu slobodno sud- 
jelovati u radu tih udruženja, bez opasnosti od represa- 
lija. Zahvaljujući tako organiziranom sudjelovanju, pove- 
zanom s unapređenjem ekonomske i socijalne izobrazbe, 


kod svih će sve više rasti svijest vlastite zadaće i odgo- 


vornosti te tako doći do toga da će se, prema svojim 
vlastitim sposobnostima i darovima, osjetiti aktivnim 
članovima u čitavom djelu ekonomskog i socijalnog raz- 
vitka i ostvarenja općeg dobra. 


U slučaju ekonomsko-socijalnih sporova potrebno je 
potruditi se da se nađe mirno rješenje. Pa ako se i valja 
uvijek poslužiti najprije iskrenim dijalogom među stran- 
kama, štrajk ipak može i u današnjim prilikama ostati 
nužno, premda posljednje sredstvo u obranu vlastitih pra- 


va i ostvarenja pravednih zahtjeva radnika. Ali neka se 


što prije potraže putovi da se opet uspostave pregovori i 
dijalog za izmirenje.« (GS 68). 

ZEMALJSKA DOBRA 
NAMIJENJENA SVIM LJUDIMA — »Bog je zemlju, i 
sve što ona sadrži, 
namijenio svim ljudima i svim narodima, tako da bi stvo- 
rena dobra po pravičnosti i pod vodstvom pravde i ljuba- 
vi morala pritjecati svima. Ma kakvi da su oblici vlasni- 
štva, pa bili oni prilagođeni i zakonitm institucijama po- 
jedinih naroda prema različitim i promjenljivim okolno- 
stima, ipak treba uvijek paziti na opću namjenu dobara. 
Zato čovjek, služeći se tim dobrima nikada ne smije drža- 
ti da su stvari koje zakonito posjeduje, jedino njegove, 
nego ih jednako treba gledati i kao zajedničke u tom smi- 
slu što one mogu koristiti ne samo njemu jedinome nego 
također i drugima. Uostalom, svima pripada pravo da 
posjeduju dio dobara dovoljan pojedincu i njegovoj obi- 
telji. To je bila misao crkvenih otaca i naučitelja, koji su 
naučavali da su ljudi dužni pomagati siromahe, i to ne 
samo od svoga suviška. A tko se nalazi u krajnjoj nuždi, 
ima pravo da sebi pribavi potrebno i od tuđega. Budući 
da u svijetu ima mnogo ljudi koji trpe glad, Koncil zakli- 
nje sve — i pojedince i vlasti — da, imaju na umu onu 
otačku izreku: »Nahrani onoga koji umire od gladi — 
jer, ako ga nisi nahranio, ubio si ga«, prema svojim mo- 
gućnostima stvarno stave na raspolaganje svoja dobra, 
pružajući ih osobito onima, bilo pojedincima ili narodima, 
koji se njima sami mogu pomoći i razvijati se. 


Često je opća namjena dobara u ekonomski slabije 
razvijenim društvima djelomično ostvarena putem običa- 
ja i tradicija koje su vlastite toj zajednici, i koje svakom 
članu osiguravaju najnužnija dobra. Treba se ipak čuvati 
da neki običaji ne postanu nepromjenljivima i onda ako 
više ne odgovaraju novim zahtjevima današnjega vreme- 
na; s druge pak strane ne smije se nerazborito raditi ni 
protiv čestitih običaja koji i dalje ostaju vrlo korisni — 
samo ako se zgodno prilagode današnjim prilikama. Sli- 
čno bi u ekonomski vrlo razvijenim zemljama mogla mre- 
ža institucija za socijalno zbrinjavanje i osiguranje sa 
svoje strane pridonijeti da se opća namjena dobara pro- 
vede u djelo. Nadalje je vrlo važno promicati razvoj slu- 
žbi za obiteljske i socijalne potrebe, osobito one koje se 

brinu za obrazovanje i odgoj. Pri uređivanju svih tih in- 
stitucija treba bdjeti da građani ne zauzmu stav pasivno- 
sti prema društvu, izbjegavanjem tereta preuzetih dužno- 
sti i odbijanje službi.« (GS 69). 


INVESTICIJE I NOVČANA SREDSTVA — »Investicije sa 

' svoje strane 
moraju ići za tim da osiguraju zaposlenje i dovoljne pri- 
hode kako današnjem tako i budućem stanovništvu. Svi 
oni koji odlučuju o tim investicijama i organizaciji pri- 
vrednog života — pojedinci, skupine ili javne vlasti — 
dužni su imati pred očima te ciljeve i biti svjesni svoje 
teške obveze da, s jedne strane, bdiju kako bi pojedinci 
i čitava zajednica bili opskrbljeni dobrima koja su potre- 
bna za doličan život, a s druge strane da predvide budu- 
će situacije te osiguraju pravilnu ravnotežu između zah- 
tjeva sadašnje potrošnje, pojedinačne i skupne, i zahtje- 
va za investiranjem u korist budućeg pokoljenja. Treba, 
također, uvijek imati pred očima neodložive potrebe eko- 
nomski slabije razvijenih naroda i krajeva. Što se pak ti- 
če valute, valja pripaziti da se ne povrijedi dobro vla- 
stite zemlje ili dobro drugih naroda. Treba, osim toga, 
osigurati da oni koji su ekonomski slabiji ne pretrpe ne- 
pravednu štetu pri promjenama vrijednosti novca.« (GS 
70). 


. PRIVATNO VLASNIŠTVO I POSJEDOVANJE 


DOBARA — PROBLEM LATIFUNDIJA — »Vlasništvo i 

' ostali oblici 
privatnog raspolaganja vanjskim dobrima pridonose tome 
da osoba dođe do izražaja i uz to daju čovjeku mogućnost 
da obavlja svoju zadaću u društvu i u privredi. Stoga je 
vrlo važno nastojati da i pojedinci i grupe imaju pristup 
gospodarenju vanjskim dobrima. 


Privatno vlasništvo ili neki drugi oblik gospodarenja 
vanjskim dobrima daju svakome uistinu neophodan pro- 
stor za osobnu i obiteljsku samostalnost, te ih treba smat- 
rati proširenjem ljudske slobode. Konačno, budući da 
stimuliraju odgovorno obavljanje službe, tvore jedan od 
uvjeta građanskih sloboda. 

Oblici takvog gospodarenja ili posjedovanja danas su 
raznoliki, pa iz dana u dan postaju i sve različitiji. Uza 
sve socijalne fondove, prava i službe što ih daje društvo, 
svi ti oblici ostaju ipak važan izvor sigurnosti. Rečeno vri- 
jedi jednako za vlasništvo materijalnih kao i nematerijal- 
nih dobara, kakva su, na primjer, stručne sposobnosti. 


Pravo na privatno vlasništvo ne protivi se pravu ra- 
zličitih oblika društvenog vlasništva. Prijenos dobara u 
društveno vlasništvo može uz pravičnu naknadu i prema 
zahtjevima općeg dobra te unutar njegovih granica obav- 
ljati samo nadležna vlast. Osim toga, javna je vlast dužna 
predusresti da netko zloupotrijebi privatno vlasništvo 
protiv općega dobra. 


I samo privatno vlasništvo, po svojoj prirodi, tako- 
đer ima društveni karakter koji se temelji na zakonu op- 
će namjene dobara. Zanemari li se taj društveni karakter, 
vlasništvo može na različite načine postati prigoda za po- 
hlepu i teške nerede, te time izlika poricateljima da do- 
vedu u pitanje i samo pravo na vlasništvo. 


U mnogim zemljama koje su ekonomski slabije ra- 
zvijene postoje veliki, pa i vrlo prostrani poljoprivredni 
posjedi, koji se tek polovično obrađuju, ili se iz spekula- 
tivnih razloga uopće ne obrađuju, dok je veći dio pučan- 
nstva bez obradive zemlje ili je ima vrlo malo; s druge 
se pak strane povećanje poljoprivredne proizvodnje očito 
pokazuje kao neodgodivi zahtjev. Često unajmljeni rad- 
nici ili oni koji obrađuju unajmljeni dio takvih posjeda 
primaju plaću ili prihod koji je nedostojan čovjeka; ne- 
maju ni pristojnog smještaja, a posrednici ih izrabljuju. 
Lišeni svake sigurnosti, žive u takvoj osobnoj ovisnosti 
da im je uskraćena gotovo svaka mogućnost inicijative i 
osobne odgovornosti, a priječi im se i svaki kulturni na- 
predak i svako sudjelovanje u društvenom i političkom 
životu. Nužne su, stoga, prema različitim slučajevima, 
reforme: da se povećaju prihodi, poprave radni uvjeti, 
poveća sigurnost kod unajmljivanja i da se podupre oso- 
bna inicijativa; dapače, da se nedovoljno obrađeni posje- 
di podijele onima koji će takvo zemljište moći učiniti plo- 
dnim. U tom slučaju treba da im se osigura pomoć i ne- 

ophodno oruđe, osobito odgojna sredstva i mogućnost 
prave organizacije zadrugarskog tipa. Svaki put, kad opće 
dobro traži ekspropriaciju, naknada treba da bude odmje- 
rena po pravičnosti, uzevši u obziru sve okolnosti.« (GS 
71 Dokum, str. 719-725). 


Time bismo završili razmišljanja o zahtjevima sedme 
zapovijedi Dekaloga. Na redu je pravo na istinu. 


Odnos prema istini 


Osma zapovijed Dekaloga 

41. OBVEZE PREMA ISTINI 


Osma zapovijed u Dekalogu glasi: »Ne svjedoči lažno 414. 


na bližnjega svoga!« (Izl 20, 16). Ovim zahtjevom zapovi- 
jed urgira naše pravo na istinu — bilo u pitanju dobroga 
glasa, bilo na općenito pravo na istinito informiranje. Za- 
povijed izričito zabranjuje krivo svjedočenje: na sudu, a 
isto tako i svako krivo svjedočenje u obliku klevete, ogo- 
varanja, sumnjičenja i prenošenja glasina. Prema tome 
pozitivno izrečena zapovijed bi glasila: Govori istinu! — 
Zapovijed ujedno zaštićuje još jedno istaknuto pravo su- 
vremenog čovjeka, pravo na istinu u javnim komumnika- 
cijama. Riječ je o etici difuznih sredstava, bilo tiska, ra- 
dija ili televizije. Ta pitanja, kao i pitanje ratne etike s 
obzirom na informiranje, nećemo obrađivati. Ostat ćemo 
samo na načelima. Promotrit ćemo što je istina, da bismo 
zatim vidjeli što je laž i ostali oblici kojima se ruši ugled 
bližnjega. 


ISTINA — Naša riječ istina supstantivizirana je 415. 


od zamjenice »isti«, a izražava istovjet- 
nost, indentičnost, sukladnost izričaja sa stvarnošću. Ta- 
ko je u samoj riječi izrečena definicija istine, za koju ka- 
žemo da ona baš i jest u »skladu govora i stvarnosti« — 
»in conformitate intellectus et rei«. To je određenica tzv. 


<. formalne, govorne ili logične istine — za razliku od onto- 


loške, transcendentalne istine koja je u istovjetnosti stva- 
ri sa samima sobom, odnosno sa svojom zamisli. Ontolo- 
ška istina jest istina bića, na neki način, statička istina, 
dok je formalna istina puna dinamizma i pretpostavlja 
spoznajni put, formiranje suda i utjecaj volje. Bitno je 
kod ove istine izricanje stanja istovjetnosti. Dok se kod 
ontološke. istine stvari ne mijenjaju, kod formalne. istine 
subjekt može preinačiti stvar, te umjesto da izriče svu 
istinu, on je izriče djelomično, a može se desiti i to, te, 
umjesto da izriče istovjetnost, on traži »izlaz«. Umjesto da 
govori istinu, govori »laž«. Upozoravamo da je naša ri- 
ječ »laž« izvedenica od glagola .»laziti« = niknuti, pro- 
bijati se, izvući se, pronaći put. Iz istoga korijena ima 
bezbroj izvedenica svakodnevnoga života: izlaz, zalaz, pro- 

laz, prilaz, prijelaz, ulaz — i na ćudorednom području, 


nedopušteni, »izlaz iz škripca« — laz, laž. 


Formalna istina jest nešto doživljeno. Zahvaćajući 
ontološku istinu i istinu zbivanja mi je izričemo u sudovi- 
ma. Ne izričemo je svu. To ne bi bilo moguće, ali od ono- 
ga što izričemo tražimo da to bude vjerna slika stvar- 
nosti. Kao bića, čiji je formalni objekt umne potencije 
istina, ne podnosimo da nam se baca pijesak u oči. Izme- 
đu istine i njene negacije nema pomirljivosti, dok izme- 
đu istine i njezinog djelomičnog priopćavanja postoji či- 
tavi niz dopuštenih nijansi. — Ostale primjedbe o istini 
navest ćemo prilikom razmatranja raznih zahtjeva istine. 


LAŽ — Imensku definiciju laži već smo iznijeli. Stvar- 

na definicija jest u tome da se poriče ontolo- 
ška istina. Ontološke laži nema, Ona bi bila u negaciji sa- 
moga bića, a to je upravo kontradikcija, besmisao. Kao 
što je logička istina afirmacija ontološke istine i istovjelt- 
nosti, tako je laž mentalna afirmacija nečega čega nema, 
ili negacija nečega što jest. Mi smo već spomenuli da se 
formalnom istinom nikad ne izriče sva ontološka  stvar- 
nost, ali taj nedostatak izricanja nema obilježja laži. Ni- 
smo naime kadri obuhvatiti svu istinu, a još manje ju 
izreći — koji put čak ne želimo, pa možda i ne smijemo 
izreći svu istinu, ali ni taj stav nema obilježja laži. Laž 


je u svijesnom i odgovornom izvrtanju istine. Stav lašca , 


je zavodnički stav, to je zločin nad stvarnošću. Biti ne- 
hotice u zabludi ne znači lagati. Laž je ćudoredna kvali- 
teta, manjak vrline istinoljubivosti. U pitanju su slobo- 
da i odgovornost. 


Laž definiraju kao »govor koji nije u skladu sa spo- 
znajom« — »locutio contra mentem«. Razlikujemo pogu- 
bnu laž, koja je smišljena, i koja ide za tim da nekoga 
zavede i upropasti. Postoji tzv. oblik oficijelne laži ko- 
jom se ide za osobnom korišću, a postoji i zabavna laž 
kad netko uživa u prednostima kojih nema, bilo da ih 
zamišlja sam ili preko svojih ulizica. Amo spadaju za- 
bave varanja sa kartama, kavom, pa i druge bezazlene 


i neozbiljne šale. 

Tako smo protumačili što je laž. Ona je svijesno iz- 
vrtanje istine. No od laži treba dobro razlikovati tzv. su- 
zdržavanje u govoru, ili prikrivanje istine. Ono se posti- 
zava djelomičnom šutnjom ili dvostrukim smislom riječi. 
Kad je sveti Atanazije bježao pred svojim progoniteljima 
i vidio da im neće moći uteći, za vremena je na Nilu okre- 
nuo čamac i pošao, kao slučajni ribar, ususret svojim 
progoniteljima. Ovi su ga pitali: »Da li si vidio popa Ata- 
nazija?« — Atanazije im odgovori: »Niste daleko od nje- 
ga!« — Eto primjera dozvoljenog prikrivanja istine. Ni- 
tko nije dužan govoriti svu istinu. — Laž ne smijemo ni- 
kada govoriti, ali ne treba smetnuti s uma: Na istinu ima- 
ju pravo oni koji su u službi istine, a onaj koji je u službi 
laži nema prava na istinu. Evanđelje je najljepša istina, 
ali je Krist ipak rekao: »Ne bacajte biserja pred svinje!« 
(Mt 7, 6). One će vam istinu uzeti za zlo, i kao svjedočan- 
stvo protiv vas. Kojiput smo upravo dužni skrivati istinu. 
Oni koji su po naravnom pravu dužni čuvati tajnu, ima- 
ju je čuvati tako da se tajna ne otkrije — a kako će je 
drukčije čuvati nego šutnjom ili suzdržanim govorom?! 
— Nitko nije dužan da na sudu govori istinu protiv sebe. 
Ako sud nekoga zove na odgovornost, neka tužitelji do- 
kažu krivnju. Nitko nije dužan da sam sebe optužuje. 


LAŽNO SVJEDOČENJE — Osma zapovijed izričito zabra- 

njuje krivo svjedočenje. Tak- 
vo nepravedno svjedočenje može se dati na sudu kad ne- 
tko, kao lažni svjedok, posvjedoči protiv drugoga. Slučaj 
predstavlja tešku nepravdu i povlači za sobom obvezu po- 
ništenja i povlačenja svjedočanstva. Težina krivnje mjeri 
se prema težini nanesene nepravde, a kod materijalnog 
gubitka ostaje obveza naknade štete ili vraćanja izgublje- 
noga; isto tako, na onome koji je krivo posvjedočio osta- 
je obveza vraćanja dobra glasa, što ga je ugroženi izgu- 
bio zbog krivog svjedočanstva. Isprike za krivo svjedoče- 
nje nema. Radi se o svjesnom i pozitivnom iskazu kad se 
drugoga okrivljuje zbog nečega što nije počinio. Takvo 
krivo svjedočenje može se dati na sudu, a za javnost pre- 
ko sredstava javnih informacija, pa i u užem krugu. Ne- 
pravdu treba ispraviti na istom forumu gdje je počinje- 
na. ' 

U lažno svjedočenje ide kleveta. Ona se i sastoji u 
tome da se o nekome izriču nestvarni prekršaji, izmišlje- 
ne mane i nedostaci, ili protuzakonita djelatnost. Od kle- 
vete nikoga i nikada ne ispričavaju niti politički stavovi, 
kao opozicije, niti čak neprijateljstva; u praksi to znači 
da se nečiji ugled ne smije nikada rušiti lažnim informa- 
cijama. U pitanju su veće vrednote nego bi se moglo spa- 
siti pomoću laži. Koliko je naše vrijeme tu zabrazdilo, 
teško je zamisliti. Nerijetko su sredstva javnog informi- 
ranja našavši se u rukama ljudi bez etike postala sredstva 
za širenje mržnje i razdora među ljudima. Pojedinac, za- 
jednice ili narodi imaju pravo čuvati svoje tajne i ne 
iznositi svoje planove, ali nitko sebi ne može uzeti pravo 
da o drugima govori neistinu. Ako se ipak netko služi i 
tim nedopuštenim sredstvima, mora biti spreman da se i 
o njemu govori neistina. Svi osjećamo da među ljudima 
nedostaje jedna zajednička etika — ali nje nema bez 
priznavanja osnovnih vrednota, među koje, kao prva, 
spada istina o Bogu, koji je čuvar i osvetnik istine. Jedi- 
ni je put vraćanje k izgubljenim vrednotama, k zahtje- 
vima poštenja. . 


ŠTO JE OGOVARANJE? — Ogovaranje je iznošenje i 
mia . prepričavanje tuđih stvar- 
nih nedostataka, pogrešaka i mana. Radi se, dakle, o izno- 


šenju istinitih stvari. Činjenica, koja je važna da se os- 


tvari ogovaranje jest okolnost da se to čini u odsutnosti 
onoga koga se tiče. Ako je onaj o kome se radi prisutan, 
tada se radi o yrijeđanju. 


Nikome nije do toga da se njegovi nedostaci iznose i 
predbacuju, osobito ako su tajni. Nije nam, dakle, dozvo- 
ljeno ni ogovaranje ni vrijeđanje. Hai 


Od nedopuštenog . ogovaranja treba razlikovati potre- 
bno informiranje 0. ljudima. Živimo upućeni jedni na 
druge i imamo pravo da jedni o drugima znamo neke stva- 
ri. Ako mladić prije. braka ima pravo da upozna dobre 
i loše strane svoje zaručnice, onda je to nemoguće po- 
stići bez potrebnog. informiranja. Zato su tu žene koje 
sve znaju, i njih valja čuti. Jedan dio tih informacija va- 
lja odbiti kao pretjerivanje, a ostalo još uvijek uzeti s 

oprezom. Svakako, krivo rade oni koji srljaju u brak bez 
međusobnog poznavanja. — Ako neka zajednica prima u 
svoju sredinu novog člana radi posla ili službe, sasvim je 
jasno i opravdano da o tom čovjeku traži informacije. 
Naknadni zahvati su obično vrlo neugodni. Sve su to po- 
trebne informacije. — A da bi se ogovaranje stvarno obi- 
stinilo važna je okolnost da se tuđe pogreške iznose bez 
ikakva smisla i u krugu gdje to ne može imati dobrih 
posljedica. Kod ogovaranja žrtva obično gubi dobar glas, 
a do gubitka dobra glasa nije nikome. No ako netko do 
svog dobrog glasa mnogo ne drži, onda se ne treba ču- 
diti da ni drugi do njega ništa ne drže. Smiješno bi bilo 
kad bi se netko bunio na ogovaranje, a često izlazi iz 
krčme pripit, pa mjeri cestu uzduž i poprijeko. Može ne- 
ka djevojka hodati s lakomislenim mladićima i ljutiti se 
na žene koje ju ogovaraju. Čudno bi bilo, kad je ne bi 
ogovarale... Uostalom, mogućnost ogovaranja pretpostav- 
lja još uvijek borbu za dobar glas. Kad bitka za dobar 
glas bude definitivno završena prestaje i ogovaranje, i po- 
činje sažaljevanje. 


Iako se kod ogovaranja radi o istinitim stvarima, ipak 
nitko od nas ne želi da bude predmetom ogovaranja, 0so- 
bito kad majstori ogovaranja pretjeruju. Ako je netko po- 
griješio, morali bismo pomisliti zbog kojih je razloga on 
to učinio, i u kakvom duševnom raspoloženju, te kako 
bismo se mi u istim okolnostima ponijeli. A kad je već 
netko nešto učinio, što na ćudorednom planu predstavlja 
prekršaj, ima mogućnosti da to ispravi. Stoga i u svojim 
očima pružimo ljudima mogućnost da se rehabilitiraju. 


SUMNJIČENJE — Ima još jedna vrsta gledanja i prosu- 

đivanja drugih, gdje bez očitih doka- 
za i bez pravoga razloga nekome imputiramo ovo ili ono. 
Tu se podmeću krive nakane i namjere; iz ovog ili onog 
načina ponašanja zaključuje se na moguće prekršaje. To 
ocjenjivanje drugih zove se sumnjičenje. Takvim stavom 
može se drugima nanijeti prava nepravda. Nedoličnost ta- 
kvih postupaka možemo, uostalom, izmjeriti prema tome 
koliko nas vrijeđaju. Sami opet sumnjičavci postaju žrtve 
svoje bolesti. Svi su oko njih lopovi; svi ih truju, izrab- 

ljuju, varaju. A sve to valja pripisati u prvom redu nji— 


hovoj sumnjičavoj prirodi. 


Ali sumnjičavost ne ugrožava samo one koji o dru-- 
gima sumnjaju; ona nemilo kosi i sve oko sebe: Mlade- 


ljude zna teško pogoditi nepovjerenje koje su osjetili kod 


svojih odgajatelja, učenike pak sumnjičavost njihovih uči-- 


telja, a djecu tjera u malodušnost zajedljivost i nepovje- 


renje njihovih roditelja. Svatko od nas želi da okolina ima 
o njemu dobro mišljenje, i da mu u samostalnim pothva-- 


tima iskaže povjerenje i dadne podršku. 


Osma zapovijed od nas traži i očekuje da budemo. 


otvoreni, iskreni i istimoljubivi, da se pokazujemo onakvi-- 


ma kakvi jesmo, tada ćemo za uzvrat od svoje okoline« 
dobiti istinitu ocjenu i korektan stav prema sebi. Taj isti-- 


niti sud i pravičnost osobito očekuju mladi ljudi od onih 
od kojih ovisi njihova budućnost, posao ili položaj. 


Oprez ne ide pod isti krov sa sumnjičavošću. On je: 


stvar razboritosti i pameti. On je majka mudrosti. Valja. 
se čuvati da svoje dvojbene sudove ne izričemo kao nešto 
sigurno. Svatko ima pravo na čast i dobar glas — sve dok: 
se za pojedini slučaj ne dokaže protivno, a i tada nije 
na nama da budemo suci svojoj braći. Ne znamo što nas. 
čeka. 


42. »ISTINA ĆE VAS OSLOBODITI« (Iv 8, 32) 


Evo nas na svršetku naših razmišljanja o Dekalogu. 
Devetu smo zapovijed obuhvatili uz šestu, a desetu uz: 
sedmu. Prema tome, osma je zapovijed posljednja. Ona. 
zabranjuje govoriti laž; zapovijeda, dakle, govori istinu. 
Da, istina je nešto najsvetije! U njezino bi se ruho svi 
htjeli zaodjeti. Definiciju istine naveli smo u prijašnjoj 
pouci, svjesni, da ni izdaleka nismo rekli sve što bi o jsti-- 
ni trebalo reći. Osvrnut ćemo se, zato, još jedanput na tu 
veliku riječ. Kad smo donijeli definiciju istine, rekli smo- 
da je ona u istovjetnosti smišljenog izričaja sa stvarnošću. 
To je bila filozofska definicija. No postoji čitavo polje- 

zbilje — životne istine koja zahvaća naš odnos prema Bo- 
gu i njegovim obećanjima. To su dimenzije teološke isti- 
ne, koju bi valjalo izreći. Teološka je istina u dinamizmu 
i zamašitosti našeg posinovljenja i odgoja za nadmarav; 
ona uključuje naše otkpuljenje i naš put prema Bogu ko- 
ji je subzistentna istina, ali, koji je i naš Otac. Po krštenju 
mi smo ucijepljeni u tu nadnarav, i Očeva istina u nama 
djeluje i gradi izvršujući završne poteze preobrazbe za 
Veliku večeru. To je uistinu veličanstvena istina — zbi- 
lja, stvarnost, obećanje i testamenat. I ta će nas istina 


izbaviti i konačno osloboditi. Njen dinamizam možemo pi- 


pati u svom životu i u hodu ljudske obitelji. 


TEMELJI ISTINE — Kad razmišljamo o istini i njenim 

relacijama prema životu, otkriva- 
mo da je istina potreba života. Bez nje se ne živi. Laž je 
smrt i dozivanje smrtne osude. Čovjek teži za istinom svom 
težinom svoga bića. Najvažnija čovjekova potencija, nje- 
gov um, apsolutno je upućena na istinu. Laž i neistina 
ubijaju razum. Postoji u našem biću upravo egzistenci- 
jalna glad spoznajne moći, i nju možemo utažiti samo isti- 
nom. Tu je i korijen osnovnog prava razumnog bića na isti- 
nu u osobnom i javnom životu. Neistina je rasulo pojedin- 
ca i zajednice; ostaje samo mrak i nesigurnost manipula- 
cije. 

Gledamo li dalje istinu, ubrzo ćemo vidjeti da se na 
njoj ne bazira samo naš spoznajni život, nego da i etičke 
vrednote počivaju na tom temelju. Cudoredna dobrota i 
nije drugo nego odbljesak istine. Slobodan izbor bića ni- 
je samo u sukladnosti koju očituje istina, nego je i u sa- 
mu izboru, opredjeljenju, vođenu prikladnošću, savrše- 
nošću. U tom procesu odabiranja um je u isto vrijeme 
osvojen istinitošću i savršenošću bića. Bez tog dvojakog 
svjetla ostao bi um u mraku neznanja, zablude i neodlu- 
čnosti. Čovjek je, dakle, okrenut prema istini i voljom, 
drugom osnovnom težinom svoga bića. 

S ova dva sposobna i iskusna tragaoca za istinom mi 
smo se kroz svoj život dužni uspinjati k Bogu, koji je sa- 
ma istina i dobrota. K njemu uistinu vode svi putovi. On 
je meta naših želja — ne samo u ontološkom smislu, uko- 

liko je njegova bit uzorak i vrelo svake istine po apsolut- 
noj istovjemosti spoznaje svoga bitka, nego je Bog i naš 
ideal, i jedini nužni predmet spoznaje po stvaralačkoj e, 
manaciji bića, koje je istinito, zahvaljujući to jedino to- 
me što je slično svome Začetniku. — Čovjek je kao razu- 
man stvor kadar uočiti te istinite relacije. On je, štoviše, 
u toj igri i glavni akter, jer nije samo sudionik naravne 
istine razigrane stvaranjem, nego je i pozvan da kao pre- 
obraženi gost bude dionik vječne istine, po obećanju, koje 
u njemu ostvaruje participaciju »u božanskoj naravi« (2 
Petr 1, 14). Bog nas je za sebe stvorio, i mi smo tako ob- 
likovani da ga jednoga dana uzmognemo upoznati i posje- 
dovati. Istine svijeta samo su priprava za tu veličanstve- 
nu namjenu. One su radijacija vječne istine, te ovdje 
imaju samo prolazan, pedagoški karakter. Tako se Vječna 
istina spustila u naš život ne samo zakonima stvaranja, 
nego i pozivom na vječnost, po daru Evanđelja, Radosne 
vijesti. U toj poruci doznajemo da je »Krist to svjetlo 
istinito, koje obasjava svakoga čovjeka« (Iv 1, 9). — On, 
ne samo da pokazuje, nego jest i »Put, i Istina, i Život« 
(Iv 14, 6). 


ISTINA I NJEZINI ZAHTJEVI — Istina nije samo teo- 
retska spoznaja. Ona 
ima svoj životni dinamizam i zakone. Istinu treba misliti, 
govoriti, i provoditi. Otvorenost prema istini, disponibil- 
nost i poučljivost u istini — to je bezuvjetan stav čestita 
čovjeka. — Istina, naime, ima svoje pouke, ali ih svi ne 
prihvaćaju. Treba imati snage i odvažnosti za svjedoče- 
nje istine. Ta odvažnost zna biti nagrađena mučeničkim 
vijencem. — Treba imati snage i odvažnosti i čuti istinu, 
onakvu kakva jest — o sebi i drugima. Ona je i teška, 
u njoj je naglašena naša ovisnost o Bogu, pa i o ljudima. 
U njoj su naglašene i naše obveze prema Bogu i ljudi- 
ma. Tendencije prema neovisnosti i neodgovornosti pre- 
ma istini su putovi laži. 
Drugi zahtjev istine jest poštivanje istine. Novi se 
naraštaji moraju odgajati u istini i za istinu. Današnje 


modeliranje istine kroz eter i ekrane najtužnija je pojava 


suvremenog svijeta. Kojiput je pritom manjak ukusa još 

najnevinija stvar. — I profesionalne bi dužnosti imale bi- 
ti u službi istine, javne ustanove također, jednako trgo- 
vine, škole pogotovo, a vrhu sviju sudnice. Tako bi i ob- 
nova društva bila zajamčena. — U borbi za istinu ima 
se angažirati svaki čovjek. Ona nam se neće otkriti bez 
osobnog zauzimanja. A borba za istinu je teška. Istina no- 
si obrise otajstva. Njezina je sudbina predočena u gol- 
gotskoj tragediji; ona uzmiče, stradava; pokapaju je Pila- 
ti i Kajfe; čuvaju njezin grob, ali ona više nije podvrg- 
nuta stradanjima onih koji su na kušnji. Njezino će lice 
zablistati u sjaju uskrsnog jutra. 


MOLITVA ZA ISTINU — O 600. obljetnici smrti Dantea 

Alighieri-ja (1265. — 1321), 
najvećeg među pjesnicima, ispjevao je pjesnik — književ- 
nik Ivo Vojnović divnu poemu pod naslovom »Danteov 
vapaj«. Pjesma je izašla u cijelosti u književnoj reviji 
»KRITIKA« — 1921. — U krizi istine i borbi za nju ove 
će nam riječi biti utjeha, svjetlo i putokaz — dostojan za- 
vršetak naših razmišljanja o Istini, pa tako i o čitavom 
Dekalogu, koji je pravi put u Život: 


— Oče, 
ne mršti, nedovid, zvjezdanog Ti čela, 
što pjesnik, prognanik, 
do Tebe, sveuzroče, plazim. 
Tu dolje, na zemlji, 
izgubih stazu koja od iskona do Tebe vodi; 
Jer, u bijesnoj tresci 
svih podlosti i laži 
već i hram koleba štono Sin Tvoj, 
presvukavši sunčani plašt Božanstva, 
za tamničku halju golgotskog srama, 
sazida na pećini obećanja: 
— sve će proći, samo riječi moje neće proći! — 
Slab sam i drhtav, 
i sitan 
pred veličanstvom beskonačnosti Tvoje. 
Ali, gorostasni div, va ime čovječanstva, 
pitam Te: 

Istina, gdje je? 
Jer, ja se sada nalazim 
u nesmiljenoj puti beskućnika, 
strašilo sebi, a porok pravici Tvojoj, 
tražeći svjetlo i dokaz ondje 
gdje samo mjesta je vjeri. 
Gdje Ti je ruka? 
Gdje riječ? 
Pa izbavi svijet od antikristovih proroka lažnih 
koji Božje stado ne gone u tor, 
već ga gone u hatar Mamona, 
boga trbušina gnjusnih. 
Ne vidiš li? 
Ili sam zapovijedi tako, 
da plimom jauka i suza 
crveni talasi krvi potope zemlju obećanja? 
— Čemu ta šutnja? 
Zar se više ni pjesnicima ne odazivlje Bog? 
— Bljesni, zagrmi, svali me, 
alb reci: 
Tko je vladar sad svijetom — 
Sotona, 
ili Ti? 
— OR, oprosti, strahovitoj kletvi 
što s očaja moga Tebi doleti vapajem propetog Sina: 
— Oče, Oče, zašto si me ostavio? — 
Ali, napasnik 
koji i njemu u pustinji dobaci 
paklenu zamku, sumnju, 
uvulo se podlo i u svetište molitve moje. 
— Sumnja, ta kap što dube granitne ploče u sprdnji 
slave spomena ljudskog; 
— Sumnja, taj crv što grize hrastova debla za 
pobjede suludih oluja ljetnih; 
— Sumnja svega o svemu, eto, pade k'o dim 
s Kainovog žrtvenika, 
da pretvori zemlju u stratište kreposti Tvoje. 
I ja, gle, sred staze života 
zalutah bijedno u tamnovitu šumu, 


kojoj izlaza nema. 


— Oh, jednu zraku, jedan glas, 
jedan mig pruži mi, 
da prolaz nađem do Tebe, 
do spasenja svoga. 
Oče, Oče, Oče...! 
I pjesnik, vrisnuvši, pade k'o što mrtvo tijelo nauznak 


“pada. I tu počinje božansko vutovanje Božjeg poslanika 
.Dantea Alighierija, sve od pakla pa do raja, gdje na kraju 
«ugleda »licem u lice« Istinu — Boga, dok korovi anđela 
u nebeskom vihoru plamteće maćeve otkupljenih duša 
pode rajsku igru vječnom zahvalnom pjesmom: 


Al Padre, al Figlio, ed allo Spirito Santo. 


Ocu, Sinu, i Duhu Svetome. — 

STVARNO KAZALO 


Napomena: Kazalo je uređeno prema marginalnim brojevima, tj. bro- 
jevima uz tekst, a ne prema stranicama. i 


ABORTUS — vidi pometnuće. 
APOSTAZIJA — 144, 146. 
ATEIZAM — 149. 


BIĆE — transcenđdentalne oznake 
bića — 27. 


BLAGDANI — zapovijedni blag- 
dani, 241. 


BLUDNOST — B. kao glavni gri- 
jeh, 124. 


ČOVJEK — imenska definicija, 
2; stvarna definicija, 2; životna 
definicija, 2; čovjekov smisao, 


DAN GOSPODNJI — Dan Gospo- 
dnji kao naravni zakon, 238: Ne- 
djelja, 238-240; Način slavljenja 
Dana Gospodnjega 243;  Pribiva- 
nje sv. Misi 244; Zapovijed Kris- 
Lova 245-246. 


DEKALOG — 187... originalni te- 
kst 189; zakonodavac i posrednik 
191; podjela i sadržaj 192; dana_ 
šnji oblik Dekaloga 192-193. 


DJELOVANJE — nagonsko, refle- 
ksno, refleksivno 40; Slobodan 
ljudski čin 40; podjela ljudskog 
čina: aktualno, virtualno, habitu- 
alno, intrepretativno voljni čin 
dva a. čin poprima moralnost 
43-44. 


DOBROTA — DOBRO — što ije 
dobro 25-30; aksiomi o dobru 27; 
podjela dobra 32; Ćudoredna do- 
brota 31; Časno dobro 32; Moral- 
no dobro 33; Korisno dobro 34; 
Razonodno dobro 34. 


DUŽNOSTI djece prema rodite- 
ljima — 250-257; ljubav 251; poš- 
tivanje 252; slušanje 253; u čemu 
valja slušati roditelje 254; rodite 
lji i izbor bračnog druga 254-255; 
roditelji i izbor zvanja 256; duž- 
Domi prema starim roditeljima 
251. 


\ 

DUŽNOSTI roditelja prema djeci 
— 258... Roditeljsko pravo na 
odgoj 259-262; Religiozni i moral- 
ni odgoj 263-264; Fizički odgoj 
djece 265; Društveni odgoj 266; 
ei opskrbljivanje djece 
Lol. 


ETIKA — definicija 5-7; Važnost 
etičke kulture i odgoja 8-9; Raz- 
lika etike i moralke 6. 


ETIKA KULTURNOG  PROGRE. 
SA — 60. 


ETIKA ODABRANE RASE — 62. 
pom SLUČAJA ili situacije — 


GRIJEH — 117-127; definicija 118; 
elementi odgovornog prijestupa 
118; vrste grijeha: istočni grijeh 
119; osobni grijeh 119; čin i sta- 
nje nakon čina 120; čin i navika 
kršenja 121; grije: vanjski, nu- 
tarnji, smrtni, laki materijalni, 
formalni, objektivni, subjektivni, 
vlastiti, tuči — 122-123. 


'HEREZA — 144, 145. 
"HIPNOZA — 209-210. 
IDOLATRIJA — 205. 
ISTINA — definicija 415... 429. 


INDIFERENTIZAM VJERSKI — 
150. 


INDIVIDUALISTIČKA ETIKA — 
67. 


JAKOST kao vrlina — 133; 172; 
KANTOVA AUTONOMIJA — 63 
b4. 


KLEVETA — 420. 


KREPOSTI — definicija 128-130, 
134; vrste kreposti:  bogoštovne 
kreposti 131; vjera, nada i ljubav 
132; moralne ili ćudoredne krepo- 
sti 133; stožerne kreposti 133; op- 
reka kreposti, opačina 135. 


LAKOVJERNOST — 157. 
LAKSIZAM — 78. 
LATIFUNDIJE — 143. 


LIJENOST kao glavni grijeh — 
124. 


LAŽ — definicija 417; Lažno svje- 
dočanstvo 419. 


LJUBAV — kao vrlina 161... de- 
finicija ljubavi 162; definicija kre- 
posti ljubavi 163; grijesi protiv 
ljubavi 165; ljubav kao zapovijed 
166; uredna ljubav prema nama 
samima 167, 169; ljubav prema 
bližnjemu 168; redoslijed u lju- 
bavi 169; ljubav prema  neprija- 
teljima 170. 


NEVJERA 144 — 214... Sumnje 
u vjeru 215; Mladenačke sumnje 
215-218; odraslima koji sumnjaju 
u vjeru 219-220; indiferentni pre- 
ma vjeri 221; Kušanje Boga 222; 
svetogrđe, simonija 222. 


NORMA MORALNOSTI — Raz 
ličita mišljenja o normi moral 


nosti 55-68; Suvremene koncepci- 
je o normi moralnosti 65-68; Ek- 
splikacija i stav objektivne etike 
46-54. 


NOVA ETIKA ili etika sekulariza- 
cije — 68 


MIR — 330. 


MJERILO ĆUDOREDNE DOBRO- 
TE — 46... Prvo objektivno mje- 
rilo 48; Eksplikacija, definicija i 
podjela norme moralnosti 49; Vr- 
hovni razlog i temelj ćudorednog 
reda jest Božja bit 54. 


MORALNA TEOLOGIJA — defini- 
cija 6-1. 


U 
MORALNI SISTEMI — 78. 


NADA — kao vrlina 152... Nada 
kao bogoštovna krepost 153; po- 
treba nadanja 154; grijesi proti- 
vni nadi 155; temelji kršćanskog 
nadanja 160. 


NEUMJERENOST — 124. 


OBITELJ — 260, 268, 269, 270; O- 
dnos obitelji prema Crkvi 271- 
213; Odnos dnuštva prema obite- 
lji 274-278. 


OČAJ — 156. 


\ 


ODMOR — 238-242. 


OGOVARANJE — 421. 


OHOLOST — kao glavni grijeh 
124. 


OSOBA — nosilac prava 178; pra- 
vo na život 182, (183; pravo na 0os- 
nivanje obitelji 183; pravo na stje- 
canje i zarađivanje te posjedova: 
nje stečenoga 184; pravo na slo- 
bođu mišljenja, odlučivanja i u- 
druživanja 184, 185, 186. 


OTPADNIŠTVO — 144, 146. 
PARAPSIHOLOGIJA — 208, 213. 


POMETNUĆE — 287-323; definicija 
i dioba pometnuća 288; spontani 
i namjerni pobačaj 288; medicin- 
ska indikacija i pobačaj 289-291; 
nedopuštenost direktnog pobačaja 
292, 300, 301-309; lijek protiv po- 
metnuća 293-296, 306, 322; razlozi 
kojima se brani praksa pometnu- 
ća 310-314; građanski zakoni i po- 
bačaji 315-319. 


POPULACIJA — 276. 


PRAVEDNOST — 17i, 133; defini- 
cija pravednosti 172; socijalna 
pravednost 173, 181; podjela pra- 
vednosti 174; opća pravednost 
175; upravna pravednost 176; vla- 
snička ili ugovorna pravednost 
177; obligacija pravednosti 179. 


PRAZNOVJERJE — 204; vračanje, 
gatanje, prelijevanje uroka, čara- 
nje, crna magija 206. 


PROBABILIORIZAM — 78. 
PROBABILIZAM — 78. 


PSOVKA — 223-225; 230; Fenomen 
psovke i proklinjanja 231; Motivi 
koji nagone na psovanje: neprav- 
da, neznanje, osjećaj inferiorno- 
sti, neuspjeh, očaj 232; Plodovi 
psovanja i proklinjanja 235. 
Odakle psovka 236. 


RAD — 403; ugovor o radu 391; 
sudioništvo u poduzećima i u op- 
ćem poslovanju 405; Zemaljska 
o namijenjena svim ljudima 


RATOVI i bune — 324-337; Defini- 
cija i vrste ratova 325-326; II Va- 
tikanski sabor a ratu 329... Uv- 
jeti opravdanog rata 327-328; me- 


đunarodna nadležnost 332, 336. 
337; Totalni rat 334; Trka u na- 
oružavanju 335. 


RELIGIOZNOST — oblici pravog 
štovanja 199; adoracija 199-200; 
molitva 199-201; žrtva 199, 202 . 


RADIOESTEZIJA — 208. 


SANKCIJA moralnog zakona — 
110-116; što je sankcija i podjela 
sankcije 111; razlozi za priznava- 
nje sankcije 113-115. 


SAVJEST — 69.80; Savjest kao 
očitovna norma 69; Savjest kao 
iskustvena činjenica 70; Savjest 
i psihološka svijest 71; podjela 
savjesti 73-74; Prethodna, susljed- 
na, zapovijedna, zabranjujuća, si- 
gurna, dvojbena, istinita, savjest 
u zabludi, pogrešna, laksna, ram 
nogrudna,  farizejska, skurpuloz- 
na, perpleksna ili smućena 74; II 
Vatikanski sabor o savjesti 80. — 
Savjest kao etički forum 57-77; 
Načela o savjesti 75-77; Rješava- 
nje dvojbe 76. 


SENZIZAM — 59. 
SHIZMA — 144, 147. 
SIMONIJA — 222. 

SLOBODA — Sloboda kao uvjet 
moralnog djelovanja 39; sloboda 
izvor moralnosti 40. 


SPIRITIZAM — 21. 
SRDITOST — Srdžba — 124. 


SREĆA — Blaženstvo — U čemu 
je čovjekova sreća 12, 16, 24; Mo- 
ra postojati trajna sreća 18.19; 
Bog je predmet naše sreće 19-29; 
Bit blaženstva u spoznaji posje- 
dovanja Boga 21. 


SUMNJIČENJE — 423. 


SVETOGRĐE — 222. 
SVIJET — Smisao svijeta 14. 


ŠESTA ZAPOVIJED DEKALOGA 
— 338... Smisao zapovijedi 341; 
Potreba zapovijedi 342; Što zabra- 
njuje VI i IX zapovijed 346; pre- 
ljub 347; rodoskrvnuće 348; silo- 
vanje 349; Običan odnošaj 351; 
predbračni odnosi 355-356; poziti- 
vna strana spolne aktivnosti 359; 
odgovomost »in venereis« 360-363; 
Spolnost kao Božji dar 364; En- 
oiklika HV 3654377; odgovorno 
očinstvo 370 -372. 


ida — kao glavni grijeh 
124. 


TELEPATIJA — 212. 
TEŽAČKI POSLOVI — 246. 
TJEDAN — sedmica 238-239. 


TUCIORIZAM — apsolutni i ubla- 
ženi 78. 


UMJERENOST — 133, 135, 172. 


UTILITARIZAM — 56; privatni U. 
56-57; socijani U. 56, 58. 


VJERA — 137... Vjera kao vrlina 
138; potreba vjere 139; Što vje- 
rom moramo priznati 141. 


VLASNIŠTVO — 379... Porijeklo 
vlasništva 381; teorije o porijeklu 
vlasništva 383; Načini stjecanja 
vlasništva 386-391; Nalaženje 387; 
Ugovor 389; Kupoprodajni  ugo- 
vor; Ugovor o radu 391; Privatno 
vlasništvo 411- 412; Povreda tuđeg 
vlasništva 392; Krađa 393; Pitanje 
materije u krađi 394; Razlozi ko- 
ji ispričavaju od posizanja za tu- 
čim 395; Potajna kompenzacija 
397; Pitanje vraćanja ukradenog 
398; nemogućnost odštete 400-401. 


VOLJA — Volja kao glavna du- 
ševna potencija 9; Volja kao in- 
stitut za dobro 37; Materijalni i 
formalni objekt volje 37-38. — Od- 
goj volje 9,10. 


VRLINA — vidi krepost. 
ZAKLETVA — 228-229. 


ZAKON — 81-109; pojava, različi- 
tosti i potreba zakona 83; porije- 
klo zakona 84; definicija zakona 
84-85; eksplikacija definicije 86-87; 
Vrste zakona 88; Božji zakon, lju- 
dski, crkveni, građanski, naravni, 
nadnaravni 88; Ideja o zakonu je 
mealna 9%; Viječni zakon 94; Doka- 
zi za opstojnost vječnog zakona 
95; Naravni zakon 96; Dokazi za 
opstojnost: Dokaz iz kontigentno- 
sti 98; dokaz iz određenja prema 
cilju 99; dokaz iz suglasnosti svih 
ljudi 100; Zakon rađa obvezu 103; 
mišljenja o obvezi zakona 103-105; 
Obveza izvire iz same naravi, iz 
tendencije prema cilju 106; ovis- 
nost od Stvoritelja jest izvor ob- 
ligacije 107; općenitost moralnog 
zakona 108; Naravni zakon jest 
nepromjenljiv 109. 

1 

ZAVIST — kao glavni grijeh 124. 


ZAVJET — definicija, vrste zav- 
jeta, uvjeti vezanja, prestanak za- 
vjeta 226-227. 

ZLO — Fizičko zlo 35; Moralno 
zlo 35. 


ŽIVOT — 279... Čuvanje vlastita 
života 280; nepravedno ubojstvo 
281; samoubojstvo 282; direktno 


i indirektno ubojstvo 282-283; u- 
bojstvo zlotvora 284; ubojstvo 
nepraveđdnog napadača 285; uboj- 
stvo nedužnoga 286. 


VAŽNIJE KRATICE 


NE — Aristotel: Nikomahova Etika 
KN — Kršćanski nauk, priručnik 
DS  — Denzinger-Sch&nmetizer: Priručnik Simbola i definicija 


GS  — Guudium et Spes — Radost i nada. Komcilski dokumenat: 
Crkva u suvremenom svijetu 


MV — Moja Vjera — Dogmatski dio vjerske pouke za odrasle od 
istog autora 


RBT — Rječnik Biblijske Teologije — Xavier Lćon — Dufour; KS 
CZ — CIC — Crkveni Zakonik, Codex Turis Canonici 
Sth — Summa Theologica svetog Tome Akvinskog 


GE — Gravissimum 'Educationis — Koncilski dokumenat o kršćan- 
skom odgoju. 

